
Lămuriri preliminare 


I. Viaţa lui Aristotel 


Aristotel s-a născut în 384 î.e.n. la Stagira, o mică cetate 
situată în Peninsula Chalcidică. Tatăl său era medicul de 
curte al regelui Macedoniei, Amyntas. La 17 ani, Aristotel 
ajunge la Atena pentru a studia. Se alătură Academiei, fiind 
discipolul lui Platon timp de douăzeci de ani. La moartea lui 
Platon, în 347 î.e.n., nepotul acestuia, Speusippos, devine 
conducătorul Academiei, ceea ce poate că l-a nemulțumit pe 
Aristotel. Totuşi, dacă e să-l credem pe Diogenes Laertios, 
autorul celebrei lucrări Vieţile şi doctrinele filosofilor, Aristotel 
se despărțise deja de Platon înainte de moartea acestuia, 
alegînd un drum propriu în filosofie (DL, V, 1, 2». 

La invitația lui Hermeas, tiran al cetăților Atarneus și 
Assos din Mysia, Asia Mică, Aristotel pleacă la curtea acestuia 
de la Assos. Rămîne acolo trei ani și o ia de soție pe nepoata 
regelui. Mai tîrziu, după moartea acesteia, se recăsătorește. 
Cînd Hermeas este răsturnat de la domnie de către perși, 
Aristotel pleacă la Mytilene. Chemat de Filip al II-lea, regele 
Macedoniei, Aristotel devine apoi, pentru cinci ani, profesorul 
lui Alexandru, viitorul cuceritor al Persiei. După moartea 
lui Filip, Aristotel revine la Atena. Academia era condusă pe 
atunci de Xenocrates, succesorul lui Speusippos, iar platonismul 


i. Diogenes Laertios, Despre vieţile şi doctrinele filosofilor, tra- 
ducere de C.I. Balmuș, studiu introductiv și comentarii de 
Aram M. Frenkian, Polirom, Iași, 1997. 

domina filosofia. Aristotel înființează, în cîteva clădiri închi- 
riate, Liceul, propria școală filosofică, rivală Academiei. Timp 
de treisprezece ani, Aristotel predă la Liceu. Se pare că 
dimineața aveau loc prelegerile pentru cei avansați, de obicei 
în timpul unor plimbări (de unde și denumirea de „peripa- 
teticieni” dată filosofilor aristotelicieni, de la peripatein - „a se 
plimba”), iar seara filosoful ținea conferinţe cu un caracter 
mai popular pentru neinițiaţi. Tot la Liceu a fost înființată 
prima bibliotecă publică, modelul viitoarelor mari biblioteci 
elenistice de la Alexandria și Pergamon. 

La moartea lui Alexandru, în 323 î.e.n., conducerea promace- 
doneană a Atenei este răsturnată, iar Aristotel, considerat 
un apropiat al dinastiei macedonene, e în primejdie. Pretextul 
pentru a-l lovi îl constituie o acuzaţie de impietate formulată 
împotriva lui, dar Aristotel fuge la Chalcis, lăsîndu-l pe cel 
mai important discipol al său, Teofrast, să conducă Liceul. Cu 
acest prilej ar fi afirmat că a dorit să-i scutească pe atenieni 
să păcătuiască a doua oară împotriva filosofiei, aşa cum o 
făcuseră, întîia oară, cu Socrate. Moare în anul următor de o 
boală de stomac. Prin testament, își pune sclavii în libertate. 


II. Opera lui Aristotel 


Opera lui Aristotel se divide în trei categorii: a) Lucrări 
exoterice sau „populare”, publicate de autor în timpul vieții. 
Sînt pierdute aproape în întregime. Multe dintre ele erau 
dialoguri. Cicero încă le cunoștea și le elogia frumuseţea 
exprimării. Învățații moderni s-au silit să le reconstituie pe unele 
dintre ele, cum ar fi Protrepticul, din citate păstrate în operele 
unor autori mai tîrzii, precum neoplatonicianul lamblichosi. 
b) Tratate științifico-filosofice (ezoterice), rămase nepublicate 


i. O versiune românească este semnată de Cătălin Partenie și 
Bogdan Mincă — Aristotel, Protrepticul, Humanitas, București, 
2005. 

pe timpul vieţii autorului lor, destinate uzului școlii. Este ceea 
ce, în majoritate, ni s-a păstrat din Aristotel ; alături de unele 
scrieri neautentice, formează așa-numitul Corpus Aristote- 
licum (CA). c) Însemnări, studii de caz, culegeri de materiale, 
redactate în colaborare cu elevii săi, aparținînd de asemenea 
scrierilor ezoterice. Din acest grup ni s-a păstrat în întregime 
doar Constituţia atenienilor. Tratatul Despre generare şi nimi- 
cire (GC) aparţine, desigur, grupului b), care mai cuprinde 
tratatele de logică (Organon), Despre Cer (DC), Fizica (Ph), 
Meteorologicele (MI) și alte lucrări destinate studiului naturii, 
tratatele de etică, Politica, Retorica şi Poetica, precum și 
Metafizica (M)i. Se pare că amintitul CA a fost editat și 
publicat abia în secolul I î.e.n. de către marele erudit și filosof 
peripatetician, conducător al Liceului, Andronicos din Rhodos, 
după ce, timp de peste o sută de ani, rămăsese puţin cunoscutii. 

Scriitura tratatelor din grupul b) are un caracter predo- 
minant tehnic, adeseori cu obscurităţi rezultate din explicaţii 
prea sumare. În mod evident, publicul căruia i se adresau 
aceste scrieri era restrîns, specializat în filosofie și științe, 
format mai ales din discipoli. 


III. Clasificarea disciplinelor 


Există, după Aristotel, trei mari grupuri de discipline sau 
ştiinţe: teoretice, dedicate cunoașterii pure și adevărului; 
practice, precum etica și politica, dedicate acțiunii corecte, și 
productive, precum arhitectura, muzica sau poetica, desti- 
nate producerii de obiecte utile sau frumoase. Desigur, aceasta 


i. Pentru o bună introducere în complicata istorie a textelor aristo- 
telice și a tradiției manuscrise, vezi Șerban Nicolau, „Studiu 
introductiv” la Aristotel, Despre Cer, Paideia, București, 2005. 

ii. Ibidem, pp. 18-19. 

iii. W.D. Ross, Aristotel, Humanitas, București, 1995, p. 29. Cf. M, 
VI, 1, 1025b. 

nu înseamnă că o bună practică și o bună producție nu au 
nevoie de adevăr, ci doar că, în aceste cazuri, cercetarea 
adevărului nu devine un scop în sine, ci constituie numai un 
mijloc. Să observăm și că la Aristotel nu există o „știință 
universală” din care să rezulte celelalte științe, ca specii ale 
sale, tot așa cum, în ontologia sa, nu există un gen unic la 
care să se reducă toate speciile existentei. 

La rîndul lor, disciplinele teoretice — științele propriu-zise — 
se împart în: a) prima filosofie sau teologia (pe care urmașii 
lui Aristotel aveau să o denumească „metafizică”, probabil 
deoarece Andronicos din Rhodos, primul editor al scrierilor 
lui Aristotel, a plasat-o, în cadrul lui CA, după tratatele de 
fizică)ii; b) fizica, adică, literal, ştiinţa despre natură, care 
îngloba fizica, chimia, botanica, zoologia, meteorologia etc. 
şi chiar, parţial, psihologia; c) matematica. Astronomia 
matematică, acustica matematică şi optica geometrică consti- 
tuiau un domeniu intermediar între fizică şi matematică”. 
Un loc aparte îl ocupau studiile de logică (disciplină pe care 
Aristotel o numea analitică), precum şi cele de retorică. Pe 
toate acestea Aristotel nu le considera științe propriu-zise, 
ci mijloace și instrumente prin care orice știință, orice acțiune 
și orice producție de lucruri utile și frumoase deveneau posibile 
și din care deci se împărtășeau toate științele. De aici numele 
de Organon („instrument”) dat de tradiţie corpusului tratatelor 
de logică (Categoriile, Despre interpretare, Analiticele I şi II, 
Topica, Respingerile sofistice). 


i.  Metafizica sau „prima filosofie” este prima în ordine ierarhică, 
dar nu constituie genul suprem al celorlalte științe, tot așa 
cum triunghiul, deși prima figură geometrică, nu este totuși 
genul celorlalte figuri. 

ii. Vezi Aristotel, Metafizica, traducere, comentariu și note de 
Andrei Cornea, Humanitas, București, 2007 (ed. a II-a), pp. 10-11. 
Mera W puoda înseamnă, literal, „după [lucrările] de fizică”. 

iii. M, VI, 1, 1026a. 

iv. Ross, op. cit., p. 73. 

IV. Tratatele de fizică şi locul lui Despre generare 
și nimicire în Corpus Aristotelicum 


Tratatul Despre generare și nimicire aparţine unei serii de 
tratate cu autenticitate indiscutabilă (cu excepţia ultimei 
cărți a ultimului tratat din serie, Meteorologicele), tratate 
care au fost, probabil, redactate în această ordine: Fizica 
(Ph), Despre Cer (DC), Despre generare şi nimicire (GC), 
Meteorologicele (MI). Ph cercetează principiile generale ale 
ştiinţei naturii — materie, formă, mișcare, cauze, loc, timp etc. 
DC se ocupă mai întîi cu universul, cu astrele, apoi cu materia 
şi mişcările lor, iar în final și cu „elementele” lumii „sub- 
lunare”. GC continuă studiul lucrurilor şi al elementelor 
sublunare cu accent special pe generarea, nimicirea și diversele 
moduri de alterare a acestora. MI tratează în special despre 
fenomenele atmosferice, precum ploaia, vîntul, dar și despre 
cele presupuse în mod fals de Aristotel a fi atmosferice, 
precum cometele sau Calea Lactee. 

Titlul „Despre generare și nimicire” (Mepè yevtoeuwc xor 
popac, citat adesea, conform tradiţiei, sub numele latin De 
generatione et corruptione) se regăseşte în două dintre listele 
operelor lui Aristotel păstrate din Antichitate: anume, într-un 
catalog păstrat de Hesychius (secolele V-VI) și într-o listă a 
lui Ptolemaios, un platonician din jurul anului 300 e.ni E în 
dispută dacă tratatul nostru mai este consemnat sub un alt 
titlu în lista operelor lui Aristotel păstrată de Diogenes 
Laertios. În orice caz, GC urmează nemijlocit pe DCi (care, 
în ultimele două cărți, se ocupă și el de chestiunea elementelor 


i. Folosesc în continuare informațiile date de Ch. Mugler în 
introducerea sa la Aristote, De la génération et de la corruption, 
Les Belles Lettres, Paris, 1966. 

ii. Vezi infra, p. 69, nota 1. 

sublunare, la fel ca GC) şi este urmat nemijlocit de MI. 
Acesta rezumă, la început, conţinutul tratatelor DC și GC și 
anunţă tratatele dedicate zoologiei (storia animalelor etc.). 


V. Data compunerii 


Cronologia operelor lui Aristotel este complicată și dispu- 
tată. Werner Jaeger a încercat cîndva să o clarifice, presu- 
punînd că lucrările sau capitolele cu un caracter mai pronunţat 
„platonician” sînt mai timpuriii. Alţi savanţi (precum Paul 
Gohlke și Max Wundt) au procedat tocmai invers, susținînd 
că ruptura față de maestru l-a condus pe Aristotel la o 
radicalizare inițială a poziţiei sale, asupra căreia a revenit 
mai tîrziuii. Trebuie ţinut seama însă că multe dintre operele 
„ezoterice”, fiind cursuri de şcoală, nepublicate în timpul 
vieţii lui Aristotel, au suferit revizuiri, posibil de mai multe 
ori, din partea autorului. Oricum, se crede că GC a fost 
compus înainte de M] (care, în primul capitol, rezumă materia 
din GC) și după DC, probabil după 336 î.e.n. 


i.  W.Jaeger, Aristotle : Fundamentals ofthe History of His Develop- 
ment, Oxford University Press, Oxford, 1934. 

ii. Iată ce scrie Giovanni Reale despre această chestiune: „Un 
studioso legge come platonici testi que l'altro legge invece 
come antiplatonici et vice-versa ; di conseguenza, luno intende 
come piu vecchio cio que l’altro intende come piu recente, e, 
perfino, l'uno intende come primo cio que l’altro intende come 
ultimo nel tempo” (G. Rcalc, I} concetto di filosofia prima e l’unità 
della Metafisica di Aristotele, Vita e pensiero, Milano, 1993). 

VI. Semnificația sintagmei-titlu „generare 
şi nimicire” 


Sintagma „generare și nimicire” (yEveoic xa popa) pare a 
[i fost tradiţională în gîndirea predecesorilor lui Aristotel, 
udică a acelor filosofi pe care noi îi înglobăm de obicei în 
rîndul „presocraticilor”i. În baza textelor păstrate, întîlnim 
prima utilizare a acesteia deja la Anaximandros din Milet, 
după care „indefinitul (Gmeipov) reprezintă în totalitate cauza 
wenerării şi nimicirii” (Plutarh, Strom. 2 [D579]). Nu ştim 
sigur dacă Anaximandros însuși s-a folosit de această expresie, 
dar e plauzibil că da şi e probabil că, ulterior, ea devenise 
tradițională în lucrările filosofilor presocratici, intitulate în 
mod curent Despre natură. Mai tîrziu, la Platon o regăsim de 
cinci ori — în Phaidon, 95e, Parmenide, 136b, Philebos, 55a, 
Republica, 485b, și Legile, 891e. Platon este, cu acest prilej, 
critic la adresa presocraticilor, mai ales în pasajele din Phaidon, 
Republica şi Legile, ideea sa generală fiind că un filosof 
autentic nu ar trebui să se preocupe de „generare şi nimicire”, 
cum au făcut-o acești predecesori, ci de esenţele neschimbă- 
toare — de Forme (Idei)i. Cu toate acestea, chiar Platon se 


i. Denumirea „presocratici” e mai puţin legată de cronologie cît 
de preocuparea predilectă pentru teorii „despre natură”. Astfel, 
nu trebuie omis că Democrit era contemporanul mai în vîrstă 
al lui Socrate, iar Metrodoros din Chios, discipolul și conti- 
nuatorul lui Democrit, e contemporan cu Platon. Mai mult, 
polemicile lui Aristotel din acest tratat mai ales la adresa 
„empedocleenilor” sugerează că și filosofia lui Empedocle avea 
încă partizani („presocratici”) în secolul al IV-lea, mult după 
moartea lui Socrate în 399 î.e.n. 

ii. lată, spre exemplu, pasajul din Republica: „Aceasta să rămînă 
acceptat în privinţa firilor filosofice, cum că ele iubesc statornic 
învăţătura care le-ar face vădită acea esenţă permanentă și 
neschimbătoare prin generare şi nimicire”. 

ocupă de „generare și nimicire” în Timaios, fără să omită 
modalitatea generării și nimicirii elementelor primordiale. 
Totuşi, aici sintagma nu apare ca atare. Oricum, putem 
înțelege tratatul de față al lui Aristotel şi ca pe o reabilitare 
critică a preocupării presocraticilor pentru fenomenele sublu- 
nare și a înseși problematicii „fizicii”, indisolubil legată de 
„generare şi nimicire”, problematică cumva devalorizată filo- 
sofic la Platon. Aristotel îi apreciază relativ pozitiv pe unii 
presocratici, mai ales pe Leucip şi Democrit, şi, dimpotrivă, 
consideră că teoriile lui Platon din Timaios ţin prea puţin de 
„fizică”. 


VII. Comentarii şi traduceri vechi 


Așa cum precizează Ch. Mugler, GC a fost, comparativ, mai 
puţin comentat în Antichitate și Evul Mediu decît alte tratate 
de fizică ale lui Aristotel — DC şi Ph, mai ales. Totuși, se 
menționează existența a cel puțin unsprezece comentarii 
grecești la acest tratati. Mi se pare că explicaţia are a face, 
în ceea ce privește Ph, cu caracterul fundamental, înteme- 
ietor al acestui tratat, în raport cu care GC este o dezvoltare 
și o aplicaţie la studiul unei anumite părți a naturii. lar în 
ceea ce privește DC, aici interesul comparativ mai mare decît 
cel exprimat pentru GC vine, probabil, din fascinația exercitată 
de problemele cerului, ale astrelor și ale Universului în 
ansamblu — cum ar fi chestiunea unicităţii sau a eternității 
lumii —, de importanță majoră și pentru dogma creștină. 
Importanţa lui GC rămîne însă centrală nu numai pentru 
a înţelege filosofia (sau știința) naturii la Aristotel, ci și felul 
în care fizica aristotelică se delimitează față de aceea a 
predecesorilor, mai ales Democrit, Empedocle şi Platon. 


i. Mugler, op. cit., p. XV. 

În Evul Mediu se cunosc, arată Johanna Judycka, trei 
traduceri ale tratatului: una arabo-latină, atribuită lui Gérard 
de Cremona din secolul al XII-lea, și două greco-latine — 
aşa-numitele translatio vetus şi translatio nova, ultima datînd 
din a doua jumătate a secolului al XIII-lea. Adam din Buckfield 
şi Albert cel Mare au comentat tratatuli. 


VIII. Notă asupra prezentei traduceri 


Aceasta este prima traducere în românește a tratatului Despre 
generare şi nimicire. Trebuie precizat că nici Meteorologicele 
nu au fost traduse. De asemenea, nu există traduceri româneşti 
pentru tratatele de zoologie din Corpus Aristotelicum (de 
exemplu, masiva Historia animalium), cu excepția tratatului 
cunoscut sub numele latin de Parva naturalia. 

Pînă acum cîțiva ani, edițiile cele mai cunoscute din secolul XX 
ale lui GC (avînd textul grec și versiune) erau aceea a lui 
Charles Mugler (De la génération et de la corruption, ed. Ch. 
Mugler, Les Belles Lettres, Paris, 1966), ediția mai veche a lui 
H.H. Joachim (On Coming-to-be and Passing-away, Clarendon 
Press, Oxford, 1930), ca și aceea a lui E.S. Forster (On Coming- 
-to-be and Passing-away, Loeb Classical Library, Harvard 
University Press, Cambridge, Mass. — Londra, 1965-2000). Sub 
raportul traducerii, cele englezești sînt ceva mai exacte, dar 
uneori parafrazează textul (mai ales Joachim); versiunea 
lui Mugler este uneori defectuoasă (vezi notele respective). 
În general însă, aceste traduceri deformează în cîteva puncte 
esențiale gîndirea lui Aristotel: de exemplu, confundă adesea 
ceea ce Stagiritul numește „elemente” cu ceea ce predecesorii săi 
numeau „elemente” și pentru care Aristotel rezervă de obicei 
numele de „corpuri simple”. Același lucru se întîmplă și în 


i. Johanna Judycka, De generatione et corruptione, în Aristoteles 
Latinus, IX, 1, E.J. Brill, Leiden, 1986. 

unele explicaţii preliminare, de pildă cele date de Forster (p. 
151) (vezi infra, p. 171, nota 2). 

Din 2005, dispunem de ediția magistrală a lui Marwan 
Rashed (De la génération et de la corruption, nouvelle édition, 
Les Belles Lettres, Paris, 2005). Ea este remarcabilă atît 
prin propunerea de noi lecţiuni ingenioase, stabilite pe baza 
comparării manuscriselor și a unor vechi traduceri în arabă, 
cît și prin traducerea franceză, mult mai exactă decît cele 
ale predecesorilor, și existenţa unui aparat critic și de comen- 
tare impresionant. 

Am urmat, în general, textul stabilit de Marwan Rashed, 
optînd totuși uneori pentru lecţiuni diferite, atunci cînd mi 
s-a părut că acestea din urmă rămîn mai plauzibile (un 
exemplu este explicat la p. 82, nota 1). Parantezele rotunde 
și punctuația aparțin, de obicei, ediției urmate. 

Împărţirea în capitole este tradițională în ediţiile şi versiu- 
nile moderne ale tratatului, în schimb prezenta diviziune a 
capitolelor în paragrafe îmi aparţine, tot așa cum îmi aparține 
şi sublinierea prin cursive a unor cuvinte și expresii. Am plasat 
între paranteze drepte cuvintele considerate de mine necesare 
pentru înțelegerea sensului, dar care nu există în textul 
grec. Ele sînt, uneori, conjecturi. În general, am preferat, cînd 
a fost posibil, un text românesc ceva mai greoi şi mai repetitiv 
unuia mai literar, dar mai inexact în raport cu originalul. 


IX. Studiu introductiv : Despre valoarea perenă a 
fizicii lui Aristotel 


1 


Despre generare şi nimicire este un tratat de „fizică” (sau, 
poate, mai bine spus, de „știință a naturii”) scris acum peste 
2.300 de ani. Întrebarea legitimă — cu atît mai mult cu cît ea 
prefațează cea dintîi traducere în românește a acestui text — 

vine imediat: ce mai poate spune tratatul oricărui cititor con- 
temporan care nu este un specialist în știința și filosofia greacă ? 

Acum mai bine de optzeci de ani, Leon Robin, un mare 
istoric al filosofiei grecești, ale cărui lucrări și traduceri din 
filosofii greci sînt și azi citite și utilizate cu profit, se ridica 
hotărît împotriva actualităţii filosofice de ansamblu a lui 
Aristotel, nu numai a celei privitoare la tratatele de știință 
a naturii. El scria la finele unui cuprinzător capitol dedicat 
Stagiritului dintr-o carte de sinteză: 


Poate că îl definim fără a fi nedrepţi pe Aristotel spunînd că a fost 
prea mult și prea puţin filosof: dialectician dibaci și iscusit, el nu 
este nici profund, nici original [...] A pus pe roate o mașină ale cărei 
resorturi, odată declanșate, oferă iluzia unei reflecții pătrunză- 
toare și a unei cunoașteri reale. Dar cea mai mare nenorocire este 
că a utilizat această mașină pentru a-i lovi și pe Democrit, și pe 
Platon. În acest fel, şi pentru multă vreme, a deturnat ştiinţa de la calea 
pe care ea ar fi putut înfăptui destul de repede progrese decisivei. 


Într-un mod asemănător judecă, mai recent, un filosof al 
științei, un savant complet diferit ca formaţie de Robin — este 
vorba despre K.R. Popper. Opunîndu-l și el pe Aristotel lui 
Platon (pe care altminteri, ca inamic al „societăţii închise”, 
Popper îl detestă), el decide în defavoarea lui Aristotel: 


În locul sclipitoarelor şi pătrunzătoarelor lui intuiţii [ale lui 
Platon], găsim aici [în operele lui Aristotel] sistematizarea seacă 
și străduinţa, împărtășită de atîția autori mediocri de mai tîrziu, 
de a rezolva definitiv orice problemă prin pronunţarea unei 
judecăţi „sănătoase și echilibrate”, apte să mulțumească pe 
toată lumea; ceea ce înseamnă, cîteodată, a trece în chip minuţios 
şi solemn pe lîngă miezul chestiunii". 


i. L. Robin, La pensée grecque et les origines de l'esprit scientifique, 
La Renaissance du Livre, Paris, 1923, p. 370. 

ii. K.R. Popper, Societatea deschisă şi duşmanii ei, vol. II, Humanitas, 
București, 1993, p. 8. 

Cunosc, în domeniu, puţine sentinţe mai flagrant nedrepte 
decît aceste rînduri ale lui Léon Robin și K. Popper! Ele 
reflectă prejudecăți pozitiviste nemărturisite, dar mai ales 
un model de anti-aristotelism istoric, devenit regulă printre 
„oamenii luminaţi” de după Bacon, Bruno și Galilei, cei care 
s-ar fi plasat de partea progresului științific reluînd învățătura 
uitată a lui Democrit și Platon împotriva scolasticii susținute 
de Inchiziţie și întemeiate pe doctrina lui Aristotel! E un 
anti-aristotelism obsesiv, influent, de altminteri, chiar trei 
sute de ani mai tîrziu, și regăsibil în locuri neașteptate — 
cum ar fi la Constantin Noica, pentru care „arhi-inamicul” 
filosofic este şi rămîne Aristotel, criticul lui Platoni. 

Desigur, din momentul cînd s-au pronunțat aceste judecăţi 
aspre s-au schimbat destule lucruri: puțini ar mai cuteza 
astăzi să conteste valoarea genială și eternă a Eticii Nico- 
mabhice sau a Politicii aristotelice, mai ales după ce autori cu 
greutate, precum Leo Strauss, Hannah Arendt sau Alastair 
Macintyre, le-au considerat surse continue de inspiraţie pentru 
gîndirea etică și politică a secolului XX, în pofida lui Popper. 
Puţini, după Lukasiewicz, contemporan totuși cu L. Robin, 
ar mai putea nega semnificația incontestabilă și mereu actuală 
a logicii aristotelice, preluabilă în logica modernă. Asta pentru 
a nu mai invoca Retorica sau Poetica, citite în continuare cu 
imens profit de toți cei preocupaţi de subiect! Cît despre 
actualitatea, dar și originalitatea și profunzimea rar egalabile 
ale Metafizicii, pe care, cîndva, un Werner Jaeger voia s-o 
separe în diferite tratate, cusute defectuos împreună de către 
un discipol nu foarte abil, ce să mai spunemi? Să lăsăm 
cuvîntul unui specialist contemporan, Enrico Berti: „...graţie 
atenţiei sale pentru multiplicitate, varietate, diferenţe, mobi- 
litate, metafizica lui Aristotel nu stinge problematica fiinţei 


i. Aceasta în pofida faptului că Noica a tradus și comentat Cate- 
goriile (Humanitas, București, 1994) și a tradus și comentat 
cîțiva comentatori aristotelici tîrzii. 

ii. Jaeger, op. cit., p. 170. 

şi se dovedește prin aceasta a fi de o extraordinară actuali- 
tate”. Această metafizică a pluralităţii fiinţei pare a fi, adău- 
găm și noi, mult mai actuală azi, în așa-zisul postmodernism, 
decît sînt metafizicile uniformizante și rigide ale epocii moder- 
nității clasice. 

Și totuși... n-au într-un fel Robin şi Popper dreptate, chiar 
dacă în alt sens decît considerau ei? Firește, a susține că 
Aristotel nu a fost „nici profund, nici original” sau că e un 
spirit „mediocru” reprezintă acel tip de „prostie” pe care o 
spun uneori oamenii inteligenți. Dar, referindu-ne acum nu 
strict la opera lui Aristotel, una sînt profunzimea și origina- 
litatea într-un anume moment istoric şi alta este actualitatea 
unei gîndiri. Cine ar contesta profunzimea gîndirii unui 
Descartes? Şi totuși cine, în afară de o mînă de istorici ai 
ştiinţei, îi mai citește tratatele de fizică și optică? La fel se 
întîmplă cu toți marii oameni de ştiinţă de odinioară, în 
calitate de oameni de știință: gîndirea lor a trecut parțial în 
gîndirea succesorilor, parţial s-a devalorizat și a rămas strict 
pagină de istorie. Or, Aristotel a fost, în chip eminent, şi un 
om de știință, iar tratatul pe care noi îl comentăm și îl 
traducem în acest volum, Despre generare şi nimicire, este, 
în rînd cu Fizica, cu Despre Cer, cu Meteorologicele, un tratat 
de știință a naturii, așa cum o concepea Aristotel. Căci noi 
nu ne referim aici, în această introducere, nici la un tratat 
de etică, politică sau poetică, nici la unul de logică sau 
metafizică, nici măcar la unul dominat în mare parte de 
psihologie, precum Despre suflet, ci la unul de „știință a 
naturii” sau „fizică”. Or, dacă în etică, politică, logică, metafi- 
zică, psihologie, estetică — domenii care au rămas întotdeauna 
„problematice” și în dispută — evoluţiile decisive sînt (o știm 
prea bine) mai puţine, iar marile întrebări ale omului din 


i, Enrico Berti, „Que reste-t-il aujourd'hui de la métaphysique 
d'Aristote ?”, în Michel Narcy și Alonso Tordesillas (eds.), La 
„Metaphysique” d'Aristote. Perspectives contemporaines, Vrin, 
Paris, 2005. 

toate timpurile sînt reluate mereu și mereu, aproape de la 
origine, fără a putea primi niciodată răspunsuri definitive şi 
decisive, situaţia e diferită în științele naturii și lucrul e 
prea bine cunoscut pentru a mai insista asupră-ii. 

Desigur, pentru Aristotel, ba chiar pentru gîndirea premo- 
dernă în general, nu exista o diferenţă decisivă între filosofie 
și știință. (Nu-și denumea încă Newton opera sa principală 
Principia naturalia philosophiae mathematicae ?) Dar asta 
nu înseamnă că diferența dintre ştiinţe și filosofie în tematică, 
în limbaj, în metodă, în intenție nu ar fi esenţială. Așadar, 
nimic nu ne oprește să susţinem că, deși Aristotel rămîne 
important și actual atunci cînd este filosof în sensul modern 
al termenului, el ar fi devenit totuşi complet desuet, interesînd 
doar sub raport strict istoric, cînd vine vorba despre tratatele 
sale științifice despre natură, inclusiv tratatul despre generare 
şi nimicire — şi aceasta chiar dacă nu-i vom nega geniul nici 
într-un caz, nici în celălalt. 

Şi totuşi nu putem scăpa atît de uşor! Într-adevăr, în 
pasajul mai sus citat, mai ales L. Robin merge mai departe 
şi mai adînc cu critica la adresa lui Aristotel. El îi reproşează 
Stagiritului nu numai că ar fi fost în general fără adîncime 
(o aberaţie), nici faptul că fizica sa a fost infirmată (ceva 
normal), ci în special că ar fi împiedicat pur şi simplu progresul 
științei combătîndu-i și discreditîndu-i pe Democrit și Platon. 
Același lucru îl sugerează de fapt și Popper, invocînd „intuiţiile 
pătrunzătoare” ale lui Platon, cărora Aristotel le-ar fi dat un 
răspuns „mediocru” și fals conciliator. Așadar, nu atît inac- 
tualitatea „normală” pentru un om de știință din trecut 
constituie un cap de acuzare, cît mai ales faptul că Aristotel 
nu ar fi fost un om de știință profund nici măcar în epoca sa. 


i. Vezi cartea lui Constantin Sălăvăstru Critica raţionalităţii dis- 
cursive, Polirom, lași, 2001, sau Horia-Roman Patapievici, 
Despre idei & blocaje, Humanitas, București, 2007, 

El ar fi fost oricum inferior din acest punct de vedere — 
afirmă atît Robin, cît și Popper — rivalilor săi, a căror învă- 
țătură, dacă nu ar fi fost discreditată de virtuozitatea dialectică 
a lui Aristotel, ar fi condus „destul de repede” la progrese 
științifice decisive. Pe scurt, dacă fizicile lui Platon și Democrit, 
mai „știinţifice”, în opinia acestor autori, ar fi fost înțelese și 
aprofundate la timpul lor, în primul rînd de Aristotel însuși, 
apoi de diferiţi interpreţi și comentatori de mai tîrziu, știința 
nu ar fi ajuns, chipurile, în fundătura în care a stat aproape 
două milenii și am fi avut probabil un Galilei și un Newton 
cu două mii sau o mie cinci sute de ani mai înainte, dar şi 
submarine și bombe termonucleare!i 

Credem că problema pe care o deschid aici Robin și Popper 
şi care merge dincolo de discreditarea ridicolă a lui Aristotel 
rămîne într-adevăr serioasă: oare știința naturii a lui Aristotel 
a fost dintotdeauna mai puţin valoroasă ca știință decît aceea 
a lui Platon, a lui Democrit și a altor presocratici — cum cred 
Robin, Popper etc. — sau, dimpotrivă (cum credem noi), ea a 
fost mai valoroasă, „mai mult știință” decît acelea chiar 
atunci, în epoca lor, ceea ce explică în mod raţional și de ce 
s-a impus atît timp ulterior și de ce a fost comentată insistent 
de greci, arabi și de latinii din Evul Mediu? A triumfat 


i. Arthur Koestler, în influenta și, de altfel, pasionanta carte 
Somnambulii, îi critică insistent pe Platon și pe Aristotel de 
a fi ţinut ştiinţa în loc, citînd, de altfel, operele lor prin inter- 
mediar. Un autor român, Enric Becescu, merge mult mai de- 
parte: el îl consideră pe Aristotel un distrugător al ştiinţei, 
deoarece n-ar fi utilizat decît ipoteze apriorice şi arbitrare. 
Autorul ignoră în mod straniu tot efortul lui Aristotel de a 
„salva fenomenele”, efort bazat pe o cercetare laborioasă și 
sistematică a naturii. Aristotel este calificat în mod absurd ca 
fiind „cel mai mare sofist al epocii, în nici un caz un filosof al 
tradiţiei din care provenea”. Eric Becescu, Născocirea ştiinţelor 
şi a filozofiei, Editura Psi, Bucureşti, 2009, p. 139. 

Aristotel din motive extraștiințifice — mistice, de autoritate 
sau care vor fi fost acelea — ori, dimpotrivă, predominant din 
motive autentic științifice, pe care, ţinînd seama de condiţiile 
de atunci, le-ar accepta orice savant modern? Or, cred că a 
decide dacă și de ce o veche doctrină a posedat mai mult 
spirit științific decît o alta în competiţie poate reprezenta o 
întreprindere care se sustrage arhivisticii prăfuite a istoriei 
științei produse în exclusivitate pentru istorici. 


2 


Să prevenim acum împotriva unei erori facile: discuţia de 
față nu are și nu poate avea nimic de-a face cu adevărul 
ştiinţific aşa cum îl cunoaştem noi astăzi, iar acesta nu poate 
constitui un criteriu pentru judecarea caracterului științific 
al unor teorii din trecut. „Adevărul” în științe variază și se 
modifică, iar eventualele coincidenţe ale variantei sale mo- 
derne cu concluziile unor științe vechi apar și dispar odată 
cu epoca. De pildă, la începutul secolului XX, atomismul a 
redevenit o teorie plauzibilă (după o lungă eclipsă) și Democrit 
părea să fi cîștigat partida împotriva lui Aristotel. Dar, cîteva 
decenii mai tîrziu, constatarea că particulele atomice (protoni, 
neutroni, electroni etc.) ar fi alcătuite din așa-numitele quarcuri, 
care nu pot exista niciodată izolate, pare a răspunde unei 
intuiţii profunde a lui Aristotel, pentru care elementele 
„corpurilor simple” — materia, forma și privaţiunea — nu sînt 
niciodată izolabile. Nu-i de mirare atunci că un fizician și 
filosof contemporan ca David Suppes, care încearcă să constru- 
iască, pe baza teoriilor fizicii moderne, o „metafizică pro- 
babilistă”, poate afirma cu tărie: 


Ceea ce este valoros la Aristotel este că felul său de a aborda 
teoria materiei şi a fiinţei (substanţei) furnizează o alternativă 
importantă şi valoroasă sub raport conceptual la viziunea atomistă 
care a fost prea mult timp dominantă în știința modernă... 

Concepţia mea despre metafizica probabilistă trebuie concepută 
ca o extindere a metafizicii aristotelice a materiei și a ființei’. 


Desigur, știința caută și întotdeauna a căutat, după puteri, 
adevărul despre realitate. Dar în cazul unor științe revolute 
nu adevărul parţial și, oricum, deja parţial infirmat al unor 
intuiţii interesează cel mai mult, ci cadrul intrinsec al științei : 
modalitatea intrinsecă în care funcționează știința respectivă 
ni se pare mai valoroasă, din unghiul nostru, decît ceea ce ea 
a reușit efectiv să stabilească la un moment dat și care este, 
oricum, expirat sau expirabil. 

Dacă dorim să înţelegem victoria și perenitatea științei 
aristotelice, trebuie să luăm în considerare mai mulți factori. 
Ipoteza noastră este că cei mai importanți dintre acești factori 
sînt cei intrinseci, adică aceia care ţin efectiv de calitatea de 
„știinţă” a teoriilor aflate în rivalitate. (Există totuși și factori 
extrinseci, ce pot fi instituționali și culturali și care nu fac 
obiectul considerațiilor de față.) Altfel spus, credem că opțiunea 
majoritară a Antichității pentru fizica și cosmologia lui Aristotel 
a fost perfect rezonabilă şi ştiinţifică, indiferent de subtilitatea 
„intuiţiilor” puse în joc de alte teorii rivale. Credem, de 
aceea, că orice om de știință modern ar fi procedat aidoma, 
dacă ar fi avut de ales între teoriile respective, în condiţiile 
epocii, şi considerăm nu numai că Aristotel nu a „deturnat 
ştiinţa”, dar că a condus-o pe o cale rămasă rezonabilă multă 
vreme. 

Să observăm acum că factorii intrinseci sînt, pe de o parte, 
de ordin tehnic, pe de alta, de ordin formal şi metodologic. 

E o evidenţă faptul că factorul tehnic — calitatea, numărul 
şi natura instrumentelor disponibile de investigaţie, observație 
şi măsură, dar și calitatea unor instrumente teoretice, cum 
ar fi matematica — se asociază indisolubil cu teoria științifică 


i. David Suppes, Metafizica probabilistă, Humanitas, Bucureşti, 
1990. 

respectivă și poate fi considerat, într-un fel, ca făcînd parte 
integrantă din ea. Cu toate acestea și în mod profund ana- 
cronic, adesea Aristotel este criticat pentru a fi adoptat teze 
false, ca și cînd el ar fi dispus de instrumentarul secolelor 
XVI-XVII și ar fi rămas orb la ceea ce putea observa cu 
ajutorul acestuia. Dar nici Galilei, dacă nu ar fi posedat un 
telescop, nu ar fi putut susține în mod rezonabil ideea că 
Luna are o suprafață brăzdată de munţi și văi întocmai ca 
şi Pămîntul și că deci este supusă acelorași vicisitudini ca 
planeta noastră, că, altfel spus, e, în mod verosimil, alcătuită 
din aceeași materie ca și Pămîntul, și nu dintr-un corp eteric, 
cum susținuse Aristotel. În absenţa unor instrumente de 
observație adecvate, teza omogenității lumii ar fi fost o simplă 
fantezie, și nu o teorie științifică. Pentru un Hipparchos, de 
pildă, mare astronom din secolul al II-lea î.e.n., dar care nu 
avea un telescop, Cerul apărea mai curînd așa cum îl descriau 
şi îl teoretizau Platon și Aristotel decît așa cum îl prezentau 
Democrit și Epicur. Opţiunea sa pentru o fizică aristotelică 
ce distingea sfera supralunară, ca nesupusă alterării, de cea 
sublunară, unde alterarea forma regula, era rezonabilă și 
științifică, atît timp cît era extrem de greu de observat prezența 
„generării și a nimicirii” și dincolo de orbita Lunii. (Se știe 
că abia Tycho Brahe, care dispunea de instrumente extrem 
de precise pentru vremea sa, a putut demonstra fără echivoc 
că supernova din 1572 era o „stea fixă” şi că deci sfera 
„stelelor fixe” este și ea supusă „generării și nimicirii”, deopo- 
trivă cu Pămîntul şi lucrurile din jurul său.) 

Așadar, putem spune că, în Antichitate, fizica aristotelică 
deținea destule atuuri fie și numai din cauza impreciziei și 
a caracterului destul de rudimentar al instrumentelor de 
observaţie și de măsură ale epocii sale și ale epocilor următoare 
pînă prin secolul al XV-lea. Această fizică a fost şi a trebuit 
să fie una a „ochiului liber”, a mîinii echipate cu instrumente 
simple şi a aprecierii dimensiunilor conforme cu scara umană, 
nu una a telescopului, a microscopului, a orologiului mecanic 

şi a balanței de precizie. În raport deci cu aceste date tehnice, 
nu cu altele inexistente pe atunci, trebuie să o comparăm cu 
rivalele sale din epocă -— fizica lui Democrit, Empedocle sau 
Platon. Trebuie, de asemenea, să ținem seama și de tehnologia 
mentală — inexistența algebrei pînă la sfîrşitul Evului Mediu, 
ceea ce a îngreunat foarte mult matematizarea fizicii. 

Pe de altă parte însă, fizica lui Aristotel dispunea și de 
alte atuuri intrinseci în raport cu rivalele sale, ţinînd de 
data aceasta de aspectele formale și metodologice. Ne vom 
ocupa de ele în continuare. 


3 


Cred că putem susține, la modul general și fără a intra în 
detalii complicate, că orice ştiinţă reprezintă un model raţional 
care trebuie să descrie sau să explice cît mai cuprinzător o 
anumită porțiune a realităţii. De aici se pot deduce cel puţin 
patru criterii metodologice pe care ştiinţa din orice timp se 
străduie să le respecte şi pe care efectiv le respectă în măsură 
mai mare sau mai mică. Măsura în care aceste patru criterii 
sînt respectate poate oferi motive de departajare între sisteme 
științifice concurente; în fapt, cele patru criterii sînt de 
obicei efectiv folosite explicit sau implicit de către oamenii 
de știință, atunci cînd aceștia își propun să aleagă unul din 
două sau mai multe asemenea sisteme concurente. E de la 
sine înțeles că nu întotdeauna oamenii de știință explicitează 
toate aceste criterii. 

1) Primul criteriu este, firește, cel care cere ca știința să 
constituie un „model rațional”. Îl vom numi „criteriul rațio- 
nalității”. Nu vom avea de-a face cu mitologii sau cu teologii, 
sau cu substitute transparente ale acestora, cum ar fi diferite 
teorii spiritiste. Știința va fi o „teorie” care pornește de la 
axiome abstracte şi universale, precum „nu se poate afirma 
şi nega același lucru în același timp și sub același raport”, 
dar și de la fapte empirice, devenite prin inducţie propoziții 

universale, de tipul „orice se naște urmează să piară”. La 
acestea se adaugă ipoteze şi postulate, de tipul: „există atomi”. 
Ceea ce se cere este ca toate propoziţiile — fie primare, fie 
derivate — să formeze un sistem cît mai coerent și mai non-con- 
tradictoriu. Savantul va cerceta așadar nu numai dacă ipote- 
zele şi axiomele de bază nu se contrazic între ele, dar şi dacă 
ele nu se contrazic prin unele dintre consecinţele lor mai 
mult sau mai puțin îndepărtate. Atunci cînd există con- 
tradicţii se va încerca eliminarea lor; cu cît ele vor fi mai 
numeroase, iar eliminarea lor va fi mai anevoioasă și va 
necesita introducerea unor ipoteze auxiliare ad hoc, cu atît 
teoria respectivă va deveni „mai slabă” și mai puţin credibilă, 
caeteribus paribus. (Cum se știe, principiul non-contradicţiei 
este considerat de Aristotel „cel mai sigur dintre toate prin- 
cipiile” şi „unul asupra căruia nu e cu putință să te înșeli”i.) 

O consecinţă a criteriului raționalităţii este și ceea ce, 
mai tîrziu, Leibniz va denumi „principiul raţiunii suficiente”: 
„nimic nu există fără o rațiune suficientă”. Filosofii greci, în 
special cei presocratici, precum atomiștii, au folosit intens 
acest principiu pe care îl prezentau sub forma întrebării 
retorice „de ce mai curînd A decît B?” (vezi infra, p. 136, 
nota 2). De pildă, dacă, prin ipoteză, atomii lui Democrit au 
forme diverse, de ce — se întreabă acest filosof - ei ar avea mai 
curînd anumite forme decît altele și de ce ar exista un număr 
limitat mai curînd decît unul nelimitat de forme ? Răspunsul, 
dat în virtutea principiului „rațiunii suficiente”, este că atomii 
au un număr nelimitat de forme, deoarece nu există o rațiune 
suficientă care să limiteze numărul acestoraii. 


i. M, IV, 3, 1005b. 

ii. Este ceea ce G.S. Kirk, J.E. Raven, M. Schonfield, în The 
Presocratic Philosophers (ed. G.S. Kirk, J.E. Raven, M. Schonfield), 
Cambridge University Press, Cambridge (1957), 1999, numesc 
principiul œ uăMov, folosit probabil pentru prima dată de 
Anaximandros și care, în esenţă, este asemănător cu „principiul 
rațiunii suficiente” al lui Leibniz. 

2) Al doilea criteriu este cel al „capacităţii explicative”. 
l“ilosofii greci îl exprimau adeseori cu ajutorul celebrei for- 
mule „a ţine seama de fenomene” (nu tocmai fericit tradusă 
de obicei prin a „salva fenomenele”, m porvóueva ouitevv). 
Ideea este că o teorie, bazată pe cîteva ipoteze şi postulate, 
trebuie să respecte, prin consecințele sale raționale, ceea ce 
se manifestă drept evidenţă a simţurilor (mai mult sau mai 
puţin ajutate de instrumente) sau, în cel mai rău caz, să 
explice concludent abaterea de la această evidenţă. Formula 
„a ţine seama de fenomene” nu apare ca atare nici în opera 
lui Platon, nici în aceea a lui Aristotel, ci, pentru prima 
dată, abia la un discipol al lui Aristotel, Eudemos din Rhodosi. 
Se pare totuși, dacă acceptăm mărturia lui Simplicius, co- 
mentatorul neoplatonician din secolul al VI-lea, că Platon 
însuși ar fi cerut astronomilor și matematicienilor ce lucrau 
în cadrul Academiei să „țină seama de fenomenele” astro- 
nomice, construind în consecință un model care utiliza ca 
ipoteză de bază principiul mișcării uniforme a planetelor pe 
orbite circulare, concentrice faţă de Pămînt. În măsura în 
care consecinţele deduse logic și matematic ale ipotezei se 
dovedeau concordante cu „fenomenele”, se accepta (așa cum 
se acceptă și azi) că ipoteza este plauzibilă, dacă nu chiar 
sigur adevărată. Realizarea, magnifică, a venit sub forma 
sistemului matematic geocentric, propus de marii matema- 
ticieni Eudoxos şi Callippos, model ameliorat ulterior de 
Aristotel“. 

Nu trebuie, fireşte, să fim kantieni pentru a simți echivocul 
noțiunii de „fenomen”. Pentru Aristotel, de pildă, faptul că o 
piatră cade (în aer) mai repede decît o frunză constituie un 
„fenomen” care se cere explicat ca atare. Pentru Galilei, 


i. Aristotel foloseşte (în M, XII, 8, 1074a) o expresie echivalentă, 
„a reda fenomenele” (m parvópeva &noâ.66voL), reluată și ea 
de unii comentatori, precum Simplicius. 

ii. M, XII, 8. 

același eveniment fizic nu constituie un „fenomen” și nu 
trebuie explicat ca atare, sau, măcar, trebuie amînată expli- 
carea acestuia pînă ce se va stabili legea căderii corpurilor 
în vid — o lege care se sustrage experienţei comune și care, 
abia ea, constituie „fenomenul” autentic. (De altfel, cum se 
ştie, Galilei nu poate stabili direct, experimental, legea căderii 
corpurilor. El o deduce studiind felul cum se rostogolesc 
corpurile pe un plan înclinat.) Dar, oricum ar fi, știința 
trebuie „să țină seama de fenomene”, ba mai mult, să le 
poată prezice, chiar dacă modalitatea în care va concepe 
(sau „construi”) la un moment dat un anume „fenomen” rămîne 
problematică. 

3) Al treilea criteriu poate fi numit al „economiei” : o teorie 
este considerată preferabilă de majoritatea oamenilor de 
știință atunci cînd numărul postulatelor și al ipotezelor de 
bază este mai mic sau cînd un număr cît mai mic de ipoteze de 
bază explică un număr cât mai mare de „fenomene”, caeteribus 
paribus. De exemplu, teoria lui Newton asupra gravitaţiei 
s-a impus în mare măsură și fiindcă dădea seamă, pornind 
de la aceeași lege universală, atît de căderea corpurilor pe 
pămînt, explicată de legile lui Galilei, cît și de mișcarea 
planetelor determinată de legile lui Kepler. Teoria generalizată 
a relativităţii a lui Einstein s-a impus și fiindcă a unificat 
noțiunile de masă inerţială şi de masă gravifică, rămase 
izolate în teoria clasică a lui Newton. Criteriul economiei 
este, în mare măsură, unul „estetic”: el pretinde ca savantul 
să urmărească simplitatea, unitatea și eleganța unui sistem. 

4) În sfîrșit, al patrulea criteriu ar putea fi numit „al 
non-arbitrariului propozițiilor de bază”. Acest criteriu vrea 
să spună că, caeteribus paribus, savanții tind să prefere o 
teorie ale cărei ipoteze sau postulate de bază par mai evidente 
și mai puţin arbitrare. Acest criteriu furnizează un principiu 
ce limitează uneori „principiul rațiunii suficiente” și care, în 
același timp, poate completa criteriul economiei. 

La tabloul extrem de schematic de mai sus ar fi de adăugat 
faptul că aceste criterii nu sînt urmărite întotdeauna și în 
toate împrejurările în același grad. Firește, criteriul rațio- 
nalității nu poate fi abolit şi nici slăbit. Criteriul capacităţii 
explicative însă suportă anumite nuanţe și se impune în 
mod absolut numai cînd au loc falsificări decisive. Criteriul 
economiei e, aparent, mai slab, neputînd desigur triumfa 
împotriva primelor două. Criteriul „non-arbitrariului” pare să 
pună problemele cele mai complicate și mai controversabile, 
deoarece opinia asupra a ceea ce este arbitrar sau nu poate 
varia destul de mult. Leibniz, de pildă, a respins teoria 
gravitației a lui Newton, deoarece atracţia corpurilor i se 
părea o teză absurdă, arbitrară şi inexplicabilăi. Einstein a 
respins interpretarea non-deterministă a mecanicii cuantice 
a lui Heisenberg („Școala de la Copenhaga”), deoarece indeter- 
minismul i se părea, ca fenomen primar, o ipoteză absurdă. 
Știința a avut mereu de-a face cu astfel de noţiuni „arbitrare” 
după unii — vidul, atomul, gravitația, flogisticul, eterul, unda- 
-corpuscul, cuanta, quarcul etc. —, dintre care s-au impus 
acelea care au condus la teorii ce respectau celelalte trei 
criterii mai bine decît alte teorii rivale. 


4 


Înainte de a trece la analiza comparativă a felului în care 
Aristotel, Platon, Democrit, Empedocle și alţi filosofi antici 
au răspuns unor anumite chestiuni particulare de „fizică” 
prin respectarea în mai mare sau mai mică măsură a celor 
patru criterii, e momentul unei constatări generale: 

Mai toată lumea e de acord că fizica și chiar filosofia lui 
Aristotel sînt profund influențate de „biologism”. Pe de altă 


i. Vezi Andrei Cornea, Noul, o veche poveste, Humanitas, București, 
2008, p. 59. 

parte, destui deplîng acest fapt, considerînd că tocmai prin 
„biologism” Aristotel ar fi „ţinut ştiinţa naturii în loc”. 
Nimic mai real decît „biologismul/” lui Aristotel și, în același 
timp, mai în contrast în special cu „mecanicismul!” lui Democrit, 
dar și cu „matematismul” pitagoricienilor și, într-o măsură 
substanţială, al lui Platon din Timaiosi. Faptul e manifest, 
dacă examinăm fie și numai terminologia esenţială a lui 
Aristotel: principalele sale concepte au o puternică valoare 
vitalistă şi sînt adecvate experienţei lumii vii: ființa este în 
greaca curentă „resursa vitală, avuţia”ii; actualizarea este 
activitatea vie; ea se opune posibilităţii sau putinţei ; materia 
este literal „lemnul”; genul este „neamul”, specia este „figura, 
înfățișarea”. Desigur însă că „biologismul” e cel mai evident 
cînd notăm importanţa imensă pe care o posedă la Aristotel 
scopul şi finalitateaiii, complet absente la atomişti, prezente 
deja la Platon, dar într-o măsură mai redusă, mai degrabă la 
nivelul întregului Univers decît la cel al fiecărui individ. Aceste 
lucruri sînt bine-cunoscute și uneori ele sînt puse și pe seama 
faptului că Aristotel provenea dintr-o familie de medici”. 


i. ŒE semnificativ, din acest punct de vedere, că lucrarea bine- 
-cunoscută de prezentare a vieţii și operei lui Aristotel a lui 
Jonathan Barnes (Aristotel, Humanitas, Bucureşti, 1996) începe 
incursiunea în opera filosofului cu un capitol intitulat „Cerce- 
tările zoologice”, dedicat tratatului cunoscut sub numele latin 
de Historia animalium. 

ii. Lafelca în traducerea mea a Metafizicii (Humanitas, București, 
2001, 2007), am redat prin „fiinţă” aristotelicul obota, în timp 
ce pentru w Óv am folosit sintagma „ceea-ce-este”. Am tradus pe 
€vepyea, evreExea prin actualizare, pe vame (cînd e corelativul 
lui €evepyew) prin posibilitate sau virtualitate, pe tin prin 
materie, pe yEvoş prin gen, iar pe ei6oc prin specie sau formă. 

iii. Pentru scop Aristotel utilizează termenii rEog sau T5 d Ever 
(lit. „lucrul în vederea căruia”). 

iv. Marwan Rashed a studiat recent, în noua ediție a GC de la 
Belles Lettres (Paris, 2006), legăturile dintre medicină și teoria 
elementelor. 

Or, Aristotel este adesea criticat de unii moderni tocmai 
pentru că a extins aceste „categorii vitale” asupra lumii nevii 
și anorganice. Într-adevăr, pentru el, o piatră cade pentru că 
se îndreaptă spre „locul său propriu”, care este centrul lumii, 
la fel cum un cal se îndreaptă seara de la sine putere spre 
„locul său propriu” care este grajdul. „Un scandal!” — au 
strigat modernii precum Descartes sau Bacon și apoi urmașii 
lor intelectualii. Ei l-au preferat pe Democrit sau pe Platon, 
filosofi pentru care nu există „locuri naturale”, piatra căzînd, 
în esenţă, pentru ambii, deoarece ea tinde să se alăture marii 
mase de piatră care formează pămîntul, în virtutea princi- 
piului adoptat de ei, „asemănătorul tinde spre asemănător”. 
Din punctul de vedere al secolului al XVII-lea, această res- 
pingere a biologismului era îndreptăţită, iar știința modernă 
s-a constituit generalizînd categoriile neviului, și nu pe cele ale 
viului, astfel încît „atracția asemănătorului” a devenit (desigur, 
cu multe amendamente) gravitația universală. Ceea ce se uită 
însă este că Aristotel nu se confrunta cu Descartes şi Newton, 
ci cu Democrit, Anaxagoras, Empedocle sau Platon, și anume 
în condiţiile tehnice ale epocii sale. Or, în acele condiţii, 
biologismul lui Aristotel deținea avantaje fundamentale. 

Într-adevăr, în absenţa unor instrumente precise de inves- 
tigaţie şi de măsură nu părea nici necesar, nici măcar posibil 
a schimba această abordare „biologizantă”. A atribui spațiului 
direcții privilegiate și a accepta că lucrurile tind spre aceste 
direcţii deoarece își caută „locul propriu” era firesc și rațional 
pentru „fizica ochiului liber”, iar „fenomenele” erau astfel 
mai bine respectate și explicate, în timp ce intuiţiile fundamen- 
tale ale omului, trăitor nemijlocit în mediul său viu, natural, 
căpătau astfel o explicație rațională și inteligibilă. Dimpotrivă, 


i. Koestler, op. cit., p. 68. Exemplul cu grajdul îi aparţine lui 
Koestler, care adaugă: „Vom avea ocazia să admirăm efectele 
dezastruoase ale acestei idei [finalismul] asupra progreselor 
ştiinţei europene”. 

toate aparențele lumii în care omul efectiv trăiește lucrau 
împotriva unei concepţii a spațiului delocalizat, ca la Democrit 
sau, în epoca modernă, la Newton. 

Pe de altă parte, a nega existenţa unui plan, a unui scop 
în întreaga natură putea fi o „intuiţie genială” în vremea lui 
Leucip, Democrit și Empedocle, dar era, cu siguranţă, una 
prea puțin științifică pentru acel moment, deoarece nu se 
putea sprijini decît pe ipoteze arbitrare sau pe observații 
rudimentare de „selecție naturală”. Persistenţa speciilor și 
constanța caracterelor moștenite în marea majoritate a cazu- 
rilor nu puteau fi pe atunci explicate prin conjuncţia dintre 
hazard și necesitate. Chimia organică, fizica cuantică şi gene- 
tica nu doarcă nu existau, dar nu puteau fi nici măcar concepute. 
Leucip, Democrit sau Empedocle nu erau nici Darwin, nici 
De Vries, nici Monod, nici Heisenberg, pentru că instrumen- 
tarul tehnic și mental al lui Darwin, De Vries, Heisenberg și 
Monod absenta. Teza unui intelligent design, azi devenită 
naivă sau infiltrată de teologie, era pe atunci perfect ştiinţi- 
fică. Secole de-a rîndul, cel puţin criteriul „capacității expli- 
cative” a fost mult mai bine respectat de biologismul teleo- 
logic al lui Aristotel decît de mecanicismul primitiv, non-fi- 
nalist, al lui Leucip și Democrit. 

De asemenea, biologismul lui Aristotel respecta bine crite- 
riul economiei, deoarece reușea, folosind un număr relativ 
restrîns de concepte (formă, materie, finalitate, actualizare, 
posibilitate etc.), să construiască o teorie coerentă care „dădea 
seama” deopotrivă de fenomenele vieţii și de cele ale lumii 
nevii. Această unificare constituia deja o superioritate masivă 
asupra atomismului care, dacă explica relativ satisfăcător 
fenomenele nevii, devenea cu totul neplauzibil cînd, de pildă, 
voia să explice particularităţile sufletului prin teza că acesta 
s-ar compune din atomi sferici, la fel ca și focul. 

În sfîrşit, faptul că biologismul lui Aristotel respingea şi 
o fizică matematizată (admițînd totuși matematica în astro- 
nomie, optică și acustică) era și el rezonabil în condiţiile de 
atunci. Mişcările obiectelor terestre erau ușor și natural 

explicabile în termenii categoriilor vitaliste şi calitative de 
formă, actualizare, posibilitate. Corpurile din jurul nostru 
par să tindă a se opri, dacă nu sînt puse în mișcare sau nu 
au un principiu intern (un „motor”) al mișcării, precum orga- 
nismele vii. Acest fapt e o evidenţă în lumea vie. Dimpotrivă, 
legea inerţiei e o regulă care, pe pămînt și în mod manifest, 
aproape că n-are decît excepţii, ceea ce o făcea dificil de 
imaginat și demonstrat. Era deci rezonabil și științific ca, în 
primă instanță și în lipsa unor dovezi clare în favoarea ei, 
ideea mișcării eterne, inerțiale, să fi fost respinsă. În plus, 
însuși conceptul de „lege fizică” nu era posibil în absenţa 
unui instrument matematic furnizat de algebră și de analiza 
matematică, inexistente în Antichitate. Paradigma biologică, 
însoțită de corolarul său, finalismul, constituia deci aproape 
unica opțiune științifică serioasă în vremea lui Aristotel și 
mai tîrziu, iar marele merit științific al Stagiritului a fost că 
a extrapolat-o cu ingeniozitate la întreg cuprinsul naturii. 


5 


Iată şi o primă dovadă: e limpede că teza fundamentală 
a lui Aristotel privitoare la inseparabilitatea atît a materiei, 
cît și a formei este o consecinţă a gîndirii sale de tip biologic. 
Într-adevăr, un organism viu reprezintă un tot unitar — o 
„unitate sintetică” ce nu poate fi separată fizic în materie şi 
formă care să subziste fiecare separat (deşi separarea rămîne 
posibilă și necesară conceptual). „Materia” vie este întot- 
deauna informată de „actualizarea corespunzătoare” care e 
sufletul, sau, cînd nu mai este astfel, nu mai e vie, redu- 
cîndu-se la un cadavrui. Un membru tăiat nu e decît „omonimic” 
identic cu membrul integrat organismului, cum spune Aristotel. 


i. Vezi Aristotel, Despre suflet, II, 1, 412a: „Dacă ar trebui să 
spunem ceva comun despre orice suflet, el ar fi actualizarea 
primă a corpului natural dotat cu organe”. 

Dimpotrivă, domeniul neviului, asupra căruia gîndesc cu 
predilecție Democrit și Platon, permite o separare completă 
între formă și materie, fără ca aceasta din urmă să-și piardă 
integritatea : cărămizile și pietrele care alcătuiesc un zid pot 
fi desprinse din acesta și considerate „elemente” în sine, 
autonome. Într-adevăr, cărămida din zid și cărămida scoasă 
afară sînt absolut identice, nu doar „omonime”. La fel, atomii 
şi vidul lui Leucip și Democrit pot exista separat de corpuri, 
ceea ce nu ajută însă la înțelegerea felului în care ei ajung să 
formeze, prin compunere, unități de sinteză autentice, dotate 
cu esențe proprii, care să fie mai mult decît suma părților, 
şi nu simple agregate întîmplătoare. Pe de altă parte, ceara 
în care se imprimă forme cu ajutorul unui sigiliu ori aurul 
în care se toarnă diferite obiecte (imagini utilizate de Platon 
în dialogul Timaios) reprezintă materii autonome, care precedă 
în timp formele imprimate în ele. După modelul lor, chora 
lui Platon — „materia primă” din Timaios — există înaintea 
elementelor (corpurile geometrice regulate) ce vor fi modelate 
din ea de Demiurg. Dar cum poate exista ceva corporal sau o 
materie a corpurilor distinctă, autonomă, anterioară corpurilor, 
și totuși fără nici un fel de formă şi proprietate, aşa cum 
susține Platon? Se pare că aici filosoful cumva încalcă chiar 
criteriul raționalităţii, ceea ce el însuși recunoaște, atunci 
cînd admite că chora poate fi înțeleasă numai printr-un 
„raționament bastard”! 

În fapt, atît Platon, cît şi Democrit posedă o imaginaţie 
mecanicistă (unită uneori cu cea geometrică). Nu întîmplător, 
creatorul lui Timaios este un „demiurg”, adică un „artizan”. 
Or, această formă de imaginație, revenită la modă în secolele 
al XVII-lea, al XVIII-lea și al XIX-lea, într-un context tehno- 
logic-material și intelectual diferit, era, din motivele arătate, 
mai puţin științifică decît cea biologizantă, în secolele 
IV-II î.e.n. 

Unitatea dintre materie și formă la Aristotel nu este însă 
statică, ci, cum se știe bine, dinamică — ceea ce este din nou 


LĂMURINI PRELIMINARE 35 


[oarte caracteristic pentru o gîndire biologizantă. Materia 
reprezintă instanțierea unui posibilităţi, iar forma — actuali- 
zarea într-o direcţie (forma propriu-zisă) sau în direcția con- 
trară (privaţiunea) a acestei posibilități. Un corp viu este 
materie pentru sănătate și boală, ca actualizări ale posi- 
bilităţilor sale. Dar este imposibil ca un corp viu să existe 
separat fie de sănătate (forma), fie de boală (privaţiunea) 
sau ca acestea să existe separat de corp. Actualizarea şi 
posibilitatea formează un cuplu inseparabil fizic şi orientat 
mai mult sau mai puţin înspre una sau cealaltă dintre laturile 
cuplului formă-privaţiune. 

Care erau avantajele acestui mod biologizant de a privi 
lucrurile? Mai întîi, el „dădea seama” mai bine de fenomene 
decît teoriile rivale disponibile. Că aceasta se întîmpla mai 
ales în domeniul vieţii e evident. Dar e notabil că paradigma 
aristotelică permitea uneori și explicaţii satisfăcătoare în 
domeniul anorganic, cum ar fi în chestiunea „amestecului”, 
discutată în GC. 

Aici problema era să se stabilească dacă există o distincție 
între amestecul adevărat şi simpla juxtapunere a unor corpuri 
simple. Or, Aristotel constată că, în general, filosofii care 
l-au precedat reduc amestecul autentic la juxtapunere, ca și 
cînd s-ar amesteca nisip fin cu grăunţe, să spunem. Lucrul 
e valabil deopotrivă în cazul atomiștilor, al lui Empedocle cu 
cele patru elemente primare ale sale, indestructibile și non-ge- 
nerabile (foc, aer, apă, pămînt), dar şi în cazul lui Platon, la 
care corpurile compuse provin din amestecul în diferite pro- 
porții a patru corpuri geometrice simple de dimensiuni micro- 
scopice — tetraedrul, cubul, octaedrul şi icosaedrul. (Asta 
pentru a nu mai vorbi despre strania teorie a lui Anaxagoras 
despre „homeomeri”, conform căreia focul sau apa sînt corpuri 
alcătuite din juxtapunerea unor particule invizibile de os, 
carne, măduvă etc.) Or, „fenomenele” păreau să indice că 
există, pe de o parte, juxtapunere, în sensul că părțile compo- 
nente, mai mult sau mai puţin fine, rămîn autonome, dar că, 

pe de altă parte, există şi amestec autentic (azi l-am numi 
„compus chimic”), care posedă o esenţă diferită de aceea a 
componentelor și ale cărui părți par să rămînă omogene, 
oricît ar fi de mici, invizibile „chiar și pentru ochii lui Lynceus”, 
cum spune Aristotel. Explicaţia acestuia, dată în termenii 
sistemului său biologizant, e simplă și convingătoare: 


Însă, deoarece unele lucruri sînt în posibilitate, iar altele sînt în 
actualizare, este cu putinţă să existe într-un sens lucruri ames- 
tecate, iar în alt sens, să nu existe: în actualizare a apărut după 
reunire ceva diferit din lucrurile [puse laolaltă], dar în posibilitate 
fiecare dintre acelea persistă să fie încă ceea ce era înainte de a 
fi amestecat şi ele nu au pierit [ca posibilitateli. 


Componentele nu formează deci o juxtapunere precum 
nisipul și grăunţele amestecate, ci generează ceva nou, un 
compus de sinteză, care exista doar ca posibilitate în compo- 
nentele luate izolat și existente în actualizare. Dar în compusul 
nou acestea nu mai există în actualizare, ci numai în posi- 
bilitate. 


6 


Teoriile despre natură ale unui Leucip, Democrit, Empedocle 
şi Platon pot, desigur, părea uneori extrem de ingenioase și 
inovative. Și chiar sînt astfel. Citite retrospectiv, ele au aerul 
de a fi anticipat nu o dată diferite teorii ale fizicii sau chimiei 
moderne. Cu toate acestea, pentru epoca lor și cu susținerea 
tehnicilor instrumentale și matematice disponibile atunci, 
ele se prezentau adesea arbitrare, naive, mai mult reverii 
științifice decît știință autentică. Iată un singur exemplu, la 


i. GC, I, 10, 327b. Să notăm că, de pildă, un cristal de sare 
(clorură de sodiu) nu este clor plus sodiu, ci o structură alcătuită 
din ioni de sodiu și clor, care sînt altceva decît atomii respectivi. 

care se referă și Aristotel, a! acestui tip de explicație ingenioasă 
şi arbitrară în același timp: Democrit susține că atomii 
focului (ca și ai sufletului) sînt sferici, deoarece sfera este 
corpul cel mai mobil, iar focul s-ar caracteriza prin maxima 
sa mobilitate. De partea sa însă, Platon atribuie focului 
atomi de forma unui tetraedru regulat (corp alcătuit din 
patru triunghiuri echilaterale egale), deoarece acest corp ar 
uvea muchiile cele mai ascuțite și, în felul acesta — crede 
filosoful —, s-ar explica acțiunea agresivă a focului. E evident 
că, în absența oricărei posibilități de verificare sau de falsifi- 
care, ambele teorii rămîneau perfect arbitrare și deci mult 
mai puţin științifice decît teoria elementelor a lui Aristotel, 
despre care vom vorbi ceva mai jos. 

O chestiune mai generală și interesantă privește gradul 
de încredere în experiența senzorială pe care îl admit diferitele 
teorii care pretind să explice lumea empirică. Or, trebuie 
observat că atît Leucip și Democrit, cît și Platon — moște- 
nitorii pe căi diferite ai unui eleatism rezidual şi rezistent — 
afișează un scepticism notabil în ceea ce privește această 
experiență, ceea ce îi predispune la teorii contrafactuale. 
Ideea respectivului scepticism este că senzațiile pe care le 
avem nu corespund naturii reale a lucrurilor: ele sînt „prin 
convenție”, spunea Democrit. Albul, dulcele, caldul, recele etc. 
nu există „în realitate”, ci sînt produsul unor evenimente 
complet diferite — atomi, vid (Democrit), combinaţii de forme 
geometrice elementare (Platon) sau acțiuni ale acestora. Atitu- 
dinea lui Aristotel e complet diferită. El consideră că expe- 
riența senzorială, cel puţin în unele cazuri fundamentale, 
are o valoare indiscutabilă, uneori ireductibilă, și că ea trebuie 
să fie, în orice caz, respectată: caldul sau recele, de pildă, 
sînt ceea ce simțurile ne indică, și nu pot fi reduse la un alt 
gen de lucruri — de exemplu, la forme sferice sau tetraedrice, 
sau de alt fel. Mai mult, caldul (proprietate a vieţii) e mai 
aproape de „ființă” sau de „ceea-ce-este”, în vreme ce recele 
(proprietate a morții) e mai aproape de neființă sau de „ceea- 
-ce-nu-este”. 

Desigur, regăsim aici și transferul unui principiu logic — 
interdicţia „de a trece de la un gen la alt gen” —, dar, în 
profunzime, rămîne fidelitatea față de o viziune de tip „biolo- 
gizant”: plasată în mediul său viu, ființa vie poate avea, 
desigur, reprezentări sau judecăți greşite asupra a ceea ce 
vede, aude, simte, dar nu se poate înșela asupra senzației 
înseşi, care comunică spontan distincţiile cele mai importante 
pentru viață, așa cum se vede și din exemplul cu caldul și 
recele. Cu alte cuvinte, dacă văd o pată albă îndepărtată pe 
un cîmp, pot să cred că e un om, deși în realitate e o statuie, 
dar faptul că ceea ce văd este o pată albă rămîne siguri. 
Scepticismul, în acest caz, ar fi biologic contraproductiv, 
conducînd la periclitarea vieţii animalului care e subiectul 
senzației, ba chiar, indirect, și a speciei sale, iar pe plan 
epistemologic ar da o lovitură serioasă încrederii în capacitatea 
științei de a studia lumea empirică. Rezultatul ar fi un 
relativism care ar paraliza nu numai cunoașterea, dar și 
acţiunea corectă. Într-adevăr, unui bolnav, căruia i se pare 
amar gustul unui vin dulce, medicul nu-i va spune niciodată 
că se înşală. El știe că bolnavul simte în mod autentic 
amărăciunea, chiar dacă nu e normal să o simtă. Pornind de 
aici, medicul va deduce simptomele obiective ale unei maladii. 
Pentru Aristotel, senzațiile sînt deja în lucruri în posibi- 
litate, iar percepţia noastră le face să intre în actualizare, 
dar nu le falsifică și nici nu le „construiește” convenţional, 
așa cum — spune el — credeau în mod eronat „cercetătorii 
naturii anteriori”ii. 

Or, relativismul și scepticismul la care conduceau teoriile 
lui Platon și ale lui Democrit ar fi ruinat într-adevăr șansa 
unei științe empirice, și chiar au făcut destul în această 
direcție. Nu e întîmplător poate faptul că urmașii lui Platon 
din Academia Nouă (Arcesilaos, Carneades) au ajuns la 


i, Vezi Aristotel, Despre suflet, III, 3, 427b. 
ii. Ibidem. 


LĂMUNIRI PRELIMINARE 39 


Ncepticismul absolut, neoplatonicienii — la devalorizarea aproa- 
pe totală a lumii sensibile, iar epicureii, continuatorii fizicii 
lui Democrit, la probabilism epistemologic. Aceștia toți, mai 
degrabă decît Aristotel, sînt cei care „au ţinut știința în loc” 
in secolele care au urmat dispariţiei „părinţilor fondatori”! 
În legătură cu cele de mai sus, mi se pare că, printre 
datele care îl fac pe Aristotel să fi fost cu adevărat un mare 
om de știință se numără și prudenţa pe care o exprima prin 
regula că nu totul poate fi explicat („e necesar să te oprești”). 
A voi să reduci, de pildă, caldul sau roșul la „altceva” obligă 
foarte curînd la a-l reduce pe acest „altceva” la un nou „altceva” 
și aşa mai departe. Pentru a împiedica un regressus ad 
infinitum va trebui atunci să fie impusă o ipoteză limitativă, 
urbitrară în condiţiile tehnologice respective, de tipul indivi- 
zibilităţii atomilor, sau să se spună misterios, cum face Platon, 
că pentru cele două triunghiuri elementare (dreptunghic 
isoscel și scalen) ar putea exista alte principii mai înalte 
„cunoscute numai de zeu şi de cei îndrăgiţi de acesta”. 
De aceea, atîta vreme cît putem explica satisfăcător și 
necontradictoriu „fenomenele” într-un mod relativ simplu și 
relativ non-arbitrar în raport cu experiența noastră vitală, 
nu are rost să recurgem la universuri stranii, populate de 
entităţi curioase și contradictorii — particule materiale indivi- 
zibile și vid, respectiv suprafețe geometrice indivizibile şi 
materie autonomă fără proprietăţi —, universuri bazate pe 
teorii și ipoteze care nu au capacităţi explicative mai bune 
decît teoria biologizantă a lui Aristotel în condiţiile tehnologice 


i. A. Koyr€ notează foarte corect că redescoperirea epicureismului 
în secolele al XVI-lea și al XVII-lea nu explică noua știință a 
epocii, deoarece „tradiția școlii lui Epicur nu era o tradiţie 
ştiinţifică”, ceea ce justifică pentru ce tezele sale asupra atomilor 
şi infinitului fuseseră respinse de savanții Evului Mediu 
(Alexandre Koyr6, De la lumea închisă la universul infinit, 
Humanitas, București, 1997, p. 12). 

ii. Ti, 54d. Cf. şi Legi, 894a. 

ale epocii, dar care, în schimb, presupun mai multe noţiuni 
arbitrare. Susţin că nici un om de știință autentic, de azi și 
de ieri, dacă ar fi ţinut seama de toate aceste aspecte și 
condiționări, nu ar fi procedat altminteri! 


7 


Cu aceasta ajungem la nucleul dur al tezelor din tratatul 
Despre generare şi nimicire — chestiunea generării și alterării 
lucrurilor naturale, precum și aceea (conexă) a materiei şi a 
elementelor. Comparînd soluţia aristotelică oferită acestor 
probleme cu cele date de filosofii naturaliști care l-au precedat, 
vom constata, după părerea mea, superioritatea științifică a 
celei dintîi — desigur, în condiţiile tehnicii instrumentale și 
teoretice a epocii respective. 

În construirea teoriei proprii şi în criticarea celor ale 
predecesorilor, Aristotel are în vedere trei postulate (în afara 
criteriilor generale la care ne-am referit mai sus): 

a) Postulatul ex nihilo nihil. Acest postulat, pe care îl 
găsim formulat explicit prima oară de Parmenide, este împăr- 
tăşit de toți cercetătorii naturii, aşa cum observă și Aristotel. 
Întreaga filosofie și știință greacă (spre deosebire de tradiția 
iudeo-creștină) admite drept o evidenţă faptul că nu există 
generare și nimicire absolute. De unde rezultă că în orice 
transformare şi generare trebuie să existe ceva persistent 
sau permanent, numit de Aristotel „materie” (iân) şi pe care 
unii l-au numit „elemente” sau „principii”. 

b) Postulatul sursei externe a mişcării şi, în general, a 
oricărei transformări creatoare. Acest postulat este caracte- 
ristic lui Aristotel, ca și altor cîtorva filosofi precum Empedocle, 
Anaxagoras sau Platon, dar este respins de alţii, precum 
Leucip și Democrit. Postulatul afirmă că materia nu se mișcă 
singură pe sine, mai ales în sensul organizării sale într-o 
formă, şi că sursa oricărei transformări creatoare de formă 
este în afara sa. La Empedocle sursa ultimă a transformării 

sînt „Iubirea” și „Ura”, la Anaxagoras — „Intelectul” separat, 
la Platon — Demiurgul, dar și Formele transcendente, iar la 
Aristotel — „motorul imobil”, adică Dumnezeu. 

c) În sfîrşit, postulatul distincţiei categoriale dintre fiinţă 
(substanţă) şi alte categorii, mai ales calitate, cantitate, loc. 
Acest postulat, caracteristic aproape numai lui Aristotel, are 
un sens vital și biologic manifest: într-adevăr, nicăieri mai 
mult decît în lumea vie nu este mai evidentă distincţia dintre 
ceea ce o vietate este „în sine” și ceea ce ea „suferă” în 
decursul vieţii sale. În cazul unui obiect inanimat, precum o 
stîncă sau o bucată de lemn, această distincţie este mult mai 
puţin clară, deoarece integritatea acestui obiect este inferioară 
integrităţii unui organism viu. Din acest postulat decurge 
însă distincţia fundamentală dintre generare/nimicire și alte- 
rare. Atunci cînd Socrate crește, este bolnav sau cînd se 
plimbă în agora, el suferă o alterare în categoria cantităţii, 
u calităţii, respectiv a locului (adică e supus unei mișcări). 
Cînd însă Socrate se naște sau moare, avem de-a face cu 
generare, respectiv nimicire. Desigur, nici aceste ultime procese 
nu au un caracter absolut (conform postulatului a) și există 
întotdeauna o materie sau un subiect și pentru ele, care 
suferă transformări — de exemplu, sperma (substanța germi- 
nativă) pentru oameni și animale. Totuși, distincția dintre 
ființă şi celelalte categorii rămîne decisivăi. Aristotel observă 
că acest postulat adeseori nu a fost respectat de ceilalți 
filosofi ai naturii, alteori a fost numai parțial respectat. 

Să examinăm acum, sumar, criticile lui Aristotel la adresa 
acelor filosofi, urmînd a vedea apoi soluția sa. 

Între „filosofii naturii” ((puoucol, wpvoioi6yoL)ii, Aristotel 
distinge mai întîi grupul „moniștilor”: este vorba despre 


i. De exemplu, generarea/nimicirea se face între contradictorii 
(nu admit termeni intermediari), în vreme ce alterarea se face 
între contrarii (admit termeni intermediari). 

ii. Vezi infra, p. 70, nota 3. 

gînditori precum Thales, Anaximandros, Anaximenes, Diogenes 
din Apollonia ori Heraclit. Aceştia consideră că substratul 
lumii (fiinţa ei) este unic — o singură materie, sau element, 
sau principiu : apa pentru Thales, „indefinitul” (Gâre.pov) pentru 
Anaximandros, aerul pentru Anaximenes și Diogenes, focul 
pentru Heraclit. Prin transformările acestui unic element se 
nasc lucrurile cunoscute. Or, de aici rezultă evident anularea 
distincţiei dintre generare și alterare — adică, în fond, dintre 
fiinţe și proprietăţi: 


Prin urmare, e necesar ca cei care alcătuiesc toate lucrurile din 
Unu să susțină că generarea și nimicirea sînt alterări. Căci 
întotdeauna persistă acelaşi unic substrat. Or, noi afirmăm că 
așa ceva înseamnă alterare (GC, 314b). 


Pe de altă parte, acești filosofi nu pot explica în ce fel 
ajunge mișcarea în lucruri, decît dacă consideră cumva materia 
însăși ca fiind însufleţită. Evident că aceste teorii i se par lui 
Aristotel naive și ele chiar și erau așa, în pofida unor intuiţii 
remarcabile, cum era „indefinitul” lui Anaximandros. 

Alţi gînditori, precum Empedocle mai ales, fac un pas 
înainte. Acesta admite mai întîi existenţa a patru elemente 
indestructibile — foc, aer, apă, pămînt —, patru „rădăcini”, 
cum le numește el. Apoi introduce două forțe contrare — 
Iubirea și Ura —, prima combinînd elementele și constituind 
astfel lucrurile, iar a doua distingînd elementele și nimicind 
lucrurile. Totuși și acum apar dificultăţi : mai întîi elementele 
lui Empedocle sînt indestructibile și non-generabile, ceea ce 
pare a fi contrafactual. Pe de altă parte, dacă generarea și 
nimicirea compușilor este ușor de înţeles, alterarea, adică 
schimbarea proprietăților lor, creează probleme: căci un corp 
care se încălzeşte ar fi, în teoria lui Empedocle, un corp 
combinat cu elementul foc. Prin urmare, de fapt, se generează 
un corp nou — corpul cald — diferit de corpul primitiv, rece, 
deoarece el are în compunere elementul foc într-o anumită 

proporție. Dacă la „moniști” generarea se reducea la alterare, 
la „pluraliștii” de tipul lui Empedocle (dar şi Anaxagoras), 
invers, alterarea se reduce la generare — ceea ce este la fel de 
incorect pentru Aristotel, deoarece, așa cum am arătat, se 
distruge astfel distincția fundamentală dintre ființă și restul 
categoriilor. 

Un reproş asemănător îi aduce Aristotel și lui Platon. E 
adevărat că în Timaios cele patru elemente ale lui Empedocle 
nu mai sînt primare, ci sînt constituite din particule alcătuite 
din patru corpuri geometrice perfecte — tetraedrul (pentru 
foc), cubul (pentru pămînt), octaedrul (pentru aer) și icosaedrul 
(pentru apă) —, iar feţele lor sînt alcătuite din două tipuri de 
triunghiuri : triunghiul dreptunghic isoscel în cazul cubului 
şi triunghiul „scalen” (cu o catetă egală cu jumătatea ipote- 
nuzei) în celelalte trei cazuri. Totuși, din nou pare dificil de 
explicat alterarea: un corp macroscopic devine cald, de pildă, 
dacă este străbătut — spune Platon — de tetraedrele focului, 
ceea ce înseamnă de fapt generarea unui corp compus nou, 
și nu apariţia unei proprietăţi a corpului inițial care să-și 
conserve ființai. 

Singurii care, în fine, ar distinge între generare și alterare 
sînt, după Aristotel, atomiștii, Leucip și Democrit. De altmin- 
teri, Democrit, ca om de știință, este prețuit în mod special 
de Stagirit, care, deși nu este de acord cu ipotezele și rezul- 
tatele sale, scrie totuși: „în general nimeni nu s-a ocupat, 
altminteri decît superficial, de aceste chestiuni [generarea 
și alterarea], cu excepţia lui Democrit. Acesta, pe de o parte, 
pare că s-a preocupat de toate; pe de alta, el excelează deja 
lfață de ceilalți] prin maniera [în care a procedat] (în & ev 
up mic åapéper)” (GC, I, 315b). 

Într-adevăr, la atomiști, corpurile sînt constituite din atomi 
și vid. Atomii, indivizibili şi alcătuiți din aceeași „materie”, 
sînt caracterizați prin formă și mărime (au o infinitate de 


i. Ti, 62a. 

forme). Generarea corpurilor compuse provine din reunirea 
unor anumite tipuri de atomi separați de vid. Alterarea are 
loc atunci cînd atomii, rămînînd aceiași, își schimbă poziția 
sau ordinea în interiorul compusului: „Prin despărțirea şi 
reunirea [atomilor rezultă] generarea și nimicirea lucrurilor, 
în vreme ce prin ordinea şi poziția lor [rezultă] alterarea 
lucrurilor” (315b). 

Dificultăţile principale ale teoriei atomiste constau — crede 
Aristotel —, pe de o parte, în nerespectarea criteriului non-arbi- 
trariului, iar pe de altă parte, în apariţia unor consecințe 
dificil admisibile ale ipotezelor de bază. 

Ideea de a considera că totul este alcătuit din mici particule 
indivizibile este, într-adevăr, un caz tipic de ipoteză arbitrară, 
adoptată de Leucip şi apoi de Democrit din nevoia de a 
răspunde paradoxului eleat al imposibilității divizibilităţii 
complete. Eleaţii, Zenon din Elea în special, consideraseră 
divizibilitatea, multiplicitatea și mobilitatea drept iluzii și 
încercaseră să argumenteze această teză radicală scoțînd în 
evidență paradoxurile logice ce ar decurge din acceptarea 
multiplicităţii și mobilității drept reale. De pildă, divizi- 
bilitatea apărea imposibilă, căci trebuia să fie completă, 
neexistînd nici o rațiune suficientă pentru ca ea să se oprească 
undeva. Or, în acest caz, orice corp se reducea la o infinitate 
de nimicuri adiționate, care nu puteau reface corpul iniţial. 
La aceasta, Leucip, discipolul infidel al lui Zenon, a răspuns 
postulînd divizibilitatea limitată, adică existența atomilor, 
precum și existența vidului — o neființă ce este. 

Dar, observă Aristotel, dacă tezele eleate sînt eronate (şi 
el arată de ce mai ales în Fizica), ipoteza divizibilităţii limitate 
are, la rîndul ei, marele dezavantaj al arbitrariului, pentru 
a nu mai vorbi despre diferite consecințe paradoxale (GC, I, 
317a). De pildă, de ce s-ar opri divizibilitatea la un moment 
dat? „De asemenea, este absurd ca [corpurile] mici să fie 
indivizibile, iar cele mari — nu. Desigur, este rezonabil să 
credem că corpurile mai mari se fragmentează mai mult 

decît cele mici... Dar de ce, la modul general, indivizibilitatea 
să existe mai curînd la corpurile mici decît la cele mari?” 
(GC, 328a). 

Apoi, cum se poate explica faptul că, intrînd în contact doi 
nlomi, ei nu se contopesc, la fel ca două picături de apă, deși 
sînt alcătuiți din exact aceeași unică materie primară, care 
primește însă nenumărate forme? Cum poate exista vid 
uctualizat, identificat de atomiști cu „ceea-ce-nu-este”? Cum 
poate explica agregarea atomilor pe baza principiului „asemă- 
nătorul tinde spre asemănător” complexitatea și stabilitatea 
specifică a lumii vii? Şi, în fine, chestiunea esenţială a miş- 
cării : pentru Democrit, mișcarea atomilor este eternă și rectili- 
nie şi nu e problema fizicianului să o explice. Eternitatea 
mișcării rectilinii este însă, pentru Aristotel, contrafactuală, 
pentru el repausul fiind starea naturală a corpurilor ajunse 
în locul lor propriu. Teleologia este extinsă de el, cum am 
mai spus, din domeniul viului la cel al întregii naturi. Greșea, 
desigur. Repetăm însă: în acel moment, pentru fizica „ochiului 
liber”, eternitatea mișcării rectilinii nu avea nici un temei, 
ba chiar părea complet împotriva fenomenelor și era rezonabil 
să fie respinsă. 


8 


În sfirșit, vom reveni la teoria elementelor a lui Platon 
din Timaios, urmărind desigur, pe scurt, evaluarea ei critică 
făcută de Aristotel. Ipoteza pe care o adoptă Platon privitoare 
la elemente este următoarea: [elementele] „trebuie să aibă 
corpurile cele mai frumoase pentru a fi patru la număr 
|numărul elementelor tradiționale — apă, aer, foc, pămînt] și 
diferite unele de altele, însă astfel încît, cînd se descompun, 


»i 


să se poată constitui unele din altele”. 


i. Ti, 53e. 

Astfel, pe de o parte, Platon fixează numărul elementelor 
la patru, asemenea lui Empedocle, dar, spre deosebire de 
acesta, le consideră reciproc generabile, ceea ce corespunde 
fenomenelor. Pe de altă parte, Platon încearcă să elimine o 
parte din arbitrariul teoriilor atomiste și, în același timp, să 
respecte criteriul economiei (GC, 325b). În fine, conform unui 
program enunțat deja în Phaidon, Platon introduce finalitatea 
în natură: lucrurile sînt cum sînt deoarece au fost create de 
Demiurg cît e cu putință de bune și de frumoase. În acest fel, 
Platon poate arăta, mai întîi, că numărul formelor elementare 
este limitat, și nu infinit ca la Democrit (sau la Anaxagoras), 
ceea ce respectă criteriul economiei, dar și că există o rațiune 
pentru care lucrurile stau astfel, în felul acesta el reușind să 
răspundă și criteriului non-arbitrariului. 

Platon a crezut că a descoperit un principiu de limitare a 
formelor atomilor în geometria în spațiu — disciplină nouă și 
incomplet dezvoltată în vremea sa. El știa că există numai 
cinci corpuri geometrice regulate (formate din fețe-poligoane 
regulate și egale) inscriptibile în sferă: tetraedrul, format 
din patru triunghiuri echilaterale, cubul — din șase pătrate, 
octaedrul — din opt triunghiuri echilaterale, dodecaedrul — 
din douăsprezece pentagoane regulate, și icosaedrul, format 
din douăzeci de triunghiuri echilaterale. 

Platon mai observă că triunghiurile echilaterale se pot 
diviza în cîte două triunghiuri dreptunghice scalene, unde 
una dintre catete este jumătatea ipotenuzei, în timp ce pătratul 
se poate diviza în două triunghiuri dreptunghice isoscele. 
Dacă așa stau lucrurile, atunci două tetraedre, fiecare alcătuit 
din cîte opt triunghiuri scalene, ar putea constitui un octaedru, 
alcătuit și el tot din șaisprezece triunghiuri scalene, și așa 
mai departe. Trei dintre corpuri — tetraedrul, octaedrul și 
icosaedrul — pot fi descompuse în triunghiuri elementare 
scalene și recompuse apoi diferit. Platon consideră apoi că 
focul se compune din tetraedre minuscule — deoarece această 
figură are unghiurile cele mai ascuţite, iar focul este cel mai 

agresiv element. Octaedrul este atribuit aerului, iar icosaedrul — 
apei. Rezultă că aceste trei elemente se pot genera reciproc, 
aşa cum indică şi fenomenele. Rămîn dodecaedrul, alcătuit 
din feţe pentagonale, pe care Platon, într-o frază destul de 
misterioasă, îl atribuie „întregului univers” și la care nu se 
mai referă, şi cubul, pe care îl atribuie pămîntului, pe consi- 
derentul stabilităţii acestui corp geometric. Din păcate, cubul, 
ale cărui fețe pătrate sînt alcătuite din cîte două triunghiuri 
dreptunghice isoscele, nu se poate constitui din descompu- 
nerea celorlalte trei corpuri și nici acelea din descompunerea 
lui — ceea ce Platon observă el însuși, cu oarecare regret. 
Avem aici o primă deficiență serioasă a teoriei, deoarece 
fenomenele păreau să sugereze că și pămîntul este generabil 
din alte elemente şi invers (de exemplu, în procesul arderii). 

Aristotel, desigur, critică această consecinţă contrafactuală 
a teoriei în rînd cu altele. El arată la modul general că, 
introducînd ipoteze metafizico-geometrice arbitrare, Platon 
se abate conştient de la criteriul „păstrării fenomenelor”, 
ceea ce e interzis unui fizician autentic, şi că, de aceea, el nu 
e un veritabil cercetător al naturii, așa cum fusese, de pildă, 
Democrit (GC, 316a). Nu putem să nu-i dăm, cumva, dreptate. 

De fapt, marea problemă a modelului — atît de ingenios, 
ultminteri — din Timaios o constituie relația dintre formele 
yreometrice (suprafețe, corpuri) și corpurile fizice corespun- 
rătoare — foc, aer, apă, pămînt. Aristotel, care vorbește ca un 
„lizician”, remarcă această problemă atît în DC, cît și în GC. 
De exemplu, admit sau nu atomii geometrici vidul în interior ? 
Dacă da, înseamnă că există vid, ceea ce Platon neagă în 
peneral. Dacă ei nu-l admit, ci sînt plini, ce oprește respectivele 
corpuri să fie divizate ca orice corp fizic și să avem, de pildă, 
jumătăţi de octaedre sau de tetraedre? Astăzi, am putea 
rispunde că, de pildă, energiile necesare pentru a rupe un 
vctaedru în două ar putea fi extrem de mari (cam în felul 
nucleului atomic), dar nici Platon, nici Aristotel nu puteau 
recurge la astfel de consideraţii, ceea ce lăsa teoria lui Platon 

în deplin arbitrar. Apoi, ce semnificaţie fizică au suprafeţele 
triunghiulare elementare ? Dacă sînt corpuri fizice, ele trebuie 
să aibă grosime și în acest caz s-ar putea din nou divide. 
Dacă nu au grosime, ce statut au? Structuri energetice, 
cîmpuri, am răspunde poate azi, dar pe vremea lui Platon 
dificultăţile unei explicaţii rezonabile în termeni fizici rămiî- 
neau insurmontabile. 

În general, vidul îi creează dificultăţi lui Platon. Căci, în 
afara cubului, nici un alt corp geometric perfect nu poate 
umple complet spaţiul. (Aristotel se înșală aici crezînd că și 
tetraedrul are această proprietate.) Chiar dacă corpurile 
geometrice de același tip vor putea avea dimensiuni diferite, 
așa cum Platon admite, tot e limpede că vor rămîne interstiții 
libere între atomi. Pe de altă parte, se pare că nici materia 
primă existentă nu poate fi folosită integral. Într-adevăr, în 
cursul transformărilor dintr-un element în altul, se poate 
conserva numai dimensiunea totală a suprafeţei, dar nu și 
volumul corpului. De exemplu, dintr-un octaedru de aer se 
pot obţine două tetraedre de foc, după cum afirmă Platon, dar 
egalitatea este numai sub raportul suprafețelor — existînd în 
ambele cazuri 16 triunghiuri dreptunghice scalene egale. 
Însă transformarea nu e completă sub raportul volumelor, 
căci cele două tetraedre au un volum mai mare decît octaedrul 
cu laturi egale, ceea ce înseamnă că o anumită cantitate de 
materie va rămîne lipsită de formă după transformare. Ce se 
va întîmpla cu ea? Or, acest fapt, nesesizat de Platon, pare 
a fi împotriva tezei că Demiurgul a alcătuit lumea în modul 
cel mai bun cu putinţă; însă cel mai grav este că va lăsa 
materia separată de formă — o consecinţă pe care Aristotel 
o combate vehement. 

De aici şi chestiunea spinoasă de a şti care era exact 
statutul materiei platonice, chora, înaintea formării elemen- 
telor. Şi, în general, ce semnificaţie are această chora, recep- 
taculul devenirii, căreia Platon îi neagă mai întîi proprietăţile, 
dar despre care apoi spune că, încă înaintea formării 

Universului, „era el însuși în mișcare ca un instrument de 
scuturat” ?i 


9 


Tuturor acestor teorii (dar mai ales acelora formulate de 
Democrit, Empedocle şi Platon) Aristotel le opune propriul 
model — mai simplu, remarcabil de elegant, bazat pe principii 
diferite și răspunzînd mai bine, în condiţiile date, criteriilor 
științificității despre care am vorbit la început. 

Aristotel susține că există trei feluri de ființe: cele eterne 
și fără materie, cele eterne cu materie și cele perisabile 
individual şi cu materiei. Primele sînt Dumnezeu şi divini- 
tățile auxiliare — „motoarele imobile” ale universului — și 
constituie obiectul de studiu al „teologiei” sau al „primei 
filosofii”iii. Fiinţele eterne şi cu materie — astrele —, precum 
și fiinţele perisabile formează laolaltă obiectul de studiu al 
fizicii. Cu aceasta, Aristotel admite teza imperisabilității și 
non-alterării cerurilor, dedusă prin inducție dintr-un mare 
număr de observaţii. Teză incorectă, desigur — o știm prea 
bine începînd de la Brahe, Kepler și Galilei —, dar plauzibilă 
și greu de contestat în vremea lui Aristotel și multă vreme 
după el, din motive de tehnică a observaţiei. Explicaţia fizică 
a acestei deosebiri dintre periferia şi centrul Universului 
(Pămiîntul se află în centru) — arată Aristotel în Despre Cer — 
este că cerul şi astrele sînt alcătuite dintr-un element impe- 
risabil — eterul — a cărui unică mișcare naturală posibilă este 
cea circulară uniformă. 

Dimpotrivă, ființele din interiorul orbitei Lunii sînt alcătuite 
din cele patru „corpuri simple” — foc, aer, apă, pămînt — care 


i. Ti, 53a. 
ii. M, XII, 1. 
iii. Acest studiu se face în M, XII, capitolele 7 și 9. 

sînt generabile reciproc. De aceea, ele, ca şi toate corpurile 
compuse din ele sînt generabile și perisabile individual, chiar 
dacă rămîn imperisabile specific. 

Generabilitatea reciprocă şi ciclică (necesară pentru 
„păstrarea fenomenelor”) a focului, aerului, apei şi pămîntului 
presupune — consideră Aristotel — existența unei materii 
comune a acestor corpuri simple. Într-adevăr, numai lucrurile 
care au în comun o materie se pot transforma reciproc. (Desigur 
că această materie nu este comună și cu materia astrelor, 
deoarece eterul nu se generează din corpurile sublunare și 
nici reciproc, aşa încît nu poate exista la Aristotel „materie 
unică” a tuturor ființelor.) Dar această materie comună corpu- 
rilor sublunare nu poate fi un fel de „ceară” universală, 
precum chora lui Platon, nici nu poate exista un alt element 
indeterminat, în afara celor patru, ori o materie generică din 
care să fie creați atomii indivizibili: 


Greşesc însă acei [filosofi] care iau în calcul o singură materie, 
în plus față de amintitele [elemente], iar pe aceasta o consideră 
corporală și separabilă (GC, II, 1). 


Eroarea multor filosofi de dinainte — susține Stagiritul — 
constă (dacă o exprimăm într-un limbaj mai modern) în 
ipostazierea unei funcţii într-un corp autonom, preexistent, 
despre care se va afirma în mod contradictoriu că are anumite 
proprietăţi (precum impenetrabilitatea ori indivizibilitatea), 
deși funcția respectivă cerea tocmai ca el să fie privat de 
orice proprietăţi. 

Soluţia lui Aristotel va fi să păstreze materia comună 
non-ipostaziată, declarînd -că ea este „corpul senzorial în 
posibilitate” (75 Svvojue. owuot căo9rrdv) ; altfel spus, „materia” 
corpurilor simple nu este altceva decît simpla funcție de 
posibilitate a existenței unor corpuri senzoriale, fizice. A numi 
această funcție de posibilitate „materie” este acceptabil, cu 
condiția să se evite ipostazierea ei într-un lucru, în „ceva” 

nutonom, separabil fizic, învestit ulterior cu o formă. Pare 
simplu, chiar elementar, și totuși concepţia, prin funcţio- 
nalismul ei, este de o remarcabilă subtilitate și profunzime ; 
în același timp, ea vădește intuiţia biologizantă a lui Aristotel: 
orice ființă vie este, în germene, un ghem de posibilități 
nemanifestate, care vor fi, parţial, actualizate în decursul 
vieţii, generînd astfel ființa matură. Dar germenele nu este 
nici o mulțime de cărămizi preexistente, nici o ceară sau o 
ultă substanță maleabilă, existentă independent, din care să 
[ie fasonată ființa matură. 

Cum vor lua naştere atunci cele patru corpuri simple și 
de ce sînt ele numai patru, așa cum par a o indica feno- 
menele? Și cum se pot evita arbitrariul și contradicţiile 
create de atomismul lui Democrit şi de geometrismul lui 
Platon ? Evident, procesul generării are loc prin actualizările 
diferite ale acestui „corp posibil” sau, dacă se vrea, prin 
unirea acestei „materii” cu formele. Or, formele respective 
sosesc — crede Aristotel, judecînd prin inducție — în cupluri 
de contrarii (numite „elemente” sau „diferenţe”). (Unul dintre 
contrarii reprezintă forma propriu-zisă, iar celălalt — priva- 
țiunea.) Numai că, dintre aceste cupluri, unele sînt esenţiale, 
ținînd de însăși esenţa corpului fizic, care este tactilitatea, 
altele nu — revenind corpului tactil doar ca proprietăți acci- 
dentale. 

Acum filosoful naturalist se întreabă care sînt aceste cupluri 
elementare și observă că, dintre toate contrarietăţile, unele 
trebuie eliminate, deoarece nu ţin de natura corpului tactil: 
de pildă, contrarietăţile ce ţin de culori (alb-negru) sau de 
gust (dulce-amar). Cît despre contrarietăţile tactile, el constată 
că multe proprietăți pot fi reduse la altele, mai elementare. 
De exemplu, vîscosul se poate reduce la umed, asprul — la 
uscat, şi aşa mai departe. În urma acestei reducţii vor rămîne 
patru „elemente”, ireductibile atît reciproc, cît şi la altele, 
respectiv două cupluri de contrarii: cald-rece, uscat-umed. 
Acestea — luate ca forme inseparabile fizic de substrat — 

reprezintă ceea ce Aristotel numește „elemente” sau „dife- 
rențe primare”, și tocmai ele sînt formele care actualizează 
„corpul senzorial posibil”, generînd corpurile simple reale. 

În continuare, Aristotel deduce cele patru „așa-zise ele- 
mente” tradiționale, sau „corpuri simple”, cum le numește el 
(pămînt, apă, aer, foc): existînd numai patru forme elemen- 
tare (pentru care, repetăm, el rezervă numele de „elemente”), 
orice corp fizic trebuie să posede două și numai două dintre 
ele. De ce numai două? Aristotel nu e explicit în acest punct, 
dar motivul pare destul de evident: dacă formele sînt esenţiale, 
ele nu pot lipsi; nu poate exista un corp numai umed, de 
exemplu, fiindcă recele și caldul sînt și ele forme esenţiale 
ale corpului fizic. Pe de altă parte, de vreme ce sînt cuplate 
în contrarii, există forme care nu se pot afla laolaltă în 
același corp simplu, așa încît nu vor putea fi mai mult de două 
pentru un singur corp, nici două forme contrarii. Rezultă că orice 
corp tactil posibil simplu se va actualiza deopotrivă pe direcția 
cald-rece și pe cea umed-uscat, și numai pe acestea două. 

Urmează deducția propriu-zisă, realizată printr-o frumoasă 
utilizare a analizei combinatorii: 


Există patru elemente, dar din patru rezultă șase combinări de 
cîte două; însă contrariile nu se pot combina (căci e imposibil ca 
acelaşi lucru să fie şi cald, şi rece, respectiv şi uscat, şi umed); 
e limpede că, astfel, combinările de elemente vor fi patru: cald 
şi uscat, cald și umed, respectiv rece și umed şi rece și uscat. În 
mod raţional acestea corespund corpurilor ce par a fi simple — 
focul, aerul, apa și pămîntul. Într-adevăr, focul este cald şi 
uscat, aerul este cald și umed (căci aerul e ca un abur), apa e 
rece şi umedă, iar pămîntul — rece și uscat. Astfel încît diferențele 
sînt distribuite în mod rezonabil primelor corpuri, iar mulțimea 
lor este conformă rațiunii (GC, II, 3, 330b). 


Prin urmare, un raționament deductiv conduce la concluzii 
care se acordă cu „fenomenele” — ceea ce face plauzibile 
ipotezele de la care s-a plecat. 

Mai departe, Aristotel va arăta că cele patru „corpuri 
simple sau prime”, generate astfel, se pot transforma unul 
în celălalt, cel mai simplu mod al acestei transformări fiind 
atunci cînd unul dintre elementele unui corp se păstrează, 
iar celălalt este înlocuit prin contrariul lui. Pămîntul, de 
exemplu, devine foc dacă, fiind prea tare încălzit, pierde 
recele, deoarece corpul posibil se va actualiza acum în cald 
şi uscat în loc de rece şi uscat. Iar focul, dacă pierde uscatul 
şi capătă umedul, devine aer, deoarece experiența arată că 
aerul este umed și cald. Va rezulta astfel un ciclu al trans- 
(ormărilor reciproce ale corpurilor simple. El pare a fi confirmat 
de observaţie, fiind pus în acțiune de combinația mișcărilor 
Soarelui pe ecliptică și ale revoluţiei diurne a Cerului. 

Să mai notăm și că distincţia dintre generare și alterare 
e bine păstrată, deoarece la aceste proprietăţi elementare, 
care intră în definiția corpului simplu, se pot adăuga și alte 
proprietăți accidentale, cum sînt cele sesizate de văz, de 
miros, de gust etc., precum și creșterea și mișcarea, și care 
au drept „materie” sau substrat corpul fizic deja actualizat 
în mod primar. (Am putea exprima empiric această distincţie, 
spunînd că nu există corp fizic lipsit de temperatură și de 
rezistență, dar poate exista corp fizic insipid, inodor sau 
incolor.) 

În finalul tratatului, Aristotel notează că, dacă corpurile 
sublunare pier și se nasc, cel puţin pieirea și nașterea lor 
formează un ciclu neîntrerupt și fără sfîrşit. Permanența 
generării și a nimicirii, care menține veșnic specia, în timp 
ce individul piere, este substitutul terestru al eternității 
individuale a ființelor divine, aflate dincolo de sfera Lunii. 
Permanenţă specifică și deopotrivă necesară, deoarece, spune 
filosoful, pentru creaturile supuse generării și nimicirii, pe 
cît le este posibil, „a fi este mai bun decît a nu fi” (GC, II, 10, 
336a). 

În introducerea sa la tratatul Despre generare şi nimicire, 
Charles Mugler făcea cîndva următoarea remarcă legată de 
criticile aduse de Aristotel predecesorilor săi, deopotrivă în 
acest tratat și în altele, mai ales în Fizica și Metafizica : 


În aceste note, Aristotel, străin de orice preocupare de istoria 
filosofiei [subl. mea], își propune să judece eficacitatea prin- 
cipiilor fizice şi cosmologice ale predecesorilor. Dar el evaluează 
această eficacitate în raport cu datele propriului sistem fizic, 
desprinzînd din contextul de origine principiile ce trebuie să fie 
explicatei. 


Judecata — dominată, după cum mărturisește autorul, de 
influența puternică a lui H. Cherniss — este corectă și, în 
același timp, nedreaptă. Corectă, fiindcă într-adevăr Aristotel 
nu este un istoric al filosofiei și nu încearcă să reconstituie 
sistemele filosofilor mai vechi în termenii acelor sisteme. Pe 
de altă parte -— și în aceasta constă nedreptatea judecății —, 
dacă vedem în Aristotel naturalistul, omul de știință, nu 
exista nici un motiv pentru care el să nu fi procedat în felul 
de mai sus. Căci un om de ştiinţă judecă teoriile concurente 
mai vechi din perspectiva propriului sistem, nu a sistemului 
vechi, încercînd să arate că acel sistem vechi satisface mai 
puţin criteriile științifice decît o face teoria sa. Dacă filosofiile, 
ca filosofii, sau metafizicile, ca metafizici, pot fi privite în 
sine, ca lumi autonome și autotelice, dacă în regatul filosofiei 
pure toate vocile dețin adevărul lor intrinsec și non-rapor- 
tabil la alte adevăruri - iar istoricul modern al filosofiei 
trebuie să le privească astfel, abținîndu-se de la judecăți și 
ierarhii de valoare și de adevăr, atunci cînd este vorba despre 
viziuni distincte —, dimpotrivă, științele presupun existența 


i. Mugler, op. cit., p. XIII. 

unei metode care, într-un anumit moment istoric, poate fi 
urmată mai bine de o teorie și mai rău de o alta. 

De acest fapt trebuie să ţinem seama cînd comparăm acele 
sisteme, nu doar ca pe filosofii, ci mai ales ca pe științe, în 
condițiile tehnologice ale epocii lor, dar şi ale celei care a 
urmat-o, atunci cînd dorim să înțelegem imensul prestigiu 
ul fizicii aristotelice, păstrat pînă tîrziu la sfîrşitul Evului 
Mediu. Nu-i nimic absurd sau regretabil în acest prestigiu. 
De aceea, cred că putem încheia aceste pagini afirmînd că 
sistemul lui Aristotel a reprezentat, sub raportul metodei, o 
ştiinţă de cea mai bună calitate, superioară multă vreme 
rivalelor sale mecaniciste şi geometrizante, pe de o parte, 
conectată la ultimele noutăţi ale astronomiei matematice 
din secolul al IV-lea î.e.n., pe de alta, capabilă să explice 
satisfăcător lumea pornind de la principii relativ non-arbi- 
trare în epoca sa, de tip biologizant. 

Iată de ce Aristotel nu „a ţinut știința în loc”, nici nu „a 
deturnat-o” de la calea justă. Dimpotrivă, fără contribuţia sa 
decisivă, știința autentică ar fi rămas mult în urmă. Căci 
aceasta constă mai puţin într-o colecţie de „intuiții sclipitoare 
şi pătrunzătoare”, cît reprezintă un corpus întemeiat pe o 
metodă rațională, uniformă, profund dedicată „păstrării feno- 
menelor” în termenii unui sistem non-contradictoriu, economic 
şi relativ non-arbitrar. De aceea probabil, chiar a greşi, dar 
cu o bună metodă — fapt inevitabil în științe —, este în final 
mai preţios decît a cădea din întîmplare și intuitiv peste un 
mare adevări. 


i. Iată această foarte întemeiată judecată asupra lui Hipparchos, 
marele astronom al sistemului geocentric, aparținînd lui Jürgen 
Mau, dar care ar putea fi extinsă cu ușurință și asupra lui 
Aristotel: „Fără scepticismul conservator al lui Hipparchos, 
sistemul heliocentric ar fi fost poate acceptat cu 1.700 de ani 
înainte, ce-i drept însă că spre paguba științei, căreia o intuiție 
genială îi este desigur favorabilă, dar căreia metoda severă, 

X. Planul tratatului 
Cartea I 


Capitolul 1 (314a, 1) — Punerea problemelor principale: 
există o distincție între generare/nimicire și alterare? Cum se 
raportează vechii filosofi la această chestiune ? Evocarea teoriilor 
„moniste” (Thales, Anaximandros, Anaximenes, Heraclit), 
apoi a celor „pluraliste”: Empedocle, Anaxagoras, Leucip și 
Democrit. Dificultăţile întîmpinate de teoria lui Empedocle 
în clarificarea distincției dintre generare și alterare. 


Capitolul 2 (315a, 15) — Generarea şi nimicirea absolute. 
Insuficiența cercetărilor anterioare, cu excepţia, relativă, a 
celor ale lui Democrit. Noi dificultăți. Chestiunea esențială 
este de a ști dacă există sau nu corpuri indivizibile (atomi), 
așa cum au crezut Democrit și Platon. Avantajul teoriei 
lui Democrit asupra celei a lui Platon. Deosebirea dintre 
„conceptualiști” și „fizicieni” (Platon, respectiv Democrit). Argu- 
mente împotriva divizibilităţii complete. Divizibilitatea limi- 
tată (atomismul) se izbește și ea de dificultăți majore. Problema 
corpului divizibil complet în posibilitate, indivizibil complet 
în actualizare. Teza lui Aristotel: nu există divizibilitate 
limitată ; generarea nu are loc din combinarea unor părți, ci 
din apariția unui întreg nou. Generarea înseamnă schimbarea 
formei şi a materiei, alterarea înseamnă schimbarea pro- 
prietăților. 


Capitolul 3 (317a, 32) — Generarea şi pieirea absolute. 
Trei sensuri în care se spune ceea-ce-nu-este, dintre care 


bazată pe prelucrarea pedantă a datelor şi pe deducția mate- 
matică, îi este indispensabilă” (Kleine Pauly — Lexikon der 
Antike, vol. 2, Minchen, 1975, s.v.). 

două se referă la ceea-ce-nu-este absolut. Într-un sens există 
generare din ceea-ce-nu-este, într-alt sens, orice se generează 
din ceea-ce-este. Ceea-ce-este în posibilitate poate fi desemnat 
şi ca fiind, şi ca nefiind. Imposibilitatea existenţei proprie- 
Lăţilor fără suport. Imposibilitatea ca totul să fie în posibilitate, 
căci atunci lumea ar apărea din neființă. Studiul principiului 
imobil cade în sarcina filosofiei prime, în schimb studiul 
materiei cade în sarcina fizicii, căci existenţa cauzei materiale 
face să existe perpetuu generare și nimicire. Generarea și 
nimicirea sînt reciproce, astfel încît generarea unui lucru 
înseamnă nimicirea altuia, altminteri lumea ori ar fi încetat 
deja să existe, ori ar produce ființe tot mai mici, ceea ce e 
contrafactual. Generarea și nimicirea absolute și cele parţiale 
şi modalităţile de a le distinge. Distincţiile categoriale. Ches- 
tiunea de a ști dacă pentru lucrurile care se transformă 
unele într-altele există o materie comună. Acest lucru este 
necesar dacă avem de-a face cu generare autentică și nu cu 
alterare. 


Capitolul 4 (319b) — Deosebirea dintre generare și alterare: 
cînd apare o nouă fiinţă în baza unui substrat imperceptibil, 
avem generare; cînd ființa se păstrează, modificîndu-se numai 
proprietăţile în categoria calităţii, a cantităţii sau a locului, 
avem alterare. Sensul principal și cel secundar în care vorbim 
despre materie. 


Capitolul 5 (320a) — Problema creșterii (alterarea în cate- 
goria cantităţii) şi diferența dintre creștere și alterarea în 
categoria calității. Creșterea presupune și o schimbare locală, 
chiar dacă diferită de mișcare. Nu există materie separată 
pentru creştere. Materia (în cazul unui lucru) este una și 
aceeaşi numeric, inseparabilă, deși plurală sub raport con- 
ceptual. Creşterea trebuie distinsă de generare. Exemple. 
Proprietăţile creșterii/diminuării. Creșterea se face sub rapor- 
tul formei, dar nu și sub raportul materiei (deoarece aceasta 

este mereu alta). Hrana este corp în posibilitate și asimilarea 
ei înseamnă trecerea de la posibilitate la actualizare. Distincția 
dintre hrănirea pură şi creștere. În primul caz se adaugă 
carne în posibilitate, în al doilea — carne în posibilitate 
determinată cantitativ. 


Capitolul 6 (322b) — Pentru a înțelege generarea și nimicirea, 
trebuie înțelese acţiunea și afectarea reciprocă a lucrurilor. 
Necesitatea de a vorbi mai înainte despre contact. Nu este 
obligatoriu ca lucrul care îl mișcă pe un altul să fie la rîndul 
lui mișcat de acesta și, în general, lucrul care acționează 
asupra altuia nu trebuie să fie afectat de cel din urmă. 
Pentru ca motorul să rămînă impasibil, trebuie să nu existe 
o materie comună între cele două lucruri. 


Capitolul 7 (322b) — Oare asemănătorul acționează asupra 
asemănătorului, sau asupra neasemănătorului ? Majoritatea 
filosofilor susțin cea de-a doua teză. Democrit singur a sus- 
ținut-o pe prima. Soluţia conciliatoare a lui Aristotel: pentru 
a acţiona și a fi reciproc afectate lucrurile trebuie să fie 
identice prin gen (materie) și diferite, chiar contrare, prin 
specie. Din nou se discută cazul lucrurilor care nu au același 
gen (materie) sau nu au materie deloc și care pot acționa 
prin intermediul unui lanţ, fără a fi afectate la rîndul lor. De 
exemplu, medicina produce sănătatea în corp fără a fi afectată, 
spre deosebire de hrana prescrisă de medic. 


Capitolul 8 (324b) — Este evocată pe scurt teoria „porilor” 
a lui Empedocle, prin care acesta explica afectarea lucrurilor. 
Se trece la analizarea teoriei atomiste a lui Leucip și Democrit. 
Tezele eleate privitoare la unicitatea ființei, la inexistența 
nefiinţei, a pluralităţii și a mișcării. Diferenţa dintre judecata 
din perspectiva raţiunii și judecata din perspectiva faptelor. 
Privită dinspre aceasta din urmă, teza eleată pare o nebunie. 
Încercarea lui Leucip (şi apoi a lui Democrit) de a pune în 

acord rațiunea cu fenomenele. Existenţa atomilor indivizibili, 
infinit de numeroşi şi avînd o infinitate de forme, invizibili 
din pricina micimii, aflați în perpetuă mișcare. Existența 
vidului ca neființă. Reunirea și separarea atomilor generează 
şi nimicesc lucrurile. Compararea atomismului lui Leucip și 
Democrit mai întîi cu teoria „porilor” a lui Empedocle, apoi 
cu atomismul geometric al lui Platon. Critica tezelor atomiste. 
Critica teoriei „porilor”. 


Capitolul 9 (327a) — Sînt reluate criticile împotriva teoriei 
atomiste. Dificultăţile diviziunii limitate. Această teorie nu 
explică suficient de bine creșterea și alterarea. 


Capitolul 10 (327b) — Chestiunea amestecului. Dacă există 
amestec autentic sau numai juxtapunere de particule de diferite 
dimensiuni, așa cum o cer teoriile lui Democrit, Empedocle şi 
Platon. Teza lui Aristotel: în amestecul autentic, ingredientele 
sînt în posibilitate ceea ce erau înainte de amestec în actua- 
lizare. Amestecul are o esență diferită de aceea a compo- 
nentelor şi el se divide indefinit, ca orice corp simplu, în 
părți de același fel cu întregul (homeomere). Cînd părțile nu 
sînt de același fel cu întregul avem juxtapunere, și nu amestec. 
Care lucruri sînt mai ușor miscibile ? 


Cartea a II-a 


Capitolul 1 (328b) -Trebuie discutată chestiunea elementelor 
din care sînt alcătuite lucrurile. Sînt din nou evocate tezele 
moniste şi cele pluraliste. Teza monistă trebuie respinsă. De 
asemenea, este criticat atomismul geometric al lui Platon 
din Timaios, mai ales deoarece el nu reușește să explice 
raportul dintre „receptaculul universal” (materie) și elemente, 
admițînd că materia este separabilă. Trebuie să se țină seama 
de trei principii: a) corpul senzorial în posibilitate, care este 
materia inseparabilă ; b) contrarietăţile ; c) „așa-zisele elemente” 

(foc, aer, apă, pămînt) — numite și „corpuri simple”, rezultate 
din primele două principii. Acestea din urmă se transformă 
unele în altele, în vreme ce contrarietăţile (adevăratele ele- 
mente, după Aristotel) nu se transformă. 


Capitolul 2 (329b) — „Deducţia” corpurilor simple : se caută 
elementele corpului tactil. Așadar, vor fi înlăturate din discuţie 
contrarietăţile care cad sub alte simțuri decît pipăitul (vizuale, 
olfactive, auditive), ca şi contrarietatea jos-sus, deoarece 
aceste diferențe nu produc acțiuni și afectări. Contrarietăţile 
rămase pot fi reduse la două, rezultînd patru diferențe sau 
elemente: cald-rece și umed-uscat. Aceste contrarietăți sînt 
ireductibile una la alta sau la o a treia contrarietate. 


Capitolul 3 (330b) — Aplicarea analizei combinatorii: patru 
elemente luate cîte două dau șase cupluri, dintre care două 
trebuie eliminate, deoarece sînt alcătuite din elemente con- 
tradictorii : cald-rece, umed-uscat. Rămîn patru cupluri, fiecare 
corespunzînd unui corp simplu: focul este cald şi uscat, aerul — 
cald și umed, apa — rece și umedă, pămîntul — rece și uscat. 
Se reia critica filosofiilor anterioare — Parmenide, Empedocle, 
Platon —, care iau în considerare un număr variabil de „ele- 
mente” sau corpuri simple. Localizarea corpurilor simple: 
focul şi aerul tind spre limită (a Universului); apa şi pă- 
mâîntul spre centru. Totuși, focul și pămîntul sînt extreme, 
iar celelalte două — intermediare. 


Capitolul 4 (331a) — Toate corpurile simple se transformă 
unul în celălalt, iar această transformare este ciclică. Primul 
mod de transformare (cel rapid) al corpurilor care posedă o 
corespondenţă între ele — un element comun: de exemplu, 
din foc apare aerul, atunci cînd uscatul focului este înlocuit 
de umedul aerului, în situaţia în care ambele posedă un 
element comun: caldul. Al doilea mod de transformare, mai 
lent, constă în aceea că ambele elemente sînt înlocuite cu 
contrariile lor: din foc apare apa, atunci cînd ambele elemente 

ule focului sînt înlocuite de contrariile lor. Al treilea mod de 
Lransformare: două corpuri care nu au nici un element comun 
(foc şi apă, de exemplu) pierd ambele cîte un element din altă 
contrarietate: de pildă, cald şi umed. Ia naștere pămîntul, 
cure este uscat și rece. 


Capitolul 5 (332a) — Nu există un corp simplu care să 
constituie materia tuturor celorlalte — nici dintre cele cunos- 
cute, nici un intermediar, nici vreunul din afara seriei. Cor- 
purile simple sînt patru, deoarece există două contrarietăți 
esențiale. Transformarea lor unele în altele este ciclică și, în 
consecință, nu poate merge la infinit. Căci, în acest caz, 
numărul contrarietăților va fi infinit, fiecare corp avînd o 
infinitate de elemente. Nimic nu va mai putea fi atunci 
definit și toate vor fi una. 


Capitolul 6 (333a) — Noi critici la adresa sistemului lui 
Iumpedocle, care susține că cele patru corpuri simple nu sînt 
reciproc transformabile, păstrîndu-se identice în orice com- 
binare. Generarea naturală presupune o anumită constanță 
păstrată cel puţin în majoritatea cazurilor, ceea ce presupune 
existența unei rațiuni sau proporții în natură — sau a faptului 
că lucrurile au o ființă sau o natură proprie. Or, Empedocle 
nu vorbește despre această natură, deși poemul său se intitu- 
lcază Despre natură. De asemenea, Empedocle nu poate explica 
prin intermediul „lubirii” și „Urii” principiul care pune Uni- 
versul în mișcare, pentru că cele două principii ale sale pot 
explica, în cel mai bun caz, doar anumite mișcări, și nu 
mișcarea în general. Sufletul nu poate proveni din elemente 
materiale, așa cum crede Empedocle. 


Capitolul 7 (334a) — Se reiau criticile la adresa diferitelor 
lipuri de atomism - Empedocle, Platon, Democrit. Nu e 
posibil ca lucrurile să provină din particule juxtapuse, așa 
cum consideră atomiștii, precum cărămizile şi pietrele dintr-un 
zid. În compuși, corpurile simple se află în posibilitate. 

Capitolul 8 (335a) — Toate corpurile compuse, aflate în 
jurul centrului lumii (globul pămîntesc), sînt alcătuite din 
toate cele patru corpuri simple, în diferite proporţii. Dintre 
cele patru corpuri simple, focul este cel mai pur și el ţine în 
cea mai mare măsură de formă, ceea ce se vede din aceea că 
este singurul dintre ele care „se hrăneşte”. 


Capitolul 9 (335a) — Principiile lucrurilor eterne sînt identice 
cu cele ale lucrurilor pieritoare. Un prim principiu este materia, 
un altul este forma, dar trebuie să se vorbească și despre cel 
de-al treilea: cauza mișcării. Materia este cauza pentru care 
lucrurile pieritoare pot să fie sau să nu fie. Teoria Formelor 
a lui Platon nu explică de ce apar și pier lucrurile pieritoare. 
Nici materia nu poate explica acest lucru, astfel încît atît 
teoriile „fiziologilor”, cît și cele ale „logicienilor” (Platon și 
platonicienii) trebuie socotite ca insuficiente. 


Capitolul 10 (336a) — Mișcarea de revoluţie (a sferei stelelor 
fixe) este cauza existenței permanente a mișcării și a trans- 
formării în natură. Dar cauza alternanței dintre generare și 
nimicire se explică prin existenţa eclipticii, care apropie și 
depărtează periodic Soarele de Pămînt. Fiinţele vii au perioade 
de viață, de generare şi de nimicire inegale, dar proporționate. 
Permanenţa alternanţei generare-nimicire în cadrul speciilor 
substituie la ființele muritoare permanența existenței indivi- 
duale la ființele eterne, deoarece ființele muritoare sînt departe 
de Principiu. Mişcarea circulară a cosmosului exprimă și ea 
ideea eternității, deoarece este singura mișcare continuă. 
Mișşcătorul Universului este imobil, etern, neschimbător, nenăs- 
cut. Toate mișcările astrelor se supun acestui principiu unic 
şi suprem. Continuitatea mișcării se poate deduce şi din 
continuitatea timpului. 


Capitolul 11 (337b) — Problema necesității apariției lucru- 
rilor în succesiune. Dacă existența casei presupune existența 

lemeliei, existența temeliei nu presupune cu necesitate exis- 
lența casei. La modul general, la lucrurile individuale dacă 
există succesorul, există cu necesitate antecedentul, dar dacă 
există antecedentul, nu e necesar să existe și succesorul. 
Dacă, în schimb, succesorul există cu necesitate, şi ante- 
cedentul va exista cu necesitate. Pentru ca să apară ceva cu 
necesitate, trebuie să existe o ciclicitate a generării ; altfel se 
va merge la infinit în lanţul determinărilor. Aristotel distinge 
intre existența necesară, a cărei permanenţă e individuală, 
şi generarea necesară, care presupune doar o permanenţă 
specifică, precum și ciclul etern al generărilor și nimicirilor 
particulare. Corpurile simple nu sînt eterne numeric, dar 
sînt eterne specific, deoarece se generează unele din celelalte. 
liinţele numeric eterne sînt acelea care nu pot să nu existe. 

Aristotel 


Despre generare şi nimicire! 


1. Pentru titlu, vezi „Lămuriri preliminare”, VI. 


Cartea I 


1 


(314a) În legătură, acum!, cu generarea? și nimicirea lucru- 


rilor generate şi nimicite natural’, avîndu-le în vedere în 


l. Particula & (omisă de unele manuscrise) arată legătura strînsă 


a acestui tratat cu tratatul anterior din CA, anume Despre Cer, 
ale cărui ultime două capitole (din patru) se ocupă cu elementele, 
cu problema generării lor şi a locului lor propriu. Vezi și Aristotel, 
Despre Cer, trad. rom. de Șerban Nicolau, Paideia, București, 
2005. 

TEveoig înseamnă și „naștere”, și „devenire”, şi „generare”. Citi- 
torul trebuie să țină seama de această polisemie a vocabulei 
grecești, tradusă de noi în mod constant prin „generare”. La 
Aristotel, biologicul, chimicul și fizicul nu sînt riguros distincte, 
fără însă a fi vorba despre hylozoism, precum, mai tîrziu, la 
Plotin, de exemplu, pentru care chiar şi pămîntul este însuflețit 
(28, IV.4, 22, Plotin, Opere, vol. II, trad. rom. de Andrei Cornea, 
Humanitas, București, 2006, pp. 253-254). De asemenea, trebuie 
observat că Aristotel (ca și alți filosofi greci) nu distingea între 
ceea ce noi numim transformări fizice — precum evaporarea sau 
condensarea — și transformările chimice, precum arderea. De 
aceea, evaporarea apei, de exemplu, i se părea o generare a 
aerului și o nimicire a apei. La fel, solidificarea unor lichide o 
vedea drept transformarea apei în pămînt. Cu toate acestea, 
teoria sa despre amestec distinge combinaţia de tip „chimic” de 
simpla juxtapunere de corpuri simple, care nu-și pierd pro- 
prietățile puse împreună. 


. Conceptul de „natură” (pioicq) la Aristotel este unul plurivoc, 


așa cum este el explicat în Metafizica (V, 4). Dintre sensuri, 

mod asemănător pe toatel, este necesar: 

— să deosebim cauzele și definițiile lor?; 

- să stabilim, de asemenea, legat de creștere și de alterare, 
ce este fiecare; 

— [să cercetăm] dacă trebuie considerate ca fiind identice 
naturile alterării și ale generării, sau dacă [naturile lor] sînt 
distincte, așa cum ele se disting și prin nume. 

Or, dintre cei vechi, unii susţin că numita generare 


trei sînt esențiale : a) Fiinţa (obota) lucrurilor care au principiul 
mișcării în ele însele. Cf. şi M, VI, 1, 1025b. b) Un sinonim 
aproximativ pentru fiinţă în general. c) „Prima materie”, avînd 
atît semnificația de materia cea mai apropiată de compusul 
respectiv, precum bronzul pentru obiectele din bronz, cît și 
semnificația de „materie primă” în sens absolut, precum apa în 
cazul de mai sus. Sub numele de „fizică” (ştiinţa lucrurilor 
naturale) întîlnim astfel ceea ce pentru moderni intră în domeniul 
astrofizicii, fizicii, chimiei, geologiei, botanicii, zoologiei, chiar 
psihologiei. Aici, evident, generarea și nimicirea lucrurilor natu- 
rale sînt opuse celor ale lucrurilor artificiale. 

1. Principiile generale ale generării şi nimicirii sînt aceleași pentru 
toate existenţele sublunare, indiferent dacă ele sînt corpuri 
simple sau vieţuitoare. Desigur, influenţa viziunii de tip biolo- 
gizant asupra a ceea ce numim azi fizică și chimie este decisivă 
la Aristotel. Vezi „Studiu introductiv”. 

2. Orice cercetare autentic științifică trebuie, după Aristotel, să 
lămurească atît esența, obota (natura) lucrului, ceea ce rezultă 
din definiția sa, cît și cauza sa, olur(a. Cele două sînt, de 
altminteri, foarte legate. Vezi M, I, 3, 983a („pe «de ce?» îl 
reducem la definiția lucrului în ultimă instanţă...”). Mugler — 
dintr-un motiv pe care nu-l înţeleg — traduce pe ASyove prin 
fins. Forster: definitions. 

3. Acest tratat, ca și Despre Cer, Fizica, Metafizica, Despre suflet, 
reprezintă principala sursă de cunoaştere a filosofiei pe care o 
numim, convențional, „presocratică”. Asupra acurateţii cu care 
Aristotel i-a înţeles pe gînditorii ce l-au precedat s-au exprimat 
teze extrem de diferite, unii, precum H. Cherniss, mergînd 
pînă la a o nega aproape cu totul și chiar a-i imputa Stagiritului 


DESPRE GENERARE ȘI NIMICIRE 71 


absolută! este alterare, alții însă spun că există [distincte 
[iind] şi generare, şi alterare. Într-adevăr, cei care afirmă că 
totul este un singur lucru (év n Tă nav)? şi care le fac pe toate 
cele să se nască dintr-un singur lucru trebuie să afirme că 


reaua-credință. Cu toate acestea, tradiția comentatorilor (precum 


Alexandru din Aphrodisias, Simplicius) și a doxografilor (precum 
Diogenes Laertios), care dispuneau încă de majoritatea textelor 
presocraticilor, nu s-a abătut semnificativ de la abordarea aristo- 
telică a acestor gînditori. 

Chiar dacă nu în acest tratat, în alte lucrări Aristotel folosește 
uneori, pentru a-i desemna pe presocratici (poate cu excepția 
lui Democrit), cuvîntul qvotoidyoL, de exemplu M, I, 992b, Ph, 
206b, 265a, DA, 426a etc., în vreme ce pentru cercetătorul 
ştiinţei naturii ajunse la maturitate (a sa) Aristotel folosește 
de obicei termenul qvouxâc — vezi DA, 403a-b, M, 1005a, 1026a. 
Diferenţa de principiu dintre „fiziolog” și „fizician” ar fi că 
primul a tratat lucrurile mai ales sub aspectul materiei, în 
vreme ce ultimul ține cont deopotrivă de materie și de formă. 
În fine, există şi „dialecticianul” (sau „logicianul”), care e vi- 
novat de defectul opus celui al „fiziologului”, deoarece tratează 
lucrurile numai din perspectiva formei (iar aici îl regăsim mai 
ales pe Platon și școala sa). Pasajul decisiv mi se pare DA, 
403b, 7-12. 


. Generarea fiinţei ca atare, spre deosebire de generarea unor 


calităţi ale fiinţei. E diferența dintre, să zicem, nașterea unui 
om și îmbolnăvirea unui om. Distincția este esenţială la Aristotel 
(vezi „Studiu introductiv”) și, în mare măsură, reproșul adus 
filosofilor care l-au precedat este că nu au distins deloc sau 
suficient între cele două tipuri de transformări. Sintagma ét 
YEveoic este, din cîte rezultă, introdusă de Aristotel, nefiind 
utilizată de filosofii respectivi. Vezi infra. 

L'unite de l'Univers traduce, cred, inexact Mugler. H. Joachim — 
corect: one something. Marwan Rashed: le tout est un. Nu 
unitatea lumii caracterizează viziunea „moniștilor”, ci unicitatea 
materiei Universului. 

generarea este alterare și că ceea ce este generat, în sensul 
principal al termenului, [de fapt] suferă alterări!. 

Dar pentru aceia care stabilesc că materia este mai curînd 
plurală decît una singură, precum Empedocle, Anaxagoras și 
Leucip, [alterarea și generarea] trebuie să fie diferite?. Totuşi 
Anaxagoras și-a ignorat propria-i limbă : căci el a susținut că 
generarea și pieirea sînt identice cu alterarea, dar afirmă totoda- 
tă că există multe elemente, la fel precum susţin și ceilalți”. 


1. Thales, Anaximenes, Anaximandros, Heraclit — care ar fi „mo- 
niști” — văd toate lucrurile constituite prin alterarea unui unic 
element, cu excepţia pămîntului: apă, sau aer, sau apeiron 
(„nelimitat”) sau foc. Așadar, pentru ei, generarea și alterarea 
sînt identice. Pentru filosofia presocratică, vezi The Presocratic 
Philosophers (ed. G.S. Kirk, J.E. Raven, M. Schonfield), Cambridge 
University Press, Cambridge, 1999 (1957); Filosofia greacă 
înainte de Platon, 4 vol. (ed. Ion Banu, Adelina Piatkowski), 
Editura Științifică şi Enciclopedică, București, 1979-1984; W.K.C. 
Guthrie, A History of Greek Philosophy, vol. I-II, Cambridge 
University Press, Cambridge, 1962, 1965. 

2. Pentru „pluralişti”, generarea înseamnă combinarea unor ele- 
mente primordiale, iar alterarea constă din modificări structurale. 
De exemplu, la Leucip și Democrit, generarea e dată de consti- 
tuirea corpurilor din atomi diferiţi, în vreme ce alterarea provine 
din modificarea poziţiei sau a ordinii acestor atomi. Vezi M, I, 
4, 985b, şi GC, infra. La Empedocle există patru elemente 
indestructibile — pămînt, apă, aer şi foc — reunite şi disociate 
sub acțiunea Iubirii şi a Urii. 

3. Themistius explică expresia lui Aristotel (tradusă fals de Joachim 
şi Forster, dar mai corect de Mugler și Rashed): „Anaxagoras 
afirmă că generarea este alterare, însă din lucrurile afirmate 
rezultă că nu-şi cunoaște limba proprie : căci el numește compu- 
nerea «alterare»” (Themistius, In Aristotelis physica paraphrasis, 
V, 2, 14, 2). Cu alte cuvinte, Anaxagoras se comportă asemenea 
cuiva care ignoră limba greacă, confundînd sensul lui „alterare” 
cu sensul lui „compunere”. 

Aşadar, deşi e „pluralist”, precum Democrit și Empedocle, 
Anaxagoras susține totuși că generarea și alterarea sînt același 

Empedocle [spune], într-adevăr, că există patru [elemente] 


corporale şi că toate [elementele] laolaltă cu [principiile] care 
le pun în mișcare sînt șase la număr!. Anaxagoras, împreună 
cu Leucip și Democrit, le crede infinite [la număr]. Cel dintîi 
Htabilește ca fiind elemente „homeomeriile”, precum osul, 
carnea, măduva și restul la care partea are aceeași natură 
Icu întregul] (ovwvujov)?. 


lucru. Despre „homeomeriile” lui Anaxagoras, vezi infra, p. 73, 


nota 2. 


„ Focul, apa, aerul și pămîntul sînt, la Empedocle, elementele 


corporale indestructibile și non-generabile, la care se adaugă 
Iubirea şi Ura ca principii dinamice, care unesc, respectiv disting 
aceste elemente. Așa că în total sînt, de fapt, șase principii. 
Iubirea și Ura acționează alternativ: în timpul domniei Urii, 
elementele sînt desprinse dintr-o Sferă indistinctă şi sînt separate 
tot mai mult, pînă ce ajung dispuse în straturi concentrice și 
izolate între ele, iar Iubirea este împinsă în afara cosmosului. 
În timpul domniei Iubirii, dimpotrivă, elementele se apropie şi 
se combină tot mai mult, constituind lucrurile compuse şi vietățile 
şi, în final, sfîrşind în indistincția originară, iar Ura este eliminată 
în afară. În M, I, 4, 285a-b, Aristotel arată însă că atît Iubirea, 
cît și Ura au, fiecare, ambele efecte contrare: Iubirea strînge 
laolaltă elemente diferite, dar separă părţile acelorași elemente, 
în vreme ce Ura, separînd elemente diferite, reunește părțile 
de natură identică ale fiecărui element. 

„Homeomeriile” lui Anaxagoras sînt particule diferenţiate din 
care sînt alcătuite lucrurile şi care sînt identice substanţial și 
structural cu corpurile macroscopice pe care le constituie. (Astăzi 
le-am numi „fractali”.) În acest fel vor exista o infinitate de 
„homeomerii” : „Pentru el, primele elemente erau homeomeriile, 
căci întocmai cum aurul este făcut din mici particule de aur, tot 
așa şi Universul întreg este alcătuit din corpuri mici omogene” 
(DL, II, 3, 8). Dimpotrivă, focul, apa etc. erau considerate de 
Anaxagoras compuse din diferite tipuri de homeomerii. Anaxagoras, 
pe de altă parte, a considerat că mişcarea e introdusă în Univers 
de un „Intelect” separat, idee salutată ca revoluţionară atît de 
Platon în Phaidon, 97b, cît și de Aristotel în M, I, 3. 

Democrit și Leucip însă afirmă că: 

— lucrurile sînt constituite din corpuri indivizibile!; 

- acestea sînt infinite şi ca număr, și ca formă; 

— de asemenea, lucrurile se deosebesc între ele din cauza 
[atomilor indivizibili] din care sînt alcătuite, cît și din cauza 
poziţiei acestora și a ordinii acestora?. 

Cît despre adepţii lui Anaxagoras, aceștia par să spună 
contrariul celor susținute de adepţii lui Empedocle: într-ade- 
văr, acesta din urmă susține că focul, apa, aerul și pămîntul 
sînt elemente — patru la număr și simple —, şi nu carnea, 
osul și alte asemenea „homeomerii”; ceilalți, dimpotrivă, 
afirmă că „homeomeriile” sînt elemente şi simple, în vreme 
ce pămîntul, focul, apa și aerul sînt compuse. Căci — spun ei — 
există o diseminare totală (314b) a acestora. 


1. owuora Salpa. Alteori, Aristotel le numeşte &rouo peréðn 
(„mărimi insecabile”). Cf. şi Ph, I, 3, 187a, 1. Se pare că Democrit 
folosea și expresia &rouoL ou, adică „forme insecabile”, ceea 
ce reprezintă prima utilizare filosofică a cuvîntului idea, devenit 
apoi faimos prin utilizarea sa platoniciană (Plutarh, Adv. Colotem, 
1111, a, 3). Pentru Leucip și Democrit, totul în Univers era 
alcătuit, pe de o parte, din atomi, care erau corespondentul 
fizic al fiinţei, pe de altă parte, din vid, care era corespondentul 
fizic al nefiinţei. Nefiinţa era la fel de reală ca ființa. Atomii 
erau numiţi şi „plin”, „solid” (rifipec, vaoTov), dar Democrit mai 
folosea şi termenul creat artificial ŝèv, rezultat dintr-o falsă 
analiză, prin desprinderea particulei negative din cuvîntul obsev, 
„nimic”. Atomii aveau numai formă și dimensiune, dar nu pose- 
dau — se pare — greutate, fiind purtaţi în toate direcţiile unui 
spaţiu vid infinit. Ei se combinau și se dezbinau în virtutea 
necesităţii și a hazardului, iar numărul lumilor era infinit. 

2. Cf. Aristotel, M, A, 4, 985b. 

3. Mocvonepula. E vorba despre diseminarea pretutindeni a homeo- 
meriilor. Anaxagoras explica astfel constanţa din natură: carnea, 
părul, osul sînt alcătuite din părți omogene cu întregul. Ele se 
găsesc răspîndite pretutindeni, de exemplu în aer, apă, pămînt. 
Cînd se formează un viețuitor, ele se adună în virtutea asemănăto- 
rului care este atras de asemănător: carnea la carne, osul la os etc. 

Prin urmare, e necesar ca cei care alcătuiesc toate lucrurile 
dintr-un unic lucru să susțină că generarea și nimicirea sînt 
alterări. Căci întotdeauna persistă acelaşi unic substrat. Or, 
noi afirmăm că aşa ceva înseamnă alterare. 

Însă cei care stabilesc mai multe genuri [de elemente] disting 
alterarea de generare. Într-adevăr, generarea şi nimicirea se 
petrec atunci cînd [elementele] se unesc, respectiv se despart. 
De aceea, și Empedocle vorbeşte în acest fel: „nu există natură! 
pentru nimic... ci numai amestec și schimb ale celor ameste- 
cate”. E limpede: se poate spune că raționamentul lor e adecvat 
ipotezei lor — aşa grăiesc? — şi că vorbesc în acest mod. Însă 
e necesar și ca ei să afirme că alterarea este ceva diferit de 
generare — totuși asta e imposibil potrivit cu tezele lor. Că 
vorbim adevărat e ușor de văzut: căci după cum vedem 
schimbarea cantitativă a Fiinţei aflate în sine în repaus — 
așa-numita creștere și scădere —, tot astfel vedem și alterarea [ei]. 

Numai că în temeiul tezelor acelora care consideră mai 
multe principii decît unul singur alterarea e imposibilă: Căci 
proprietăţile, în conformitate cu care spunem că se petrece 
[alterarea], sînt diferențe ale elementelor, mă refer la pro- 
prietăți precum caldul și recele, albul și negrul, uscatul și 
umedul, moalele şi tarele şi tot restul. După cum spune și 


1. Fragmentul în DK, 31, b, 8. Cf. și M, V, 4, 1015a, unde Aristotel 
citează același fragment, explicînd că Empedocle ia termenul 
„natură” în sensul de „fiinţa lucrurilor naturale” şi „prima 
reuniune a elementelor”. Se pare că prima utilizare filosofică a 
termenului qiotc, luat ca absolut (fără un determinant), apare 
la Heraclit (vezi Heraclite, Fragments, ed. Pradeau, Flammarion, 
Paris, 2004, p. 267). 

2. Rashed: si l’on peut ainsi parler. 

3. Adică, spune Aristotel, dacă un corp se încălzeşte, capătă în el 
foc; or, focul este un element care se adaugă în amestec; prin 
urmare, rezultă un corp compus nou, format din corpul iniţial 
şi din foc — cu alte cuvinte, are loc un proces de generare, și nu 
unul de alterare. 

Empedocle: „Soarele alb la vedere și cald pretutindeni, ploaia 
pretutindeni întunecată şi rece”!. La fel distinge el şi celelalte 
[contrarii]. În consecinţă, dacă nu e cu putinţă să se nască 
apa din foc, nici pămîntul din apă, nici negrul nu va proveni 
din alb, nici tarele — din moale. Același raționament și în 
legătură cu celelalte [proprietăţi contrare!?. Or, tocmai acest 
lucru [proveniența negrului din alb etc.] reprezenta alterarea. 

De aceea e clar că trebuie presupusă o singură materie 
pentru contrarii, fie că ea s-ar modifica local, fie că ar suferi 
o creştere sau o scădere, fie că ar suferi o alterare?. În plus, 
e deopotrivă de necesar să existe și aceasta [materia], și 
alterarea: într-adevăr, ori există alterare (315a), iar substratul 
este [atunci] un singur element și o singură materie pentru 
toate [contrariile] care se transformă reciproc ; ori [invers], 
dacă substratul este unul singur, există alteraret. 


1. DK, 31,b,21. 

2. Dacă cele patru elemente sînt ultime — spune Aristotel —, și 
proprietățile lor distinctive (diferenţele), cum ar fi caldul, rece- 
le etc., trebuie să fie ultime și nu pot proveni una din cealaltă. Or, 
noi vedem, de pildă, că recele devine cald și invers, ceea ce pare 
să indice o transformare reciprocă a proprietăţilor contrare. 

3. Cele trei mișcări suportate de fiinţele individuale, admise de 
Aristotel, sînt: mișcarea locală, mișcarea relativă la cantitate 
(creșterea-scăderea), mişcarea relativă la calitate (alterarea). Un 
substrat (o materie), de exemplu o piatră, poate deveni caldă sau 
rece, sau poate cădea de sus în jos (spre locul ei natural), iar un 
organism poate crește sau scădea. Toate mișcările au loc între 
contrarii — vezi Ph, III, 1. De asemenea, mişcările sînt naturale 
sau forțate — vezi DC, III, 2. La aceste mișcări se adaugă generarea 
şi nimicirea, pe care Aristotel ezită să le prezinte drept mişcări 
propriu-zise. Ele se referă la ființă, avînd loc între contradictorii, 
şi nu între contrarii: între ceea-ce-este și ceea-ce-nu-este, fără 
a se admite un intermediar, precum în cazul contrariilor. 

4. Aceasta nu înseamnă că Aristotel ar susține că există un singur 
substrat universal — o „materie primă” (rpurrm in) distinctă sau 

Așadar, Empedocle pare să spună lucruri în contradicţie 
şi cu fenomenele, și cu el însuși. Căci deopotrivă el neagă că 
vreunul dintre elemente se naște dintr-altul, ci spune că 
toate celelalte lucruri se nasc din aceste [elemente]; însă 
susține în același timp și că, după ce întreaga fire, cu excepţia 
Urii, se strînge în Unu, fiecare [element] se naște iarăși din 
Unu. Încât este limpede că, fiind [elementele] delimitate prin 
anumite diferențe și proprietăţi, dintr-un anume Unu se 
nasc, pe de o parte, apa, pe de alta, focul (după cum numește 
soarele alb și cald, iar pămîntul greu și tare). Așadar, cînd 
aceste diferențe sînt suprimate (pot fi suprimate, deoarece 
au fost generate!), e clar că, în mod necesar, pămîntul se 
naște din apă și apa din pămînt, la fel și celelalte — nu doar 
atunci [la început], ci şi acum, ele transformîndu-se [unul 
într-altul] măcar prin proprietăţile lor. 


separabilă — pentru toate lucrurile, și nici măcar pentru toate 
corpurile primare, așa cum au înțeles comentatorii antici de 
mai tîrziu, ci doar că pentru fiecare trecere între contrarii 
trebuie să existe ceva „de tipul materiei” care să cuprindă 
ambele contrarii în virtualitate (posibilitate). De altminteri, 
Aristotel explică ce înţelege prin npurm tin în M, V, 4, 1015a: 
„(«prima materie») trebuie înțeleasă în două sensuri: fie cea 
raportată la corpul respectiv, fie cea în mod absolut prima ; de 
exemplu, bronzul este, în primul sens, materia primă a obiectelor 
din bronz... În sensul absolut însă, prima materie este apa, 
dacă toate cele care se pot topi sînt apă”. E limpede că această 
„materie primă în sens absolut” nu va putea fi și materia lucru- 
rilor care nu se pot topi, de exemplu a pămîntului. Cred că 
identificarea formulei mpusrn Gin cu o materie primordială și 
distinctă a tuturor existentelor e opera stoicilor — Zenon din 
Cition și Chrysippos, SVF, II, 316 (DL, VII, 150), 317, 318, 323. 
Mai tîrziu, ideea medio- și neoplatonicienilor de a-i vedea cît 
mai apropiaţi pe Platon și pe Aristotel a contribuit şi ea la 
identificarea dintre xupo lui Platon și în a lui Aristotel. 

1. Mugler, p. 76, nota 4, asociază această propoziţie cu principiul lui 
Aristotel că „orice se naște poate și trebuie să și piară”, Ph, 203b, 8. 

Există, pe de altă parte, [proprietăţi] capabile să se adauge 
[elementelor] și să se separe iarăși [de ele], din care [proprie- 
tăți] el afirmă că [provin elementele], existînd, pe deasupra, 
și Iubirea și Ura care se luptă între ele. De aceea, şi atunci! 
s-au născut [elementele] din Unul, fiindcă nu existau [distinct] 
focul, pămîntul şi apa: o unitate era totul?. 

Dar e neclar și dacă trebuie considerat ca principiu al lor — 
mă refer la foc, pămînt și celelalte elemente din aceeași serie — 
unul sau pluralitatea. În măsura în care [Unul] este luat ca 
materie-substrat din care, transformîndu-se din cauza mișcării, 
lucrurile devin pămînt și foc, element [principiu] este Unul. 
În măsura în care însă acesta provine din contopirea acelora 
(foc, pămînt etc.] care se unesc, iar ele provin din dizolvarea 
[Unului], „mai elementare” sînt acelea și ele sînt anterioare 
prin natură LUnuluif. 


1. Pentru Empedocle nu există un început al lumii, deoarece dom- 
niile Iubirii şi Urii se succedă indefinit. Acest „atunci” se referă 
la actualul ciclu, care începe odată cu unitatea Sferei care este 
dislocată de Ură. 

2. Frază dificil de înţeles exact din pricina unor aparente anomalii 

gramaticale, tradusă după cum urmează: Forster: Fire, Earth 
and Water did not exist separately at all, while they were still 
one; Rashed (care punctează diferit): pour peu qu'existassent le 
feu et la terre et leau, le Tout wétait pas un; Mugler: Car ce 
n'est pas à des moments où feu, terre et eau existaient encore 
comme éléments séparés que leur ensemble a formé un univers 
matériellement un. 
Elementele și Întregul nu pot exista simultan în actualizare. Vezi 
Metafizica, XII, 2, 1069b: „Într-adevăr, e mai bine să spunem 
că «toate erau laolaltă în virtualitate, dar nu și în actualizare», 
decît că «toate erau laolaltă» [cum spune Anaxagoras], sau decît 
să invocăm «amestecul» lui Empedocle şi Anaximandros...”. 

3. Ce este „mai elementar”, Unul sau elementele? Aristotel pare 
să raționeze în termenii săi de virtualitate (posibilitate) şi 
actualizare: Unul, care este o unitate indistinctă, reprezintă 
elementele în virtualitate, o materie informă ; în acest sens, ca 

În general, așadar, trebuie vorbit despre generarea și nimici- 
rea absolute (Tg &màng), şi anume: 

— dacă există sau nu; 

— în ce fel există. 

De asemenea, trebuie vorbit despre celelalte mișcări simple 
(mwv), de exemplu despre creștere şi alterare. 

Platon a studiat numai în ce fel generarea și nimicirea 
există în lucruri. Și nu a vorbit despre generare în totalitate, 
ci numai despre aceea a elementelor. Dar nu a spus nimic 
despre felul în care [sînt generate] carnea, osul sau fiecare 
dintre cele asemănătoare. În plus, nu a vorbit nimic despre 


materie, Unul este primordial. Dar elementele, odată ce se 
actualizează, devin fiinţe individualizate, avînd o formă determi- 
nată (apă, aer, foc, pămînt). Or, după Aristotel, deși sub raportul 
timpului virtualitatea şi actualizarea se succedă indefinit, sub 
raportul naturii sau al fiinţei, actualizarea precedă virtualității, 
sau forma materiei (M, IX, 8). 

1. În realitate, Platon vorbeşte în Ti, 73b și în continuare despre 
formarea substanţelor organice. Să fi neglijat Aristotel această 
parte, cum crede Ch. Mugler? Sau mai curînd nemulţumirea 
lui se referă la modul „artizanal” în care Platon vorbește, de 
exemplu: „Iar oasele le-a construit [Demiurgul] așa: după ce a 
ales, cernîndu-l, pămînt curat și fin, l-a amestecat și l-a frămîntat 
cu măduvă; după care a pus amestecul în foc, apoi l-a călit în 
apă”... etc. (Ti, 74e)? Știm că, mai tîrziu, Plotin va combate 
modul „artizanal” şi „tehnic” în care Platon descrie creația, 
considerînd că Timaios trebuie înţeles non-literal. Faptul că, 
după cum se va vedea, Aristotel îi reproșează lui Platon că nu 
vorbește ca un „fizician” poate contribui la înțelegerea mai 
profundă a acestei aparente „orbiri” a Stagiritului. Cf. DC, III, 
8, 306b: „Cum e posibilă generarea cărnii, a oaselor sau a 
oricărui corp continuu [din corpurile geometrice]?”. Cu alte 
cuvinte, corpurile geometrice, cu excepţia cubului, nu pot umple 
spaţiul și nu pot forma un corp continuu. 

alterare, nici despre creștere, anume în ce fel ele se regăsesc 
în lucruril. 

În general, nimeni nu a studiat, altminteri decît super- 
ficial, aceste chestiuni, cu excepţia lui Democrit. Acesta, pe 
de o parte, se pare că s-a preocupat de toate, pe de alta, 
(315b) că excela deja [faţă de ceilalți] prin metodă (în 5 ev 
Tw mu SouptpeLv)?. 

Nici despre creștere nimeni nu a făcut alte cercetări, după 
cum spunem, decît acelea pe care le-ar fi putut face orice om, 
anume susținînd că lucrurile cresc cînd asemănătorul se 
adaugă asemănătorului (dar în ce fel se întîmplă aceasta, ei 


1. Platon explică în Timaios diferitele proprietăţi care pot constitui 
alterarea, de pildă „cald” sau „rece”, prin acțiunile diferite 
produse de corpurile sale elementare. De exemplu, focul încălzește 
deoarece tetraedrele microscopice din care el este format, fiind 
ascuțite și tăioase, sfişie celelalte lucruri (Ti, 61e). De asemenea, 
el explică creșterea și descreşterea corpurilor vii prin faptul că 
triunghiurile elementare ale hranei sînt nimicite de triunghiu- 
rile elementare proprii corpului care sînt mai solide și care le 
asimilează pe cele exterioare (Ti, 8lc-d). Aristotel îi reproșează 
aici lui Platon probabil faptul că triunghiurile şi corpurile geome- 
trice sînt, în sine, inalterabile și că trebuie recurs la ipoteza 
suplimentară a mărimilor diferite pentru a explica diferitele 
varietăţi de foc, apă etc. Or, pentru Aristotel, corpul fizic, fiind 
o ființă, trebuie să aibă proprietăţi calitative și cantitative pe 
care să le poată pierde şi căpăta. 

2. Pasajul e înţeles asemănător de Joachim și complet diferit de 

Mugler. Rashed pierde ideea superiorității metodei democritane. 
Admit totuși lecțiunea lui Rashed: ŝtapépev în loc de &oupepeu, 
adoptată de Joachim, Forster şi Mugler. 
Este vorba așadar nu numai despre caracterul enciclopedic al 
studiilor lui Democrit, dar și despre caracterul lor metodic şi, 
în același timp, corespunzător necesităților fizicii. lată ce laudă 
îndeosebi la el Aristotel, cu toate că nu este de acord nici cu 
principiile efective, nici, desigur, cu concluziile ce decurg din 
acestea. 

nu mai explică)!. Nici despre amestec [nu au analizat], nici 
despre altceva din celelalte [procese], de exemplu, despre 
acțiune și afectare: anume în ce fel un lucru acționează, iar 
un altul este afectat de acţiunile naturale. 

Însă Democrit şi Leucip, deoarece concep figurile lindivi- 
zibile], concep alterarea şi generarea pornind de la acestea: 
prin despărțirea şi combinarea lor [rezultă] generarea și 
nimicirea, în vreme ce prin ordinea şi poziția lor [rezultă] 
alterarea?. Or, deoarece ei credeau că adevărul se află în 
manifestarea fenomenelor“, că fenomenele sînt contrare şi 
infinite ca număr, au considerat că și figurile [indivizibile] 


1. Democrit, de exemplu, încerca să explice creșterea corpurilor 
prin afinităţile atomilor (DK, 68, a, 168). Platon, în Ti, 8la, spune 
de asemenea: „Într-adevăr, cele ce ne înconjoară din afară ne 
dizolvă și ne descompun mereu, trimițînd către fiecare formă 
forma de același gen...”. Prin formă trebuie înţeles aici triunghiu- 
rile elementare. Problema pe care o va pune Aristotel era însă 
cum e cu putinţă ca un corp viu să crească în toate dimensiunile 
sale, păstrîndu-și totuși constant o formă specifică, adică crescînd 
proporțional şi nu aleatoriu. Or, această problemă nu este lămurită 
şi nici măcar pusă în mod clar nici în Timaios. lar Democrit, care 
respingea finalismul, nu avea un mecanism prin care să explice 
constanţa naturii. Într-adevăr, adăugarea asemănătorului la 
asemănător (fie și sub forma triunghiurilor elementare ale lui 
Platon) ar putea explica asimilaţia, dar rezultatul ar putea fi forme 
monstruoase sau care variază necontenit în cazul fiecărui exemplar. 

2. Atomii la Leucip și Democrit au formă, poziție şi ordine. Vezi 
şi M, I, 4, 985b, unde Aristotel folosește şi terminologia ioniană 
a lui Democrit, pe care o traduce în dialectul atic. „Așa, de 
pildă, A se deosebeşte de N prin formă, AN de NA prin ordine, 
iar Z de N prin poziţie.” 

3. Adevărul, așa cum ni se înfățișează el, sau așa cum îl credem 
noi, în mod spontan, observînd fenomenele. Pentru Democrit, 
adevărul în fapt nu stă în fenomene, ci numai atomii și vidul 
constituie adevărul: „prin convenţie (wów) dulcele, prin convenție 
amarul, prin convenţie caldul, prin convenţie recele, în adevăr 

sînt infinite ; astfel încît, prin alterările compusului, același 
lucru să pară contrar unor observatori diferiţi, să sufere o 
schimbare dacă se amestecă un mic [corpuscul], și, în general, 
lucrul să apară diferit, chiar dacă un singur [corpuscul] 
suferă o schimbare: căci tragedia și comedia (tpaywsía xoù 
xwuwsia) se fac din aceleaşi litere!. 


(eten) atomi și vid”, DK, 69, b (Sextus Empiricus, Adv. Math., 
VII, 135). Cu toate acestea, fenomenele trebuie explicate sau 
„salvate”, iar marea lor diversitate trebuie explicată prin ipoteze 
corespunzătoare. 

1. Marwan Rashed face o conjectură ingenioasă. Bazîndu-se pe o 
versiune arabo-ebraică, în loc de xwpwsiæ el scrie TpuyySía. 
Aceasta era o denumire parodică pentru „comedie” și însemna 
literal „cîntecul mustului”. Cum se vede, diferența dintre „trygedie” 
și „tragedie” era de numai o literă. Totuși, cred că Aristotel are 
în vedere conţinutul celor două tipuri de piese, și nu numele 
lor. El spune că ele „se fac din aceleași litere” (ceea ce nu e 
cazul cu „trygedia” şi „tragedia”) şi invocă, probabil, schimbarea 
poziției literelor, nu a literelor însele. 

În M, I, 4, 985b, Aristotel exemplifică cu literele alfabetului 
pentru a arăta felul în care atomiștii explică „diferenţele fiinţei”, 
după formă, poziție și ordine (vezi supra, p. 81, nota 2). Analogia 
dintre litere și elementele naturii este subliniată de utilizarea 
aceluiași cuvînt grec pentru ambele noțiuni: orotxeiov. Întrebarea 
este dacă această analogie fusese deja folosită de Leucip sau 
Democrit sau e utilizată de Aristotel pentru a explica sistemul 
lor. Știm deja că Platon folosise analogia dintre litere și elementele 
naturii, respectiv cuvinte și lucruri, mai întîi în Cratylos, 434a-b, 
apoi în Theaitetos, 202a-c. Dar, în acest ultim dialog, Socrate 
atribuie teoria unor filosofi nenumiţi, despre care s-a susținut că 
ar fi megaricii sau Antisthenes — vezi Platon, Opere, VI, Editura 
Științifică şi Enciclopedică, București, 1989, p. 294, n. 162-163 
(C. Partenie). Ar fi într-adevăr dificil ca teoria formulată de 
Socrate să-i aparțină lui Democrit, deoarece, în varianta din 
Theaitetos, acele ra npara diovnepei oroxeia („prime litere, 
pentru a spune astfel”) sînt iraționale și sesizabile doar prin 
senzație (202b), în vreme ce compușii (silabele) sînt raționali. 

Deoarece aproape toți cred că generarea și alterarea sînt 
diferite, că lucrurile care se combină și se disociază sînt generate, 
respectiv nimicite, dar că ele se transformă atunci cînd se 
schimbă proprietăţile lor, trebuie să ne oprim aici și să cercetăm. 
Căci aceste chestiuni prezintă dificultăţi și numeroase, și 
întemeiate și rezonabile. Într-adevăr, dacă generarea este o 
combinare, se întîmplă multe imposibilități. Pe de altă parte, 
există alte argumente constrîngătoare și nu lesne de respins, 
anume că nu e cu putinţă ca lucrurile să stea altminterea. 

Dar dacă (å &) generarea nu este o combinare, fie nu există 
generare deloc, fie [ea este] alterare ; fie, deși e dificil de rezolvat 
această [problemă], trebuie să încercăm [s-o rezolvăm]. 


Or, la Democrit, lucrurile stăteau invers : atomii erau subiectul 
unei cunoașteri raționale, autentice, dar nu erau, desigur, sesizabili 
prin senzaţie. De asemenea, la Democrit, numărul formelor 
elementare este infinit. Or, dacă el însuși ar fi folosit analogia 
prin care Aristotel îi explică sistemul, ar fi fost probabil tentat 
să limiteze acest număr, după modelul literelor, adică așa cum 
a făcut Platon. Vezi „Studiu introductiv”. În fine, nici un 
fragment autentic al lui Democrit sau Leucip nu utilizează 
cuvîntul oroxeiov pentru atom — ceea ce nu exclude totuşi o 
folosire a termenului într-un text pierdut. Există, de fapt, o 
singură relatare doxografică ce atribuie unui presocratic utilizarea 
literală a lui orovxeiov pentru denumirea principiului naturii, şi 
anume chiar lui Thales din Milet: Galen, in Hipp. de hum., |, 
1 (XVI, 37 K). Acesta ar fi spus, literal, că „apa e primul şi, pentru 
a spune astfel, unicul element...” (to npurov e(vor Gâup ... xoi 
woavel uóvov oroixelov). Pe de altă parte, Aristotel afirmă că 
primii filosofi ar fi declarat ființa lumii ca fiind „element” 
(otaxsov) şi „principiu” (&ppi) (M, I, 3, 983b), ceea ce pledează 
în favoarea autenticităţii spusei atribuite lui Thales. În acest 
caz, se poate susține teza că analogia gramaticală apare odată cu 
filosofia însăși, ceea ce sugerează pentru rolul decisiv al „alfabe- 
tizării” în apariţia gîndirii filosofico-știinţifice. 

1. Avem o trilemă: generarea nu este combinare — teza care va fi 
adoptată de Aristotel; generarea nu există deloc — teza „monistă”; 

Începutul tuturor acestor cercetări este: 

— Oare realităţile se nasc, se transformă, cresc și îndură 
contrarele acestor procese în situația cînd primele mărimi 
existente sînt indivizibile? Sau nu există nici o mărime indi- 
vizibilă ? Căci aceasta face cel mai mult diferența. 

— Şi urmează o nouă problemă: dacă există mărimi lindi- 
vizibile], oare sînt ele corpuri, după cum susțin Democrit și 
Leucip? Sau sînt figuri plane [geometrice], precum [spune 
Platon] în Timaios ?! Dar acest lucru ca atare, după cum am 
afirmat şi în alte părți?, anume a descompune lucrurile pînă 


alterarea și generarea se confundă — teza lui Empedocle şi, 
poate, a lui Platon. Text probabil alterat ; am adoptat emendarea 
lui Forster, acceptată de Mugler, nu şi de Rashed. 

1. Triunghiurile elementare (dreptunghic isoscel și triunghiul scalen, 
care este jumătatea celui echilateral) alcătuiesc prin reunire 
patru dintre cele cinci corpuri geometrice „perfecte” (inscriptibile 
în sferă): cubul (pămîntul), respectiv tetraedrul (focul), octaedrul 
(aerul), icosaedrul (apa). Tetraedrul, octaedrul și icosaedrul sînt 
alcătuite din 4, 8, respectiv 20 de triunghiuri echilaterale. Cubul 
este format din 12 triunghiuri dreptunghice isoscele (reunite în 
perechi, fiecare pereche formînd un pătrat). Cel de-al cincilea 
corp „perfect”, dodecaedrul, este alcătuit din 12 pentagoane 
regulate. El este „utilizat” de Demiurgul lui Platon pentru 
alcătuirea întregului Univers, Ti, 55c, nefiind clar la ce se referă 
exact filosoful. 

2. DC, 299a și în continuare; M, XIII, 2, 1076b. Aristotel respinge 
ideea că niște corpuri fizice pot fi constituite din corpuri mate- 
matice, pe considerentul general că cele două tipuri de obiecte 
au proprietăţi distincte și aparțin unor genuri diferite. De exemplu, 
corpurile matematice nu au greutate, în timp ce corpurile fizice 
au, cele fizice sînt divizibile nelimitat, pe cînd cele matematice 
sînt divizibile pînă la punct, care e indivizibil. Argumentul este 
pertinent numai dacă prin „corpuri matematice” se înțeleg corpuri 
abstracte, identice cu cele asupra cărora raționează geometrii. 
Dar argumentul cade dacă, aşa cum cred că vedea lucrurile 
Platon în Timaios, corpurile şi suprafeţele geometrice sînt de 

la figuri geometrice plane, este irațional. De aceea este mai 
rațional să existe corpuri indivizibile. Dar şi această teză se 
izbeşte de multe absurdităţi. 

Totuși [atomiștii] au putinţa să vorbească despre alterare 
şi despre generare, după cum am spus: [atomii] modifică 
același lucru prin „orientare” (ordine) și „atingere” (poziţie), 
dar și prin diferențele dintre figurile [atomilor] — ceea ce 
propune Democrit (316a). De aceea, el neagă că există culoare 
lca atare]; „prin orientare [diferită a atomilor] se obţine 
culoarea”. 

Dar cei care „divid” [corpurile] în figuri plane nu mai pot 
|distinge alterarea de generare]: căci nu apare nimic în afară 
de corpurile alcătuite din figuri plane. Şi ei nici nu încearcă 
să arate generarea vreunei proprietăți [a corpurilor] din 
aceste figuri?. Cauza faptului că aceştia pot mai puţin să 
aibă o perspectivă unitară asupra [fenomenelor] acceptate 
este lipsa lor de experiență. De aceea lgînditorii] care sînt 


fapt compuși din forme unite cu materia. E adevărat însă că 
astfel apar noi probleme, cum ar fi aceea a vidului din interiorul 
corpurilor, a divizibilităţii suprafețelor și a „incompletitudinii” 
transformărilor reciproce. Vezi „Studiu introductiv”, pp. 46-47. 

1. Tpomì, în dialectul ionian al lui Democrit. Pentru Democrit, 
ceea ce noi percepem drept culoare nu este decît o stare a 
atomilor unui corp. Cf. şi Aetius, I, 15, 11. 

2. De fapt, în Timaios, Platon explică apariţia proprietăţilor cor- 
purilor, inclusiv a culorilor. Dar e adevărat că la Platon nu 
există o diferență atît de mare între generarea unor corpuri 
prin reunirea unor corpusculi geometrici și apariția unor pro- 
prietăţi, de exemplu a căldurii, care apare sau dispare prin 
prezenţa sau absenţa tetraedrelor focului (Ti, 59a). La Democrit, 
alterările se produc în cadrul aceluiași corp, alcătuit din aceiași 
atomi, doar altfel „orientaţi”. Din perspectiva lui Aristotel, 
așadar, se poate spune că Platon reduce alterarea la reunire și 
separare, adică la generare și nimicire. La Platon, „caldul” nu 
este o proprietate în sine, ca la Aristotel, ci o calitate mecanică 
a tetraedrelor focului — acțiunea lor de sfișiere și de tăiere. 

mai la ei acasă în chestiunile de fizică pot mai bine să propună 
principii capabile, în mare măsură, să înlănțuie laolaltă 
lucrurile. Dimpotrivă, aceia care pleacă de la raționamente 
numeroase, dar care nu examinează faptele reale, după ce 
au examinat puține [fenomene], se exprimă cu prea multă 
lejeritate. S-ar putea vedea și din aceste [exemple] cît este 
de mare diferenţa dintre cercetătorii raționaliști şi cercetătorii 
naturalişti (fizicieni): în privinţa existenței unor mărimi 
indivizibile, unii [platoniștii] spun că [ele există], fiindcă 
(Su) același triunghi (75 oùutò rplywwvov) va fi o multipli- 
citate?. Cît despre Democrit, s-ar părea că el s-a încrezut în 
raţiuni adecvate [studiului său], adică de natură fizică’. Dar 


1. 0. voie xaù Aoyxaç oxonovreg. După Aristotel, fiecare 
disciplină are metoda proprie, corespunzătoare obiectului ei: 
raționamentele strînse şi abstracte convin matematicii şi astro- 
nomiei, dar mai puțin fizicii, deoarece, după el, în sfera sublunară, 
necesitatea nu este absolută, ci evenimentele se supun unor 
reguli statistice, şi nu universale. De aceea, matematizarea 
fizicii ar transgresa domeniul propriu al acestei științe. De aici 
şi reproșul principal făcut lui Platon: raționalismul său radical 
e inadecvat fizicii, deoarece nu reușește să explice suficient 
fenomenele fizice. Vezi și DC, III, 7, 306a. Un reproș asemănător, 
de a nu fi gîndit natura şi mișcarea în termeni fizici, ci metafizici, 
este adus de Aristotel și eleaţilor — lui Parmenide şi Melissos, 
în DC, 298b, 15. 

2. Unele manuscrise au oùbtò tò tpíywvov în loc de TÒ obtò Tpiwvov 
şi, de asemenea, 6r. în loc de &6ru, ceea ce s-ar traduce: „unii 
spun că triunghiul în sine va fi o multiplicitate”, ceea ce nu are 
foarte mult sens. Cred că Aristotel rezumă obiecția la adresa 
lui Platon: același tip de triunghi elementar, reprodus în ne- 
numărate exemplare, este, desigur, indivizibil geometric, dar 
nu și fizic. 

3. Aristotel se vede pe sine mai aproape, în fizică, de Democrit 
decît de Platon. Cu toate acestea, maniera lui de explicare se 
în depărtează în cîteva puncte esențiale de Democrit, pentru a se 
apropia de Platon : dimensiunea teleologică, utilizarea principiului 

ceea ce susţinem va deveni limpede celor care parcurg mai 
departe [aceste consideraţii]. 

Apare o dificultate serioasă dacă se presupune existența 
unui corp şi a unei mărimi pretutindeni şi complet divizibile 
(mvt Siouperăv) și dacă [se presupune] că această [divizi- 
bilitate] este posibilă [efectiv]. 

Într-adevăr, care va fi acel corp care să scape de diviziune ? 
Dacă [un corp] este pretutindeni divizibil și dacă acest lucru 
e posibil, acest [corp] ar putea fi pretutindeni divizat în 
același timp, chiar dacă el nu a fost [efectiv] divizat în același 
timp. lar dacă acest lucru s-ar petrece, nu s-ar petrece nimic 
imposibil. La fel ar fi şi [diviziunea] în două jumătăţi! ; şi, în 
general, dacă ceva poate fi divizat complet și dacă ar fi 
divizat, nu se va fi petrecut nimic imposibil, dat fiind că [- se 
poate argumenta —] nici dacă a fost divizat în de zece mii de 
ori cîte zece mii de părți nu se petrece nimic imposibil, chiar 
dacă pesemne nimeni nu ar putea face [efectiv] diviziunea?. 


„economiei” (cît mai puţine principii elementare — vezi critica 
atomiștilor în DC, III, 4, 302b), refuzul vidului și al infinitului 
actualizat. Din alte puncte de vedere, el se îndepărtează de 
ambii predecesori: luarea în serios a experienţei sensibile și, 
poate lucrul cel mai important, dimensiunea funcționalistă, și nu 
mecanicistă a principiilor sale — materie, formă, privaţiune. 

1. Adică, dacă un corp ar fi divizat în două jumătăţi, fiecare parte 
din nou în cîte două jumătăţi, și aşa mai departe. 

2. Se ştie că Zenon din Elea contesta pluralitatea pe considerentul 
că diviziunea completă a unei mărimi conduce la absurdități. 
Aristotel expune argumentele împotriva divizibilităţii complete, 
apoi pe cele împotriva divizibilității parțiale, după care rezolvă 
aporia. În acest moment, se acceptă drept o evidenţă urmă- 
toarea teză: dacă un corp este complet divizibil, nimic nu se 
opune ca el să şi fie efectiv divizat. S-ar părea că sîntem în 
cazul banal cînd, dacă admitem că un număr e divizibil la trei, 
el poate fi şi efectiv divizat, chiar dacă această diviziune nu ar 
avea loc în fapt. 

Dat fiind că, în totalitate, corpul este divizibil, să admitem 
atunci că a fost divizat. Ce a mai rămas? O mărime nu e cu 
putință! Căci va rămîne ceva care nu a fost divizat, or el era 
pretutindeni divizibil. Dar, dacă nu va rămîne nici corp, nici 
mărime, dar va exista diviziunea [despre care am vorbit], 
atunci: 

- fie [corpul] va consta din puncte şi [părțile] din care este 
constituit vor fi fără mărime; 

- fie [corpul] nu va fi absolut nimic; încît, fie că s-ar naște 
din nimic, fie că ar fi compus [din nimicuri], întregul nu va 
fi nimic altceva decît o iluzie (povvâuevov)!! 

În mod asemănător, dacă [corpul] ar fi compus din puncte, 
el nu va fi o cantitate [ca rezultat al însumării lor]. Căci 
atunci cînd punctele se ating?, cînd s-a alcătuit [din ele] o 
singură mărime și sînt puse laolaltă, ele nu au făcut ca 
întregul să fie cu ceva mai mare. Într-adevăr, întregul nu e nici 
mai mic, nici mai mare decît [întregul] anterior care fusese 
divizat în două sau mai multe [părţi]. De aceea, chiar dacă 
toate punctele sînt puse laolaltă, ele nu vorcrea nici o mărime. 

Însă, fiind corpul divizat (316b), dacă el ajunge ceva ca 
un rumeguș și astfel dacă un anume corp se îndepărtează de 
mărime, rămîne aceeași problemă — acel [corp] este cumva 
divizibil“. Iar dacă nu-i corp, ci ceea ce s-a îndepărtat [de 


1. Punctele nu au dimensiune, astfel încît oricîte puncte ar fi însu- 
mate, ele nu pot da decît un nimic. Era argumentul lui Zenon, 
care în acest fel demonstra că pluralitatea și diviziunea sînt 
iluzorii și că ființa este una și indivizibilă. 

2. Evident, premisa este falsă: punctele matematice nu pot să se 
atingă şi să rămînă totuși distincte. 

3. O lungime (un segment de dreaptă) are tot atîtea puncte cîte 
are și jumătatea ei: o infinitate. Or, dacă mărimea este dată de 
numărul de puncte, rezultă că un segment este egal cu jumătatea 
lui — ceea ce e absurd. 

4. Conjectura lui Rashed. Lecţiunea manuscriselor : „în ce fel este 
acel corp divizibil”. 

mărime] e o formă separată sau o proprietate, și dacă mărimea 
constă din puncte sau din contacte care au anumite proprietăți 
(ápa rost natou), este absurd să existe o mărime alcătuită 
din non-mărimi. 

Apoi, punctele se vor afla undeva, fie că sînt imobile, fie 
în mișcare!. Întotdeauna un singur contact există între două 
lucruri], dat fiind că există ceva în afara contactului, a 
diviziunii şi a punctului. Or, dacă se va admite că orice corp 
și oricît de mare ar fi este pretutindeni divizibil, se va întîmpla 
aceasta [— să nu existe punct care să intre în contact cu alt 
punct?. 

Altceva: dacă, după ce divid un lemn sau altceva, îl recom- 
pun, el va fi iarăși unul și identic [cu cel dinainte]. Evident, 
așa stau lucrurile, dacă voi tăia lemnul în orice punct [al 
său]. Așadar, el este complet şi pretutindeni divizibil ca posi- 
bilitate. Ce mai există atunci, în afara diviziunii [la care a 
fost supus]? Să presupunem că [mai rămîne] o proprietate 
anume; cum atunci se poate reduce [lemnul] la astfel [de 
proprietăţi] și se poate reface din nou din ele? Și în ce fel 
aceste [proprietăţi] se separă de [lucrul respectiv]? 

În consecinţă, dacă este imposibil ca mărimile să constea 
din contacte sau din puncte, este necesar să existe mărimi și 
corpuri indivizibile. Numai că cei care fac această din urmă 
ipoteză ajung şi ei la imposibilităţi deloc mai mici ! Am cercetat 


1. Conjectura lui Rashed. Lecţiunea manuscriselor: „unde se vor 
afla punctele și vor fi mobile sau imobile ?”. Punctele au poziție. 

2. Două obiecte cu dimensiune care intră în contact într-un punct 
mai au și altceva în afara punctului de contact. Dar două puncte 
fără dimensiune aflate în contact ce mai pot avea în afara 
contactului însuși ? 

3. Să presupunem — spune Aristotel — că diviziunea completă ar 
salva o anumită proprietate care ar exista ca o formă separată 
a lucrului divizat. Presupunere absurdă, căci s-ar admite că 
proprietăţile sau formele sînt separate de suport. 


90 ARISTOTEL 


în legătură cu aceasta în alt loc!. Noi însă trebuie să încercăm 
să soluționăm aceste probleme. De aceea, trebuie formulată 
aporia de la început. 

Nu este deloc absurd, desigur, ca orice corp ce cade sub 
simțuri să fie divizibil în fiecare punct și [totodată] nedivizat: 
într-adevăr, pe de o parte, el este divizibil în posibilitate, 
dar, pe de alta, va fi [nedivizat] în actualizare. 

Dar s-ar părea că este imposibil ca, în același timp [cu 
indivizibilitatea în actualizare], el să fie pretutindeni divizibil 
ca posibilitate. Căci, dacă această [completă divizibilitate] 
este posibilă, ea s-ar putea şi întîmpla ; or nu va putea rezulta 
ca, în același timp, corpul să fie în actualizare ambele — 
nedivizat și divizat, ci el va fi [efectiv] divizat în orice punct 
[al său]?. Nu va mai rămîne deci nimic din el; corpul se va 


1. Ph, 226b, 227a, 231a. Referinţa este, desigur, la atomiști, Leucip 
şi Democrit, care — după cum se va vedea mai tîrziu — consideră 
că există corpuri indivizibile, încercînd astfel să evite paradoxurile 
lui Zenon. 

2. Aceasta este teza generală a lui Aristotel: un corp este şi nu 
este complet divizibil — este astfel în posibilitate, nu este astfel 
în actualizare. Numai că aici apare o problemă: în general, 
posibilul are, la Aristotel, mai multe semnificaţii: lucrurilor 
perisabile și finite le corespunde ceea ce se poate numi „posibilul 
bilateral”: „Orice posibilitate este dată împreună cu contrariile 
sale. Într-adevăr, ceea ce nu are posibilitatea să existe, nu ar 
putea aparține nici unei existenţe ; dar orice posibilitate poate 
totuși să nu se actualizeze. Prin urmare, ceea ce e posibil poate 
fie să existe, fie să nu existe. Deci acelaşi lucru poate fie să 
existe, fie să nu existe” (M, IX, 8, 1050b). Or, dacă posibilul în 
cazul diviziunii complete ar fi de tip bilateral (corpul este complet 
divizibil, deşi în mod actual el nu este niciodată divizat), s-ar 
ajunge la o absurditate : într-adevăr, dacă posibilitatea se actua- 
lizează (prin definiţia posibilului bilateral, nimic nu o împie- 
dică), va rezulta un corp simultan divizat și nedivizat (prin 
ipoteză), ceea ce e contradictoriu. Pentru a rezolva aporia, 
Aristotel va distinge însă și un posibil pe care îl putem numi 

dezintegra în incorporal și, din nou, el va fi alcătuit fie din 
puncte, fie cu desăvîrșire din nimic. Cum să fie cu putință 
uşa ceva? 

Este, prin urmare, limpede că un corp se divide în părți 
separabile și în mărimi tot mai mici, în părți distanțate și 
separate. În fapt, îmbucătățirea nu ar putea continua la 
nesfirșit pentru cel care divide în părți, și nici nu e cu putință 
în același timp ca un corp să fie divizat în toate punctele sale — 
nu e posibil —, ci [diviziunea poate continua] numai pînă la 
un moment dat [spun atomiștii]. Este necesar, prin urmare, 
să existe mărimi indivizibile, invizibile!, mai ales dacă 
vom avea generare și nimicire — aceasta se realizează prin 


unilateral, care şi acesta este de două specii: a) posibilul unila- 
teral pozitiv, care se realizează cu necesitate și este caracteristic 
fiinţelor separate în actualizare perpetuă, despre care se vorbeşte 
în tratatul DC, I, 12, 281b și în M, XII, 7, 8, 9; b) posibilul 
unilateral privativ (contradictoriul celui anterior), caracteristic 
infinitului de diviziune, care nu se realizează niciodată. Iată 
cum îl descrie Aristotel: „Infinitul — spune Aristotel (M, IX, 6, 
1048b) — nu se află în posibilitate precum ceva care urmează să 
fie autonom prin actualizare, ci doar prin gîndire. Căci faptul 
că diviziunea [unei distanțe] nu se epuizează determină ca 
această activitate să rămînă o existenţă posibilă, dar să nu fie 
o existență autonomă [actualizată]”. Iar în Fizica, Stagiritul 
spune că, spre deosebire de statuia care se află în posibilitate 
în bronz, dar care se poate actualiza și poate deveni statuie reală, 
dacă intervine sculptorul, infinitul este întotdeauna într-un 
posibil neactualizat : „infinitul este precum ziua sau lupta, deoa- 
rece devine mereu altul” (Ph, III, 6, 206a). Așadar, infinitul 
diviziunii complete este explicabil printr-un posibil unilateral 
privativ, şi nu prin posibilul bilateral. Putem imagina oricînd 
divizibilitatea completă a unei mărimi finite, dar nu o putem 
realiza efectiv niciodată. 

1. Invizibilitatea atomilor este dată de micimea lor, care se sustrage 
simțurilor noastre: Simplicius, In de Caelo, 295, 1. DK, 68, a. Vezi 
şi PP, p. 413. 

disocierea [atomilor], cealaltă, prin combinarea lor [mai spun 
ei]. 

Acesta este raționamentul [atomiştilor] (317a) care pare 
să ne silească [să admitem] că există mărimi indivizibile. 
Însă noi vom arăta că el comite în ascuns raționamente 
greșite şi [vom arăta și] modul în care o face: 

Deoarece nu e cu putință ca un punct să fie în contact cu 
un alt punct, diviziunea completă (pretutindeni) cumva este, 
cumva nu este o realitate a mărimilor. 

— Dacă se admite [diviziunea completă], s-ar părea că 
există puncte oriunde şi pretutindeni, astfel încît este necesar 
ca mărimea să fie divizată pînă la neant. Într-adevăr, [ar 
rezulta] că există pretutindeni puncte, încît mărimea va fi 
alcătuită fie din puncte, fie din contacte [între puncte]. Aceasta 
înseamnă că există [puncte] pretutindeni [efectiv], fiindcă [- se 
spune -—] oriunde se află un singur punct şi fiindcă toate 
punctele sînt la fel precum fiecare punct. 

— Însă, pe de altă parte, nu există mai multe puncte decît 
unul singur [într-un singur loc], deoarece punctele nu sînt în 
continuitate [între ele], astfel încât, drept consecinţă, nu /există 
puncte, efectiv,] pretutindeni. (Într-adevăr, dacă [corpul] este 
divizibil la centru, va fi divizibil și în punctul aflat în conti- 
nuitate [cu punctul central].) Într-adevăr, nu există punct în 
continuitate cu un alt punct, sau, altfel spus, punct fără 


1. Sau „nu există [corp divizibil] pretutindeni”. Din faptul că, pe 
o dreaptă continuă, poţi pune oriunde un punct și din faptul că 
toate punctele sînt identice între ele nu rezultă — spune Aristotel — 
că poţi pune pretutindeni, efectiv, punctele de pe dreaptă, aşa cum 
se asumă în mod grăbit și fals. „Oriunde” nu este aici identic cu 
„pretutindeni”. Într-un singur loc nu se află decît un singur 
punct, astfel încît, dacă există două puncte, oricît de apropiate, 
ele se află în locuri diferite şi, nefiind în continuitate, admit 
între ele cel puţin un alt punct, și așa mai departe. Paragraful 
e destul de neclar, fiind prea lapidar exprimat, și a fost tradus 
considerabil de diferit în formă, dar sensul general este asemănător. 

dimensiune [în continuitate] cu un alt punct fără dimensiunel. 
Însă în aceasta constă diviziunea și combinarea?. 
Consecința acestora [- spunem noi —] este că există și 
usociere, și disociere; însă: 
— nici nu există disociere în părți indivizibile și asociere 
din părți indivizibile (atomi), căci rezultă multe imposibilități 
din această ipoteză; 


1. Aristotel foloseşte aici doi termeni cvasisinonimi pentru „punct” — 
omuelov şi ouy: „ob yap eotiv ex6uevov omuelov onuelov îi 
otiyuÌ otiyung”. Mugler (pp. 80-81) crede că termenii nu sînt 
aici sinonimi: primul reprezintă punctul matematic, celălalt 
punctul fizic. Dar punctul fizic are dimensiune, ceea ce nu este 
cazul cu punctul matematic. Joachim parafrazează textul: for 
position is not „immediately-next” to position, nor point to point — 
in other words, division is not „immediately-next” to division, 
nor composition to composition, presupunînd, pare-se, că unul 
dintre termeni se referă la combinarea, iar celălalt la separarea 
punctelor. Rashed traduce point, respectiv incision (p. 11) — 
ceea ce nu clarifică prea mult propoziţia. Forster adoptă o altă 
soluție, observînd că, uneori, omueiov înseamnă și „punct în 
timp”, „moment” (Ph, 263b, 12): for one moment in time is not 
contiguous to another, nor is one point to another (p. 183). 
Numai că Aristotel vorbea pretutindeni doar despre diviziunea 
unui corp și nu despre diviziunea timpului, deoarece problema 
lui era dacă pot exista sau nu corpuri indivizibile. Cred că 
Aristotel foloseşte mai întîi pe omueiov, care are un sens mai 
larg, însemnînd „semn”, „simptom”, dar și „punct”, nu însă 
neapărat matematic, ci şi fizic (cu dimensiune), iar apoi, pentru 
a nu lăsa vreo ambiguitate că se referă totuşi la punctul fără 
dimensiuni, îl folosește pe mai tehnicul cvasisinonim OTU. 
Matematicianul Theon din Smyrna (De utili. Math., 111, 15) îl 
va explica, mai tîrziu: „ouyuri este un punct (omuetov) fără 
părţi şi fără dimensiuni, limită a liniei, precum o unitate care 
are poziție”. Asemănător și Sextus Empiricus (Adv. Math., 9, 
376, 5): „orurui este un onueiov (punct) fără părţi şi dimen- 
siuni...”. Explicaţia era, probabil, validă şi pe vremea lui Aristotel. 

2. Urmez lecţiunea adoptată de Forster. 

— nici nu există [disociere și asociere] în așa manieră încît 
să se realizeze o diviziune completă. (Dacă punctul ar fi în 
continuitate cu un alt punct, această diviziune ar putea 
exista.) Ci diviziunea se face în părți tot mai mici, iar asocierea 
se face din aceste părți mereu mai mici. 

Însă nici generarea absolută şi completă nu se definește 
prin asociere și disociere, după cum susțin unii, [afirmînd pe 
de altă parte] că transformarea existentă într-un [corp] continuu 
reprezintă alterarea!. Aici este punctul în care toate aceste 
teorii greşesc. Într-adevăr, generarea și nimicirea absolute 
nu constau din asociere și disociere, ci [ele apar] atunci cînd 
un anume lucru se transformă într-altul luat ca întreg. Iar 
alţii cred că orice astfel de schimbare este o alterare?. 

Însă există o diferenţă [între generare și alterare]. Căci în 
subiect există un aspect asociat formei (esenței) (T5 xata tòv 
àóyov) şi un altul asociat materiei (ù xatd tùv Vâmv). Cînd, 


1. Atomiștii (Leucip, Democrit şi dicipolii acestuia, precum 
Metrodoros din Chios), aşa cum s-a văzut. 

2. Atomiştii, cum s-a arătat, disting între generare şi alterare, 
dar văd generarea (în mod fals, spune Aristotel) ca pe o combinare 
de atomi, iar alterarea ca pe o repoziționare a acestora în 
interiorul corpului. Alţi filosofi, precum Thales, Anaximandros, 
Anaximenes, Heraclit, reduc orice generare la alterarea unui 
substrat universal, precum apa, aerul, apeiron-ul sau focul. 

3. Aristotel vorbește adesea despre „ceea ce e asociat formei, res- 
pectiv materiei”, mai degrabă decît despre „formă” și „materie”. 
(Acest aspect e adesea omis de traducători, de exemplu, la 
pasajul citat, de Mugler și Rashed, nu şi de Forster.) Faptul 
arată modul funcționalist în care el înțelege materia și forma. 
Ele nu sînt „lucruri”, ci se regăsesc în mod analogic în toate 
genurile și în toate lucrurile, dar mereu în alte instanţieri 
particulare sau specifice. Am putea spune că materia, forma, ca 
şi privaţiunea sînt „roluri” pe care diferite entități le asumă în 
anumite condiţii și e posibil ca același lucru să asume „roluri” 
diferite în diferite situaţii. Vezi M, XII, 4, 1070b. De exemplu, 
materia este funcţia posibilului bilateral, adică posibilitatea ca 

aşadar, schimbarea are loc în acestea, va fi vorba despre 
penerare sau despre nimicire; cînd are loc în proprietăți și 
în mod accidental, avem alterare’. Iar cele disociate [în părţi] 
şi combinate [din părți] ajung să fie ușor de nimicit. Dacă 
npa este disociată în picături mai mici, ea devine mai repede 
aer?. Iar dacă este combinată din picături mai mari, devine 
laer] mai încet. Lucrurile vor fi mai clare în cele ce urmează. 
Acum să rămînă acest lucru stabilit: este imposibil ca gene- 
rarea să fie combinare [de particule], în felul în care susțin 
unii. 


ceva sau să existe, sau să nu existe. Astfel, materia corpurilor 
primare, despre care se va vorbi mai tîrziu în tratat, nu este un 
lucru distinct („separabil”, spune Aristotel), așa cum era chora 
sau „receptaculul universal” la Platon în Timaios, ci „corpul 
senzorial în posibilitate” (GC, II, 1, 328b-329a), adică posibilitatea 
existenţei (și a inexistenţei deopotrivă) a corpului senzorial. 

1. Aristotel revine la o distincție fundamentală în filosofia sa 
(existentă și la Platon, de altfel): aceea dintre esenţă și accident, 
sau dintre proprietăţi esențiale, consubstanțiale esenței, și pro- 
prietăți accidentale sau contextuale. Existenţa primelor deter- 
mină existența lucrului, așa cum este triangularitatea în cazul 
triunghiului. Celelalte se pot modifica, fără ca lucrul să înceteze 
să existe ca atare, așa cum un triunghi poate avea un unghi 
drept sau obtuz. De aici și distincția fundamentală dintre generare 
şi alterare. (Astăzi am vorbi despre codul genetic pentru a 
desemna esența fiinţelor vii.) Persistenţa relativă a ființei dincolo 
de schimbările accidentelor sale este ceea ce face lumea coerentă, 
stabilă şi cognoscibilă. De aceea Aristotel îi critică pe filosofii 
naturii care suprimă fiinţa, deoarece susțin că toate lucrurile 
sînt contexte și accidente (M, IV, 4, 1007a) — sau, în termenii 
din Despre generare şi nimicire, nu există distincție între generare 
(pieire) şi alterare. 

2. Aristotel nu distinge între aer şi vaporii de apă, dar observă că 
picăturile mici de apă se evaporă mai ușor decît cele mari. 

Odată făcute aceste distincţii, trebuie cercetat mai întîi 
următorul punct: 

— oare există ceva care se generează și piere în mod absolut ? 

— sau, în sens propriu, nimic [nu se generează și nu piere 
în mod absolut], ci întotdeauna [un lucru] provine din ceva 
și devine ceva, de exemplu, sănătosul provine din bolnav și 
bolnavul din sănătos, ori micul din mare (317b) și marele 
din mic, și tot restul în același fel?! 

Într-adevăr, dacă va exista generare la modul absolut 
(&nuG), se va naște ceva în mod absolut din ceea-ce-nu-este, 
astfel încît ar fi adevărat de spus că ceea-ce-nu-este există?. 
Căci o anumită generare are loc dintr-un anumit ceea-ce- 
-nu-este (ex ui 6vrog tıvóc), de exemplu, din non-alb sau 
non-frumos, dar generarea absolută este dintr-un ceea-ce- 
-nu-este în mod absolut (ef &muc jur Bvroc)i. Or, [ceea-ce- 
-nu-este] în mod absolut semnifică: 

a) fie pe acela care e primul [ceea-ce-nu-este] potrivit cu 
fiecare categorie a lui ceea-ce-este; 

b) fie pe [ceea-ce-nu-este] la modul universal și care cuprinde 
toate [categoriile] (© xoY6Aov xa mv TMEpLEXOV). 

Dacă [îl semnifică] pe primul [ceea-ce-nu-este], va exista 
generare a fiinţei (oia) din non-fiinţă“. 


1. Generarea ex nihilo este respinsă de întreaga metafizică greacă, 
vezi deja Parmenide, „...niciodată tăria convingerii nu va încu- 
viința că din nefiinţă/ Se poate naște ceva diferit de ea” (DK, 
8, b, v. 13). Exemplele pe care le dă aici Aristotel se referă la 
apariţia și dispariția unor proprietăți. 

2. O altă lecţiune, care mi se pare mai puțin probabilă: „...că 
ceea-ce-nu-este există pentru unele lucruri”. 

3. Cf. Ph, II, 287a. 

4. Așadar, Aristotel distinge aici între trei semnificaţii ale lui 
ceea-ce-nu-este (nefiinţe) : 1) un anume ceea-ce-nu-este (în sensul 

Însă e clar că lucrul care nu are fiinţă şi nu e ceva anume 
nu va avea nici pe vreuna dintre celelalte categorii, de exemplu, 
nici calitate, nici cantitate, nici locl. Căci [în caz contrar] 
proprietăţile ar exista separate de fiinţe. 

Iar dacă [ceea-ce-nu-este în mod absolut] desemnează ceea- 
-ce-nu-este la modul universal, [el] va fi o negaţie universală 
a tuturor lucrurilor, încît este necesar ca ceea ce se naște să 
se nască din nimic. 

Despre aceste lucruri s-au făcut distincţiile necesare mai 
pe larg și s-au rezolvat dificultăţile în alte lucrări?. Dar acum 


de ceea-ce-nu-este parțial sau relativ), adică privaţiunea unei 
proprietăţi — de exemplu, non-alb —, și 2) ceea-ce-nu-este în mod 
absolut. Acesta, la rîndul său, poate fi: 2a) privaţiunea fiinţei, 
care este prima categorie; 2b) privaţiunea totală, care cuprinde 
totul și toate categoriile — echivalentă cu neantul. Apariţia unei 
proprietăţi pleacă de la 1), iar generarea fiinţei — de la 2a). În 
acest sens, se poate spune că există generare a fiinţei din 
non-fiinţă. Mai jos, Aristotel arată că, din alt punct de vedere, 
generarea are loc dintr-o altă specie de ceea-ce-nu-este: virtua- 
litatea sau posibilitatea — instanţiată ca materie. Cf. Ph, I, 8, 
191b: „Noi înșine susţinem că nimic nu se naște în mod absolut 
din neființă, totuşi susţinem că [ceva] se naște din neființă, de 
exemplu, ca accident. Căci se naște ceva din privaţiune, care e 
neființă în sine, care nu subzistă... Acesta e un [prim] mod de 
a vorbi. În alt mod, spunem că e posibil să susţinem aceleași 
teze conform posibilităţii şi actualizării”. Cf. M, XII, 2: „Toate 
se nasc din ceea-ce-este, adică din ceea-ce-este în virtualitate și 
din ceea-ce-nu-este în actualizare”. Și: „din ceea ce nu este în 
acest sens (în virtualitate) se nasc lucrurile” (M, XIV, 2, 1089a). 

1. Fiinţa, owto (numită tradițional „substanță”), este, la Aristotel, 
categoria principală, desemnînd de obicei ceea ce este lucrul în 
individualitatea sa — tóôe tı. La ea se raportează celelalte nouă 
categorii — calitatea, cantitatea, relația, locul, timpul, acţiunea, 
pasiunea, posesia, poziţia. Vezi Categorii, 3, 2a. Or, aceste nouă 
categorii sînt secundare și o presupun pe prima, astfel încît, 
dacă prima nu există, nici ele nu pot exista. 

2. Ph, I, 5-9. 

să formulăm în rezumat [concluzia]: într-un fel, există generare 
din ceea-ce-nu-este în mod absolut; într-alt fel, [generarea 
se face] întotdeauna din ceea-ce-este. Căci e necesar ca ceea-ce- 
-este în posibilitate, dar care nu este în actualizare să preexiste 
[existenţei care se naște], putînd fi desemnat în ambele moduri 
[și ca ceea-ce-este, şi ca ceea-ce-nu-este]!. 

Trebuie însă să revenim la această chestiune care, chiar 
după ce actualizarea și posibilitatea au fost distinse, conține o 
dificultate notabilă : în ce fel există generare absolută, fie pro- 
venind din fiinţa existentă în posibilitate?, fie cumva altfel? 

Dificultatea ar fi: oare există generare a ființei și a indivi- 
dului determinat, dar nu și a calităţii, cantităţii şi locului ?% 
Şi aceeași problemă și în legătură cu nimicirea. 

Dacă, într-adevăr, se naște ceva [de acest fel], e clar că va 
exista o anume fiinţă în posibilitate, dar nu și în actualizare, 
din care [- din cea în posibilitate —] se va face generarea și în 
care, în mod necesar, se va transforma ființa [actualizată] cînd 
este nimicită. Dar oare această existenţă [în posibilitate] va 
putea poseda vreuna dintre celelalte [categorii] în actualizare ? 
Vreau să spun următoarele: oare un individual determinat 
și un ceea-ce-este numai în posibilitate va putea fi cantitate, 
sau calitate, sau loc, dar în mod absolut el să nu fie nici un 
individual determinat (6), nici un ceea-ce-este [efectiv] ?* 


1. Virtualitatea sau posibilitatea poate fi desemnată ca „ceea-ce- 
-nu-este” în raport cu actualizarea, dar poate fi definită şi ca 
„ceea-ce-este” în raport cu imposibilitatea. Prioritatea posibilităţii 
este cronologică în privinţa fiinţei perisabile individuale ; sub 
raport logic și ontologic există o prioritate a actualizării asupra 
posibilității. Vezi M, IX, 8. 

2. Adopt lecţiunea propusă de Rashed. Altă lecțiune: „din ceea- 
-ce-este în posibilitate”. 

3. Pentru aceste categorii secundare, transformarea e numită de 
Aristotel „alterare”. 

4. Prioritatea ființei presupune, evident, că celelalte categorii nu pot 
exista actualizat decît asociate unei ființe actualizate. Altminteri, 

a) Într-adevăr, dacă el nu este nimic [actualizat], ci posedă 
Loate [categoriile] în posibilitate, atunci un atare ceea-ce- 
-nu-este (Ù w jur) dv) | se întîmplă să fie o existenţă separată ; 
şi, pe deasupra, se întîmplă lucrul de care s-au temut cel mai 
mult cei dintîi care s-au ocupat cu filosofia — să existe generare 
dintr-un nimic preexistent. 

b) Pe de altă parte, dacă faptul de a fi nu va exista ca 
individual determinat și ca ființă, dar în schimb va exista 
actualizată vreuna dintre celelalte categorii, atunci proprie- 
tăţile — așa cum am spus — vor fi separate de fiinţe?. 

Cu aceste lucruri trebuie ne ocupăm, pe cît este cu putință; 
de asemenea, să aflăm care este rațiunea de a fi? pentru care 


ar însemna să existe calități detașate de substrat — ceea ce 
trimite la Ideile platonice separate pe care Aristotel le respinge 
cu hotărîre. 

1. O altă lecţiune, mai greu de acceptat: tò puri oútwg óv, adică 
„ceea-ce-este nu în acest fel”. Înţeleg că nu există decît posibilitate 
(materie) separată de formă — ceea ce Aristotel nu admite, căci 
ar presupune o indistincţie originară: „Or, dacă lucrurile stau 
precum spun teologii, care fac lumea să se nască din Noapte, 
sau precum filosofii naturii, care spun că «toate erau laolaltă», 
apare aceeași imposibilitate : într-adevăr, cum oare se va mișca 
ceva, dacă nu va exista o cauză a mișcării în actualizare? Căci 
materia nu se mișcă singură pe sine” (M, XII, 6, 1072b). 

2. Aporia este următoarea: dacă toate categoriile sînt în virtualitate, 
cum poate apărea ceva existent în actualizare ? Altfel zis, dacă 
nu există decît materie, cum poate apărea din ea lumea? (Vezi 
nota precedentă.) Pe de altă parte, dacă nu există fiinţe actuali- 
zate, dar există proprietăţile lor (Ideile platonice), înseamnă că 
aceste proprietăţi sînt separate, lipsite de un suport individualizat 
de care să se atașeze. Aporia se rezolvă presupunînd prioritatea 
ontologică a actualizării asupra posibilității — vezi M, IX, 8. 
Vezi și GC, cartea I, capitolul 2. 

3. La fel ca și în traducerea noastră a Metafizicii (Humanitas, 
București, 2001, 2007), redăm aristotelicul cărto prin „rațiune de 


zn 


a fi” şi nu prin „cauză”, deoarece — cum se știe — Stagiritul 

există mereu generare — atît generare absolută, cît și generare 
parțială. 

(318a) Or, dacă există, pe de o parte, o rațiune de a fi, de 
la care afirmăm că provine începutul mișcării, și, pe de alta, 
dacă există încă o [rațiune de a fi] — materia — (Obong 5 o. riag 
GG uèv...., urag 5€ the Bing), trebuie să explicăm o asemenea 
rațiune de a fi [materia]". Căci despre cea dintîi rațiune de 


are în vedere patru tipuri de oiriau: forma, materia, autorul 
mișcării şi scopul. 

1. Pasaj de interpretare dificilă. Ch. Mugler traduce: Comme il y 
a une cause unique... et comme il y a aussi une seule matière. 
Ar rezulta că Aristotel crede în existenţa unei singure materii, 
probabil în sensul de „materie ultimă”. (Vezi și supra, p. 76, 
nota 4) Or, această teză, deși admisă de comentatorii neoplato- 
nicieni, mi se pare discutabilă, fie şi pentru că ea ar presupune 
existența unei materii unice atît pentru fiinţele perisabile, 
sublunare, cît și pentru ființele incoruptibile, supralunare. Dar 
așa ceva este imposibil, căci s-ar admite o transformare reciprocă 
a perisabilului în imperisabil și invers. Or, cum se știe, în DC, 
I, 2-4 Aristotel stabileşte drept materie a astrelor „al cincilea 
corp” (eterul), a cărui mișcare este în mod natural circulară. 
Pentru Aristotel, materia (ca şi forma) e mai degrabă o funcție, 
instanţiată diferit, decît o entitate fizică şi de aceea ea aparține 
relativelor: „În plus materia aparține relativelor, deoarece pentru 
fiecare specie există o altă materie” (Ph, II, 2, 197b, 9). Cf. şi 
M, XII, 4, 1070b. Cît despre materia celor patru „corpuri simple” 
(apa, aerul, pămîntul, focul), se va arăta mai tîrziu că ea este 
„corpul tactil posibil”, respectiv ceva complet diferit conceptual de 
chora lui Platon din Timaios sau de apeiron-ul lui Anaximandros. 
Revenind la pasaj, eu consider că ing este în apoziţie în genitiv 
cu un cir(ac neexprimat în al doilea membru al participialei 
absolute (ceea ce corespunde foarte bine cu utilizarea repetată 
a numeralului pià&ç şi dă o construcţie simetrică). Aristotel nu 
spune că există o singură materie, ci că, alături de cauza eficientă, 
există şi o altă cauză la modul general — ceea ce se instanțiază 
ca materie (ca posibilitate bilaterală, vezi supra, p. 90, nota 2). 
Traducerile lui Joachim și Forster se apropie de a mea: „Cause” 

a fi s-a vorbit mai înainte în tratatele despre mișcare, și 
anume: există ceva imobil de-a lungul întregului timp, există 
însă și ceva care se mișcă perpetuu’. Dintre acestea două, 
studiul principiului imobil cade în sarcina filosofiei celeilalte 
și prime?. lar despre acela care le mișcă pe celelalte toate, 
deoarece el se mișcă în mod continuu, trebuie arătat mai 
tîrziu de ce un astfel de [principiu] este rațiune de a fi a 
lucrurilor zise particulare. 

Acum însă să vorbim despre acea rațiune de a fi, luată ca 
fiind în specia materiei, din pricina căreia nimicirea şi gene- 
rarea nu lipsesc niciodată din naturăf. În același timp, poate 


in this connexion has two senses. It means (i) the source from 
which, as we say, the process „originates”, and (ii) the matter 
(Joachim). M. Rashed înţelege în același sens, vizînd unicitatea 
rațiunii de a fi materiale, și nu unicitatea materiei. 

1. Ph, 259b; DC, 291b. Mișcătorul imobil este Dumnezeu sau 
„gîndirea care se gîndeşte pe sine”, a cărei esenţă este actualizarea 
perpetuă. Mişcătorul imobil pune în mișcare, ca scop sau rațiune 
finală, primul Cer (sfera stelelor fixe), „precum obiectul iubirii, 
în vreme ce celelalte lucruri pun în mișcare mișcîndu-se la 
rîndul lor” (M, XII, 7, 1072a). Cerul fixelor se mișcă continuu 
cu o mișcare circulară și uniformă. 

2. Această filosofie, numită de Aristotel „filosofia primă” sau „teolo- 
gie”, este ceea ce mai tîrziu, poate dintr-o neînțelegere legată 
de locul pe care îl ocupa în ediția operelor lui Aristotel a lui 
Andronicos din Rhodos (după tratatele de fizică), a fost numit 
„metafizică”. Vezi M, VI, 1, 1026a, şi A. Cornea, „Interpretare 
la Metafizica”, din Aristotel, Metafizica, Humanitas, București, 
2001, 2007. În mod restrîns, referinţa privește cartea a XII-a a 
Metafizicii, care se ocupă cu ființele imobile şi fără materie. 

3. Vezi GC, II, 10, cu referire la mișcarea de revoluţie a Cerului, 
care antrenează toate celelalte mișcări planetare. O altă tradu- 
cere, posibilă din punct de vedere gramatical, mai puţin plauzibilă 
ca sens: „ce astfel de rațiune există printre cele zise particulare”. 

4. Materia este instanţierea posibilului bilateral: orice lucru posibil 
(din interiorul sferei lunii) poate sau nu exista efectiv şi, ca 

că și acea dificultate, încă și acum nedeslușită, s-ar clarifica, 
anume în ce fel trebuie vorbit despre nimicirea și generarea 
absolute. 

Există însă o dificultate considerabilă și atunci cînd vrem 
să explicăm cauza lanțului [nesfîrșit] al generării, dacă e 
adevărat că ceea ce piere se duce în ceea-ce-nu-este și că 
ceea-ce-nu-este e neantl. Într-adevăr, ceea-ce-nu-este nu e 
nici ceva determinat [ființă], nici calitate, nici cantitate, nici 
loc. Or, dacă mereu una dintre existenţe piere, din ce pricină 
nu s-a consumat de mult şi nu e caduc Universul, dacă 
fiecare lucru apărut se naște dintr-un [rezervor] mărginit ?? 
Acesta [rezervorul respectiv] e fără lipsă nu din pricină că ar 
fi infinit, deoarece faptul e imposibil. Într-adevăr, în actualizare, 


atare, poate fi generat sau poate pieri. Vezi supra, p. 90, nota 2, 
p. 94, nota 3. Dacă ar lipsi posibilul, am avea fie numai existență 
actualizată eternă, fie numai inexistență actualizată eternă, fie 
ambele, dar în nici un caz nu ar putea exista generare și nimicire. 
Să se observe și expresia lui Aristotel: „acea rațiune de a fi, luată 
ca fiind în specia materiei”. Materia este o cauză, sau un principiu 
imanent, sau un element care se instanțiază în mod analogic în 
toate genurile, nu o existență de sine stătătoare. Vezi M, XII, 4-5. 

1. Este vorba aici, desigur, despre neființa-neant — vezi supra, p. 96, 
nota 4. De fapt, nimicirea nu conduce la neant, cum va arăta 
Aristotel, ci la o neființă ca posibilitate nerealizată sau la o 
ființă virtuală/posibilă, care se poate din nou actualiza sub 
acțiunea unei fiinţe în actualizare. 

2. Ipoteza lui Aristotel, ca și a lui Platon, a lui Empedocle și a 
pitagoricienilor. În schimb, Leucip şi Democrit susțin existența 
unui Univers infinit în care mișcarea e inepuizabilă. Or, spune 
Aristotel, dacă Universul e finit, cum de nu s-a epuizat el sub 
raportul energiei active deja în infinitul timpului, de vreme ce 
el nu are un început în timp ? lar dacă are un asemenea început, 
cum de nu se va epuiza cîndva în viitor? Modernii, cu principiul 
al doilea al termodinamicii și „moartea termică”, și-au pus, în 
fond, aceeaşi problemă. Unii dintre presocratici se pare că se 
temeau de un „sfîrșit al lumii” — vezi M, IX, 8, 1050b. 

nu există nimic infinit, iar în posibilitate există numai [infinit] 
de diviziune!, încît ar fi trebuit ca această [posibilitate de 
diviziune] să fie singura de care nu se duce lipsă, deoarece 
s-ar naște perpetuu ceva mai mic [decît ceea ce exista mai 
înainte]. Or, nu vedem întîmplîndu-se așa ceva?. 


1. O distanţă finită poate fi divizată într-un număr infinit de părți 
numai ca posibilitate, și este vorba despre o posibilitate care nu 
se actualizează niciodată. În Fizica, Stagiritul spune că, spre 
deosebire de statuia care se află în posibilitate în bronz, dar 
care se poate actualiza la un moment dat, devenind statuie 
reală, dacă intervine sculptorul, infinitul este întotdeauna într-un 
posibil neactualizat: „infinitul este precum ziua sau lupta, deoa- 
rece devine mereu altul” (Ph, III, 6, 206a). Iar în M, XI, 10, 
Aristotel spune limpede că „infinitul nu poate exista în actuali- 
zare” şi că „nu există infinit actualizat în lucrurile sensibile”. 
Vezi p. 90, nota 2. 

2. Dacă lumea e finită, înseamnă că actualizarea (ceea ce există 
efectiv) e finită. În acest caz, singurul infinit e cel de diviziune, 
în sensul că un corp poate fi divizat la nesfirșit în părți tot mai 
mici. Să presupunem atunci, spune Aristotel, că lumea finită 
şi-ar salva existenţa eternă producînd vietăţi tot mai mici. 
Acest proces ar putea continua la infinit. Aristotel spune însă 
că observaţia nu confirmă această ipoteză. Ch. Mugler susține 
(p. 83) că obiecţia lui Aristotel împotriva „eternei diminuări” e 
invalidă, căci, dacă toate lucrurile s-ar micșora proporțional, 
nu am avea cum să ne dăm seama. Dar, de fapt, obiecţia lui 
Mugler e neîntemeiată: într-adevăr, generațiile se succedă, 
pentru ființe diferite, la intervale foarte diferite: unele mici 
vietăţi trăiesc cîteva zile sau săptămîni, alte vietăţi — ani, altele — 
decenii, altele (precum unii arbori) — secole. Dacă am presupune 
o diminuare proporțională cu numărul generaţiilor scurse pentru 
fiecare specie (toate speciile scad cu aceeași rată la fiecare 
generație), e clar că în decursul timpului unele viețuitoare ar 
scădea în dimensiune mult mai repede decît altele, deoarece în 
aceeași perioadă de timp primele au parte de mai multe generații 
decît celelalte. De exemplu, ar fi trebuit ca în trecut puricii și 

Dar oare este necesar ca transformarea să nu se oprească 
din cauză că pieirea unui lucru este generarea altuia și 
generarea unuia este pieirea altuia?! 

În legătură cu generarea și nimicirea în mod similar a 
fiecărui lucru se poate deci considera că aceasta [reciprocitatea 
nimicirii şi a generării] reprezintă o explicație suficientă 
[pentru permanenţa transformării]. 

Dar trebuie din nou cercetat din ce cauză spunem uneori 
că unele lucruri sînt generate și nimicite în mod absolut, 
altele — nu în mod absolut, dacă este același [proces] generarea 
a ceva anume și nimicirea a ceva anume și invers. Această 
chestiune cere o argumentare. 

Într-adevăr, spunem că [ceva] piere acum în mod absolut, 
nu numai că piere ceva anume. lată generarea absolută, iată 
pieirea absolută. Însă cutare lucru determinat ajunge să fie 


fluturii să fi fost mult mai mari în raport cu noi decît sînt în 
zilele noastre, iar broaștele-țestoase sau stejarii — mai mici. lar 
dacă ele ar scădea toate proporțional cu lungimea vieții (o specie 
longevivă scade mult, una efemeră scade puțin pe generație), tot 
ar trebui ca un bătrîn de nouăzeci de ani să-şi aducă aminte că 
în copilăria sa fluturii şi şoarecii erau ceva mai mari, dar nu şi 
elefanții sau broaștele-țestoase. Dar există un argument încă și 
mai evident : într-adevăr, de ce ar scădea proporțional și mărimile 
geografice, de exemplu, distanțele dintre localităţi sau înălțimea 
munţilor? Or, pentru oameni tot mai mici de la o generație la 
alta, distanţa de la, să zicem, Atena la Megara, măsurată în paşi 
sau picioare, ar trebui să pară că a crescut — ceea ce, în mod 
evident, nu se întîmpla nici în trecut și nu se întîmplă nici azi. 
Iar dacă s-ar susține că globul-pămîntesc în ansamblul său se 
strînge, ar trebui explicat de ce se întîmplă acest lucru bizar, 
atunci cînd acest glob se conservă individual, și nu printr-o 
succesiune de generaţii precum animalele și plantele. 

1. Aceasta este, într-adevăr, teza lui Aristotel pe care filosoful o 
va dezbate în continuare, ca și în cartea a II-a, cînd va vorbi 
despre generarea reciprocă a elementelor. 

ceva anume, dar nu ajunge să fie la modul absolut (Toât ŝè 
YCverour év n, Yiveroi Sé&mawc dó)!. Căci spunem că cel care 
învață ajunge să fie știutor, dar nu spunem că [respectivul] 
ajunge să fie la modul absolut. Este vorba despre distincția 
(318b) făcută de multe ori, care spune că unii [termeni] 
semnifică un ceva determinat [fiinţa], alţii — nu?. De aceea se 
petrece ceea ce noi cercetămi. 

Însă nu e totuna înspre ce anume are loc transformarea 
subiectului care se transformă : de exemplu, probabil că drumul 
spre foc reprezintă o generare absolută, dar el este [totodată] 


1. Limba greacă foloseşte același verb, y(yveodou, acolo unde noi 
spunem „a se naște”, „a fi generat”, „a ajunge să fie” şi „a 
deveni” (ceva). Aristotel explică sensurile respectivului verb. 

2. De exemplu, M, IV, 2, 1003b; VI, 2, 1026b etc. 

3. Așa cum se poate citi cel mai bine în capitolele 6-7 din cartea I 
a Fizicii, orice transformare este gîndită de Aristotel ca presupu- 
nînd trei principii sau „elemente”, indistincte fizic, dar distincte 
rațional: un substrat (inoxelpevov) care se conservă în timpul 
transformării, o formă propriu-zisă (€i5og) şi o formă negativă, 
privaţiunea (or&peoic). Ultimele două sînt opuse — uneori contra- 
rii, în cazul transformărilor care nu implică ființa, alteori contra- 
dictorii, în cazul celor care implică generarea și nimicirea fiinţei. 
E important de notat că generarea și nimicirea presupun un 
substrat: „întotdeauna există un substrat din care se generează 
generatul, de exemplu plantele și animalele din sămînță” (Ph, I, 
7, 190b, 3-4). Adesea însă ne exprimăm prescurtat utilizînd 
numai doi termeni din cei trei: fie spunem că o casă s-a clădit 
din cărămizi, invocînd numai substratul (cărămizile) și forma 
(casa), fie spunem că o anume dezordine a devenit ordine, 
invocînd numai privațiunea și forma, ca atunci cînd spunem că 
„incultul a devenit cult”. În fapt, pretutindeni trebuie să înțelegem 
că un număr de cărămizi în dezordine au devenit cărămizi 
ordonate în chip de casă, sau că un om incult a devenit om cult 
(Ph, I, 7, 190a, 22-32). Se poate folosi și terminologia posibilitate/ 
actualizare: o casă posibilă a devenit o casă reală, un om capabil 
să fie cult, dar incult, a devenit cult. Vezi supra, p. 90, nota 2. 

o nimicire [parțială] a ceva anume, de pildă, a pămîntului; 
pe de altă parte, generarea pămîntului! este o anume generare 
[parțială], nefiind însă o generare absolută, dar e o nimicire 
absolută — aceea a focului?. În acest sens, Parmenide vorbeşte 
despre două [principii], spunînd că ceea-ce-este şi ceea-ce-nu- 
-este sînt focul, respectiv pămîntul”. Nu are însă nici o 


1. Mugler traduce eronat pe h 5 mg YEveoic prin la génération 
d'un objet de terre. Vezi notele următoare. 

2. Să admitem, spune Aristotel, că focul se generează din pămînt 
şi că el este, în raport cu pămîntul, ceea-ce-este. Atunci pămîntul 
este, în raport cu focul, ceea-ce-nu-este (desigur, o neființă 
relativă). Se poate atunci spune că focul se naște din pămînt la 
fel cum casa se face din cărămizi : generarea este absolută, însă 
nimicirea este relativă și parțială. Căci, luate ca materie, pămîntul 
şi cărămizile nu dispar, dar luate ca privaţiune, ele dispar. 
Invers, cînd focul piere devenind pămînt sau casa este distrusă 
devenind cărămizi, nimicirea este absolută, deoarece focul este 
ființă şi formă, dar generarea nu : ca materie sau substrat, nici 
pămîntul, nici cărămizile nu sînt generate, dar este generată o 
formă negativă — privaţiunea. Într-adevăr, „forma şi natura se 
spun în două sensuri, deoarece și privaţiunea este cumva formă” 
(Ph, II, 1, 193, 18). Faptul că pămîntul trebuie considerat, într-un 
anume sens, materia focului arată de ce nu credem că Aristotel 
admite o materie unică pentru toate cele patru elemente. Vezi 
supra, p. 100, nota 1, p. 101, nota 4. Se observă deci că generarea 
şi nimicirea lucrurilor care se transformă reciproc — cum sînt 
elementele tradiţionale — nu sînt simetrice : unei generări absolute 
nu-i corespunde simultan și o nimicire absolută și invers, motivul 
fiind, așa cum se vede, raportul diferit al elementelor cu fiinţa. 

3. În partea a doua a poemului său, Parmenide vorbește despre 
natură în temeiul senzaţiei, lipsită de constanţă şi adevăr, după 
ce în prima parte a vorbit despre Unu în conformitate cu rațiunea ; 
el distinge acum între două principii: focul, indentificat cu 
ceea-ce-este, și pămîntul, identificat cu ceea-ce-nu-este. Vezi 
M, I, 5, 987a. Aristotel respinge această fizică prea elementară 
(şi în care nici Parmenide nu părea să creadă, considerînd-o 
adecvată opiniei și nu adevărului — vezi DK, 8, b, 50), dar 

importanță dacă pe acestea le postulăm sau pe altele similare. 
Căci ceea ce investigăm este modalitatea [transformării] și 
nu suportul [ei]. 

Așadar drumul înspre ceea-ce-nu-este în mod absolut repre- 
zintă nimicirea absolută, în timp ce drumul înspre ceea-ce-este 
în mod absolut este generarea absolută. Dintre [corpurile] 
prin care [cele două transformări] se disting — fie că vorbim 
despre foc și pămînt, fie că vorbim despre altele — unul e 
ceea-ce-este, iar celălalt — ceea-ce-nu-este. 

Într-un fel, așadar — în acest mod —, vom distinge generarea 
și nimicirea absolute de cele non-absolute ; în alt fel însă [le 
vom distinge] luînd în considerare materia, anume în ce fel 
ar fi calificată [în cazul respectiv]: căci e în mai mare măsură 
ființă materia ale cărei diferenţe semnifică un individual 
determinat; dar constituie ceea-ce-nu-este [materia ale cărei 
diferențe semnifică mai mult] privațiunea. Astfel, caldul este 
o afirmaţie, o formă (xarmopla ne xaù &soc)!, în vreme ce 
frigul este privaţiune ; or, pămîntul şi focul se deosebesc şi 
prin astfel de diferenţe [- prin formă, respectiv privaţiune??. 


conservă ideea că focul, mai dinamic, activ, energic, este mai 
curînd ființă decît este pămîntul — pasiv, inactiv şi care, sub 
forma lemnului, pare a fi materia focului. (Nu e fără sens să 
remarcăm că „materie” se spune la Aristotel și apoi, în toată 
filosofia greacă, Vin, adică în sens propriu „lemn”.) 

1. Joachim: positive predication i.e. a form; Forster: positive 
predication and a form; Mugler: une categorie et un genre; 
Rashed: prédication à titre de forme. Aici xocrrpropla nu înseamnă, 
ca în alte părți, gen suprem al predicaţiei, „categorie”, ci, în 
mod general, „afirmaţie”, „declaraţie pozitivă”, opusă negaţiei 
şi privaţiunii. Cf. Analitica post. 52a, 16. 

2. Acum Aristotel invocă toate cele trei principii imanente: substra- 
tul, forma și privaţiunea. Caldul (dinamic, activ) este formă în 
sens propriu (motiv pentru care e numit „afirmaţie”), în timp ce 
recele este privațiune. De aceea, focul, care e cald, e mai mult 
fiinţă decît pămîntul, care e rece. Materia este, cum se va arăta, 

Însă mulțimii îi pare că [generarea şi nimicirea] se dife- 
rențiază mai curînd prin aspectul perceptibil sau non-per- 
ceptibil. Cînd ceva s-artransforma într-o materie perceptibilă, 
ei spun că există generare ; cînd se transformă într-o [materie] 
imperceptibilă, că este nimicire. Ei disting deci pe ceea-ce-este 
şi pe ceea-ce-nu-este prin faptul de a fi perceput, respectiv 
de a nu fi perceput, după cum cognoscibilul este ceea-ce-este, 
iar incognoscibilul — ceea-ce-nu-este. Căci [la ei] percepția 
are virtutea cunoaşterii!. Așa după cum despre ei înşişi consi- 
deră că trăiesc și există deoarece percep și au putere, tot 
astfel [cred] și despre lucruri. 

Într-un anume fel, ei urmăresc adevărul, dar ceea ce spun 
nu este adevărat. Căci se întîmplă ca generarea și nimicirea 
absolute să fie diferite, dacă le examinăm conform cu opinia, 
respectiv conform cu adevărul: într-adevăr, suflul şi aerul 
sînt mai puţin existente în conformitate cu percepţia senzorială 
(de aceea ei spun că lucrurile care pier în mod absolut pier 
printr-o transformare în aer și suflu, dar că, atunci cînd 
există generare, lucrurile devin ceva ce poate fi apucat şi 


„corpul fizic în posibilitate” care se păstrează în timpul trecerii 
de la pămînt la foc — vezi supra, p. 102, nota 1 și cartea a II-a, 1, 
329b. Ideea că recele e negativ și caldul e pozitiv a fost, probabil, 
influențată de tabela contrariilor alcătuită de pitagoricieni. Aici 
coloana din dreapta, f erp ovorox(a, e pozitivă: limitat, 
impar, unu, masculin, lumină, dreapta etc., iar coloana din stînga 
e negativă: nelimitat, par, multiplu, feminin, întuneric, stînga etc. 
M, I, 5, 986a ; IV, 2, 1004b. De asemenea, M, XII, 7, 1071b etc. 
În Etica Nicomabhică, 1096b, 6, Aristotel precizează: „Pitagori- 
cienii, în mod convingător, l-au plasat pe «unu» în coloana 
lucrurilor bune, fiind urmaţi şi de Speusippos”. 

1. E teza pe care Platon, în Theaitetos, 151e, o atribuie lui Protagoras, 
şi nu neapărat mulțimii: cunoașterea este percepţie sau senzație 
(donoe). Cf. M, IV, 5, 1010a, unde Aristotel îi critică pe 
filosofii presocratici deoarece ar fi luat în considerare numai 
obiectele sensibile. 

pămînt). Însă conform cu adevărul, mai curînd aerul și suflul 
sînt ceva determinat (fiinţă) şi formă decît pămîntull. 

S-a spus deci cauza pentru care generarea absolută este 
o nimicire a ceva, şi pentru care nimicirea absolută este o 
generare a ceva. Cauza este că materia [transformării] e 
diferită: 

— fie pentru că materia este, sau nu, ființă (319a); 

— fie pentru că o materie este mai mult, iar o alta mai 
puţin [ființă]?; 

— fie pentru că materia din care provine transformarea și 
în care se face transformarea este mai mult, respectiv, mai 
puţin perceptibilă. 

[S-a arătat însă şi cauza pentru care] spunem despre 
unele lucruri că ajung să fie la modul absolut, iar despre 
altele că ajung să fie numai ceva anume, și nu printr-o 
generare reciprocă despre a cărei modalitate am vorbit acum. 
Deocamdată, am făcut această distincţie, arătînd de ce nu 
am atribuit aici în mod egal generarea și nimicirea lucrurilor 
care se transformă unele din altele, atunci cînd orice generare 
este nimicire a ceva și orice nimicire este generare a ceva 
diferit”. Dar ceea ce s-a spus ulterior nu se referă la această 
problemă, ci la aceasta: de ce despre omul care învaţă nu se 
spune că ajunge să fie la modul absolut, ci că ajunge să fie 
un ştiutor, dar despre [planta] care răsare spunem că ajunge 
să fie [la modul absolut]? 


1. Probabil pentru că aerul este umed și cald (vezi GC, II, 3). Or, 
caldul a fost declarat ca fiind formă, adică mai aproape de 
fiinţă, în timp ce pămîntul, fiind rece, este mai aproape de 
privațiune și neființă. „Conform cu adevărul”, adică conform cu 
rațiunea. 

2. Se rezumă discuţia anterioară: a) pămîntul e neființă, focul e 
ființă; b) pămîntul, fiind rece, e mai aproape de neființă decît 
focul, care e cald și mai aproape de ființă; c) opinia populară: 
orice este impalpabil este aproape de neființă. 

3. Vezi supra, p. 98, nota 1. 

Or, aceste distincții ţin de categorii: unele [existente] semni- 
fică un ceva determinat (tó5e u)!, altele — calitatea, altele — 
cantitatea. Despre cele care nu semnifică ființa spunem că 
nu [ajung să fie] în mod absolut, ci că ajung să fie ceva?. 
Totuși, în mod similar în toate [categoriile], vorbim despre 
generare în raport cu contrariile din coloana [pozitivă] a 
tabelei (ev M ertpa, ovorox(q)%, de exemplu, în categoria 
fiinţei, [vorbim astfel] dacă [se generează] foc, și nu pămînt, 
iar în categoria calității, dacă [cineva] devine știutor, şi nu 
neștiutor. 

S-a vorbit, așadar, despre faptul că unele sînt generate în 
mod absolut, altele nu, atît la modul general, cît și în ființele 


1. Aristotel numește adesea categoria principală, „fiinţa” (obota), 
re m, literal „acest ceva”, înţelegînd prin aceasta nu numai 
un individ concret, sensibil, ci, la modul general, ceva determinat, 
care arată ce este subiectul: om, plantă, dar și acest om, această 
plantă. 

2. E distincţia, esenţială la Aristotel, după categorii sau între 
semnificaţiile lui „a fi” — dintre care aici, cum obișnuiește adesea 
filosoful, sînt enumerate numai fiinţa, calitatea și cantitatea. 
Vezi și M, V, 7, 1017a. Cînd se naște un om, avem generare 
absolută. Cînd omul ajunge să fie cult, avem o alterare în 
categoria calității. Dintre categorii, ființa are prioritate, ea fiind 
referința celorlalte categorii. M, IV, 2, 1003b: „ceea-ce-este 
trebuie conceput în multe sensuri, însă întregul sensurilor se 
raportează la un singur principiu (ființa). În rezumat, pentru 
Aristotel, orice transformare este fie a) generare/nimicire cînd 
este implicată ființa, fie b) alterare în sens larg cînd este implicată 
o altă categorie. La rîndul ei, generarea/nimicirea este fie a1) 
absolută, cînd se generează/piere o fiinţă în deplinul sens al 
cuvîntului ; fie a2) „o anume generare/nimicire”, atunci cînd se 
generează ceva care nu este ființă deplină, jucînd, în context, 
cumva rolul de privaţiune. În alt sens, se poate vorbi şi despre 
generarea/nimicirea unor proprietăţi, dar nu în sensul principal 
al cuvintelor. 

3. Vezi supra, p. 107, nota 2. 

însele. S-a spus şi de ce rațiunea de a fi fără discontinuitate 
a generării este substratul, luat ca materie, anume fiindcă 
acesta se poate transforma în direcții contrare. lar generarea 
unui lucru este întotdeauna, în cazul ființelor, nimicirea 
altuia, iar nimicirea unuia este generarea altuia. 

Și nu trebuie să fie problematic faptul de a ști de ce există 
mereu generare, atunci cînd [lucrurile] pier. Căci după cum 
se vorbește despre pieirea absolută, atunci cînd un lucru 
s-ar duce spre o stare imperceptibilă și spre ceea-ce-nu-este, 
la fel se spune că ceva se generează din ceea-ce-nu-este, cînd 
el este generat dintr-o stare imperceptibilă. Astfel, fie că 
există un subiect sau nu, ceva se generează din ceea-ce-nu-este. 
Încât, în mod similar, el este generat din ceea-ce-nu-este şi 
piere în ceea-ce-nu-este. E verosimil deci că nu există epuizare 
[în procesul generării şi pieirii]: într-adevăr, generarea este 
pieirea a ceea-ce-nu-este, în vreme ce pieirea este generarea a 
ceea-ce-nu-estel. 

Or, despre acest ceea-ce-nu-este în mod absolut am putea 
sta la îndoială dacă el este unul dintre contrarii — de exemplu, 
pămîntul și greul sînt ceea-ce-nu-este, în timp ce focul și 
ușorul sînt ceea-ce-este — sau nu e așa, ci este şi pămîntul 
ceea-ce-este, iar ceea-ce-nu-este e materia pămîntului, și la 
fel aceea a focului. Dar oare nu există o altă materie pentru 
fiecare din două [foc şi pămînt]?, sau altminteri ele nu ar 


1. La prima vedere, pare un joc de cuvinte pentru a explica de ce 
există întotdeauna ceva, din moment ce pieirea a ceea-ce-este 
înseamnă întotdeauna generarea a ceea-ce-nu-este. Dar probabil 
că aici Aristotel se gîndeşte la neființa ca posibilitate nereaiizată 
(ceea-ce-este ca virtualitate): „Din ceea-ce-nu-este luat în acest 
din urmă sens se nasc lucrurile: din ceea ce nu este om, dar 
este om în virtualitate se naște omul; din ceea ce nu este alb, 
dar este alb în virtualitate se naște albul...”, M, XIV, 2, 1089a. 

2. Sensul este „o altă materie comună a celor două, alta decît 
materia proprie”. 

putea proveni (319b) nici unele din altele, nici din contrarii? 
Căci există contrarii la acestea — la foc, la pămînt, la apă, la 
aerl. 

Răspund că, într-un sens, [materia] este aceeaşi, într-alt 
sens însă este diferită : e același lucru ceea ce, existînd la un 
anume moment, stă drept substrat; dar natura [substra- 
tului] (75 6eivou ) nu este aceeași. Dar despre aceste chestiuni 
am vorbit îndeajuns?. 


1. Focul este cald și uscat, aerul este cald și umed, apa este rece 
şi umedă, pămîntul este rece şi uscat. Vezi GC, II, 3. 

2. În mod analogic, materia este identică. În mod concret, ea este 
diferită în fiecare caz, deoarece materia este funcția posibilității 
bilaterale instanțiate. Vezi M, XII, 4, 1070b; Ph, II, 2, 194b, 9: 
„materia aparține relativelor (twv npóc n). Astfel, pentru fiecare 
formă există o altă materie”. 

Avem deci următoarele ipoteze: 1) generarea absolută a focului 
din pămînt înseamnă trecerea de la neființa-pămînt la fiinţa-foc. 
Despre această ipoteză s-a mai vorbit mai sus. 2) Fiecare dintre 
cele două elemente (foc și pămînt) are propria sa materie care 
joacă rolul de neființă (ceea-ce-nu-este). 3) Ambele elemente au 
o altă materie comună. Teza (1) este acceptabilă într-un sens 
mai elementar. Teza (2) trebuie înlăturată, căci în absenţa unei 
materii comune nu se poate explica transformarea dintr-un 
element într-altul, deoarece nu există ceva care să persiste 
(brou€ve.) în timpul transformării. Vezi Ph, I, 7, 190a. Teza (3) 
presupune o materie unică comună, ceea ce nu este, din nou, 
acceptabil, dacă este vorba despre o materie preexistentă și 
separată. Aristotel optează pentru teza (4), o ipoteză „de compro- 
mis”, care permite să se considere ceva persistent în transfor- 
mare, fără totuşi a se introduce o „primă materie” a elementelor, 
asemănătoare cu xXupo lui Platon, pe care el îl critică tocmai 
pentru acest lucru în Ph, I, 9, 192a: „Pînă în acest punct au 
avansat ei [platonicienii], anume că trebuie să existe o natură-sub- 
strat, dar ei o consideră una singură”. Ideea lui Aristotel, expusă 
în GC, II, 1, este că substratul contrariilor de tip cald-rece, 
uscat-umed este însuși corpul senzorial în posibilitate. Altfel 

Să spunem însă în ce constă deosebirea dintre generare şi 
alterare. Căci afirmăm că aceste transformări sînt diferite 
unele de altelel. 

De vreme ce există, pe de o parte, ceva care este substratul 
și, pe de alta, altceva — proprietatea (măYoş) care se predică 
în mod natural despre un substrat; şi de vreme ce există 
transformare a fiecăruia dintre acestea două, alterare avem 
atunci cînd, subzistînd substratul, care e perceptibil, el s-ar 
transforma în raport cu proprietățile sale, ce sînt fie contrarii, 
fie intermediare între [contrarii]: de exemplu, corpul devine 
sănătos și iarăși devine bolnav, rămînînd însă același [corp]. 
Sau bila de bronz, cînd capătă muchii, rămîne același [bronz]. 

Dar atunci cînd [ceva] se transformă în întregul său, fără 
să persiste acelaşi lucru perceptibil în calitate de substrat, 
de exemplu, cînd din întreaga spermă rezultă sînge, sau din 
[întreaga] apă — aer, sau din întreg aerul — apă, un astfel de 
proces este generare, respectiv nimicire a celuilalt?. Şi mai 


spus, materia focului, apei etc. nu este „un lucru”, cumva separabil 
şi autonom, cam în felul în care este ceara pentru figuri, și cu 
atît mai puţin un „unic lucru”, ci o funcție: posibilitatea existenței 
unui corp perceptibil prin simţuri. Vezi supra, p. 100, nota 1. 

1. Cf. Ph, 224a, 21 — 226b, 17. 

2. Există de fapt întotdeauna un substrat; numai că avem alterare 
cînd acesta este perceptibil şi sensibil: un anumit corp fizic, 
precum omul sau bronzul. Cînd acesta nu este perceptibil, avem 
generare și nimicire. (Firește, distincţia poate rămîne destul de 
arbitrară.) Pentru aceasta este necesar ca întreg corpul per- 
ceptibil să dispară, respectiv să fie generat (să se actualizeze 
sau să devină numai posibil). Cf. Ph, I, 7, 190b: „Întotdeauna 
există ceva care subzistă, din care provine ceea ce se naște, 
precum plantele şi animalele din sămînţă (respectiv spermă). 
Pentru Aristotel, sperma masculului conținea germenul vital 


114 ARISTOTEL 


ales [avem generare] atunci cînd are loc o transformare din 
imperceptibil în ceea ce e perceptibil fie prin atingere, fie 
prin oricare simțuri, de exemplu, cînd se generează apă sau 
cînd apa piere în aer. Căci aerul este aproape imperceptibil. 

Dar în aceste cazuri, dacă subzistă o proprietate identică 
a unei contrarietăţi în cazul lucrului generat și al celui 
nimicit, de exemplu, dacă din aer se generează apă, în caz că 
ambele sînt transparente sau reci, nu trebuie totuși ca unul 
dintre cele două [corpuri] să fie proprietatea aceluia în care 
el se transformă. În caz contrar, vom avea alterare!: de 
exemplu, omul cultivat piere şi se generează omul incult, dar 
omul subzistă ca fiind identic. Dacă cultura şi incultura nu 
ar fi proprietăţi ale omului luat în sine, am avea de-a face cu 
generarea „omului incult” și cu nimicirea „omului cult”?. De 


complet, precum sămînța plantelor, iar femela nu avea decît un 
rol protector și hrănitor, precum pămîntul în care se depune 
sămînța. 

1. Cred că Aristotel vrea să spună ceva de acest fel: pentru a avea 
generare autentică și nu alterare, nu trebuie să tratăm apa 
drept un fel de aer condensat sau aerul drept o apă rarefiată, 
pe considerentul că ambele ar avea proprietăți comune, așa 
cum credeau unii presocratici, de pildă Thales, Anaximenes 
sau Diogenes din Apollonia. De fapt, după Aristotel, aerul este 
cald și umed, iar apa — rece şi umedă. Mugler traduce greșit: 
il faut se garder de voir dans lune de ces deux propriétés une 
affection de l'élément qui est le résultat de cette transformation 
(p. 17). De asemenea, greșit la Joachim : when water comes-to-be 
out of air, both are transparent or cold — the second thing, into 
which the first changes, must not be a property of this persistent 
identical something. Corect — Forster: that into which it changes 
is not necessarily another property of this thing (p. 203). 

2. A vorbi despre generarea „omului cult” este greșit, deoarece nu 
există o esență a „omului cult”, ci „cult” este un accident, o 
proprietate accidentală a „omului”, care, luat ca subiect al „cul- 
turii”, poate fi sau cult, sau incult. 

aceea, „omului” îi revin cultura și incultura drept proprietăţi, 
însă „omului cult” sau „omului incult” îi revin generarea și 
nimicirea. În realitate însă, [cultura și incultura] sînt pro- 
prietăţi ale unui [substrat] subzistent şi de aceea astfel de 
transformări constituie o alterare. 

Prin urmare, atunci cînd transformarea în interiorul unei 
contrarietăți se face sub raportul cantităţii, avem creștere şi 
împuținare ; cînd se face sub raportul locului, avem deplasare, 
iar cînd se face în ceea ce privește o proprietate şi sub raportul 
calităţii, avem alterare!. Dar cînd nu subzistă nici un lucru 
(320a) a cărui proprietate ori, în general, al cărui accident să 
fie celălalt [termen!?, avem, pe de o parte, generare, pe de 
alta — nimicire. 

Or, cel mai mult şi în sensul principal (aplwc), materia 
este substratul capabil să primească generarea și nimicirea ; 
dar, într-un anumit sens, [este materie] şi substratul pentru 
celelalte transformări, deoarece toate substraturile pot primi 
anumite contrarietăţi?. 


1. Aceste trei transformări constituie ceea ce Aristotel numeşte 
„mișcare” în sensul propriu. Vezi supra, p. 76, nota 3. Lor li se 
adaugă o mișcare improprie — generarea/nimicirea. Cum se vede, 
mişcarea are loc între contrarii şi numai în cadrul categoriei 
calităţii, cantităţii și locului. Vezi M, XI, 12, 1068a. De aceea, 
generarea și nimicirea nu sînt mișcări propriu-zise, fiindcă „nu 
există nimic contrariu ființei”. (În schimb, cum s-a văzut, există 
un contradictoriu sau un opus ființei — ceea-ce-nu-este, sau 
neființa absolută. M, XI, 11, 1068a.) 

2. Nu există vreo materie (substrat) care are drept proprietate 
celălalt termen al contrarietății. Este vorba despre accidente 
sau proprietăți neesenţiale pentru subiect, și nu despre dife- 
renţele care intră în definiția esenței. Nu înseamnă deci că nu 
subzistă nimic în sens absolut, așa cum se vede imediat din 
paragraful următor. 

3. Putem numi deci „materie” substratul oricărei generări și nimiciri, 
de exemplu, materia casei sînt cărămizile, materia organismului 

Aşadar, despre generare, dacă ea există sau nu, și în ce fel 
există, cît şi despre alterare, s-a analizat în acest mod. 


5 


În sfirşit, ne rămîne să vorbim despre creștere: 

— anume, prin ce se deosebeşte ea de generare și de alterare ; 

— şi în ce fel cresc toate lucrurile care cresc și în ce fel 
descrește oricare dintre cele care descresc. 

Mai întîi trebuie cercetat dacă deosebirea dintre acestea 
se referă numai la [categoria] în care se află [ceea ce se 
transformă]: de exemplu, există generare, fiindcă un tip de 
transformare are loc dintr-un lucru într-alt lucru, cum ar fi 
dintr-o ființă în posibilitate într-o ființă în actualizare; dar 
cînd transformarea se referă la o mărime, avem creștere ; iar 
cînd transformarea se referă la calitate, avem alterare ? Ambele 
[creşterea și alterarea] sînt o transformare a celor amintite 
din ceea ce este în posibilitate în [ceea ce este în] actualizare ; 
sau și modul transformării diferă [în cele două cazuri]? 

Într-adevăr, se pare că lucrul care se alterează nu suferă 
în mod necesar o transformare locală, și nici lucrul care se 


viu — sămînța, materia focului — corpul senzorial în virtualitate. 
Iar acesta este sensul fundamental sau principal al termenului. 
Într-un sens derivat, îl putem numi „materie” şi pe Socrate, 
cînd acesta umblă sau e bătrîn, ori pe Dion, cînd acesta e 
sănătos sau bolnav. Termenul „materie” (ca și „formă”) este 
adesea înţeles la Aristotel ca o funcţie: aceea de posibilitate a 
unor proprietăţi opuse, esenţiale în cazul ființei, accidentale în 
celelalte cazuri şi care, evident, nu pot fi, în actualizare, prezente 
simultan în acelaşi substrat. În cazul alterării, contrarietățile 
pe care le primește substratul sînt între contrarii propriu-ziși, 
acceptînd un intermediar; în cazul generării/nimicirii, contra- 
rietățile au loc între contradictorii, neadmițînd un intermediar. 
Vezi supra, p. 105, nota 3. 

penerează ; dimpotrivă, cel care creşte şi descrește [suferă o 
Lransformare locală], dar de un alt tip decît lucrul aflat în 
mișcare [locală]. Căci lucrul în mișcare se deplasează cu 
totul, în vreme ce lucrul care crește se comportă precum lun 
metal înroșit] supus unei întinderi: deşi el stă locului, părțile 
sale suferă o deplasare locală, dar nu precum părțile sferei 
[care se rotește]: căci acestea se deplasează într-un loc egal 
lcu cel anterior], iar întregul rămîne pe loc. Dar părțile 
lucrului în creștere ocupă mereu un loc mai mare, iar părţile 
lucrului în scădere — unul [mereu] mai mic. E clar deci că 
transformarea celui ce se generează, a celui ce se alterează 
și a celui ce crește se deosebesc nu numai relativ la subiect, 
ci şi la modalitatea lorl. 

Iar lucrul în raport cu care se petrece transformarea numită 
creştere și descreştere (creşterea și descreșterea par a fi în 
raport cu mărimea) în ce fel trebuie considerat? Oare se 
generează mărime și corp dintr-o mărime și un corp în posibi- 
litate, dar din incorporal și non-mărime în actualizare? 

Iar această chestiune putînd fi înțeleasă în două feluri, în 
ce fel apare creşterea? Oare din materia separată şi în sine 
sau dintr-o materie imanentă altui corp? Sau în ambele 
moduri e imposibil [să înțelegem creșterea]? Căci, dacă materia 
este separată (320b), sau ea nu va ocupa nici un loc, ci e 
precum un punct (6âYiov ony), sau ea va fi vid ori un corp 
non-senzorial?. Dintre acestea, prima situație e imposibilă, 


1. Aristotel observă că diviziunea categorială strictă între creștere 
(mișcare în cadrul cantităţii) și mişcare locală este încălcată 
într-un anumit sens, deoarece orice creștere presupune și o 
modificare a locului ocupat de lucrul respectiv. Alterarea și 
generarea nu produc în mod necesar asemenea transformări 
locale. 

2. Teza va fi acceptată mai tîrziu de Plotin, pentru care materia 
lucrurilor sensibile este incorporală, fără loc, inafectabilă, fără cali- 
tăţi — vezi Plotin, 12, II, 4, 8-10. Evident, nici punctul nu ocupă 
un loc în sens propriu, ci are doar o poziție fără dimensiune. 

în al doilea caz e necesar ca materia să existe în ceva. Căci 
întotdeauna ceea ce se generează din ea va fi undeva, astfel 
încît şi aceea [materia din care se generează va fi undeva] fie 
în sine, fie prin accident. 

Dar, dacă [materia creșterii] se va afla în ceva [într-un 
corp] și dacă ea va fi separată, astfel încît ea să nu aparțină 
acelui corp, fie în sine, fie prin accident, se vor întîmpla 
multe imposibilități. De exemplu, dacă se generează apă din 
aer, aerul nu va rezulta cînd se transformă apa, ci fiindcă 
materia sa se află în apă ca într-un vas. Căci nimic nu 
împiedică să existe o infinitate de materii, astfel încît să se 
poată genera în actualizare [ceva infinit]?. În plus, nici așa 
nu pare că se generează aer din apă, în sensul că el iese din 
[apa] care subzistă. 

Este, așadar, preferabil să considerăm materia inseparabilă 
pentru toate cele, fiind ea una şi aceeaşi numeric, deşi nu 
una singură sub raport conceptuală. 


Am adoptat o variantă textuală mai puţin obișnuită. Joachim 
şi Forster optează și ei pentru o traducere asemănătoare, emen- 
dînd însă textul, Rashed păstrează textul, dar traducerea lui e 
mai greu de explicat. 

1. 1) Există o materie a mărimii, sau o mărime în posibilitate, dar 
care e non-mărime în actualizare. 2) Această materie este sepa- 
rată. 3) Această materie e distinctă și imanentă altui corp. 
Răspunsul lui Aristotel, cum se va vedea imediat, este pozitiv 
la (1), negativ la (2) şi parțial negativ la (3). Pentru Aristotel, 
materia este o funcţie (posibilitatea bilaterală), şi nu un lucru 
distinct, astfel încît ea nu poate fi separată de corpurile în care 
se spune că „se află”. 

2. Dacă materia este ceva distinct și separat, imanent corpurilor, 
ce oprește să avem într-un corp nenumărate materii distincte 
din care să se obțină infinite actualizări ? Ipoteza pare absurdă. 
Cum se vede, Aristotel revine la problema generării. 

3. Fiinţa actualizată drept corp fizic formează o unitate cu toate 
proprietăţile sale. Sub raport fizic deci, nu există o materie 

Însă nu trebuie considerate ca fiind materia corpului nici 
punctele, nici liniile din aceleași motive. Materia este [la 
unii filosofi] acel lucru ale cărui limite sînt punctele și liniile, 
materie care nu-i cu putinţă [- spunem noi —] să existe 
vreodată fără proprietăţi şi formăL. 

Așadar, ceva este generat în mod absolut din altceva, așa 
cum s-a precizat și în alte locuri, însă sub acțiunea unui 
lucru în actualizare?, fie de aceeași specie, fie de același gen: 
de exemplu, focul se generează sub acțiunea focului şi omul — 
sub acțiunea omului — sau sub acțiunea unei actualizări [în 
general]. Căci durul nu e produs sub acţiunea durului. Dar, 


distinctă pentru cantitate, calitate, ființă etc., chiar dacă sub 
raport conceptual putem distinge aceste materii. 

1. Critică la adresa pitagoricienilor, care considerau corpurile alcă- 
tuite din puncte, şi la adresa lui Platon, care în Timaios construia 
elementele din corpuri geometrice, alcătuite din suprafeţe, ale 
căror limite sînt, desigur, punctele și liniile. Tot în Ti, 5la, 
Platon califică chora drept „lipsită de orice formă” și chiar 
consideră că ea exista înainte ca Demiurgul să creeze elementele 
(Ti, 53b). 

2. M, VII, 7, 1032a: „Toate cele ce devin o fac avînd un autor, devin 
din ceva și devin ceva anume. Prin «ceva anume» înţeleg că ele 
devin conform fiecărei categorii — fie ceva determinat, fie avînd 
o anumită mărime, fie o anumită calitate, fie într-un anumit 
loc”. Rashed, bazîndu-se pe altă tradiție manuscrisă, traduce: 
„aflat mereu în actualizare”, ceea ce trimite la astre sau chiar 
la mişcătorul imobil; urmarea însă nu mai are sens. 

3. Orice transformare are loc sub acțiunea a ceva în actualizare, 
evre)exela, evepyela. Posibilul bilateral, materia, nu se actuali- 
zează niciodată de la sine. Vezi supra, p. 94, nota 3. Cf. și M, 
IX, 8, 1050b. Uneori, ceva se naşte sub acţiunea unui individ de 
aceeași specie sau gen. Alteori, trecerea sa în actualizare e 
produsul unei existențe actualizate perpetuu, de tip complet 
diferit, de pildă, mişcătorul imobil care pune în mișcare Uni- 
versul — M, XII, 7-9. 

deoarece există și materie a ființei corporale, dar și a unui 
corp deja determinat (căci nu există corp în general [inde- 
terminat]), aceasta constituie aceeaşi materie şi pentru mărime, 
şi pentru proprietatea calitativă, separabilă raţional, dar 
inseparabilă după loc, în afară de cazul cînd proprietăţile 
calitative ar fi separabile [fizic de Fiinţă şi de mărime]. 

Este deci evident din dificultățile parcurse că creşterea 
nu este o transformare a unei mărimi în posibilitate/virtuali- 
tate, mărime ce, în actualizare, nu avea nici o mărime. Căci 
în acest caz vidul ar fi separabil?, ceea ce, după cum s-a spus 
în alte părți’, este imposibil. 

În plus, o astfel de transformare nu este proprie creșterii, 
ci generării în general. Creşterea însă este o sporire a mărimii 
existente [într-un corp], iar descreşterea este o diminuare a 
acesteia. De aceea, lucrul care crește trebuie să posede o 
anumită mărime, astfel încît creşterea să nu se facă dintr-o 
materie fără mărime înspre o actualizare a mărimii. Aceasta 
ar fi mai curînd generare a unui corp, nu creștere‘. 

Trebuie să înțelegem mai bine, de parcă am relua cercetarea 
de la început, pentru ce fel de existent anume căutăm cauzele 
(321a) creșterii și ale descreşterii. 

Se pare că oricare parte a celui care crește e în creștere; 
la fel şi în procesul descreșterii, [fiecare parte] devine mai 


1. Vezi supra, p. 118, nota 3. 

2. Incertitudine textuală: xevov/xovvOv. Mugler traduce ...le sub- 
stratum commun serait separable..., alegînd varianta xorvòv — 
„comun” (în sensul de „substrat comun”). După părerea mea, 
ceea ce spune Aristotel este că nu poate exista un corp fără 
mărime în actualizare, deoarece acest corp ar fi echivalent cu 
vidul separabil — a cărui existență efectivă, actualizată, el o 
contestă. Vezi și DC, III, 6, 305a. Joachim și Forster traduc 
void ; Rashed: vide. 

3. Ph, 213a, 12; 217b, 28. 

4. În măsura în care s-ar naște un corp dintr-un non-corp, din 
ceea-ce-nu-este corp în mod absolut. 

mică. În plus, ceva crește cînd se adaugă ceva, și descrește 
cînd pleacă ceva. Este însă necesar ca lucrul să crească fie 
printr-un incorporal, fie printr-un corp. Dacă ar crește printr-un 
incorporal, vidul va fi separabil. Însă este imposibil să existe 
o materie a mărimii separabilă, aşa cum s-a spus mai înaintel. 
Dacă însă lucrul crește printr-un corp, vor exista două corpuri 
în același loc, cel care creşte și cel care îl face să crească. Or, 
şi aceasta este imposibil?. 

Însă nu este cu putință să se spună că în acest fel se 
produce creşterea sau descreșterea, precum atunci cînd aerul 
se generează din apă, căci şi atunci [- zice-se —] volumul a 
devenit mai mare. Acest proces însă nu este de creștere, ci 
de generare a [aerului], [corpul] în care se transformă [apa], 
și de nimicire a contrariului [apa]; dar nu există creştere a 
nici unuia dintre ele, ci fie nu există creştere deloc, fie [există 
creştere a substratului comun], dacă există un substrat comun 
ambelor — celui generat şi celui nimicit —, de exemplu, dacă 
[există] un corp [comun]. Deci nu apa a crescut, nici aerul, 
ci una a pierit, celălalt a fost generat. Însă corpul [comun], 
dacă există, a crescut. Însă şi acest lucru e imposibil. Într-ade- 
văr, trebuie păstrate cu mintea caracteristicile lucrului ce 
crește și descrește. Or, acestea sînt trei: 

— oricare parte a celui care crește devine mai mare, de 
exemplu, carnea devine mai mare decît carnea [anterioară]; 

— se adaugă ceva [corpului]; 

— lucrul care crește se conservă și subzistă [ca atare]. 

Căci în generarea absolută a ceva sau în nimicirea [absolută] 
nu subzistă [cel care face obiectul generării şi nimicirii). 


1. Vezi supra, p. 120, nota 2. 

2. Corpul care a crescut între timp și cu hrana ingurgitată de-a 
lungul timpului ar ocupa același loc — ceea ce pare imposibil. 
Aristotel va arăta că o creștere (organică) nu este pur și simplu 
adăugare de corp nou la un corp existent, ci ceea ce noi numim 
azi „asimilare”: corpul hranei devine corpul animalului, spo- 
rindu-l pe acesta și fiind el nimicit. 

Dimpotrivă, în procesul alterării, al creșterii și al descreșterii, 
cel care se alterează sau crește subzistă ca fiind același lucru. 
Însă, într-un caz, calitatea, în celălalt, mărimea nu rămîn 
identice. Dacă, așadar, [generarea] amintită [a aerului din 
apă] ar fi creștere, ar fi posibil ca ceva să crească fără să se 
adauge ceva și fără să subziste ceva ; ar fi posibil să descrească 
fără să piardă ceva, și ar fi posibil să nu subziste lucrul care 
creştel. Or, trebuie să păstrăm aceste caracteristici, deoarece 
e convenit că creşterea constă în aceasta. 

O dificultate ar fi și să se afle care este lucrul ce crește: 
oare este acela la care se adaugă ceva: de exemplu, dacă 
[ceva] face să crească gamba, aceasta este mai mare, dar 
lucrul prin care ea crește nu [e mai mare]? De ce nu au 
crescut amîndouă? Căci [alteori] este mai mare și lucrul 
care a crescut, și acela cu care primul a crescut, ca atunci 
cînd ai amesteca vin cu apă. Într-adevăr, în mod asemănător 
sporeşte fiecare [ingredientk. Sau explicaţia este că se păs- 
trează ființa unuia, dar nu și a celuilalt, de exemplu aceea 
a mâîncării, deoarece și aici [ingredientul] dominant dă numele 
amestecului (A€yerou) (321b), [spunînd noi, de exemplu, în 
cazul amestectului dintre apă și vin] că avem de-a face cu 
vin. Căci amestecul în totalitatea sa produce efectul vinului, 
şi nu pe acela al apei?. 


1. Fie generarea creștere: în acest caz, ar fi posibil să se observe 
o creștere a masei corporale, fără aport de materie suplimentară. 
Or, s-a stabilit că procesul creşterii presupune întotdeauna un 
adaos de materie, în vreme ce generarea nu presupune aceasta. 
E limpede că Aristotel pare să complice lucrurile, deoarece el 
ține la distincția categorială dintre subiect (fiinţă) şi proprietăți. 
În cazul vieţuitoarelor, de altfel, această distincție mi se pare 
că rămîne pînă azi extrem de legitimă. 

2. Vinul şi apa se amestecă și ocupă ambele un volum mai mare: 
par că ar fi crescut. 

3. Exemplu interesant al felului în care Aristotel interpretează în 
termenii vieţii (asimilare și dezasimilare) un fenomen fizic — 


DESPRE GENERARE ȘI NIMICIRE 123 


La fel se întîmplă și în cazul alterării: dacă carnea persistă 
fiind carne şi avînd „ce este”-le [de carne], dar apare la ea o 
calitate dintre cele intrinsece (wYobr6) care nu existase 
înaintel, ea a suferit o alterare. Iar acela datorită căruia ea s-a 
alterat uneori nu a fost deloc afectat, alteori a fost afectat și 
el. Or, ceea ce alterează şi principiul mișcării se află în lucrul 
care creşte, precum și în cel care se alterează?. Căci cel care 
pune în mișcare se află în ele, deoarece și elementul care s-ar 
adăuga ar putea deveni uneori mai mare, ca și corpul care 
ar fi beneficiat de acesta, cum ar fi dacă ceea ce se adaugă 
ar deveni suflu. Totuşi, îndurînd aceasta, [lucrul adăugat] 
ajunge să fie nimicit și principiul mișcării nu se află în el. 


amestecul complet dintre apă şi vin. Vinul „asimilează” apa, 
așa cum un organism asimilează hrana îngurgitată. Fizica clasică 
procedează exact invers, încercînd să înțeleagă viul în categoriile 
anorganicului și mecanicului, văzînd, precum Descartes, în 
organismul viu un fel de mecanism complex. Vezi infra, p. 126, 
nota 3. 

1. Aristotel nu se referă aici la „intrinsec” în sensul de „esenţial”, 
cum traduce Mugler, ci este vorba de un alt sens al lui „intrinsec”, 
definit astfel în M, V, 18, 1022b: „Se numesc intrinsece atributele 
care aparțin unui singur subiect luat ca un singur subiect, 
deoarece e separat în mod intrinsec”. De exemplu, rîsul aparține 
omului şi numai omului, văzut în distincţie de celelalte animale, 
dar nu este o parte a esenței, în sensul că trebuie să fie posedat 
în mod permanent de om. Este ceea ce mai tîrziu se va numi 
proprium. De aceea, asemenea calități pot apărea la un moment 
dat în carne, fără să fi existat mai înainte, ceea ce nu ar fi fost 
posibil cu o calitate „esențială”. 

2. Cf. M, V, 4, 1015a: „Din cele spuse rezultă că prima natură și 
cea numită în mod principal așa este ființa celor care au principiul 
mișcării în ele însele luate ca atare”. Diferenţa dintre fiinţele 
naturale și cele artificiale este că primele conțin principiul 
mișcării și transformării în ele însele, în timp ce celelalte îl au 
în ceva exterior. 


124 ARISTOTEL 


Am analizat îndeajuns chestiunile acestea ; trebuie însă 
să încercăm a rezolva dificultatea, păstrînd ca stabilit că: 

a) există creştere cînd cel care creşte subzistă și se mai 
adaugă ceva, și există descreștere cînd ceva pleacă; 

b) în plus, orice semn perceptibil [al celui care crește, 
respectiv descrește] a devenit fie mai mare, fie mai mic!; 

c) de asemenea, nu există corp vid; 

d) nu există două mărimi în același loc; 

e) nici [un corp] nu creşte printr-un incorporal. 

Trebuie să înțelegem cauza [creșterii] distingînd mai întîi 
faptul că lucrurile neomogene cresc prin aceea că cele omogene 
cresc, căci fiecare neomogen este compus din [părți] omogene. 

Apoi să observăm că și carnea, și osul, și fiecare dintre 
cele similare posedă o natură dublă, după cum se întîmplă 
și cu celelalte lucruri aflate în materie și avînd o formă. 
Într-adevăr, „carne” și „os” se numesc atît materia, cît şi 
forma. Or, faptul că oricare parte creşte, cînd se adaugă 
[hrană], este cu putință sub raportul formei, dar nu și al 
materiei. Trebuie să avem în minte ceva similar cu situația 
cînd cineva ar măsura apă cu aceeași măsură: [apa măsurată] 
devine mereu alta. Astfel crește materia cărnii: [materia 
hranei] nu se adaugă oricărei părți [a materiei cărnii], ci o 
parte [o materie] se scurge [din corp], o alta [o altă ma- 
terie] sosește [în corp] ; dar ceva [se adaugă] oricărei părți a 
figurii şi a formei’. În cazul celor cu părți neomogene, 
precum mîna, acest proces este mai evident : ele cresc în mod 


1. Este, cred, ceea ce noi numim azi „creștere la scară”: orice 
figură (punct perceptibil) a unui corp corespunde unei figuri 
mărite proporțional a corpului crescut. 

2. E tentant de considerat că primul termen, oxmua, se referă la 
figura vizibilă a animalului, în timp ce al doilea, ei5og, se referă 
la structura interioară, invizibilă din exterior: ambele cresc 
proporțional în timpul creşterii, astfel încît raportul părţilor 
rămîne constant. 

proporțional’. Căci materia, fiind diferită de formă, este mai 
evidentă aici decît la carne și la corpurile omogene. De aceea, 
la un mort s-ar vedea că mai există încă os şi carne mai 
curînd decît mînă sau braț. 

În consecință, pe de o parte, este cu putință ca oricare 
parte a cărnii să crească; pe de altă parte, aceasta nu este cu 
putință. Potrivit cu forma, se adaugă ceva în oricare punct; 
potrivit cu materia, nu se adaugă?. Iar întregul a devenit 
mai mare, adăugîndu-se ceva care se numeşte „hrană” (322a) 
şi contrariu [al celor din corp], dar transformîndu-se în aceeaşi 
formă. De exemplu, dacă se adaugă umed la uscat, adăugat 
fiind, el se transformă și devine uscat. Căci se poate ca 
asemănătorul să crească prin asemănător, dar se poate şi ca 
ceva să crească prin neasemănător. 

O altă problemă ar fi în ce fel trebuie să fie [hrana] prin 
care ceva crește. E limpede că ea este acel ceva în posibilitate ; 
de exemplu, dacă [hrana] devine carne, e clar că ea era carne 
în posibilitate. Așadar, ea este altceva în actualizare, care, 


1. Aristotel descrie aici, sumar, metabolismul vieţuitoarelor, în 
termenii săi fundamentali de materie și formă — foarte adecvaţi 
de altminteri descrierii lumii vii. El observă că materia nu se 
păstrează constantă în corpul viu, ci circulă continuu, intrînd 
şi ieşind din corp mereu altă materie. În schimb, forma se 
păstrează în calitate, crescînd însă în toate părțile sale şi anume 
proporţional. Așadar, cum va afirma imediat, corpul crește sub 
raportul formei (vietatea are aceeași formă calitativ, doar că 
proporțional mai mare faţă de cea inițială), dar nu și sub raportul 
materiei, deoarece materia se schimbă mereu, neexistînd în 
cazul ei nici o calitate constantă care să crească proporțional. 
Pasajul amintește de un loc din M, IV, 5, 1010a, unde Aristotel 
le reproșează presocraticilor şi mai ales lui Heraclit că nu 
disting între materie (cantitate) și formă (calitate) şi de aceea 
pot afirma că „în același fluviu nu poţi intra de două ori”. 

2. Materia nu se adaugă, ci se schimbă în procesul asimilării și 
dezasimilării. 

fiind nimicit, devine carne. Prin urmare, ea nu este în sine 
acest lucru [carnea care devine], căci în acest caz am avea 
generare și nu creștere. Ci [carnea corpului] e cea care crește 
prin intermediul acestei hrane [ce e în posibilitate carne]. 

Dar ce anume a suferit [hrana] din partea [corpului care 
creşte] ?2 Oare ea este amestecată, precum apa e amestecată 
cu vin, dacă cineva ar turna în vin apă pe care însă amestecul 
ar putea-o face [să aibă efectul de] vin ?? Precum [este] focul 
intrînd în contact cu combustibilul, la fel în lucrul care crește 
şi este în actualizare carne există imanent principiul creşterii: 
adăugîndu-se carne în posibilitate, acest principiu produce 
[din ea] carne în actualizare. Prin urmare, [creşterea se face] 
cînd există laolaltă [hrana și corpul în creștere]. Însă dacă 
ele ar fi separate, am avea generaref. Într-adevăr, este cu 
putinţă să faci foc punînd lemne peste un foc deja existent. 
În acest mod obținem creşterea [focului], dar, dacă lemnele 
singure s-ar aprinde, avem generarea [focului]. 


1. Hrana mîncată de o viețuitoare este în virtualitate/posibilitate 
carnea viețuitoarei, deoarece ea poate deveni, fiind asimilată, 
carnea acesteia. Corpul crește transformînd carnea posibilă din 
hrană în carne proprie actualizată. 

2. Corecţie textuală. Unii editori au suprimat un cuvînt, rbéńðn („a 
crescut”). Altminteri, textul ar trebui tradus astfel, cu sens opus: 
„Ce anume a suferit din partea [hranei] corpul cînd a crescut ?”. 

3. Vinurile grecești erau tari şi destul de dulci şi, de obicei, se 
beau amestecate cu apă. Grecii considerau că a bea vinul ne- 
subţiat e un obicei barbar. De aici şi ideea lui Aristotel că vinul 
îndoit e tot vin. 

4. Creşterea presupune o perioadă de conviețuire a corpului care 
crește şi a hranei, în vreme ce, în cazul generării, nimicirea 
unui corp și apariția unuia nou sînt separate. 

5. Totuși, chiar şi în acest caz, arderea lemnelor nu este instantanee. 
Pe de altă parte, exemplul arată că Aristotel, credincios probabil 
şi unor reprezentări populare, vede în foc un element „viu”, 
diferit cumva de celelalte elemente, așa cum se pare că îl vedea 
şi Empedocle : „El nu se servește ca atare de patru elemente, ci, 

Or, universalul nu devine determinat cantitativ, după cum 
nici [nu devine determinat cantitativ] un animal care nu e 
nici om, nici nu este unul dintre animalele individualel. Ci, 
pe de o parte, avem universalul, iar de partea cealaltă avein 
cantitativul?. Pe de o parte, sînt carnea, sau osul, sau mîna 


de fapt, de numai două — anume, de foc luat pentru sine însuși, 
pe de o parte, şi, pe de alta, de cele contrare lui — pămînt, aer 
şi apă, ca fiind acestea o singură natură” (M, I, 4, 985b). 

1. Propoziţie tradusă destul de diferit de traducători: Joachim: 
Quantum-in-general does not come-to-be any more than which 
is neither man nor any other of the specific forms of animal. 
Foarte asemănător și Forster. Mugler: Mais l'universel ne 
devient pas quantité ici, pas plus qu'il ne saurait se produire un être 
vivant, qui ne serait ni un homme ni aucun animal particulier. 
Rashed: Mais la quantité, prise universellement, n'est pas 
engendrée. Cred că Aristotel vrea să spună că universalul nu 
are determinări cantitative: hrana e numai hrană, animalul ca 
atare e numai animal, triunghiul ca atare e numai triunghi. 
Individualul e cel care capătă determinări cantitative, dar şi, 
într-un alt fel, specia. Deci nu este vorba despre asocierea 
devenirii sau generării la universal. Traducătorii, de asemenea, 
pierd distincția pe care Aristotel o face aici între „om”, ca specie, 
şi „individual”, care se poate raporta atît la oamenii individuali, 
cît şi la alte animale individuale — ambele avînd determinări 
cantitative. Omul specific are o determinare cantitativă specifică 
diferită de cea a balenei și a puricelui. 

2. Cf. Platon, Republica, 437d-e: „Întrucât o dorinţă este sete, este 
ea dorință, în suflet, de mai mult decît de ceea ce spuneam, 
adică: este setea de băutură caldă, sau rece, sau multă, sau 
puțină, sau, într-un cuvînt, de vreo băutură anume? Ori cumva, 
dacă vreo căldură s-ar adăuga setei, ea ar aduce pe deasupra 
dorința de rece, iar dacă s-ar adăuga răceala, [ea ar aduce] 
dorința de cald? Iar dacă, din pricina prezenţei cantității, setea 
ar fi mare, [atunci] ar apărea dorința de mult, dacă ar fi mică — 
dorinţa de puţin? Însă setea însăşi poate deveni dorința de 
altceva decît de ceea ce este ea în chip firesc, de băutura însăși, 
iar foamea — dorință de hrană ?”. 

și părțile omogene ale acestora. Pe de altă parte, [există 
creștere] cînd se adaugă [la ele] ceva determinat cantitativ, 
dar nu o carne determinată cantitativ. În măsura în care 
există în posibilitate acest compus [ceva determinat cantitativ], 
de exemplu, carne determinată cantitativ, el face să crească, 
deoarece și carnea [actualizată] trebuie să ajungă [carne] 
determinată cantitativ. În măsura însă în care [hrana] este 
numai carne [în posibilitate], ea [numai] hrăneşte. În acest 
fel se deosebesc hrănirea şi creşterea în concept. De aceea 
[un corp] se hrănește atîta vreme cît s-ar păstra în viață, 
chiar și atunci cînd e în descreştere ; dar el nu crește mereu. 

Într-un sens, hrănirea este același lucru cu creșterea?, 
dar în alt sens cele două au o esenţă diferită. În măsura în 
care ceea ce se adaugă este carne determinată cantitativ în 
posibilitate, avem creșterea cărnii. În măsura în care însă 
ceea ce se adaugă este numai carne [în posibilitate], avem 
hrănire. Aceasta, forma fără materie, precum un fluier (0âd5c), 
este în materia (lemn) o anumită putere. Dacă s-ar adăuga 
materie (lemn), care este un fluier în posibilitate, şi care 
posedă și cantitatea în posibilitate, aceste fluiere ar fi mai 
mari“. Dar dacă [forma] nu mai are putere, atunci se va 


1. Evident, orice hrană particulară, concretă este determinată 
cantitativ, de aceea creşterea și hrănirea se pot deosebi numai 
în concept. Distincția ţine de distincția categorială : carnea este 
ființă, cantitatea este o categorie distinctă. Prin hrănire, o ființă 
trece din virtualitate/posibilitate în actualizare, prin creștere 
se mai adaugă și trecerea în actualizare a unei cantități deter- 
minate. 

2. Nu poate exista creştere fără hrănire, dar invers, cum s-a 
arătat, este posibil. 

3. Manuscrisele au os, „imaterial”. Conjectura a făcut textul 
acceptabil. Fluierele sînt goale pe dinăuntru, adică, spune Aristotel, 
un fel de forme fără materie. 

4. Marwan Rashed: „fluierele nu ar fi deloc mai mari”. Mi se pare 
greu de acceptat conjectura (owa, „nu deci”, în loc de lecţiunea 

produce diminuarea cantităţii, precum atunci cînd, fiind 
mereu adăugată tot mai multă apă la vin, ea face pînă la 
urmă vinul apos și apă. Însă forma subzistăl. 


6 


(322b) Mai întîi însă trebuie vorbit despre materie şi 
despre numitele „elemente”? (twv xoñovuévwv), şi anume: 

— dacă există sau nu; 

— dacă fiecare dintre ele este etern sau dacă cumva este 
generat; 


manuscriselor, dto, „aceste”). Ideea este că, adăugînd lemn, 
fluierele devin mai mari, păstrîndu-și forma. 

1. Ultima propoziție e problematică, deoarece vinul extrem de 
diluat și devenit practic apă nu pare să mai păstreze „forma 
vinului”. Rashed propune plasarea acestei propoziţii cîteva rînduri 
mai sus, după „avem hrănire” — ceea ce ar putea fi o soluție 
rezonabilă. Forma devenind inactivă, nimicirea urmează dimi- 
nuării cantitative. 

2. Formula „numitele” indică o denumire tradițională printre filosofii 
mai vechi decît Aristotel. Pentru Aristotel, pămîntul, apa, aerul 
şi focul nu sînt „elemente” în sensul în care acestea sînt la 
Empedocle, de exemplu, deoarece sînt generate și destructibile, 
putîndu-se transforma unele în altele. De asemenea, nu au, ele 
singure, privilegiul de a rămîne identice cu sine, indiferent cît 
ar fi divizate, deoarece și „amestecul” autentic are același privi- 
legiu (vezi GC, 328a). La Stagirit, rolul de „elemente” îl vor juca 
anumite contrarietăți esențiale: cald-rece, uscat-umed, care 
sînt inanalizabile. Vezi cartea a Il-a, 2-3, și p. 171, nota 1. În 
M, XII, 4, aflăm că, analogic vorbind, există trei elemente: forma, 
privațiunea şi substratul; numeric vorbind, ele sînt infinit de 
multe și diferite pentru fiecare gen de lucruri. Așa cum am 
spus, perspectiva lui Aristotel este „funcționalistă”, și nu „meca- 
nicistă”, ca în cazul unui Empedocle, Democrit și, într-un anume 
sens, chiar Platon (în Timaios). 

— şi, în caz că e generat, dacă toate [elementele] se generează 
reciproc în același mod sau dacă există un [element] primordial 
printre elel. 

Or, pentru că trebuie vorbit despre acestea, e necesar mai 
întîi să discutăm despre lucrurile imprecis analizate pînă acum. 

Însă toţi, şi cei care au admis generarea elementelor, şi 
cei care au admis că lucrurile sînt generate din elemente, se 
folosesc de „disociere” și de „asociere”, precum şi de activitate 
şi afectare. Or, asocierea este un amestec. Însă nu s-a clarificat 
în ce fel spunem că [lucrurile] se amestecă. Dar nici alterarea nu 
e posibilă, nici disocierea și asocierea, dacă nu există [o cauză] 
care produce și [un subiect] care este afectat. 

Căci şi cei care, susținînd existența mai multor elemente, 
fac să fie generate [lucrurile] prin acțiune şi afectare reciproce, 
și cei care le derivă dintr-un singur [substrat] trebuie neapărat 
să vorbească despre acțiune. În legătură cu asta, pe drept 
spune Diogenes? că, dacă toate [elementele] nu ar proveni 
dintr-unul singur, ele nu ar putea acţiona şi fi afectate reciproc, 


1. Pentru Platon, elementele fizice sînt generate din două tipuri 
de triunghiuri elementare. Pentru Leucip și Democrit, atomii sînt 
necreați şi indestructibili, infiniți ca număr şi formă, iar combi- 
naţiile lor produc elementele apă, aer etc. Pentru Anaxagoras, 
elementele sînt infinitul homeomeriilor, iar pentru Empedocle 
există numai patru elemente, necreate şi indestructibile, care 
se combină între ele, dar nu se pot transforma unele în altele. 
Pentru Thales, Anaximenes, Anaximandros, Diogenes din 
Apollonia, Heraclit există un unic element primordial (apă, aer, 
foc sau apeiron) din care, prin alterare, provin celelalte elemente. 

2. Diogenes din Apollonia, filosof din secolul al V-lea, cf. M, |, 3, 
994a. Vezi DK, b, 2. Considera aerul ca fiind elementul primor- 
dial, căruia îi atribuia și însuşirile Intelectului lui Anaxagoras, 
dar pe care, desigur, nu-l considera separat de celelalte elemente. 
Cîteva fragmente din Diogenes au fost păstrate de Simplicius 
în comentariul său la Fizica lui Aristotel (151, 28). E important 
faptul că Aristotel îi atribuie ideea substratului care se conservă 
capătînd însă diferite proprietăţi contrare. 

de exemplu, caldul să se răcească și, invers, recele să se 
încălzească. Căci nu căldura și frigul se transformă una 
într-alta, ci e clar că se transformă substratul. Astfel încît 
pentru lucrurile unde există acţiune şi afectare [reciproce] e 
limpede că există o natură-substrat unică a acestora. Desigur, 
afirmația că în toate cazurile e astfel [există un substrat 
unic] nu e adevărată; ci e adevărată doar la lucrurile care 
sînt afectate reciprocl. 

Însă, dacă trebuie cercetat în legătură cu acțiunea, afectarea 
și amestecul, e necesar de vorbit şi despre contact. Căci în 
sens fundamental lucrurile nu pot nici acționa, nici fi afectate 
reciproc dacă nu se pot atinge reciproc, și nici, dacă mai întîi 
nu se ating cumva, nu e posibil să se amestece. În consecință, 
trebuie analizate aceste trei noțiuni — ce sînt contactul, ames- 
tecul şi acțiunea. 

Vom începe în felul următor: este necesar ca la lucrurile 
unde există amestec să existe contact reciproc. lar dacă un 
lucru acționează, iar un altul este afectat în sensul principal, 
este de asemenea [necesar] ca ele să fie în contact. Iată de 
ce trebuie să vorbim mai întîi despre contact. 

După cum fiecare dintre ceilalți termeni are mai multe 
semnificaţii, dintre care unele sînt omonime, altele se spun 
pornind de la altele care posedă sensul primar, cam la fel 
stau lucrurile şi cu „contactul'?. Totuși, „contact” în sensul 


1. Așadar, atunci cînd există afectare reciprocă există și un substrat 
comun, care joacă rolul de materie. Dar — remarcă Aristotel — 
aceasta nu înseamnă că în absolut şi în general există un singur 
substrat comun pentru toate lucrurile, căci atunci toate ar 
trebuie să fie afectate reciproc. Or, noi vedem că, de pildă, albul 
nu este afectat de umed, nici uscatul de rece. Ceea ce înseamnă 
că nu există un substrat comun pentru toate genurile și categoriile, 
așadar nu există o materie comună universală — o „materie 
primă” în sens absolut. Vezi și supra, p. 112, nota 2. 

2. Aluzie sumară la celebra teorie asupra sensurilor multiple ale 
termenilor — vezi M, IV, 2, 1003b. Există pentru orice noţiune un 

principal există la lucrurile care au poziţie, iar poziția există 
la lucrurile care posedă Joc. (323a) Căci și [corpurilor] mate- 
matice trebuie să le acordăm în mod similar contact și loc, 
fie că oricare dintre ele este „separat”!, fie că în alt fel. 
Dacă, așadar, după cum s-a stabilit mai înainte?, a fi în 
contact (a se atinge) înseamnă „a avea extremitățile laolaltă”, 
s-ar putea atinge reciproc acele lucruri care, deși au mărimi 
și poziții distincte, au extremităţile laolaltă. Dar, deoarece 
există poziție la lucrurile la care există și loc și fiindcă prima 
diferență a locului este „sus” şi „jos”, precum și celelalte 
opoziții de acest fel, rezultă că toate lucrurile care sînt în 
contact reciproc ar trebui să aibă greutate sau ușurime, fie 
pe ambele, fie pe una dintre ele?. Dar astfel de lucruri sînt 


sens principal sau fundamental și mai multe sensuri derivate 
sau secundare, care își iau numele prin raportare la sensul 
principal. Apoi există sensuri omonimice, care nu au o legătură 
de esenţă cu sensul principal, ci doar un nume comun. Totuși, 
conform unei teorii dezvoltate în Etica Nicomahică, I, unele 
omonime sînt analogice, presupunînd o anumită legătură, în 
sensul în care spunem că „leul este rege peste animale”. (Analogia 
sau proporția ar fi: ceea ce este leul pentru animale este regele 
pentru oameni.) În cazul lui „a fi”, sensul principal este ființa, 
iar sensurile secundare sînt celelalte categorii, la care se mai 
adaugă „ceea-ce-este ca actualizare” și „ceea-ce-este ca posibi- 
litate”, precum şi „ceea-ce-este ca adevăr”. 

1. Cf. M, VI, 1, 1026a. Matematicianul separă prin abstracţie 
obiectele matematice de obiectele fizice. Dar această operaţiune 
nu ar trebui să ipostazieze — așa cum cred pitagoricienii și 
platonicienii — obiecte matematice autonome. 

2. Ph, 226b, 23. 

3. Cum se ştie, la Aristotel corpurile au un „loc natural sau propriu” : 
pentru foc, acesta este „în sus”, adică excentric față de centrul 
Universului, care e sferic. Invers, locul natural al pămîntului 
este „în jos”, adică spre centrul Universului, ocupat de Pămînt. 
De aceea, focul este uşor, iar pămîntul — greu. Apa și aerul sînt 
elemente intermediare, grele față de foc și uşoare faţă de pămînt, 

capabile de afectare şi de acțiune, de unde e evident că, prin 
natură, sînt în contact reciproc acele lucruri care, mărimi 
distincte fiind, au extremităţile laolaltă, putînd mișca și fiind 
mișcate reciproc. 

Deoarece însă cel care pune în mișcare nu-l mișcă în 
același mod pe cel mișcat, ci uneori e necesar ca cel mişcat 
el însuși să pună în mișcare, alteori [pune în mișcare] acela 
care este nemișcati, e clar că şi în cazul producerii efectelor 
vom vorbi la fel. Într-adevăr, se spune că cel care se mișcă 
acționează asupra a ceva şi că cel care acționează se mișcă. 
Totuși există aici o diferenţă şi trebuie distinse cele două: 

Căci nu e posibil ca orice lucru care pune în mișcare să 
acționeze, dacă e adevărat că opunem lucrul care acționează 
celui care e afectat; or, acest „afectat” e prezent la lucrurile 
pentru care mișcarea constituie o afectare. Or, afectare există 
numai în măsura în care ceva se alterează, de exemplu albul și 
caldul. Însă mișcarea are o extensie mai mare decît acțiunea?. 


dar aerul este mai uşor decît apa. DC, IV, 4, 311la. Spaţiul, dacă 
putem folosi acest cuvînt, este la Aristotel neomogen, sferic, 
mărginit, „localizat”, cu două direcţii preferenţiale, în funcție 
de elemente, spre centrul lumii, respectiv înspre periferia ei. 
Lucrurile stau cu totul diferit la Leucip şi Democrit, care imagi- 
nează un spațiu vid, infinit, omogen şi fără direcţii preferenţiale, 
în care se mișcă şi se ciocnesc atomii antrenați într-o eternă 
mișcare. În acest spaţiu „nu există nimic, nici sus, nici jos, nici 
mijloc, nici ultim, nici extrem” (Cicero, De finibus bonorum et 
malorum, 1, 6, 17). 

1. Chestiunea „motoarelor” imobile va fi reluată mai jos. Uneori 
se crede că motorul imobil la care se referă aici Aristotel este 
Dumnezeu (Mugler, p. 85, nota 27), dar lucrurile nu stau astfel. 
Există în general posibilitatea ca ceva să acționeze rămînînd 
imobil, cum e cazul celor fără materie sau cu o materie diferită 
de aceea a celui mișcat, precum medicina produce sănătatea în 
bolnav fără ca ea să sufere o mișcare sau o modificare. 

2. Sferele acţiunii şi ale mișcării nu sînt coextensive: ceva se 
poate mișca, fiind afectat, dar nefiind activ la rîndul său. Orice 

Or, este clar că uneori cele care pun în mișcare pot fi în 
contact cu cele mișcate, alteori nu pot fi. Însă definiția dis- 
tinctivă (Sop.oudc) a contactului în sens general distinge, pe 
de o parte, lucrurile care au poziţie — unul punînd în mișcare, 
iar altul fiind mișcat —, pe de altă parte, le distinge pe cele 
care mișcă și sînt mișcate reciproc, lucruri în care există 
acțiunea și afectarea. De cele mai multe ori, lucrul care îl 
atinge pe cel atins este el însuși atins. Într-adevăr, [lucrurile] 
pun în mișcare pe aproape toate cele din drumul lor, fiind 
mișcate la rîndul lor, lucruri la care apare necesitatea ca ele 
să fie în contact reciproc. 

Dar se poate şi ca uneori să spunem că numai cel ce pune 
în mișcare îl atinge pe cel mişcat, însă cel atins nu îl atinge 
pe cel care îl atinge. Or, fiindcă lucrurile de același gen, cînd 
sînt mişcate, mișcă pe altele asemenea la rîndul lor, pare 
necesar ca atingerea (contactul) să fie reciprocă. Încît, dacă 
ceva imobil pune altceva în mişcare, primul l-ar putea atinge 
pe cel mişcat, dar nimic nu-l atinge pe cel imobil. Într-adevăr, 
spunem uneori că omul aflat în suferință „ne atinge”, dar că 
noi nu-l „atingem” pe el!. 

Despre contactul din corpurile naturale s-a cercetat așadar 
în acest fel. 


acțiune este o mișcare, dar mișcările pot fi și afectări, nu doar 
acțiuni. Cf. M, V, 21, 1022b. 

1. Omul în suferință „mișcă” pe cei care îl văd, rămînînd imobil, 
neafectat de răspunsul acelora. Explicaţia ar fi că, într-un 
anume sens, ei aparțin unor „genuri” diferite, desigur, acum nu 
fizic, ci psihologic. În M, XII, 7, 1072b, se vorbește despre 
obiectul dorinţei și al gîndirii care pune în mișcare fără ca el să 
se miște la rîndul său. E vorba aici despre diferența de natură 
(gen) între scop și ceea ce tinde spre scop. Or, „scopul se află 
printre entitățile imobile”. Așa cum se va vedea, rămîn imobile 
nu numai scopurile, ci și principiile formale, precum medicina 
în procesul vindecării. 

(323b) Trebuie vorbit în continuare despre acțiune şi afec- 
tare. Am primit din partea înaintaşilor teze opuse unele 
altora despre acest subiect. 

Majoritatea susțin la unison cel puţin acest lucru, anume 
că asemănătorul în ansamblu este neafectat de asemănător, 
pentru că unul nu este deloc în mai mare măsură activ sau 
afectat decît celălalt (toate sînt la fel, fiind identice, la lucru- 
rile asemănătoare). În schimb [spun ei], cele neasemănătoare 
și diferite acţionează şi sînt afectate reciproc în mod natural!. 
Iar atunci cînd focul mai mic este nimicit de focul mai mare, 
susțin că acest fenomen se produce din pricina contrarietăţii: 
căci marele este contrariul micului. 

Democrit singur a spus ceva aparte, diferit de toţi: el 
susține că identicul şi asemănătorul sînt atît cele care produc 
efecte, cît şi cele care sînt afectate [reciproc]. Căci — zice el — nu 
este îngăduit ca lucruri diferite să fie afectate reciproc, ci, 
chiar dacă lucruri diferite ar acționa în vreun fel unele 
asupra altora, faptul acesta s-ar întîmpla cu ele nu în măsura 
în care sînt diferite, ci în măsura în care există [totuși] ceva 
identic [la ele]?. 


1. E teza considerată de Aristotel standard printre presocratici, a 
acțiunii reciproce a contrariilor, din care, astfel, s-ar naște toate 
lucrurile. Vezi Ph, I, 5. Totuși, unii filosofi, precum Empedocle, 
distingeau între reunirea celor asemănătoare, în timpul domniei 
Urii, şi reunirea celor neasemănătoare sau contrarii, în timpul 
domniei Iubirii. 

2. Şi Platon, în Timaios, împărtășea aceeași idee — vezi și supra, 
p. 80, nota 1. Teoria influenţării și a afectării reciproce a celor 
asemănătoare era ilustrată de Democrit nu numai prin obser- 
varea stolurilor de păsări și a reunirii animalelor gregare de 
aceeași specie, ci și a pietricelelor de pe ţărmul mării. El observase 

Acestea sînt tezele expuse [de filosofi]; se pare însă că cei 
care vorbesc astfel afirmă lucruri opuse : cauza opoziției stă 
în aceea că, deși e necesar să se examineze întregul, și unii, 
și ceilalţi tind să se refere numai la o parte [a sall. 

Într-adevăr, e rezonabil ca asemănătorul şi cel care nu e 
cu totul și cu totul altfel să nu fie deloc afectate de către cel 
asemănător [cu ele]. Căci de ce unul din cei doi ar fi cel activ 
mai curînd decît celălalt ?? Iar dacă e posibil ca [asemănătorul] 
să fie afectat de asemănător, va fi posibil să fie afectat și de 
sine însuși. Or, aşa stînd lucrurile, nimic nu ar putea fi 


că, bătute de valuri, ele se grupează pe mărimi şi forme, de 
parcă cele asemănătoare ar fi atrase de o forță de coeziune. 
Sextus Empiricus, Adv. Math., VII, 117, FGP, II, 1 518. 

1. Urmează un exemplu strălucit de utilizare sintetică și critică a 
rezultatelor predecesorilor, caracteristică pentru Aristotel. Acesta 
nu este un „demolator” al înaintașilor; el nu face „tabula rasa”, 
precum vor face Bacon şi Descartes la începutul epocii moderne, 
şi chiar Socrate, într-un fel, înaintea sa, ci încearcă să reunească 
într-un tot coerent rezultatele parţiale ale predecesorilor, care, 
fie mai aproape, fie mai departe de adevăr, au contribuit la 
acesta. Vezi și textul meu „Pe urmele lui Licurg”, în Noul, o veche 
poveste, ed. cit. 

2. Acest principiu logic, numit de Kirk, Raven și Schonfield prin- 
cipiul ob uadov (PP, 415 etc.), pare a fi fost pentru prima dată 
aplicat de Anaximandros pentru a explica de ce pămîntul nu 
are nevoie de un suport pentru a rămîne stabil în centrul 
Universului : el se află la distanţe egale de marginile lumii și 
deci nu există nici o rațiune pentru care să se deplaseze într-o 
direcţie mai curînd decît în alta. Aristotel, DC, II, 13, 295b. 
Democrit a aplicat şi el principiul ab aov, de pildă, pentru a 
deduce că atomii au o infinitate de forme sau că în spaţiul vid 
se află pretutindeni lumi dintre cele mai diverse etc., și, desigur, 
l-a aplicat şi în acest caz, deoarece putem crede că raționamentul 
redat de Aristotel îi aparține. Principiul ob uâov va fi cunoscut 
de la Leibniz înainte sub numele de „principiul rațiunii sufi- 
ciente”. 

imperisabil sau imobil, dacă asemănătorul, în măsura în 
care e asemănător, ar fi activ. Orice lucru, într-adevăr, se va 
mișca pe sinel. 

Însă nici cel diferit și care nu este deloc identic [cu un 
altul], de asemenea [nu ar putea fi afectat de acesta din 
urmă]. Într-adevăr, albeața nu ar putea fi afectată de linie, 
nici linia de către albeață, afară doar dacă nu prin accident, 
de exemplu, dacă accidental linia este albă sau neagră. Căci 
nu se alungă din firea lor unul pe altul lucrurile care nu sînt 
nici contrare, nici provenite din contrarii?. 

De fapt, nu orice la întîmplare e afectat şi acționează 
[asupra altuia] prin natură, ci numai cele care sînt contrare 
sau comportă o contrarietate. De aceea, e necesar ca și cele 
care acționează, și cele care sînt afectate să fie asemănătoare 
şi identice sub raportul genului, dar neasemănătoare şi contrare 
sub raportul speciei”. Căci în mod natural corpul e afectat de 
corp, gustul de gust, culoarea de culoare, (324a) în general, 


1. Consecința e o reducere la absurd a tezei lui Democrit. Într-ade- 
văr, foarte multe lucruri înconjurătoare (cele fără viaţă) nu se 
mişcă pe sine, deși sînt identice cu sine. Prin urmare, teza că, 
în absolut, asemănătorul mișcă asemănătorul e infirmată. 

2. Adică intermediare. 

3. Iată soluția lui Aristotel: pentru ca lucrurile să aibă o acţiune 
reciprocă (acţiunea unilaterală e posibilă și în afara acestei 
situații, așa cum s-a arătat) e nevoie ca ele 1) să aparțină 
aceluiași gen și ca, 2) în cadrul acestuia, să aparțină unor specii 
contrare. Ceea ce înseamnă că ele trebuie să aibă o materie sau 
un substrat comun. Se remarcă aici și interdicţia lui Aristotel 
privind „transgresarea genurilor”. Lucrurile pot fi descrise și în 
limbajul actualizării și posibilității/virtualităţii : materia generică 
este în virtualitate ambele contrarii, dintre care fiecare se poate 
actualiza alternativ, alungînd actualizarea celuilalt. De fapt, 
așa cum va arăta Aristotel, contrariile, în sens strict, se alungă 
unele pe altele, iar acțiunea și afectarea propriu-zise au loc 
între proprietate și substrat. 

fiecare — de cel de același gen cu el. Rațiunea acestui lucru 
este că toate contrariile se află în același gen, însă contrariile 
acţionează şi sînt afectate reciproc. În consecinţă, e necesar 
ca, într-un sens, lucrul activ şi cel afectat să fie identice, în 
alt sens — să fie diferite şi neasemănătoare între ele. 

Și deoarece lucrul care e afectat și cel care acționează sînt 
identice sub raportul genului, dar neasemănătoare sub rapor- 
tul speciei, și deoarece astfel de lucruri sînt contrariile, e 
limpede că contrariile şi cele intermediare sînt afectate reciproc 
și acționează reciproc. Şi, în general, nimicirea și generarea 
se regăsesc aici!. De aceea e rezonabil [să spunem] că focul 
încălzește și recele răceşte și, în general, că cel activ îl face 
asemănător sieşi pe cel afectat. Şi cel care acționează şi cel 
afectat sînt contrarii, iar generarea se face într-un contrariu. 
Încît e necesar ca cel care e afectat să se transforme în lucrul 
care acţionează asupra sa. În acest fel va exista generarea 
[de la ceva] într-un contrariu. 

Și vorba aceea — „deși nu spun același lucru, ambii au 
dreptate” — se dovedeşte întemeiată. Căci uneori spunem că 
substratul este afectat, de exemplu, că „omul se însănătoşeşte, 
se încălzește, se răcește” şi altele la fel; alteori însă spunem 
că „recele se încălzește” și „bolnavul se însănătoșește”. Ambele 
exprimări sînt adevărate?. 


1. Mod imprecis de a vorbi: generarea și nimicirea au loc nu între 
contrarii, ci între contradictorii sau opuși, adică termeni care 
nu acceptă un intermediar și care nu pot fi negați simultan. 
Afară doar dacă Aristotel nu se referă la generarea și nimicirea 
unor proprietăți, adică la alterare, 

2. Evident, „recele” şi „bolnavul” sînt privaţiunile proprietăţilor 
contrare, „caldul” și „sănătosul”, pe care un subiect comun 
(corpul, omul) le suportă. Pe de altă parte, „recele” și „caldul” 
aparțin genului comun „temperatură”, iar „sănătosul” și „bol- 
navul” — genului comun „condiție corporală”. În raport cu speciile, 
genul se comportă ca un fel de „materie inteligibilă”. 

În același fel vorbim şi în legătură cu agentul care acţio- 
nează: uneori spunem „omul încălzește”, alteori „caldul încăl- 
zește”. Căci într-un sens e posibil ca materia să fie afectată, 
în alt sens — contrariul [e afectat]. Unii, așadar, privind spre 
primul sens, au considerat că cel activ şi cel care e afectat 
trebuie să posede ceva identic; alții au privit la cele diferite 
[susținînd] contrariul. 

Trebuie să înțelegem acțiunea şi afectarea conform aceluiași 
raționament ca în cazul lui „a pune în mișcare” și „a fi 
mișcat”: căci şi „a pune în mișcare” se spune în două sensuri. 
Într-adevăr, într-un sens, apare că pune în mişcare acel lucru 
în care se află principiul mișcării (principiul este prima 
dintre cauze!); în alt sens, [cel care pune în mișcare] este 
ultimul [în serie] pînă la lucrul mișcat şi la generare. La fel 
vorbim și despre cel care acționează: căci spunem că și 
medicul vindecă, şi vinul. 

Prin urmare, nimic nu opreşte ca primul care pune în 
mişcare să rămînă nemişcat în cadrul mişcării. În anumite 
cazuri, este chiar necesar. Dar ultimul care pune în mișcare 
întotdeauna mişcă [pe un altul] mişcîndu-se și el. În cazul 
activităţii, primul [activ] este neafectat, ultimul [activ] este 


1. Este vorba aici despre cauza eficientă (originea mișcării) care, 
în acest caz, este prima în lanţul cauzal. Exemplul de mai jos 
este medicul în raport cu însănătoşirea. Ceva mai jos, Aristotel 
va invoca și cauza formală — medicina — care, şi ea, este o cauză 
a însănătoșirii. Or, medicina — se afirmă imediat — rămîne 
imobilă și neafectată în procesul însănătoșirii, deoarece are 
altă materie şi alt gen decît sănătatea corpului (medicul) sau, 
mai bine spus, pentru că nu are deloc materie. Nu se precizează 
clar dacă și medicul — cauza eficientă — este în această situaţie, 
dar putem accepta că medicul luat ca medic, adică factor vinde- 
cător, nu este afectat, chiar dacă este afectat ca om. Dimpotrivă, 
vinul, ultima cauză înaintea corpului, se alterează, deoarece 
posedă o materie corporală similară corpului. 


140 ARISTOTEL 


el însuși afectati. Lucrurile care nu posedă aceeaşi materie 
sînt active fiind neafectate, precum medicina. Într-adevăr, 
deși ea e activă producînd sănătatea, ea nu este afectată de 
cel care se însănătoșeşte. (324b) Dar hrana, deși produce și ea 
[sănătatea], e afectată într-o anumită măsură. Căci fie se încăl- 
zeşte, fie se răcește, fie e afectată în alt fel simultan cu activi- 
tatea sa. Medicina este luată drept început (&pxm), în timp ce 
hrana este ultimul element activ și care îl atinge [pe cel afectat]. 

Așadar, dintre lucrurile active, cele care nu-şi au forma în 
materie rămîn nafectate ; cele care au forma în materie sînt 
afectate. Într-adevăr, vorbim aici despre materie, pe de o 
parte, la fel cum am spune că ea este aceeași pentru oricare 
dintre cele două contrarii, ca fiind genul [lor]; pe de alta, 
[spunem] că ceva e necesar să se încălzească, capabil fiind să 
fie cald, atunci cînd agentul care încălzește e prezent și se 
apropie. De aceea, așa cum s-a spus, unele lucruri active sînt 
neafectate, altele sînt afectate. Și în ce fel vorbim la mişcare, 
la fel și la cele active [în sens larg]: într-un caz, primul 
mişcător este nemișcat, iar în cazul celor active, primul în 
activitate este neafectat. 

Factorul activ este rațiune de a fi în sensul de principiu 
al mișcării. Însă lucrul în vederea căruia are loc mișcarea nu 
este un factor activ. De aceea sănătatea nu este un factor 
activ, decît prin metaforă?. Într-adevăr, cel afectat devine 
ceva existînd factorul activ, atunci cînd acesta există; dar 


1. La nivelul întregului Univers, mișcătorul nemișcat este Dumnezeu. 
Dar, cum se vede, există şi în cazuri mai modeste un mișcător 
nemișcat sau neafectat — iar acesta, cum s-a văzut, se regăsește 
mai ales în lucrurile fără materie, precum medicina sau știința. 

2. Cf. M, I, 9, 99la şi XII, 5, 1079b: „A declara Formele drept 
«modele» și a afirma că celelalte lucruri participă la ele înseamnă 
a rosti vorbe goale și a apela la metafore poetice”. Platon considera 
că lucrurile particulare devin ceea ce sînt prin participare la 
Forme (sau prin imitarea Formelor). 

atunci cînd condiţiile stabile [ale existenţei sale] (Etag) sînt 
prezente, el nu mai devine nimic, deoarece este deja [ceea ce 
trebuia să fie]. Iar formele şi finalităţile sînt anumite condiții 
stabile, în timp ce materia, luată ca materie, este supusă 
afectării?. Focul deci posedă caldul în materie. Însă dacă ar 
exista vreun cald separat, acesta nu ar fi deloc afectat. Dar 
probabil că e imposibil să existe cald separat [de materie]. 
Totuși, dacă ar exista astfel de lucruri, în cazul lor ceea ce 
spunem [neafectarea] ar fi adevărat?. 

S-a analizat în acest fel: 

— ce sînt, prin urmare, producerea de efecte şi afectarea; 
la ce fel de lucruri există ele; 
din ce cauză; 
și în ce mod există. 


1. Mugler: les propriétés ; Joachim : active powers ; Forster : states; 
Rashed: sortes d'âtats. În M, V, 20, 1022b, Aristotel distinge 
două sensuri ale termenului: în primul sens, égig este relația 
comună dintre posesor și posedat; în al doilea sens, égig în- 
seamnă „dispoziția în conformitate cu care ceva este dispus 
bine sau rău, fie luat intrinsec, fie prin accident, precum sănătatea 
este o égig”. Evident, acesta este sensul din pasajul nostru. Un 
corp sănătos, spune Aristotel, are o anumită condiție (formă 
imanentă) stabilă și de aceea e sănătos, nu fiindcă ar participa 
la Forma sau Ideea Sănătăţii, separată de el, așa cum Aristotel 
crede că susține Platon. 

2. Scopul — spune Aristotel —, precum sănătatea ca scopal actului 
medical, nu este factor activ nemijlocit, așa cum este medicul, 
decît numai în sens metaforic. Ci medicul, urmărind un anumit 
scop, acționează asupra materiei din acest caz — corpul — care 
este afectată şi se însănătoșește. Pasajul este antiplatonician. 
„Sănătatea” este în acelaşi timp și formă, nu numai scop. 

3. Caldul separat ar fi o „Idee” (Formă) platonică așa cum inter- 
pretează Aristotel Ideile platonice — ca separate de materie și 
de lucrurile care participă la ele. Vezi M, I, 6, 987b. El concede 
că aceste Idei nu vor fi afectate de lucrurile care participă la 
ele, în situația în care totuși ar putea exista, deoarece nu s-ar 
aplica regula materiei comune. 

Iarăşi să arătăm în ce fel e cu putință să se petreacă 
aceasta. 

Unii cred că orice lucru e afectat, deoarece lucrul activ 
final și principal pătrunde [în lucrul afectat] prin niște „pori”; 
ei susțin că noi vedem și auzim și avem și celelalte senzaţii 
în acest mod!. Mai spun că [un lucru] este văzut prin inter- 
mediul aerului, al apei şi al corpurilor transparente, fiindcă 
acel corp are pori invizibili din cauza micimii, însă deși și 
aliniați, iar corpurile mai transparente au mai mulți [pori]. 
Așadar aceștia au făcut respectivele consideraţii în legătură 
cu anumite subiecte, precum Empedocle, și nu doar în legătură 
cu lucrurile active și cele afectate ; ei mai spun că se amestecă 
lucrurile ai căror pori sînt reciproc comensurabili?. 

Dar cei care au dat explicaţii cu maximum de metodă și 
asupra tuturor fenomenelor, în temeiul unui raționament unitar 
(evi 6), considerînd un principiu (325a) în conformitate cu 
o natură luată [de ei] ca autentică, sînt Leucip şi Democrit‘. 


1. Aceasta era teoria lui Empedocle. Vezi DK, 24, a, 5; 31, a, 86-87. 
Cum se vede, existau „empedocleeni” în vremea lui Aristotel. 
„Porii” ar fi fost un fel de tuburi goale microscopice din corpuri 
prin care puteau trece efluviile emanate de alte corpuri. 

2. În sensul că porii respectivi sînt de același ordin de mărime, 
explică Mugler, p. 86, nota 3. 

3. „Raţionament unitar” este eliminat de Rashed, deoarece nu se 
găseşte în unele manuscrise și nu este citat în comentariul lui 
Iohannes Philoponos. 

4. Adopt aici conjectura lui Joachim, îmep eon, în loc de nep eom, 
lecțiunea manuscriselor. Cu toate că Aristotel îi critică pe atomiști, 
le recunoaște valoarea științifică : au avut metodă, un raționament 
unitar (consistent) și au încercat să explice toate fenomenele 
sensibile. 

Într-adevăr, unii dintre cei vechi! au crezut că ceea-ce-este 
e unul şi imobil. Căci [- au susținut ei —] vidul e inexistent, 
dar [ceea-ce-este] nu s-ar putea mișca fără să existe un vid 
separat?. Şi, de asemenea, [ceea-ce-este] nu poate fi nici 
multiplu, dacă nu există ceva care să-l despartă?. Și nu e nici 


1. Eleaţii: Parmenide, Zenon și Melissos. Vezi și Ph, I, 2-3, unde 
Aristotel critică poziţia antinaturalistă a eleaților, care considerau 
fiinţa unică, imobilă și negau posibilitatea mișcării şi a diviziunii. 
E interesant de observat că Aristotel critică filosofia eleată de 
pe poziția unui fizician și a unui om de ştiinţă, care contestă o 
metafizică ce neagă însăși legitimitatea ştiinţei respective și, 
în general, a științei. Eleaţii sînt numiţi „cei vechi”, spre deosebire 
de Leucip, Democrit sau Empedocle, care joacă rolul unor „mo- 
derni”. „Cei vechi” are aici o nuanţă peiorativă, „învechiţi”. Cf. M, 
XIV, 2, 1089a, unde Aristotel le reproşează unor platonicieni de 
a fi pus problemele „în mod învechit” (&nopnoot &pyxoiuc), 
deoarece, ca și eleaţii pe care de altfel îi combăteau, nu făceau 
distincţii categoriale. Pentru eleaţi, vezi și Presocraticii — frag- 
mentele eleaţilor (trad. şi com. de D.M. Pippidi), Teora, București, 
1998. 

2. Cf. Parmenide, DK, a, 28. 

3. Cf. Parmenide, DK, b, 7, 25: „...de aceea fiinţa este continuă, 
deoarece ființa mărginește ființa”. Sînt trei ipoteze importante 
aici: 1) Vidul este neființă, sau ceea-ce-nu-este, iar neființa e 
neant. Deci vidul, în sens de vid autonom, efectiv, nu există în 
nici un fel. 2) Pentru ca ceva existent să se miște, trebuie să 
existe vid, deoarece prin plin mișcarea ar fi imposibilă. (Teză 
falsă: mișcarea poate avea loc în maniera vîrtejurilor despre 
care va vorbi Descartes, sau prin deplasare într-un continuum, 
în care fiecare parte înlocuiește o altă parte și este înlocuită la 
rîndul ei.) 3) Pentru ca ceea-ce-este să fie divizat şi deci multiplu, 
este necesar să fie divizat de ceea-ce-nu-este. Or, acesta nu 
există deloc, deci nici o diviziune și multiplicitate nu sînt cu 
putință. Așadar, ipoteza vidului ca neființă absolută, și deci 
inexistent, exclude atît mobilitatea, cît și multiplicitatea lumii. 

o deosebire între afirmaţia cuiva care consideră că Întregul 
nu e continuu -— ci, fiind divizat, [părţile sale] sînt în contact — 
și faptul de a se susține că [Întregul] este multiplicitate, 
non-unul şi vid!. Într-adevăr, dacă ceea-ce-este e complet 
divizibil, nimic nu este o unitate, astfel încît nu există nici 
multiplul, ci întregul este vid?. Iar dacă este divizibil într-un 
loc, iar într-altul nu, ipoteza pare arbitrară. Pînă la ce 
dimensiune și din ce cauză o parte a întregului se comportă 
astfel şi este plină, în timp ce o alta este divizată? În plus, 
în mod asemănător, ei spun că este necesar să se afirme că 
nu există mișcare. 

Așadar, din astfel de raționamente, trecînd peste senzație 
și disprețuind-o, pe motiv că s-ar cuveni să se dea urmare 
rațiunii, leleaţii] susțin că Totul este unic şi imobil, iar unii 
[dintre ei] că este infinit”. Căci limita [- spun aceştia —] l-ar 
face să fie limitat de vid. 


1. Aceasta era, se pare, poziţia lui Melissos, aşa cum o arată 
tratatul pseudoaristotelician numit De Melisso, Xenophane, 
Gorgia. 

2. Vezi discuția despre divizibilitatea completă la 317a și în conti- 
nuare, precum și notele aferente. 

3. Așadar teoria nu ar respecta regula non-arbitrarietăţii, vezi 
„Studiu introductiv”, pp. 28-29. Nici Leucip, nici Democrit nu 
reușesc să elimine complet această obiecţie adusă de unii eleați, 
precum Melissos, cu anticipație sau polemic. 

4. Melissos făcea următorul raționament paradoxal: „Este necesar 
ca ființa să înainteze fie spre plin, fie spre vid. Dar dintre 
acestea, plinul nu ar putea-o primi, iar vidul e nimic”. Deci 
ființa e imobilă (DK, b, 5). 

5. Melissos susținea că ceea-ce-este (ființa) e infinit, în timp ce 
pentru Parmenide ceea-ce-este era finit, „asemănător cu masa 
unei sfere” (DK, b, 8, 43). Vezi şi M, I, 5, 287b: „Parmenide a 
abordat Unul conform rațiunii, pe cînd Melissos a făcut-o luînd 
în considerare materia. Iată de ce primul susține că Unul este 
limitat, iar al doilea că este nemărginit”. 

Prin urmare, unii au formulat teorii despre adevăr! în 
acest fel şi din aceste motive. Însă?, chiar dacă se pare că 
acestea se întîmplă din perspectiva rațiunii, din perspectiva 
faptelor a judeca astfel pare aproape o sminteală !? Căci nici 
un nebun nu a ajuns într-atît de ieșit din minţi încît să i se 
pară că focul și gheaţa sînt unul și acelaşi lucru, ci numai 
lucrurile frumoase și cele care, din pricina obișnuinţei, apar 
[frumoase], unii fără minte cred că nu se deosebesc deloc !4 

Însă Leucip s-a gîndit că are argumente care, fiind puse 
în acord cu senzația, nu vor suprima nici generarea, nici 
nimicirea, nici mişcarea, nici multiplicitatea lucrurilor. El 
le-a concedat pe acestea fenomenelor, dar le-a concedat şi 
celor care instituie Unul faptul că nu ar putea exista mișcare 
fără vid şi că vidul e ceea-ce-nu-este; susţine că nici o parte 


1. Ar putea fi vorba și de o referință la „calea Adevărului” despre 
care Parmenide vorbește în poemul său (DK, b, 2, 3-4). 

2. Incertitudine textuală: tradus de Forster, începutul pasajului 
ar suna astfel: „Pe deasupra, chiar dacă se pare...”. Rashed 
frazează diferit paragraful care urmează. 

3. Această judecată severă la adresa eleaților (cf. Ph, I, 2-3), făcută 
din perspectiva cercetătorului naturii, este atenuată în Metafizica, 
unde perspectiva este diferită. Aici Aristotel recunoaşte că per- 
spectiva pur rațională care neagă multiplicitatea și mișcarea 
este dublată, la Parmenide cel puţin, de un discurs mai rezonabil 
şi „conform opiniei”, unde Unul este opus Multiplului și Focul, 
identificat cu ceea-ce-este, este opus Pămîntului, identificat cu 
ceea-ce-nu-este. Dar chiar și în GC, 318b, după cum s-a văzut, 
Aristotel discută această ultimă teză a lui Parmenide, consi- 
derîndu-l un fel de dualist. Vezi supra, p. 106, nota 3. 

4. Simţurile nu ne înșală, spune Aristotel, care va dezvolta 
această teorie în Despre suflet, III, 3, 427b. Putem însă avea 
reprezentări şi opinii greșite, care distorsionează rezultatul 
acestor experiențe senzoriale. Teza va fi preluată și de Epicur, 
care o va adapta la atomism şi îi va adăuga importanta doctrină 
despre „anticipație”. 

din ceea-ce-este nu e ceva-ce-nu-este!. Căci [la Leucip] ceea-ce- 
-este în sens principal este un plin desăvîrşit (nayunimpec ýy)’. 
Or, acest plin nu este unic, ci constă dintr-un număr infinit 
[de particule], invizibile din pricina micimii masei lor. Acestea 
se deplasează în vid (căci [- spune el —] vidul există) şi, 
atunci cînd se asociază, produc generarea, iar cînd se disociază, 
produc nimicirea [lucrurilor]. [Particulele] acționează și sînt 
afectate în măsura în care li se întîmplă să se atingă. În 
acest mod, [- zice el —] nu există unitate [autentică]?. Iar ele 
generează, cînd se asociază și se împletesc. Însă dintr-o 


1. Leucip este așadar un discipol infidel al eleaţilor. Ca să folosim 
expresia lui Platon din Sofistul, 241d, el comite un „paricid” 
asupra „părintelui Parmenide”, deoarece, la fel ca și Străinul 
din Elea al lui Platon din dialogul sus-menţionat, atribuie o 
anumită existenţă neființei, pentru a scoate ființa din blocaj și 
imobilitate absolută. Simplicius scrie în comentariul său la 
Fizica lui Aristotel: „Leucip din Elea sau din Milet (ambele se 
spun despre el), după ce s-a împărtășit cu filosofia lui Parmenide, 
nu a mers pe aceeași cale cu Parmenide şi Xenophanes, ci se 
pare că pe una contrară” (28, 4). Iar Diogenes Laertios afirmă 
că Leucip a fost discipolul lui Zenon din Elea (DL, IX, 30). 
Aristotel remarcă soluția genială de compromis adoptată de 
Leucip: acesta acceptă tezele eleate că mișcarea nu poate 
exista fără vid, că vidul este neființă şi că nici o parte a ființei 
(a ceea-ce-este) nu este fără ființă, adică vid. Dar consideră că, 
pentru a da seamă de fenomene — pe care nu le mai neglijează, 
precum Parmenide —, trebuie acceptat că vidul (ceea-ce-nu-este) 
există cumva, fiind distinct de neant, deși, în sens strict, nu 
este. 

2. Leucip distinge astfel existența autentică — ființa — de existența 
„secundă” care este vidul, ca și, probabil, de existența „mixtă” 
a corpurilor macroscopice, compuse din atomi şi vid. Despre 
cum a mai fost numit de Leucip și Democrit „plinul desăvîrșit”, 
vezi supra, p. 74, nota 1. 

3. Se poate traduce şi „în acest fel [ele, particulele] nu sînt una 


>» 


singură”. 

unitate autentică nu ar putea să se nască o multiplicitate, 
nici dintr-o multiplicitate autentică — o unitate, ci aceste 
transformări sînt imposibile. 

(325b) Însă, după cum Empedocle și cîţiva alţii afirmă că 
lucrurile sînt afectate prin intermediul porilor, în acest fel 
|se întîmplă și la Leucip]: orice alterare și orice afectare se 
petrec în acest mod, disocierea și nimicirea făcîndu-se prin 
contribuţia vidului, dar la fel şi creşterea, atunci cînd [cor- 
pusculii] solizi intră (într-un lucru]. 

Este necesar însă ca și Empedocle să spună cam ceea ce 
afirmă și Leucip: există anumite corpuri solide, însă ele sînt 
şi indivizibile, afară doar dacă porii nu sînt pretutindeni în 
continuitate. Dar așa ceva este cu neputinţă: căci, în acest 
caz, în afara porilor, nu va mai exista nici un alt solid, şi 
totul va fi vid. Așadar, este necesar ca [părțile] în contact să fie 
indivizibile, iar cele dintre ele să fie vide — ceea ce Empedocle 
numește „pori”. Dar în acest fel şi Leucip discută despre 
acțiune și afectarel. 

lată deci modurile potrivit cu care — după cum afirmă 
[acești gînditori] — unele lucruri acționează, iar altele sînt 
afectate. E clar și în legătură cu acestea, și cu privire la 
maniera în care discută, și totodată e clar că, în raport cu 
ipotezele de care ei [Leucip și Democrit] se folosesc, în mod 
manifest există aproape un acord [între aceste ipoteze şi 
consecințele trase] (oxe55v bpuodoyoupLEvuG)?. 


1. Teoria „porilor” a lui Empedocle avea analogii cu teoria vidului 
a lui Leucip. Aristotel vrea să arate că ipoteza vidului presupune 
şi ipoteza unor indivizibile, căci altminteri diviziunea totală ar 
transforma totul în vid. („Porii” ar fi în continuitate între ei.) 

2. Mugler traduce „d'accord avec la réalité”, ceea ce presupune că 
ouoioYovutwc este luat, ca la stoici, în sensul de poe 
ouooțovLEwuG, ceea ce nu mai pare să fie atestat la Aristotel 
şi deci mi se pare neplauzibil. Joachim şi Forster, ca şi mine, 
înţeleg adverbul ca desemnînd consistenţa interioară a teoriilor 
atomiste — ceea ce am numit „regula raționalității”. 

Dar la ceilalți există mai puţin [acord]: de exemplu, la 
Empedocle nu este clar în ce fel va exista generare, nimicire 
şi alterare. Într-adevăr, la cei dintîi [la atomiști], primele 
corpuri sînt indivizibile şi nu diferă decît prin formă; din 
aceste prime corpuri se constituie celelalte corpuri compuse 
și în ele, ca ultime produse, aceste compuse se descompun. 
La Empedocle însă este limpede că pînă la stadiul de elemente 
corpurile cunosc generare și nimicire; dar în cazul elemen- 
telor însele în ce fel apare și piere mărimea aglomerată 
respectivă ? Nu e clar. Empedocle nu poate explica aceasta, 
de vreme ce el neagă că există un element constituent al 
focului, la fel și al tuturor celorlalte [- apă, pămînt, aer], aşa 
cum a scris Platon în Timaiosl. 

Or, [Platon] ar spune același lucru cu Leucip, dacă nu ar 
exista o asemenea deosebire între ei: Leucip susține că indivi- 
zibilele sînt corpuri, în vreme ce Platon — că sînt suprafețe. 
De asemenea, primul spune că solidele indivizibile sînt deli- 
mitate de o infinitate de forme, celălalt — că numărul formelor 
este limitat? ; ambii admit însă indivizibilele şi faptul că ele 
sînt delimitate de forme. 


1. La Empedocle, apa, aerul, focul şi pămîntul sînt „elemente” 
autentice, căci nu se mai descompun. La Platon, în Timaios, 
fiecare element e constituit din particule de forma unui poliedru 
regulat: tetraedru pentru foc, cub pentru pămînt, octaedru 
pentru aer și icosaedru pentru apă. La rîndul lor, aceste poliedre 
regulate se descompun în suprafețe elementare: tetraedrul, 
octaedrul și icosaedrul în triunghiuri dreptunghice „scalene” 
(jumătatea triunghiului echilateral, sau triunghiuri dreptunghice 
a căror ipotenuză e dublul uneia dintre catete), respectiv în 
triunghiuri dreptunghice isoscele în cazul cubului. Probabil că 
reproșul la adresa lui Platon se referă aici la faptul că focul, 
apa etc. nu conţin un element fizic, ci elemente matematice sau 
geometrice, fiind dificil de înţeles în ce fel acestea pot constitui 
un corp fizic — printr-un fel de salt între genuri diferite. 

2. Aceasta este într-adevăr marea inovaţie introdusă de Platon: 
formele elementare sînt limitate specific ca număr și există şi 

Pornind de aici, la Leucip generarea și disoluția s-ar face 
prin două moduri: prin vid [disoluția] și prin contact [gene- 
rarea]. La Platon, ambele nu au loc decît prin contact, căci 
el neagă existenţa vidului. Însă despre suprafețele indivizibile 
am vorbit în alt loc?. Să renunțăm acum să discutăm mai pe 
larg despre ce se întîmplă cu corpurile indivizibile; totuşi să 
facem o scurtă digresiune: 

(826a) Este necesar ca [Leucip] să considere toate indivi- 
zibilele ca non-afectabile (căci nu e posibil să fie afectate 


o rațiune suficientă pentru care ele sînt astfel : geometric, numă- 
rul poliedrelor regulate este cinci, dintre care dodecaedrul nu 
este utilizat pentru alcătuirea elementelor, deoarece pentagonul 
regulat care alcătuiește fețele sale nu se poate descompune în 
cele două specii de triunghiuri elementare. Înapoia acestor 
considerații se află „principiul binelui” și „principiul economiei” : 
Demiurgul a alcătuit lumea ca pe cea mai desăvîrșită copie cu 
putință a modelului inteligibil (Ti, 28a-29b). 

1. Probabil că Aristotel se referă la un pasaj precum cel din Ti, 58b, 
unde Platon spune că mişcarea cosmosului „strînge toate elemen- 
tele și nu îngăduie să rămînă nici un loc vid”. În fapt însă, 
Platon se vede obligat probabil (deşi nu admite explicit) să 
accepte vidul în interiorul corpurilor sale poliedrice, despre 
care afirmă că sînt alcătuite din suprafeţe. De asemenea, polie- 
drele regulate, cu excepţia cubului, nu pot umple spațiul, lăsînd 
între ele spaţii vide. În DC, III, 7, 306, Aristotel comite însă o 
eroare, crezînd că nu numai cubul, ci și tetraedrul poate umple 
spaţiul — ceea ce este fals. 

2. Mai ales în DC, III, 6-7, Aristotel face critica teoriei elementelor 
din Timaios. Iată cîteva dintre obiecţii: corpurile trebuie să fie 
alcătuite din principii conforme cu natura lor ; or, „elementele” 
platoniciene, deși fizice, sînt alcătuite din corpuri geometrice, 
ba chiar din suprafeţe. O piramidă sau un cub, divizate, nu dau 
părți omogene cu ele însele, în timp ce un corp fizic, precum 
apa, se divide în părți omogene. Pămîntul nu se poate transforma 
în alte elemente (ceea ce constată și Platon), consecință contrazisă 
de evidenţa fenomenelor. 

altfel decît prin intermediul vidului) şi incapabile să producă 
vreo afectare. Nu e cu putinţă deci să fie nici reci, nici tari. 
Şi măcar asta e absurd, să se acorde numai figurii sferice 
caldul!, deoarece este necesar ca recele — contrariul — să 
revină unei alte figuri?. Este absurd şi dacă aceasta se în- 
tîmplă — mă refer la căldură și răceală —, dar nu vor exista 
greutate și ușurime, duritate și moliciune. Totuși Democrit 
susține că fiecare indivizibil este mai greu în funcție de 
excesul [dimensiunii sale], încît e clar că va fi şi mai cald din 
aceeaşi cauză. Dar dacă [atomii] sînt astfel, e imposibil să 


1. E vorba despre foc, despre care atomiștii, Leucip și Democrit, 
credeau că este alcătuit din atomi sferici. Dar ei atribuiau și 
sufletului atomi sferici. Vezi Despre suflet, II, 405a: „Dintre 
forme, el (Democrit) afirmă că cea sferică este cea mai mobilă; 
de acest fel ar fi mintea și focul”. Vezi și DC, IV, 303a: „Ei nu 
au precizat ce fel de formă are fiecare element, ci numai focului 
i-au atribuit forma sferică; aerul, apa şi restul le-au distins 
prin mărime și micime, ca fiind natura lor un fel de panspermie 
a tuturor elementelor”. În general, atomii nu pot fi calzi sau 
reci, tari sau moi etc., deoarece toate aceste proprietăți aparțin 
compușilor, atomii neavînd decît soliditate, formă, dimensiune 
şi mișcare. 

2. În termenii fizicii atomiste aceasta nu era absurd: caldul ţinea 
de mobilitatea atomilor sferici, iar în rest, toate elementele 
alcătuite din atomi non-sferici deveneau, prin contrast, reci. 
Aristotel însă observă că o formă sau o figură nu are contrariu; 
deci, dacă e atribuit caldul sferei (sau tetraedrului, la Platon), 
recele ar trebui să fie atribuit unei figuri contrare — ceea ce e 
imposibil. Vezi DC, III, 8, 307b, 8. 

3. Cum se arată mai departe, pentru Aristotel corpurile au două 
proprietăți esenţiale — cald/rece și umed/uscat, celelalte redu- 
cîndu-se la ele. De asemenea, fiecare corp simplu are „un loc 
natura!” — focul spre periferia lumii, pămîntul spre centrul ei, 
iar apa şi aerul sînt intermediare. De aceea ele devin ușoare, 
respectiv grele. Așadar, la Aristotel perechile de proprietăți 
(elementele) contrare sînt asociate şi nu pot fi separate de 

nu fie afectaţi reciproc, de exemplu acela puţin cald! să fie 
afectat de către acela foarte cald. Iar dacă cel dur [suferă o 
afectare], atunci și cel moale [o va suferi]. Însă moalele e definit 
prin faptul de a fi afectat. Căci ceea ce cedează este moale?. 

Însă este absurd chiar și dacă nu există nici o calitate [la 
atomi] în afară de formă. [Și e absurd] chiar dacă există, dar 
este numai una singură, de exemplu, un atom să fie rece, iar 
altul cald. Căci nu ar putea exista o unică natură a lor’. Dar, 


corpuri, deoarece ele sînt actualizările corpului posibil. La 
Democrit însă, ele erau doar „proprietăţi secundare” şi nu exista 
motiv pentru care să fie asociate corpurilor elementare. 

Pe de altă parte, chestiunea dacă pentru Democrit atomii aveau 
greutate rămîne controversată. Din pasajul de mai sus rezultă 
că ar avea. Dintr-un pasaj din Theophrastos, discipolul lui 
Aristotel, pare să rezulte că greul şi uşorul revin mai curînd 
corpurilor compuse, fiindcă cele ușoare posedă mai mult vid 
decît celelalte (DK, 68, a, 135). În fine, din alte relatări doxografice 
rezultă că Democrit atribuia atomilor doar mărime și mişcare, 
greutatea fiind astfel o „proprietate secundară” (DK, 68, a, 47). 
O posibilitate avansată de J. Burnet este că, în sine, atomii nu 
aveau greutate, dar, odată incluși într-o lume, ei se deplasau în 
așa fel încît să „pară” că au greutate. Oricum, faptul că, pentru 
Democrit (dar nu și pentru Epicur, care va relua, parţial, fizica 
lui Democrit), spaţiul infinit nu are direcţii privilegiate (Cicero, 
De fin., 1, 6, 17) se acordă mai bine cu ideea că pentru el atomii 
nu aveau, în sine, greutate, deoarece aceasta nu avea sens decît 
în contextul unei anumite lumi — or, Universul infinit conținea o 
infinitate de lumi. 

1. Unele manuscrise, urmate de Rashed: „acela puțin rece...”. 

2. Din nou trebuie remarcat refuzul lui Aristotel de a accepta 
principiile fizicii lui Democrit, bazată pe distincția dintre „pro- 
prietăți esențiale” și „proprietăți secundare”: moalele rezultă 
dintr-o anumită configurație a atomilor și din existenţa vidului 
intermediar şi nu este o proprietate intrinsecă a atomilor. 

3. Dacă un atom este doar cald, iar altul doar rece, ce au ei doi în 
comun, pentru ca să existe o natură unică a lor? 

de asemenea, este imposibil și a acorda mai multe [calităţi] 
unui singur [atom]. Căci fiind el indivizibil, va păstra afectările 
[multiple] în același [loc], astfel încît, în caz că este afectat, 
se va răci în aceeași măsură în care va acţiona sau va fi 
afectat într-alt mod. La fel și în ceea ce privește restul 
afectărilor (proprietăților). Aceeași consecință are loc atît 
pentru cei care susțin indivizibilitatea volumelor, cît și pentru 
cei [care susțin indivizibilitatea] suprafețelor: [nici unele, 
nici celelalte] nu pot deveni nici mai rarefiate, nici mai 
dense, neexistînd vid în interiorul indivizibilelor!. 

De asemenea, este absurd ca [corpurile] mici să fie indi- 
vizibile, iar cele mari să nu fie. Desigur, este rezonabil să 
credem că cele mari se fragmentează mai mult decît cele 
mici. Unele se desfac ușor, precum cele mari, pentru că se 
izbesc de multe [alte corpuri]. Dar de ce, la modul general, 
indivizibilitatea să existe mai curînd la [corpurile] mici decît 
la cele mari ?? 

Apoi, oare există o singură natură a tuturor acestor solide 
sau există unele diferite de celelalte, de pildă, unele ar fi de 


1. Pentru Leucip şi Democrit aceasta nu este necesar, deoarece 
„calitățile secundare” sînt ale corpurilor macroscopice, nu ale 
atomilor. Drept proprietăţi primare intrinsece, atomii posedă 
doar soliditatea, forma și dimensiunea (eventual greutatea), 
iar în combinaţiile lor contează numai tipul atomilor, ordinea 
lor și poziția. Pe de altă parte, Platon încearcă să explice diversele 
varietăți ale elementelor însele prin presupunerea că atomii 
poliedrici de același tip au mărimi diferite (Ti, 57c-d). De fapt, 
Platon lasă posibilitatea ca în interiorul corpurilor sale să existe 
vid. Vezi supra, p. 149, nota 1. Desigur că nici suprafețele 
geometrice nu puteau avea vid în ele, nefiind corpuri. 

2. Democrit admitea, se pare, și existența unor atomi foarte mari, 
chiar de dimensiunea unei lumi, încercînd să evite probabil în 
acest mod posibilitatea unei obiecţii de felul celei a lui Aristotel 
(DK, 68, a, 47). Totuși, obiecția este serioasă: dacă limitarea 
dimensiunii atomilor e inexistentă, de ce nu există atomi vizibili ? 

foc, altele de pămînt, sub raportul masei lor? Dacă există o 
singură natură a tuturor, care este cauza care le-a separat 
[între ele]? Sau de ce nu formează un singur corp prin contact, 
așa cum face apa cînd intră în contact cu apa? Căci prin 
nimic nu se deosebește [apa] a doua de cea dintîi. lar dacă 
sînt diferite, care sînt aceste [corpuri diferite]? E clar că 
trebuie considerate drept principii ale lucrurilor rezultante mai 
curînd aceste (326b) [corpuri diferite] decît formele [atomice]!. 

În plus, dacă [indivizibilele] sînt diferite ca natură, [sînt 
greu de explicat acțiunile reciproce], fie că ar acţiona, fie că 
ar suferi acţiunea prin contact reciproc?. 

În plus, care este agentul care pune [atomul] în mișcare? 
Dacă este un altul decît el însuși, lindivizibilele vor fi] supuse 
afectării. lar dacă fiecare indivizibil se pune în mișcare pe sine, 
fie va fi [de fapt] divizibil, printr-o parte mișcînd, printr-alta 
fiind mișcat, fie [dacă rămîne indivizibil] va fi supus contrariilor 
cu privire la aceeași [parte]. Atunci materia sa nu numai că va 
fi una singură numeric, dar şi una singură în posibilitate. 


1. Şi aceasta este o obiecție importantă care ţintește caracterul 
adesea arbitrar al teoriei atomiste: separarea unei materii 
identice într-o infinitate de forme diferite e inexplicabilă, ca și 
imposibilitatea reunirii sale la loc, odată ce s-a produs separarea. 

2. Frază înţeleasă destul de diferit de traducători din pricina 
lapidarităţii şi a incompletitudinii sale. Înţeleg că Aristotel îi 
reproșează lui Democrit inconsecvenţa : o dată susține că numai 
cele identice pot acţiona reciproc (GC, I, 7, 323b), dar acum 
pare să trebuiască să admită o diferenţă în natura atomilor. 

3. Posibilitatea de a mișca şi aceea de a fi mișcat ar trebui să 
coincidă. Aşadar, neexistînd decît o singură materie, de unde 
va veni actualizarea? vrea să întrebe Aristotel. De fapt, pentru 
atomișşti, mișcarea era eternă, nefiind nici creată, nici pierdută. De 
aceea, credea Democrit, nu era treaba fizicianului să o explice. Vezi 
Ph, 252a, 35. Pentru Aristotel, această ipoteză, atît de „modernă”, 
părea contrafactuală, deoarece se părea că numeroase corpuri 
rămîn imobile atîta vreme cît ceva nu le-ar pune în mișcare. 

Sînt unii! însă care susţin că afectările ajung [la corpuri] 
printr-o mișcare intermediată de pori?; însă, dacă [mișcarea] 
are loc atunci cînd porii sînt umpluţi, ei sînt ceva inutil. 
Într-adevăr, dacă Totul este afectat în acest fel, ar fi afectat 
în același mod şi fără să aibă pori, adică fiind continuu. 

În plus, în ce fel e cu putință să se întîmple ceea ce ei 
afirmă în legătură cu vederea în transparență? Căci nici 
prin contact nu-i cu putinţă ca [unii corpusculi] să traverseze 
corpurile transparente, nici să străbată porii acestora, dacă 
fiecare por este plin. Care este, într-adevăr, deosebirea dintre 
aceștia [plini] şi faptul de a nu avea pori? Orice lucru în fapt 
va fi în mod asemănător plin. 

Însă, chiar dacă acești pori sînt vidaţi, dar dacă corpurile 
trebuie să aibă pori în ele, se va petrece din nou umplerea 
lor. lar dacă [porii] sînt de o asemenea dimensiune [mică] 
încît să nu primească nici un corp, este ridicol să se creadă 
că există vidul mic, dar că nu există vid mare, indiferent de 
dimensiune, sau să se creadă că vidul este altceva decît locul 
unui corp, astfel încît este clar că volumul vid va fi egal cu 
[volumul] oricărui corp?. 

În general este superfluu a presupune existenţa porilor. 
Dacă, într-adevăr, nici un lucru nu acționează prin contact, 
el nu va acționa nici străbătînd porii. lar dacă acţionează 


1. Se revine la Empedocle și la discipolii săi. 

2. O conjectură utilă a lui Ch. Mugler, pe care o urmez. Textul 
manuscriselor ar da în traducere : „printr-o mişcare a porilor”. 

3. Aristotel vrea să arate că teoria lui Empedocle asupra „porilor”, 
prin care corpurile interacționează, este ori inutilă, dacă porii 
sînt plini, ori reductibilă la atomismul „clasic” ; or, avînd nevoie 
de ipoteza vidului actualizat, acesta creează o problemă dificilă. 
Probabil că unii dintre adepţii lui Empedocle acceptau „vidul 
mic” din interiorul corpului, dar îl respingeau pe cel „mare”, 
admis însă de atomiști. Expresia „marele vid” (Eva xevòv) e 
una dintre cele prin care aceștia din urmă desemnează spațiul 
infinit și pare a fi fost folosită de Leucip. 

prin contact, chiar și în absenţa porilor unele lucruri vor fi 
afectate, altele vor acţiona, fiind ele în acest fel prin natură 
unele față de altele. 

Din acestea este limpede că „teoria porilor”, admisă de 
unii, este sau falsă, sau inutilă. Este ridicol să admiţi pori 
dacă există divizibilitate completă a corpurilor. Căci ele pot 
fi separate în măsura în care sînt divizibile. 


9 


Să arătăm felul în care se regăsesc în lucruri generarea, 
activitatea și afectarea, considerînd principiul de multe ori 
menționat : dacă ceva de un anume fel este, pe de o parte, în 
posibilitate, pe de alta, în actualizare, este natural ca el să 
nu fie afectat doar într-o parte, iar într-alta nu; ci [lucrul 
este afectat] în totalitate, în măsura în care el este în acel 
fel, și anume mai mult sau mai puțin, în măsura în care el 
este în acel fel mai mult sau mai puţin. În acest mod s-ar 
putea vorbi mai curînd despre pori, în felul în care se întind 
într-un zăcămînt vinele continue (327a) de minereu. 

Orice lucru concrescut cu sine și unitar este, deci, non-afec- 
tabil. De asemenea [non-afectabile] sînt şi cele care nu intră 
în atingere nici între ele, nici cu altele care pot în mod 
natural să acționeze și să fie afectate. Spun, de exemplu, că 
focul încălzeşte nu numai prin contact, ci și de la distanță. 
Căci focul încălzește [prin contact] aerul, aerul — fiind capabil 
prin natură să acționeze și să fie afectat — încălzește corpul. 

Cînd însă se consideră că un corp poate fi afectat într-o 
parte, iar într-alta nu, trebuie vorbit astfel după ce am făcut 
o anume distincție de principiu: dacă mărimea nu este divi- 
zibilă în întregul ei, ci există corp sau suprafață indivizibile, 
lun lucru] nu ar putea fi afectat în întregul său și nu ar 
putea exista [un corp] continuu. Dar dacă această concluzie 
este falsă și orice corp este divizibil, nu există nici o deosebire 
între a spune că părțile sale sînt divizate, dar în contact şi 

a spune că există posibilitatea diviziunii. Căci dacă corpul 
poate fi segmentat după contactele [dintre părți] — după cum 
susțin unii —, chiar dacă încă nu ar fi fost divizat efectiv, el 
va fi [sigur] divizat, deoarece e cu putinţă să fie divizat la un 
moment dat şi nu se întîmplă nimic imposibill. 

În general, este absurd acest mod de generare — numai 
prin scindarea corpurilor. Într-adevăr, o astfel de teză suprimă 
alterarea; însă noi vedem că același corp, continuu fiind, 
uneori lichid, alteori solid, nu suferă aceste afectări prin 
asociere şi disociere, şi nici prin „orientare” şi „dispunere”?, 
cum spune Democrit. Un solid nu provine dintr-un lichid 
nici cînd [atomii] își schimbă orientarea, nici dispunerea 
naturală?. Și nici nu conţine [particule] tari şi solide, indi- 
vizibile ca volum. Ci, în mod asemănător, [corpul] ba este 
lichid în întregul său, ba este tare și solid în întregul său. 

Și, în plus, nu-i cu putinţă [conform teoriei atomice] să 
existe creştere şi descreștere. Căci nu orice lucru se va fi 
făcut mai mare dacă i se va adăuga ceva, și nu orice lucru va 
fi modificat, fie amestecîndu-se un altul, fie transformîndu-se 
în sine. 

S-a stabilit în acest fel, prin urmare, că fiecare generează 
și acționează, că se naște și e afectat reciproc; s-a văzut în 
ce mod sînt acestea cu putinţă ; s-a spus şi care anume dintre 


1. Vezi supra, p. 90, nota 2. 

2. Cf. M, I, 4, 985b. Este vorba, în terminologia ioniană a lui 
Democrit, despre ordinea și poziționarea atomilor, ceea ce ar fi 
putut explica afectările suferite de lucruri. Vezi supra, p. 81, 
nota 2. Din nou, Aristotel respinge teoria atomistă pe motiv că 
nu oferă explicația fenomenelor. Vezi nota următoare. 

3. Noi știm astăzi că, în general, Democrit avea dreptate: un 
lichid se solidifică atunci cînd atomii sau moleculele lui se 
orientează sub forma unor structuri geometrice regulate, în 
timp ce în lichid particulele se află în dezordine. Numai că el 
nu putea să o dovedească, iar ipotezele sale (atomii indivizibili 
şi vidul) păreau arbitrare. 

acestea sînt afirmate de către unii filosofi ca reale, fără însă 
a fi cu putință. 


10 


Mai rămîne să cercetăm, în conformitate cu aceeași metodă, 
amestecul: aceasta reprezintă cea de-a treia dintre problemele 
prezentate la început!. Trebuie deci examinat: 

— ce este amestecul și este miscibilul; 

— pentru ce fel de existente există amestec și în ce mod; 

— în plus, dacă există amestec, sau dacă există [numai] 
fals [amestec]. 

Căci unii susțin că este imposibil ca ceva să se amestece 
cu altceva. Într-adevăr, spun ei, dacă există încă corpurile 
amestecate (327b) şi dacă ele nu sînt alterate, nici unul nu 
este acum mai amestecat decît era înainte, ci ele sînt la fel. 
Iar dacă unul dintre ele piere, nu avem amestec, ci unul 
există, iar altul nu, însă amestecul este al unor corpuri aflate 
în aceeași condiţie. [Și susţin că,] în același fel, [avem un 
fals amestec] dacă ambii constituenți au fost nimiciţi, atunci 
cînd ei, fiind amestecați, se unesc. Căci nu sînt amestecate 
[în mod real] cele care nu sînt deloc?. 

Această teorie [a noastră] pare a căuta să distingă, așadar, 
prin ce se deosebește amestecul de generare și nimicire, și 


1. Vezi GC, I, 322b. 

2. Prima variantă era, probabil, susținută de Empedocle și de 
atomiști, pentru care constituenţii primari nu se modifică, iar 
amestecul apare numai la nivel macroscopic — ceea ce noi numim, 
azi, amestec fizic. Cea de-a doua și a treia variantă se referă 
probabil la amestectul unor substanțe deja compuse, care în 
amestec se descompun în elementele de bază — de exemplu, 
triunghiurile elementare platoniciene — pentru a se recombina. 
În esență, aporia spune că, dacă corpurile rămîn, nu avem 
amestec real, ci numai juxtapunere, iar dacă nu rămîn, ci pier, din 
nou nu avem amestec, deoarece nu se pot amesteca inexistentele. 

prin ce se deosebeşte miscibilul de generabil și destructibil, 
de vreme ce este limpede că trebuie să se deosebească, dacă 
există [amestec real]. Or, acestea fiind clarificate, ar putea 
fi soluționate dificultăţile. 

Noi afirmăm că lemnul nu s-a amestecat cu focul, că 
lemnul, cînd arde, nu se amestecă și că lemnul [nu se amestecă] 
nici cu propriile părți, nici cu focul, ci [spunem] că focul se 
naşte, iar lemnul piere. În același fel, nici hrana nu se amestecă 
cu corpul, nici forma nu se amestecă cu ceara atunci cînd cea 
dintîi dă formă masei [de ceară]. Și nici corpul, nici albul și 
nici, în general, proprietățile şi dispozițiile permanente nu 
se pot amesteca cu lucrurile. Căci vedem că ele se conservă 
[în așa-zisul amestec]. Și nici albul și știința nu pot fi ames- 
tecate, şi nici un lucru inseparabil [nu se poate amesteca]!. 

De aceea nu este corect ceea ce spun cei care afirmă că 
„toate cîndva au fost laolaltă” (múv uov) şi că erau ames- 
tecate?. Într-adevăr, nu este posibil ca orice să se amestece cu 
orice, ci trebuie ca ambele [corpuri] care au format amestecul 
să poată fi separate. Or, nici o proprietate nu e separabilă [de 
suportul ei]. 

Însă, deoarece unele lucruri sînt în posibilitate, iar altele 
sînt în actualizare, este cu putință să existe într-un sens 


1. În primele două cazuri (focul și hrana) avem generare şi nimicire. 
În celelalte avem reunire dintre un substrat (ceara etc.) şi o 
proprietate care modifică substratul. Aceste proprietăţi sînt 
inseparabile fizic de un substrat, căci nu putem avea alb ca 
atare, ci numai un obiect alb, sau ştiinţă ca atare, ci numai 
ştiinţă într-un om. În general, pentru ca două lucruri să poată 
fi amestecate, ele trebuie să fie ambele fiinţe (căci numai ființele 
au o existență separată) și nu să aparţină unor categorii diferite 
sau genuri diferite. 

2. Aceasta era teoria lui Anaxagoras, dar este posibil să existe și 
o referire la Anaximandros. Cf. M, I, 8, 989a ; IV, 5, 1009a; XII, 
2, 1070b. 

lucruri amestecate, iar în alt sens să nu existe : în actualizare 
a apărut [după reunire] ceva diferit din lucrurile [puse laolaltă], 
dar în posibilitate fiecare dintre acelea persistă să fie încă 
ceea ce era înainte de a fi amestecat și ele nu au pierit [ca 
posibilitate]. Asta era dificultatea de dinainte. Se pare însă 
că cele care au fost amestecate și care mai înainte s-au reunit 
din ingrediente separate pot şi să se separe din nou. Ele nu 
rămîn în actualizare [distincte] precum albul și corpul, nici 
nu pier — nici unul dintre ele!, nici ambele. Căci posibilitatea 
lor [de a se actualiza din nou] se conservă?. 

Să lăsăm de aceea această chestiune și să purcedem la 
cea care urmează în continuare: dacă amestecul este ceva în 
raport cu senzația. Atunci cînd ingredientele care sînt ames- 
tecate sînt divizate în părți mici și sînt alăturate în așa fel 
încît fiecare să nu mai apară distinct pentru senzaţie, oare 
atunci sînt amestecate, ori nu? (328a) Sau e posibil [pentru 
amestec] ca oricare parte [oricît de mică] a unui ingredient 
să fie alăturată oricărei părți [oricît de mici] a celuilalt 
ingredient? Este ca atunci cînd se amestecă boabe de grîu și 
de orz, fiecare bob de un soi stînd lîngă un bob de alt soi. 

Dacă însă orice corp este divizibil, oricare parte [a unuia] 
ar trebui să se afle lîngă oricare parte a celuilalt, în caz că 
un corp amestecat cu un alt corp are părți de același fel cu 
întregul (opuoiouepeş). Or, fiindcă nu e posibil de divizat 
corpurile în părți minime [indivizibile], şi nici juxtapunerea 
nu e totuna cu amestecul, ci sînt diferite, este limpede că nu 
trebuie afirmat că, fie şi [juxtapuse] sub formă de părți 
mici, corpurile au format un amestec. Vom avea juxtapunere 


1. M. Rashed: „nici fiecare dintre ele”. 

2. Amestecul autentic (comparabil cumva cu combinarea chimică) 
constă în dispariția ingredientelor în actualizare și apariţia în 
actualizare a unui compus cu proprietăți caracteristice și noi. 
Totuşi, ingredientele nu dispar în posibilitate şi ele s-ar putea 
din nou actualiza, dacă compusul dispare în actualizare. 

(oúvðeorc), nu mixtură (scptoig) şi amestec (ul), iar partea 
nu va avea aceeaşi esenţă ca şi întregull. 

Noi afirmăm însă că, dacă ceva trebuie să fie amestecat, 
amestecul are părțile identice cu întregul și că, aşa cum 
partea apei este tot apă, astfel este şi partea a ceea ce a fost 
amestecat. Dacă însă amestecul ar fi o juxtapunere de părți 
mici, nu se va întîmpla nimic din acestea, ci ele vor fi ames- 
tecate numai în raport cu senzaţia (și încă același lucru va 
fi amestecat numai pentru unul care nu are vederea ascuțită, 
dar pentru Lynceus? nu va fi amestecat), nici [nu va exista 
amestec] prin diviziune, astfel încît oricare parte dintr-unul 
din ingrediente să fie alături de o parte [numai] din celălalt. 
Căci este imposibil [ca un corp] să fie divizat în acest fel?. 
Fie, prin urmare, nu există amestec, fie trebuie explicat din 
nou în ce fel acest fenomen este posibil. 

Aşa cum am spus, unele corpuri acționează, altele sînt 
afectate de primele. Unele își schimbă rolul între ele, anume 
cîte au aceeași materie: ele acționează reciproc şi sînt afectate 
reciproc. Altele însă acționează, rămînînd neafectate : acelea 
care nu au aceeași materie. Nu există amestec al acestora 


1. Un amestec autentic ar fi numai acela unde orice parte — oricît 
de mică — ar avea aceleași proprietăţi cu întregul, ceea ce se 
exprimă prin identitatea de esență. Ceea ce nu se întîmplă cînd — 
să zicem — se amestecă pilitură de fier cu nisip fin. 

2. Lynceus, a cărui vedere era extrem de ascuţită, era unul dintre 
argonauțţi. 

3. Oricât ai diviza un corp, ai putea continua diviziunea mai departe, 
astfel încît niciodată nu se poate spune că o parte, oricît de 
mică, a unui ingredient se învecinează numai cu părți din 
celălalt ingredient, deoarece particula respectivă poate fi divizată 
mai departe și, în acest caz, partea ei se va fi învecinat și cu 
părţi omogene cu ea însăşi. În fapt, condiţia amestecului — orice 
parte a unui ingredient să se învecineze numai cu părți ale 
celuilalt ingredient — poate fi respectată, într-un corp continuu, 
numai dacă părţile devin puncte fără dimensiuni, ceea ce e 
imposibil. 

din urmă. De aceea, nici medicina nu produce sănătatea, 
nici sănătatea [nu produce sănătatea din corpuri] ameste- 
dându-se cu corpurilel. 

Dintre corpurile care sînt active şi afectate, acelea uşor de 
divizat, cînd sînt multe puse laolaltă cu puţine, respectiv cînd 
cele mari sînt [puse laolaltă] cu altele mici, nu produc amestec, 
ci creștere a ingredientului dominant. Căci unul dintre ele se 
transformă în ingredientul dominant ; de exemplu, o picătură 
de vin nu se amestecă cu zece mii de măsuri de apă?, ci forma 
sa se dizolvă și se transformă în apă cu totul. Dar atunci 
cînd ingredientele sînt cumva egale ca putere, atunci fiecare 
ingredient se transformă, ieşind din natura proprie, în prin- 
cipiul dominant [al întregului]; însă acum nu apare nici 
unul din ele [în final], ci apare ceva intermediar și comun. 

Este limpede, așadar, că sînt miscibile acele corpuri care 
posedă o contrarietate a agenților respectivi, deoarece ele 
pot fi afectate reciproc. Și se amestecă mai uşor corpurile 
mici juxtapuse unor corpuri mici, deoarece se întrepătrund 
reciproc mai uşor şi mai repede. Însă corpul mare şi afectat 
de un corp mare realizează același efect în mai mult timp. 
De aceea (328b), dintre corpurile divizibile și afectabile, acelea 
ușor delimitabile [în părţi] sînt miscibile. (Ele, într-adevăr, se 
divid uşor în părți mici — asta era esenţa ușor-delimitabilului?.) 


1. De fapt, așa cum arătase mai înainte Aristotel, medicina (ca 
principiu formal) produce sănătatea, dar nu direct, ci prin inter- 
mediul medicului mai întîi, apoi al medicamentelor administrate 
de acesta. Nu există însă, desigur, amestec dintre medicină și 
sănătate. Pe de altă parte, sănătatea este o calitate, iar corpul — 
o fiinţă. Ele se află deci în categorii distincte și nu se pot amesteca. 

2. Aristotel vrea să spună că, în sensul celor spuse, lichidul rezultat 
de fapt este apă și nu se poate vorbi despre amestec, adică 
despre un produs în esenţa lui diferit de ingrediente. Termenul 
grec pentru unitatea de măsură a capacităţii echivalentă cu 
cca 3,24 litri este xog. 

3. Altă lecțiune: „aceasta era caracteristica lui a fi ușor-delimitabil”. 

De exemplu, cele mai miscibile corpuri sînt lichidele. Căci 
dintre corpurile divizibile lichidul este cel mai uşor delimitabil 
[în părți], dacă nu e vîscos. Cele vîscoase însă numai sporesc 
şi măresc masa [finală]. 

Cînd însă numai unul dintre ingrediente e afectabil sau 
e puternic afectabil, în timp ce celălalt e puțin afectabil, 
amestecul este sau deloc cu [proprietăţi] din ambele, sau cu 
puţine [astfel de proprietăţi], ceea ce se întîmplă în cazul 
cositorului și al cuprului. Căci unele [corpuri] se arată ezitante 
şi indecise unele față de altele: se pare că sînt cumva puțin 
miscibile şi că unul e receptacul, altul — formă. Ceea ce se 
întîmplă chiar la aceste metale: căci cositorul fiind ca o 
afectare fără materie a cuprului, cînd e amestecat, aproape 
dispare şi se duce colorînd numai [aliajul]. Același lucru se 
întîmplă şi în alte cazuri. 

Este limpede din cele arătate şi că: 

— există amestec; 
și ce este; 
și din ce cauză este; 
și ce fel de lucruri sînt miscibile, în momentul cînd există 
corpuri afectabile reciproc, ușor de delimitat şi de divizat. 

Căci acestea, cînd sînt amestecate, nici nu au pierit, nici 
nu rămîn în absolut la fel; amestecul lor nu formează o 
juxtapunere și nici nu este vorba despre un amestec [numai] 
în raport cu senzaţia. Ci este miscibil corpul care, fiind uşor 
de delimitat, e afectat şi e activ; el e miscibil cu un corp 
asemenea lui (căci miscibilul se raportează la un altul de 
același tip). lar amestecul este unirea corpurilor miscibile 
care suferă o alterare [în procesul unirii]. 


1. Termenul utilizat de Aristotel, opuiwpuov, înseamnă aici altceva 
decît ceea ce înseamnă în sensul său uzual la filosof (termeni 


care au același nume, dar fără o legătură de esență). Vezi Ph, 
249a. 


Cartea a Il-a 


1 


Așadar, în legătură cu amestecul și contactul, cu acțiunea 


și cu afectarea s-a arătat în ce fel acestea au loc la lucrurile 
care se modifică potrivit naturii. 


În plus, s-a vorbit și despre generarea și nimicirea absolute: 
— ce anume e supus acestora; 

— în ce mod [se petrece]; 

— şi din ce cauză. 

În mod similar, s-a discutat şi despre alterare: 

— ce anume este procesul alterării; 

— ce deosebire există între aceste procese. 

Mai rămîne să se cerceteze în legătură cu așa-numitele „ele- 


mente” ale corpurilor. Căci generarea și nimicirea nu ajung la 
toate ființele constituite natural în absenţa corpurilor senzoriale. 


Unii susţin că există o singură materie-substrat a acestor 


corpuri, stabilind că ea este, de pildă, aerul, sau focul, sau 
ceva intermediar (329a) — și fiind ea corp și [corp] separabili. 
Alţii vorbesc despre mai multe [elemente] decît unul singur: 
unii [dintre aceștia] iau în considerare focul și pămîntul; 
alții adaugă acestora aerul ca pe un alt treilea [element]?; în 


1. Vezi supra, p. 72, nota 1. „Elementul intermediar” ar putea fi 


2. 


apeiron-ul lui Anaximandros. 

Parmenide, în teoria sa privitoare la lumea aparentă, era „dua- 
list”. Vezi supra, p. 145, nota 3. Referinţa următoare este la 
poetul și filosoful Ion din Chios (secolul al V-lea î.e.n.), care 
adăuga aerul printre elemente, alături de pămînt și foc. 

fine, alţii, precum Empedocle, mai consideră și apa drept un 
al patrulea [element]. Cînd acestea se asociază şi se disociază, 
sau se alterează, lucrurile sînt generate și pier. 

Să cădem de acord că este just ca primordiile (m npara) 
să fie numite „principii” şi „elemente” 1. Cînd ele se modifică, 
fie prin asociere și disociere, fie în alt fel, apar generarea şi 
nimicirea. Greşesc însă aceia care iau în calcul o singură 
materie, în afara amintitelor [elemente], iar pe aceasta o 
consideră corporală şi separabilă. Căci este imposibil ca un 
asemenea corp să fie lipsit de o contrarietate perceptibilă 
prin simţuri. Într-adevăr, acest „indefinit” pe care unii îl 
consideră principiu este cu necesitate fie ușor, fie greu, fie 
rece, fie cald?. 

Pe de altă parte, în felul în care stă scris în Timaios, 
[această materie unică] nu comportă nici o definire distinctivă 
(Sopou6c). Într-adevăr, [Platon] nu a vorbit clar despre 
„receptaculul universal”, şi anume dacă este separat de 


1. Joachim și Fowler: primary materials; Mugler: matières pri- 
mordiales; Rashed: corps premiers. Traducătorii obişnuiesc 
adesea să completeze textul autorului, chiar și atunci cînd 
aceasta nu ar fi recomandabil. Aceste wo npara nu sînt de fapt, 
după Aristotel, nici „corpuri”, nici „materiale”, și cu atît mai puţin 
„materii”, ci reprezintă forma, respectiv privațiunea, asociate 
materiei care este chiar „corpul senzorial în posibilitate”. „Așadar, 
elementele și principiile acestor corpuri sînt aceleași — diferite 
însă pentru lucruri diferite —, dar, dacă nu se poate spune că 
sînt identice pentru toate lucrurile, totuși analogic vorbind ele 
sînt identice” (M, XII, 4, 1070b). Vezi infra, p. 166, nota 2. 

2. Din nou referire la teoria lui Anaximandros despre apeiron 
(indefinit). Ceea ce reproşează Aristotel acestor filosofi este că, 
dacă ei consideră o singură materie corporală și distinctă, aceasta, 
fiind corp, trebuie să aibă anumite proprietăți: să fie rece sau 
caldă, ori solidă ori în vreun fel; căci nu poate exista corp fără 
proprietăți sensibile. Or, indefinitul nu poate avea proprietăți 
definite. 

elementel. Și nici nu se folosește deloc [de el], odată ce a afirmat 
că există un substrat anterior al numitelor „elemente”, așa 
cum aurul este [substratul anterior] al lucrurilor din aur?. 
Însă chiar acest mod de a vorbi nu este cel corect: este corect 
în cazurile în care avem alterare, dar este imposibil ca, acolo 
unde avem generare, să numim lucrul [care se generează] 
după [materia] din care s-a generat. Și cu toate astea el spune 
că este de departe cel mai aproape de adevăr ca fiecare lucru 
[din aur] să fie numit „aur'?. lar elementele, fiind corpuri 
solide, [Platon] le descompune pînă la suprafețe [geometrice]. 


1. Platon susține, într-adevăr, că receptaculul universal (chora) 
este greu de înțeles și de conceput, că poate fi gîndit doar 
printr-un fel de „raționament bastard” (Ti, 52b). S-ar putea 
deduce de aici aporia materiei unice pentru Aristotel: dacă ea 
este corp indeterminat, ca la Anaximandros, trebuie, în calitate 
de corp, să aibă totuși anumite proprietăţi tactile, şi atunci nu 
mai este complet indeterminată. Dacă nu este corp, ca la Platon, 
ci este o indeterminare absolută, despre care nu se poate afirma 
nimic clar, atunci nici măcar nu se poate spune dacă este sau 
nu separată de elemente, și apoi nu poate exista înaintea acestora 
şi în separare de ele. Plotin va relua chestiunea, considerînd că 
există o materie primordială și unică, absolut indeterminată, 
identică conceptual cu privaţiunea, neființă într-un anume sens 
şi ipostaziind Răul absolut. Vezi tratatele 12, II, 4 și 51, I, 8. 

2. Ti, 50a-c. Într-adevăr, Platon nu precizează care este raportul 
dintre chora — numită şi „receptacul”, „matrice”, „doică a deve- 
nirii” — și suprafețele geometrice din care se alcătuiesc elementele. 
Chora pare a cuprinde un fel de „pre-elemente”, înainte de 
intervenția Demiurgului (Ti, 53a): „astfel elementele diferite 
s-au statornicit fiecare în altă parte, chiar înainte ca întregul 
alcătuit din ele să se fi născut şi să fi dobîndit ordine. Într-adevăr, 
înainte de aceasta, elementele erau fără proporție și fără mă- 
sură...”. De asemenea, trebuie observat că, la Platon, chora este 
asimilabilă, pe de o parte, cu „locul” (așa cum arată numele), pe 
de alta, cu un fel de „materie primă” fără proprietăţi, dar care 
le capătă pe acestea ulterior (Ti, 53e). 

3. Ti, 50b. 

Însă este cu neputinţă ca suprafețele [geometrice] să fie 
„doica” şi materia primă!. 

Noi însă afirmăm că există o anumită materie a corpurilor 
senzoriale, însă că ea nu este separabilă [de corpuri], ci 
există întotdeauna laolaltă cu o contrarietate, din care contra- 
rietate se nasc așa-numitele „elemente”?. 

Despre aceasta s-a analizat mai precis în altă parte?. Or, 
fiindcă în acest fel primele corpuri sînt constituite din materie, 
trebuie cercetat și în legătură cu ele, considerînd că principiul 
și primul [principiu] este materia care e inseparabilă, dar 
constituie substratul contrariilort. Căci nici caldul nu este 


1. Într-adevăr, fie suprafețele triunghiulare sînt pur geometrice, 
şi atunci ele nu au grosime și deci nici materie; fie ele au 
grosime şi materie, dar atunci — se poate întreba — pentru ce ele 
nu sînt divizibile mai departe și rămîn indivizibile ? 

2. Pentru Aristotel, focul, apa etc. nu sînt cu adevărat elemente, 
decît, cel mult, în sensul în care sînt considerate astfel de 
tradiție. Pe de altă parte, nu este vorba despre o materie unică 
a tuturor corpurilor sau a tuturor lucrurilor, ci despre faptul că 
în orice proces de generare și nimicire există ceva luat ca substrat 
inseparabil, pe care se formează o contrarietate ale cărei laturi 
opuse sînt forma și privațiunea. Vezi infra, p. 173, nota 1. lată 
şi o definiție a materiei, unde modul funcţional în care o vede 
Aristotel apare pregnant: „Numesc materie primul substrat al 
fiecărui lucru, din care, fiind acest substrat imanent, se generează 
ceva non-accidenta!” (Ph, I, 9, 192a). Contrarietăţile sau elemen- 
tele — cum se va vedea -— sînt rece-cald şi uscat-umed, din care 
se naște ceea ce poartă în general numele de „elemente” (dar pe 
care Aristotel nu le consideră astfel, ci le numește „corpuri 
simple”, vezi infra). Caldul și uscatul instanţiază „forma”, iar 
recele și umedul instanţiază privațiunea. Cît despre materie, 
aceasta nu este decît „corpul senzorial în virtualitate/posibilitate”, 
așa cum se va arăta îndată. 

3. Ph, I, 6-9. 

4. Inseparabilitatea materiei (ca și a formei, de altfel) constituie 
unul dintre principiile de bază ale filosofiei lui Aristotel — atît 

materia recelui, nici recele — aceea a caldului, ci substratul 
e materia ambelor. În consecinţă: 

a) În primul rînd avem drept principiu corpul senzorial în 
posibilitate (75 Svvăjuei owa OLOPIŢIOv).. 

b) În al doilea rînd, [constituie un principiu] contrarietăţile : 
mă refer, de exemplu, la răceală și căldură. 

c) lar în al treilea rînd, [constituie un principiu] focul, 
apa şi cele asemenea. Acestea, într-adevăr, se transformă 
unele în altele, și nu așa cum susțin Empedocle (329b) şi 


în fizică, cît și în metafizică. De aceea, materia poate fi considerată 
numai într-un sens diminuat o ființă (obota), deoarece ea nu 
are autonomia pe care o are, să zicem, un om anume sau o 
plantă anume. Vezi M, VII, 3, 1029a. De aici și reproșul adus lui 
Platon: nu numai că acesta ar fi considerat existența Formelor 
(Ideilor) în afara lucrurilor, dar ar fi conceput și o materie 
primă, unică, a tuturor lucrurilor senzoriale, separată, în sensul 
de existentă ontologic independent de Forme, materie pe care 
nu ar fi distins-o de privaţiune și pe care ar fi considerat-o un 
principiu independent, echivalent cu un contrariu al ființei (Ph, 
I, 9, 192a). În doctrina „exoterică”, Platon şi platonicienii care 
l-au urmat imediat (Speusippos, Xenocrates) numeau materia 
„marele și micul” sau „dualitatea indefinită”. Pentru doctrina 
„exoterică” sau „nescrisă” a lui Platon, vezi Hans-Joachim Krämer, 
Plato and the Foundations of Metaphysics, State University of 
New York Press, New York, 1990; Marie-Dominique Richard, 
L'enseignement oral de Platon, Cerf, Paris, 1986 ; Th.A. Szlezak, 
Noul Platon, Grinta, Cluj-Napoca, 2007. 

1. Am putea spune deci că „materia” corpurilor senzoriale este 
însăși posibilitatea corpului senzorial. Actualizarea acesteia se 
poate face în patru moduri posibile, ceea ce creează cele patru 
corpuri primare: pămînt, apă, aer, foc. Se observă caracterul 
„funcţional” al fizicii lui Aristotel: nu există „materie” ca atare, 
separabilă, fie sub forma acelei chora lui Platon, fie sub aceea 
a atomilor sau a elementelor indestructibile ale lui Empedocle. 
Nu poţi descompune un corp simplu în elemente, deoarece 
elementele sînt numai conceptual separabile, nu și fizic. 

alţii (căci în acest caz nu ar exista alterare)! ; dar contrarietăţile 
nu se transformă. Trebuie însă de asemenea spus care şi cîte 
sînt principiile, cît și în ce sens [acestea sînt principii]. Căci 
ceilalți [filosofi] le admit și le folosesc, fără să spună din ce 
cauză există tocmai acestea şi de ce sînt atitea cîte sînt?. 


2 


Deoarece căutăm principiile corpului senzorial, iar acesta 
este cel tactil, și deoarece tactil este corpul perceptibil prin 
pipăit, este limpede că nu toate contrarietățile produc speciile 
și principiile corpului, ci numai cele care se asociază cu 
pipăitul?. Ele diferă în raport cu contrarietatea, anume cu 
contrarietatea prezentă în senzațiile tactile. De aceea, nici 
albeața și negreala, nici dulceața și amărăciunea, și la fel nici 
celelalte contrarietăţi senzoriale [ale simțurilor non-tactile] 
nu produc nici un element. Cu toate acestea, vederea este 
anterioară [prin natură] pipăitului, de unde rezultă că şi 
substratul [ei] este anterior. Însă [ea] nu este o afectare a 
corpului tactil luat ca tactil, ci se raportează la altceva 
diferit, chiar dacă se întîmplă să fie anterioară prin naturăf. 


1. Vezi supra, p. 73, nota 1. Pentru transformarea ciclică a „corpu- 
rilor simple” (foc, aer, apă, pămînt), vezi și figura de la p. 215. 

2. Aici Aristotel e nedrept față de Platon, care, în baza teoriei sale 
din Ti, 53c-55c, explică totuși de ce sînt numai patru elemente 
şi chiar de ce au proprietăţile ce li se atribuie în general. 

3. Urmează o notabilă deducție a necesităţii ca să fie numai patru 
corpuri simple, Aristotel utilizînd şi el ceea ce am numit „princi- 
piul economiei”, dar pe care încearcă să-l justifice într-o manieră 
complet diferită de aceea geometrico-teleologică utilizată de 
Platon în Timaios. Ideea generală este că corpurile primare 
trebuie să se genereze reciproc, așadar trebuie să poată acționa 
unul asupra altuia, în calitate de corpuri. 

4. Vederea are loc — crede Aristotel — cînd o anumită „natură” 
prezentă în corpurile transparente, precum aerul sau apa, se 

Trebuie deci distinse mai întîi care sînt primele diferențe 
și contrarietăți ale corpurilor tactile. Iată care sînt contrarie- 
tățile tactile: 

— cald-rece; uscat-umed; greu-ușor; tare-moale; vîscos- 
-casant; aspru-neted ; dens-rar. 

Dintre acestea, greul şi uşorul nici nu acționează, nici nu 
sînt afectate. Căci ele nu-și iau numele deoarece produc 
altceva sau sînt afectate de altceva. Însă este necesar ca 
elementele să se producă reciproc şi să fie afectate reciproc, 
fiindcă ele se amestecă între ele și se transformă unele în 
altelel. 

Dar caldul și recele, umedul și uscatul se spune că sînt 
active cele dintii, iar celelalte, că sînt afectate. Într-adevăr, 
caldul este ceea ce asociază lucrurile de același gen. (Faptul 
că disociază — ceea ce se spune că face focul — înseamnă o 
asociere a celor de același fel, deoarece el suprimă ceea ce e 
diferit.) Recele este ceea ce le adună și le asociază în mod 
egal și pe cele înrudite, și pe cele diferite. Umedul este cel 
care, nedelimitat prin limite proprii, este ușor de delimitat 
[din afară]; iar uscatul este cel care, fiind ușor de delimitat 


actualizează. Lumina este de fapt actualizarea transparentului : 
„Lumina este actualizarea acestuia, a transparentului luat ca 
transparent. Și este întunericul locul în care există acesta [trans- 
parentul], dar în posibilitate/virtualitate. Iar lumina este un fel 
de culoare a transparentului, cînd el ajunge transparent în 
actualizare sub acțiunea focului sau a unui corp asemănător de 
sus” (Despre suflet, II, 7). Așadar, proprietăţile vizuale ale 
corpurilor nu țin de aceste corpuri, ci de natura transparentului. 
Platon, dimpotrivă, în Ti, 32b, considerase că, pentru ca corpurile 
să fie și tangibile, și vizibile, ele trebuie să conțină deopotrivă 
pămînt şi foc. 

1. Într-adevăr, un corp cald poate să încălzească pe un altul sau 
unul umed să-l umezească pe un altul etc., dar un corp uşor nu 
poate să-l facă și pe un altul ușor. 

prin limite proprii, este greu de delimitat [din afară]!. Iar 
rarefiatul și densul, viscosul și casantul, tarele și moalele şi 
celelalte diferențe provin din acestea [de mai sus]. Fiindcă 
umedul are proprietatea de a umple locul, deoarece nu e 
delimitat, dar e ușor de delimitat și urmează corpurilor cu 
care (330a) intră în contact, fiindcă, pe de altă parte, și 
rarefiatul umple locul (căci are părți fine, iar ceea ce are 
părți mici umple locul: întregul e în contact cu întregul), e 
limpede că rarefiatul va ține de umed, iar densul de uscat. 

Iarăşi, vîscosul ţine de umed. (Într-adevăr, vîscosul este 
umedul care a fost afectat cumva, precum uleiul.) Iar casantul 
ţine de uscat. Căci ceea ce e complet uscat e casant, încît a 
devenit rigid din pricina lipsei de umiditate. 

De asemenea, moalele ține de umed (căci ceea ce cedează 
în sine şi nu-şi schimbă locul este moale — este ceea ce face 
umedul). De aceea moalele nu este umed, ci moalele ține de 
umed. lar tarele ţine de uscat, deoarece ceea ce e rigid e 
tare, iar rigidul e uscat. 

Însă uscatul şi umedul se spun în mai multe sensuri: 
într-adevăr, uscatului i se opune atît umedul, cît și umezitul ; 
de asemenea, umedului i se opune şi uscatul, şi rigidul. Însă 
toate acestea ţin de uscat și de umed luate în sens primar. 
Cînd uscatul se opune umezitului și cînd umezitul este ceea 
ce are o umiditate străină superficială, muiatul fiind ceea ce 
e umed pînă în adîncime, iar uscatul fiind ceea ce e lipsit de 
aceasta, este clar că umezitul va ţine de umed, iar uscatul 
opus — de primul uscat [ca sens]. La fel vorbim despre umed 
și rigid: umedul este ceea ce posedă propria umiditate, muiatul 
e ceea ce posedă o umiditate străină în adîncime, rigidul e 


1. Acest pasaj trebuie apropiat de M, X, 7, 1067b, unde Aristotel, 
pentru a defini contrarietatea dintre alb şi negru, le distinge 
prin diferenţele contrarii aplicate unui gen comun, al culorii: 
albul este „culoarea care distinge”, iar negrul „culoarea care 
confundă”. 

ceea ce este lipsit de aceasta. Astfel încît și dintre acestea 
unul va ține de uscat, iar celălalt de umed. 

Este clar deci că toate celelalte diferențe se reduc la acestea 
patru care sînt primare. Dar acestea nu se mai reduc la mai 
puține: într-adevăr, nici caldul nu este ceea ce e umed sau 
uscat, nici umedul ceea ce e cald sau rece, nici recele și 
uscatul [nu sînt același lucru], nici nu se produc reciproc, 
nici nu se subordonează caldului și umedului. Astfel, este 
necesar să existe acestea patru [diferențe]!. 


3 


Deoarece există patru elemente?, dar din patru rezultă 
şase combinări de cîte două, şi deoarece contrariile nu se pot 


1. Așadar, pentru a deduce „elementele” tradiționale (corpurile 
simple), despre care susține că sînt reciproc generabile (vezi nota 
următoare), Aristotel 1) decide că diferenţele corpurilor nu pot 
fi decît tactile, deoarece aspectul vizual nu ţine de corpuri luate 
ca atare. 2) Elimină apoi diferenţele greu-ușor deoarece aceste 
proprietăți nu pot face un alt corp asemenea lor, or elementele 
trebuie să interacţioneze şi să se producă reciproc. (Noi am 
spune că greutatea și masa sînt distincte.) 3) Selectează dife- 
rențele cald-rece. 4) Reduce diferențele de tip vîscos-casant, 
moale-rigid etc. la diferențele de bază umed-uscat (noi am spune, 
fluid-solid), incluse în genul comun al tactilității. 5) Obține 
așadar patru diferenţe primare, care nu se mai pot reduce nici 
între ele, nici la o alta în afara lor, și care reprezintă patru 
elemente asociate două-cîte-două, în contrarii: cald-rece, umed- 
-uscat. Acestea vor actualiza substratul — corpul senzorial posibil. 

2. Se vede că, aici și în continuare, Aristotel numește de obicei 
„elemente” nu pe cele pe care le considera tradiţia — focul, 
aerul, apa și pămîntul —, ci diferențele primare, ceea ce e normal, 
deoarece acestea s-a arătat că sînt ireductibile, în vreme ce 
„elementele tradiționale” nu sînt, mai mult, că acestea sînt 
generabile și destructibile. În fapt, acestea sînt actualizări ale 

combina (căci e imposibil ca același lucru să fie şi cald, și 
rece, respectiv şi uscat, și umed), e limpede că, de aceea, 
combinările de cîte două elemente vor fi patru: cald și uscat, 
cald şi umed, (330b) respectiv rece și umed și rece şi uscat. 
Iar aceasta în mod raţional se potriveşte cu corpurile ce se 
înfăţişează a fi simple? — focul, aerul, apa şi pămîntul. 
Într-adevăr, focul este cald și uscat, aerul este cald şi umed 
(căci aerul e ca un abur), apa e rece și umedă, iar pămîntul — 
rece și uscat. Astfel încît diferențele sînt distribuite în mod 
rezonabil primelor corpuri, iar mulțimea lor este conformă 
raţiunii. 


corpului senzorial în posibilitate sau, în cadrul unei perechi, 
una (precum caldul) este formă, iar cealaltă — privaţiune. Mugler 
traduce aici ororxeia corect prin éléments, dar nu şi în alte 
cazuri ; Joachim și Forster traduc greșit prin elementary qualities, 
neînțelegînd sensul în care Aristotel ia termenul oroxeia. Rashed 
traduce corect aproape pretutindeni. 

1. Iată și ultima etapă a deducţiei corpurilor simple: 6) Aristotel 
aplică analiza combinatorie (Ch. Mugler remarcă noutatea proce- 
deului, p. 92.) obţinînd, din patru elemente, șase combinări 
luate cîte două. 7) Elimină apoi cele două posibilităţi care 
conduc la contradicție — cald-rece şi umed-uscat — și obţine 
patru combinări posibile de cîte două elemente, care pot fi 
atribuite celor patru corpuri primare: apa, aerul, pămîntul, 
focul. Deducţia este rațională, oferind un temei existenţei celor 
patru corpuri primare, şi ascultă de principiul economiei, limitînd 
numărul corpurilor primare, al „elementelor” la patru. De ase- 
menea, ea permite să se explice transformarea reciprocă (circulară) 
a tuturor acestor corpuri primare şi simple unele în altele — 
generarea și nimicirea lor reciprocă, ceea ce nici teoria lui 
Empedocle, nici aceea a lui Platon nu puteau face. 

2. Aceste corpuri sînt simple, luate ca fenomene fizice, deoarece 
nu pot fi descompuse în alte corpuri fizice diferite ca definiție 
şi nici nu rezultă din compunerea altor corpuri de acest fel. 
Totuşi, conceptual, ele nu sînt simple, ci sînt forme reunite cu 
un substrat — „corpul senzorial în posibilitate”. 

Într-adevăr, toți cei care iau drept elemente corpurile 
simple! au în vedere, unii — unul singur, alții — două, alţii — 
trei, alții — patru [corpuri]. 

Cei care au în vedere un singur corp, dar care ulterior le 
generează pe celelalte prin condensare și rarefiere, disting 
pînă la urmă două principii — rarul și densul, sau caldul și 
recele. Acestea sînt principiile creatoare, iar cel unic [iniţial] 
este substratul, luat ca materie?. 

Însă cei care de la bun început consideră două [corpuri], 
precum Parmenide — focul şi pămîntul, alcătuiesc amestecuri 


1. Prin urmare, nu aceasta este și teza lui Aristotel, pentru care 
„corpurile simple” sau „primare” — focul, aerul, apa şi pămîntul — 
nu sînt „elemente”, deoarece ele sînt generabile și destructibile. 
Vezi supra, p. 171, notele 1 și 2. În M, V, 3, 1014a, Aristotel pare 
de acord cu definiţia filosofilor naturii care consideră „element” 
al corpurilor acele corpuri ultime „care nu se mai divid în alte 
corpuri diferite ca specie”. Numai că, dacă ar fi aşa, amestecul 
despre care Aristotel a vorbit mai sus ar fi și el „element”, căci 
în cazul său întotdeauna o parte, oricît de mică, are aceeași 
definiție cu întregul. În M, XII, 4, 1070b, Aristotel arată însă 
că, în sens de principii imanente ale lucrurilor, elemente sînt 
trei: materia, forma şi privaţiunea, care se instanțiază analogic 
în toate cazurile. În cazul transformării corpurilor primare, acestea 
trei se regăsesc, așa cum s-a arătat, în două forme contrare 
(forma propriu-zisă și privațiunea) care actualizează posibilitatea 
corpului senzorial. Evident că acesta din urmă (o neființă luată 
ca posibil nerealizat) nu e nicidecum o materie unică autonomă, 
distinctă și primordială a tuturor lucrurilor, în sensul din Timaios 
sau în cel al apeiron-ului lui Anaximandros. 

2. Ceea ce vrea să spună aici Aristotel este că monismul con- 
secvent este imposibil: el nu poate explica în definitiv în ce fel 
un singur substrat sau un singur element primordial — fie el 
apa, aerul, apeiron-ul sau Unul, ca la platonicienii tîrzii — poate 
da naștere multiplicităţii, dacă nu intervine și un factor dife- 
rențiator. Aristotel înțelege, în termenii săi, densul și rarul 
milesienilor ca formă, care se aplică unei materii primordiale. 

intermediare din acestea, precum aerul și apa. La fel proce- 
dează și cei care au în vedere trei [corpuri-elemente], precum 
Platon în „diviziuru” : el consideră intermediarul un rezultat al 
amestecării!. Şi cam același lucru îl spun cei care consideră 
două și cei care consideră trei [corpuri]: afară doar că unii 
divid [corpul] intermediar în două, în timp ce ceilalți îl lasă 
să fie unitar?. 

Alţii însă, precum Empedocle, vorbesc de la bun început 
despre patru [corpuri-elemente]. Dar și acesta le reunește în 
două [grupe], deoarece opune focului pe toate celelalte?. Însă 
focul, aerul și fiecare dintre cele amintite nu sînt simple, ci 


1. Sensul acestui pasaj, ca și referința la Platon sînt extrem de 
disputate. Cred că „diviziunile” se referă la dihotomiile pe care 
Platon le aplică mai ales în Sofistul şi în Philebos. După Alexandru 
din Aphrodisias, citat de Iohannes Philoponos, Aristotel s-ar 
referi la Sofistul, 266b, unde Platon vorbeşte despre „foc, apă 
şi elementele înrudite cu acestea”. Mi se pare puţin probabil, 
deoarece e clar din forma de plural că „elementele înrudite” nu 
sînt unul singur. Altă posibilitate este ca referința să se facă la 
teza din Philebos, 26e. Aici Platon vorbește despre limită și 
nelimitat ca despre două principii, iar apoi și despre un al 
treilea gen „amestecat și născut din primele două” — lumea 
senzorială. Este adevărat că, imediat (27a), el introduce şi un 
al patrulea „gen” — „cauza amestecului și a nașterii” (27c), adică 
divinitatea. Dar se poate susține că Aristotel se referă în pasajul 
respectiv numai la principiile sau elementele imanente. Cele 
trei elemente imanente, plus cauza exterioară din Philebos, se 
regăsesc însă și în Timaios, sub forma modelului inteligibil, 
materiei (chora) şi a lumii senzoriale, un fel de intermediar 
între acestea. 

2. Aici Aristotel s-ar putea referi la teoria din Ti, 32b, unde Platon 
consideră apa şi aerul drept elemente intermediare între foc și 
pămînt. Dimpotrivă, Ion din Chios așeza între pămînt şi foc 
aerul, fără a-l separa în aer propriu-zis și apă. 

3. Cf. M, I, 4, 985b. 

sînt compusel. Cele simple însă sînt asemănătoare, nu totuși 
identice [cu aceste corpuri]; de exemplu, dacă ceva este 
asemănător focului, este „de felul focului”, dar nu „foc”, iar 
dacă este asemănător aerului, este „de felul aerului”, dar nu 
„aer”. Și la fel se întîmplă şi cu celelalte. Iar focul este un 
exces de căldură, după cum gheaţa este un exces de răceală. 
Într-adevăr, solidificarea și fierberea sînt anumite excese, 
una — de răceală, cealaltă — de căldură. Dacă, aşadar, gheața 
este o solidificare a umedului rece, focul va fi o fierbere a 
uscatului cald. De aceea, nimic nu se poate naște nici din 
gheaţă, nici din foc?. 

Existînd, prin urmare, patru corpuri simple, şi una, şi 
celălaltă din cele două [perechi de corpuri] aparțin de cîte 
unul din cele două locuri-direcţii (twv r6mwv)“: focul şi aerul 
ţin de orientarea spre limită, pămîntul și apa — de orientarea 
spre centru. Focul și pămîntul sînt extreme și sînt cele 
mai pure, în timp ce apa și aerul sînt intermediare și mai 


1. Aristotel se referă oare acum tot la Empedocle, așa cum traduce 
Mugler? La Empedocle, focul, apa etc. sînt simple și indestruc- 
tibile, în vreme ce la Aristotel ele nu sînt astfel, fiind determinate 
de cele patru diferenţe (elemente), şi de aceea, așa cum am 
văzut, ele nici nu sînt „elemente” în sensul propriu al cuvîntului, 
deoarece sînt generabile şi destructibile. Probabil că Aristotel 
distinge focul obişnuit — care e amestecat într-o numită proporție 
cu celelalte corpuri — de focul pur, corpul simplu. Vezi, în conti- 
nuare, capitolul 8. 

2. Viul pretinde un amestec temperat între calități opuse — ceea 
ce nu e cazul cu extremele: gheaţa și focul. 

3. În sensul de corpuri primare, care nu au fost constituite din 
alte corpuri. 

4. Urmînd o altă lecţiune, Rashed citeşte aici tuv mpumuv, ceea ce 
dă următoarea versiune: ...chaque élément d'une de leur deux 
paires appartient ă l'un des deux termes premiers (p. 58). Urmez 
versiunea adoptată de Forster şi ceilalți interpreţi, care mi se 
pare mai clară. 

amestecate!. (331a) Şi ele sînt contrare — fiecare din cele 
două [intermediare sînt contrare] fiecăruia dintre cele două 
[extreme]: apa e contrară focului, pămîntul e contrar aerului. 
Într-adevăr, ele sînt constituite din proprietăţi contrare. Totuși, 
luate la modul simplu ca fiind patru, fiecare [corp simplu] 
ţine de cîte un singur [element]: pămîntul ține de uscat mai 
degrabă decît de rece, apa ține mai degrabă de rece decît de 
umed, aerul - mai degrabă de umed decît de cald, focul — 
mai degrabă de cald decît de uscat?. 


4 


Deoarece s-a stabilit mai înainte că generarea corpurilor 
simple se realizează prin transformarea lor reciprocă și că, 
totodată, ele apar că se generează potrivit cu senzaţia (alt- 
minteri nu ar exista alterare, deoarece alterarea există potrivit 
cu afectările corpurilor tangibile), trebuie arătat: 


1. Desigur, nu în sensul că apa și aerul ar fi combinaţii de alte 
corpuri — ceea ce nu sînt —, ci în sensul că ele se amestecă mai 
ușor cu diferite alte corpuri sau între ele. Vezi supra, p. 175, 
nota 1 și capitolul 8. Corpurile au, la Aristotel, „locuri proprii” 
sau „naturale”: focul tinde spre extrema universului sferic, 
pămîntul — spre centru, iar apa și aerul sînt intermediare, 
aerul tinzînd și el spre margine, dar mai puţin decît focul, iar 
apa spre centru, dar mai puțin decît pămîntul. Cf. DC, IV, 3, 
31la. Acestor corpuri li se adaugă în tratatul Despre Cer „al 
cincilea corp” (eterul), care alcătuiește materia astrelor și care 
dispune de o mișcare etern circulară. 

2. Aristotel vrea să spună, probabil, că, într-un mod mai puțin 
sofisticat de a vorbi, fiecare corp simplu se asociază cu pre- 
dilecție unui element sau unei proprietăţi fundamentale — focul 
caldului, apa recelui etc. 

3. Nici atomii lui Democrit, nici suprafețele elementare ale lui 
Platon nu sînt „corpuri tangibile”. 

— care este modul transformării lor reciproce; 

— dacă orice e posibil să se nască din orice sau unele 
transformări sînt posibile, altele nu. 

Însă e vădit că toate pot prin natură să se transforme 
reciproc. Căci generarea se face înspre contrarii și din contrarii. 
Or, toate elementele! posedă contrarietăţi reciproce, deoarece 
diferenţele lor sînt contrarii. În cazul unora există ambele 
contrarietăți — precum la foc şi apă (unul e uscat și cald, 
cealaltă e umedă şi rece); în cazul altora există numai una 
dintre cele două contrarietăți, precum la aer și la apă: aerul 
e umed şi cald, apa e umedă și rece. 

În consecință, la modul general e limpede că orice [corp 
primar] poate, în mod natural, proveni din oricare altul, şi 
nu e dificil deja de văzut în ce fel are loc transformarea în 
fiecare caz în parte. Căci toate provin din toate, dar va exista 
o deosebire ținînd de viteza și încetineala procesului, respectiv 
de uşurinţa și dificultatea lui. 

Acele [corpuri] care posedă o corespondenţă între ele (o5ufoior 
npòc Ama) au parte de o transformare rapidă?. Cele care 
nu au așa ceva au parte de o transformare lentă, deoarece 
procesul e mai rapid cînd se schimbă o singură diferență 
decît [cînd se schimbă] multe. De exemplu, din foc va apărea 
aerul, atunci cînd unul dintre [elemente] se schimbă: focul 
era cald şi uscat, iar aerul este cald și umed, astfel încît, 
dacă uscatul este învins de către umed, va apărea aerul’. 
Iarăşi, din aer provine apa, dacă caldul este învins de rece, 
deoarece aerul este cald și umed, iar apa rece şi umedă, 
astfel încît, dacă se transformă caldul, va rezulta apă. 


1. Aici „element” are sensul tradițional de „corp simplu” (foc, aer, 
apă, pămînt). 

2. Adică au un element comun. 

3. Acesta este primul mod de transformare reciprocă a corpurilor 
primare, cel fundamental de altminteri: el presupune menţinerea 
unei diferenţe (element) și substituirea celeilalte prin contrariul 
ei. Vezi figura, p. 215. 


178 ARISTOTEL 


În acelaşi mod provine din apă pămîntul și din pămînt 
focul. Căci fiecare pereche [de acest fel] are o corespondenţă. 
Într-adevăr, apa este umedă și rece, în timp ce pămîntul este 
rece și uscat, astfel încît, fiind învins umedul, va apărea 
pămîntul. Și din nou, deoarece focul este uscat şi cald, iar 
pămîntul (331b) este rece și uscat, dacă recele este nimicit, 
va apărea focul din pămînt. E limpede de aici că la corpurile 
simple generarea este circulară şi că acest mod de trans- 
formare este cel mai rapid, deoarece [corpurile] care îşi urmează 
au o corespondenţă. 

Însă este cu putinţă ca apa să provină din foc și pămîntul 
din aer, şi invers, din apă, respectiv din pămînt să provină 
foc, respectiv aer; însă este mai greu, deoarece transformarea 
aceasta implică mai multe [elemente]. Într-adevăr, este nece- 
sar, dacă focul va proveni din apă, să piară recele și umedul ; 
și, de asemenea, dacă aerul va proveni din pămînt, [este 
necesar] să piară recele și uscatul. În același mod, dacă din 
foc şi aer rezultă apă și pămînt, este necesar ca ambele 
[elemente ale focului și aerului] să se transforme. Această 
generare, prin urmare, ia mai mult timp?. 


1. Vor fi posibile două sensuri de transformare : 1) foc — pămînt — 
apă - aer - foc; 2) foc — aer — apă — pămînt — foc. În fiecare din 
aceste transformări se păstrează o diferență elementară, un 
element, în timp ce celălalt este înlocuit cu contrariul său. 
Evident, corpurile care își urmează au un element comun, şi 
invers. Pe de altă parte, aranjamentul în această ordine al 
corpurilor simple, foc — aer — apă — pămînt, era, probabil, tra- 
dițional, avînd focul şi pămîntul drept termeni extremi, iar apa 
şi aerul drept intermediari, aşa cum se vede şi în Timaios. 
„Extremi” şi „intermediari” se referă, cum s-a văzut, nu la 
poziţia în ciclul transformărilor, ci la raportul faţă de cele două 
locuri naturale — sus-jos. 

2. Acest al doilea tip de transformare presupune probabil — deşi 
Aristotel nu o spune explicit — o dublă transformare: mai întîi 
din foc se generează aerul (cu păstrarea caldului) ; apoi, într-un 

Dacă însă piere unul dintre cele două [elemente] ale fiecărei 
perechi [de corpuri], procesul e mai rapid, dar transformarea 
nu e reciprocă, ci din foc şi apă rezultă pămînt și aer, iar din 
aer și pămînt rezultă foc și apă. Cînd, așadar, piere recele 
apei și uscatul focului, va rezulta aer (rămîne caldul ultimului 
şi umedul celuilalt); cînd piere caldul focului şi umedul apei, 
rezultă pămînt, deoarece rămîne uscatul unuia şi recele celui- 
lalt. La fel, din aer și pămînt rezultă foc şi apă: într-adevăr, 
atunci cînd piere caldul aerului și uscatul pămîntului, rezultă 
apă (căci rămîne umedul primului şi recele celuilalt); cînd 
piere umedul aerului și recele pămîntului, rezultă foc, deoarece 
rămîne caldul primului și uscatul celuilalt, care aparțin 
foculuil. 

Și experiența senzației confirmă generarea focului: căci 
flacăra este în cea mai mare măsură foc, iar ea este fum 
aprins. Or, fumul este constituit din aer şi pămînt. 

Însă la [corpurile primare] succesive nu e posibil ca, pierind 
unul dintre elemente din fiecare pereche [de corpuri], să 
rezulte o transformare în vreun alt corp, deoarece în ambele 
[corpuri] rămîn fie [elemente] identice, fie contrarii?. Dar 


al doilea timp, din aer se generează apa (cu păstrarea umedului). 
De aceea, procesul durează mai mult. Și în acest caz transfor- 
marea se poate face în ambele sensuri: apă din foc sau foc din 
apă. 

1. Conform acestui al treilea mod de transformare, se pleacă de la 
corpuri contrare — apă/foc sau aer/pămînt; de exemplu, apa 
pierde umedul şi focul pierde caldul: rămîne recele primei și 
uscatul celui de-al doilea, ceea ce înseamnă, prin asocierea 
diferențelor, pămînt, care este rece și uscat. (Transformarea 
este aici simultană și de aceea este rapidă.) Cît despre umed și 
cald, ele vor forma aerul în cadrul unui proces similar. În acest 
tip de transformare, toate cele patru diferențe elementare se 
păstrează, doar că ele se asociază diferit. 

2. Se vede și din acest pasaj că Aristotel, cînd vorbește despre 
propria teorie, nu denumește de obicei apa, focul etc. „elemente”, 

nici din [elemente] identice, nici din contrare nu-i posibil să 
rezulte un corp, de exemplu, dacă ar pieri uscatul focului şi 
umedul aerului, deoarece în ambele rămîne caldul. lar dacă 
din ambele piere caldul, rămîn contrariile — uscatul și umedul. 
La fel se întîmplă și în celelalte cazuri. Căci în toate [corpurile] 
succesive se află atît un [element] identic, cît şi unul contrar. 

Astfel este evident că în unele cazuri un [corp] provine 
prin transformare dintr-un singur [corp], atunci cînd piere 
un singur [element]; altele provin din două [corpuri] care 
formează un singur [corp], atunci cînd pier mai multe [ele- 
mente]. S-a arătat prin urmare că (332a) orice [corp simplu] 
provine din orice alt [corp simplu] și s-a văzut și în ce mod 
are loc transformarea reciprocă. 


5 


Însă mai avem de cercetat și chestiunea următoare: dacă 
există drept materie a corpurilor naturale, așa cum și cred 
unii gînditori, apa, aerul și cele asemenea, este necesar ca 


ci „corpuri simple” și că denumește „elemente” caldul, recele, 
umedul și uscatul. Multe traduceri (Mugler) procedează arbitrar, 
uneori incorect, precum în cazul de față, considerînd de obicei 
„element” și „corp simplu” drept sinonime și folosind pentru 
uscat, umed etc. termeni ca „proprietăți elementare” (inexistent 
la Aristotel). Vezi și H.H. Joachim și Fowler, care traduc aici 
„element” prin elementary quality. La fel, David Ross, în mo- 
nografia sa despre Aristotel (Ross, op. cit., pp. 101-102), 
numește „elemente” corpurile simple, iar pentru ceea ce Aristotel 
numeşte „elemente” utilizează de obicei sintagma „calităţi pri- 
mare”. Această ezitare arată că interpreţii nu au înţeles foarte 
bine caracterul „funcțional”, şi nu „mecanicist”, al viziunii lui 
Aristotel și că polemica sa cu Democrit, Empedocle și Platon 
ține, în mod fundamental, și de această dimensiune. Marwan 
Rashed traduce corect, cu o excepţie totuși (330b, 3, p. 58). 

[materia] să fie ori una, ori să fie două [materii], ori mai 
multe. 

Ca toate să se reducă la o singură [materie] — aer, sau 
apă, sau foc, sau pămînt — nu e cu putință, dacă transformarea 
se face între contrarii. Într-adevăr, dacă [această materie] ar 
fi aerul, în caz că el persistă, va exista alterare, şi nu generarel. 

În acelaşi timp nici nu pare posibil să existe simultan 
[drept materii] apă şi aer sau orice altceva?. Va exista într-ade- 
văr o contrarietate și o diferență din care unul dintre cele 
două elemente va avea o parte — de exemplu, focul va avea 
căldura. Însă nu va fi posibil ca focul să fie aer cald, căci așa 
ceva reprezintă o alterare şi fenomenele nu o confirmă. De 
asemenea, dacă aerul va proveni din foc, lucrurile se vor 
petrece cînd caldul se va transforma în contrariul său. Acest 
contrariu va exista în aer şi aerul va fi ceva rece. Încît e 
imposibil ca focul să fie aer cald, deoarece acelaşi lucru va fi 
simultan cald şi rece?. Va exista, prin urmare, altceva identic 
în afara celor două [corpuri] şi o altă materie comunăf. 


1. Dacă, de exemplu, aerul ar fi materie, așa cum credeau Anaximenes 
sau Diogenes din Apollonia, atunci apa ar fi un aer condensat 
şi nu am mai putea vorbi despre generare, ci numai despre 
alterare. Așa cum am mai spus, pentru Aristotel distincția 
dintre generare şi alterare este importantă, deoarece ea cores- 
punde distincţiei ontologice dintre esenţă și proprietăţi sau 
distincției categoriale dintre ființă (obota) și celelalte nouă cate- 
gorii. 

2. Acest „orice altceva” poate fi focul lui Heraclit. 

3. Dacă există numai două materii — aerul-rece şi focul-cald —, 
atunci nici unul dintre elemente nu poate proveni din celălalt, 
şi deci iarăși nu avem generare, ci numai alterare. 

4. Urmez lecţiunea nop'&yuporepa. Aristotel spune că, dacă se acceptă 
existența a două materii primordiale, de fapt ele nu pot fi 
primordiale, ci va exista o a treia, în afara lor, care să joace 
acest rol, dar atunci se ajunge la teza respinsă mai înainte. 
Soluţia — arătată mai înainte — este conceperea substratului ca 

Acelaşi argument se poate susține despre toate [corpurile 
prime], anume că nu există nici unul dintre acelea [cunoscute] 
din care să rezulte toate. Dar nu-i posibil să existe nici un 
altul în afara celor patru, cum ar fi un intermediar între aer 
și apă sau între aer și foc — mai dens decît aerul, respectiv 
decît focul, mai rarefiat decît celelalte. Într-adevăr, acel [corp] 
va fi aer și foc împreună cu o contrarietate. Însă o latură a 
contrarietății este privațiunea, astfel încît acel [corp] nu va 
putea niciodată să fie izolat, așa cum unii filosofi vorbesc 
despre „indefinit”! şi despre „conţinător”?. La fel, așadar, se 
va comporta oricare dintre [corpuri], sau nici unul. Dacă, 
aşadar, nici un [corp] senzorial cel puțin? nu există înaintea 
celor patru, acestea vor fi toate [corpurile primare]. 

Este necesar atunci fie ca ele să persiste veşnic și să nu se 
transforme reciproc, fie să se transforme reciproc — sau toate, 


sau unele da şi unele nu, aşa cum a scris Platon în Timaios’. 


o funcţie, și nu ca o substanţă (un lucru): posibilitatea bilaterală 
a corpului perceptibil tactil. 

1. Referire la „indeterminatul” (ğnerpov) lui Anaximandros și, în 
general, la ideea unei materii indeterminate a elementelor. 
Dacă „indeterminatul” laolaltă cu „caldul” devine foc, „indeter- 
minatul” privat de cald va fi aerul. Dar atunci înseamnă că 
„indeterminatul” este aer, ceea ce e cu neputinţă, căci „inde- 
terminatul” nu trebuie să poate fi izolat. Pentru Aristotel, materia, 
ca și forma sînt inseparabile fizic şi nu pot apărea decît împreună. 

2. Referirea este la Anaxagoras, care vorbea despre „un conţinător” 
(meplexov) indeterminat al lumii, înainte ca Intelectul să producă 
diferenţierile relative. 

3. Evident, există „corpul senzorial în posibilitate”, dar acesta nu 
este în mod actual perceptibil. 

4. Teza lui Empedocle: cele patru corpuri — „rădăcinile” lucrurilor, 
cum le numește filosoful din Agrigent — sînt inalterabile. De 
asemenea, teza lui Leucip și Democrit consideră atomii inal- 
terabili. 

5. Într-adevăr, pămîntul, alcătuit din cuburi și reductibil la tri- 
unghiuri dreptunghice isoscele, nu se poate transforma în apă, 

S-a arătat însă înainte că este necesar ca [corpurile primare] 
să se transforme unele în altele; însă s-a spus mai înainte 
și că ele nu se transformă la fel de repede unele în altele și 
că cele care au o corespondenţă se generează mai repede, în 
vreme ce acelea care nu au — mai încet. 

Dacă, atunci, există o singură contrarietate potrivit cu 
care [corpurile] se transformă, este necesar să existe două 
[corpuri primare]. Într-adevăr, materia [lor] este termenul 
mediu, fiind insesizabilă prin simțuri și (332b) inseparabilă. 
Însă, de vreme ce se vede că există mai multe [corpuri], două 
[contrarietăți] ar fi minime. Dar, dacă există două contra- 
rietăţi, nu e cu putință să existe trei [corpuri], ci vor exista 
patru, aşa cum se prezintă fenomenele. Atîtea sînt, într-adevăr, 
combinările de cîte două [elemente]. Căci deși există șase 
[combinări], două dintre ele ar fi imposibil să apară, deoarece 
ele ar fi contrare unul altuia!. Dar despre aceasta s-a vorbit 
mai înainte. 

Însă este clar din cele ce urmează că este imposibil să 
existe un principiu al lor, fie la extremi, fie la intermediari, 
de vreme ce [corpurile] se transformă reciproc: 

La [corpurile] extreme nu e cu putință [să existe un prin- 
cipiu], fiindcă toate vor fi [atunci] foc sau pămînt?. Și aceasta 
va fi totuna cu a spune că toate se nasc din foc sau pămînt. 


aer și foc, care sînt reductibile la triunghiuri echilaterale. Platon 
însuși remarcă această „defecțiune” a sistemului său (Ti, 54b-c), 
după ce anterior ceruse ca teoria elementelor să permită transfor- 
marea reciprocă a tuturor celor patru elemente (Ti, 53d). Aristotel 
critică această concepție și aici, și în DC, III, 7, 306a, observînd 
că la Platon pămîntul este singurul „element” autentic, deoarece 
nu se transformă în nimic și nu provine din nimic. 

1. În sensul că ar presupune o contrarietate internă: cald-rece şi 
uscat-umed. 

2. Focul și pămîntul sînt luate aici ca extreme. Principiul ar trebui, 
așadar, să fie foc sau pămînt, ceea ce s-a arătat că exclude ideea 
de generare reciprocă. 

Și nu e posibil nici ca [principiul] să fie un [corp] interme- 
diar, după cum unii cred că aerul se transformă, pe deo 
parte, în foc, pe de alta, în apă. Căci [în acest caz] extremele 
nu se mai transformă reciproc. 

Trebuie în fapt ca transformarea să se oprească la un 
moment dat şi să nu se continue la infinit în linie dreaptă — 
într-o direcție sau alta. Căci altminteri, contrarietăţile față 
de acest unic [element-principiu] vor fi fără sfârşit!. 

Să înțelegem „pămînt” cînd [scriem] G, „apă” cînd [scriem] 
Y, „aer” cînd scriem A și „foc” cînd avem P. 

Dacă A se transformă în P și Y, va exista o contrarietate 
între A şi P. Fie aceasta opoziția dintre alb și negru. Iarăşi, 
dacă A se transformă în Y, va exista o altă contrarietate 
[dintre A şi Y], căci Y şi P sînt diferite. Fie această contrarietate 
cea dintre umed și uscat, iar X este uscatul și Y — umedul. 

Așadar, dacă se păstrează albul, apa va fi umedă şi albă, 
iar dacă nu, ea va fi neagră?. Căci transformarea se face 
între contrarii. Este necesar deci ca apa să fie sau albă, sau 
neagră. Să admitem că e albă. La fel uscatul — X — va aparține 
lui P. Focul, P, prin urmare, va avea parte de o transformare 
în apă, căci ele sînt contrare. Focul era întîi negru, apoi 
uscat, iar apa — umedă, apoi albă. E limpede deci că pentru 
toate elementele va exista o transformare reciprocă; și în 
plus, [e limpede] că în G, în pămînt, se vor afla restul; şi că 


1. Vezi infra. Idee esenţială a Stagiritului: lanțul determinărilor, al 
principiilor sau al cauzelor nu poate continua la infinit nici „în 
sus”, nici „în jos”, deoarece aceasta ar însemna, în fapt, anularea 
oricărei cauze sau principiu și înlocuirea ordinii lumii cu inde- 
terminarea, pe de o parte, respectiv înlocuirea cunoașterii cu 
incognoscibilitatea, pe de alta. Vezi M, II, 994a-b. 

2. Contrarietatea alb-negru înlocuiește didactic contrarietatea reală 
cald-rece, dar probabil că Aristotel dorește să discute chestiunea 
pur formal, fapt indicat şi de utilizarea literelor, ce corespund 
iniţialelor corpurilor primare în greacă. 

negrul și umedul sînt cele două [elemente] în corespondenţă. 
Într-adevăr, acestea nu au fost cumva îmbinate. 

Că este imposibil să se meargă la infinit cu transformările — 
ceea ce urmînd noi să demonstrăm, am condus discuţia cu 
acest scop — va fi clar din următoarele: Dacă, din nou, focul 
(reprezentat prin P) se va transforma în alt [corp primar în 
afara celorlalte trei] şi nu se va întoarce din drum, de exemplu 
[dacă se va transforma] în W, va exista o altă contrarietate 
pentru foc şi pentru W decît cele amintite mai înainte, fiindcă 
acelaşi [corp], W, nu formează substratul nici unuia dintre 
G, Y, A, P. (333a) Fie K [un predicat] al lui P și F [un 
predicat] al lui W. Or, K va aparține tuturor G, Y, A, P, 
deoarece ele se transformă unele în altele. Dar să admitem 
că acest punct nu a fost încă demonstrat!. 

Însă este clar că dacă W se transformă din nou în alt 
[corp], va exista o altă contrarietate și pentru W, și pentru 
focul P. Asemănător, odată cu [corpul] nou adăugat va apărea 
mereu o nouă contrarietate față de [corpurile simple] de 
dinainte, încît, dacă există un număr infinit [de corpuri 
simple], va exista și un număr infinit de contrarietăți în 
raport pentru un singur [corp]?. Or, dacă se va întîmpla așa 
ceva, nu va fi posibil nici să se definească ceva, nici să se 
nască ceva. Căci dacă un [corp] va rezulta din altul, vor 
trebui parcurse atîtea contrarietăţi, ba încă și mai multe, 
încît nu va exista niciodată o transformare [a unor corpuri] 
în anumite [corpuri], de exemplu, dacă termenii intermediari 
ar fi infiniți la număr. Însă e necesar [să se ajungă aici] dacă 
numărul elementelor este infinit. 


1. Într-adevăr, acest punct nu este obligatoriu. 

2. Dacă focul se distinge de pămînt prin diferenţa cald-rece și 
dacă focul se transformă în corpul W, acesta se va opune nu 
numai focului, ci și tuturor celorlalte corpuri primare care pot 
fi privite ca avînd în comun un anumit predicat, de exemplu, 
tactilitatea, căci W nu e identic cu nici unul. Procesul se poate 
repeta, astfel încît numărul diferențelor va fi infinit. 

Pe deasupra, nu va exista nici măcar transformare din 
aer în foc, dacă contrarietăţile sînt infinite la număr. 

Iar toate [corpurile] devin unul singur. Într-adevăr, e necesar 
ca în [corpurile] ce vin după P să existe toate contrarietățile 
care sînt înaintea [lui P], iar în [corpurile] care-l precedă pe 
P să se afle toate contrarietățile de după P, astfel încît toate 
vor deveni un singur [corpl?. 


6 


Cineva ar putea să fie uimit, în cazul celor care susțin că 
există mai multe elemente ale corpurilor decît unul singur și 
că ele nu se transformă reciproc, cum e cu putinţă ca ei să 
afirme că elementele sînt [totuși] comparabile între ele. Așa 
spune Empedocle: „toate acestea [elementele] sînt egale”. 

Într-adevăr, dacă ele sînt comparabile sub raportul can- 
tității, e necesar să existe pentru toate cele comparabile 
aceeași măsură comună cu care ele sînt măsurate ; de exemplu, 


dacă dintr-o cotyle de apă ar proveni zece de aerf. Ambele 


1. Fiind infinite ca număr, ele nu ar putea fi parcurse într-un 
timp finit, deoarece, firește, nu avem de-a face aici cu un infinit 
de diviziune. Diferenţele fiecărui corp vor fi infinite, dacă numărul 
corpurilor simple este infinit. Aerul și focul ar putea fi separate 
de mult mai multe diferențe decît una singură. 

2. Probabil că Aristotel raționează astfel: un număr infinit de 
contrarietăți înseamnă toate contrarietăţile cu putință; prin 
urmare, ceea ce precedă în lanţul transformărilor pe P va fi 
identic cu ceea ce îl urmează, și identic cu P. 

3. DK, b, 31. Pentru Aristotel, lucrurile incomparabile (&oSuBArrra ) 
se află în genuri diferite — de exemplu, albul și caldul. Dacă 
însă sînt comparabile, ele se află în același gen și se disting 
doar prin specie, precum albul și negrul. Atunci însă este cu 
putinţă trecerea lor unul în celălalt, cînd speciile respective sînt 
contrarii, sau intemediare între contrarii. Vezi M, X, 4. 

4. xon, capacitate echivalentă cu 0,25 litri. 

sînt, așadar, ceva identic, dacă sînt măsurate cu aceeași 
măsură. 

Iar dacă ele nu sînt comparabile astfel potrivit cu cantitatea, 
în sensul provenienței cantităţii din cantitate, ci ne referim 
la o putere, de exemplu, dacă o cotyle de apă poate să răcească 
cît zece cotyle de aer, şi în acest fel ele sînt comparabile 
potrivit cu cantitatea, luată nu în sens de cantitate [a masei 
corpului], ci în sens de putere de a face ceva. 

Dar ar fi posibil ca puterile să fie comparate nu prin 
măsura cantităţii, ci în baza analogiei, de exemplu, spunînd 
că acest lucru este alb, așa precum celălalt este cald. Formula 
„acesta precum celălalt” desemnează în categoria calităţii 
asemănătorul, iar în categoria cantităţii — egalitateal. Pare 
deci absurd ca aceste corpuri, deși nu se transformă reciproc 
[la Empedocle], să fie comparabile, nu prin analogie, ci prin 
măsura puterilor lor şi prin faptul că o anumită cantitate de 
foc este egal de caldă sau asemănătoare cu o cantitate de 
atîtea ori mai mare de aer. Căci același lucru, [doar] mai 
mare cantitativ, va avea un atare raport [cu lucrul mai mic] 
în baza faptului că un atare lucru este de același fel?. 


1. Comparaţia presupune o diferență a lucrurilor de comparat 
prezentă într-o anumite unitate. Unitatea analogică este, la 
Aristotel, cea mai laxă dintre unități, mai laxă decît unitatea 
generică, care, la rîndul ei, este mai laxă decît unitatea specifică, 
care este mai laxă decît unitatea numerică: „Cele cu unitatea 
numerică sînt acelea a căror materie doar este una singură, 
prin specie formează o unitate cele care au o definiție unică, 
prin gen formează o unitate lucrurile care au același tip de 
predicat, iar prin analogie lucrurile care sînt ca într-un raport 
al unui termen față de alt termen” (M, V, 6, 1017b). 

2. ouoyevec nu trebuie luat aici în sensul său tehnic, de identitate 
de gen, ci într-un sens larg, de masă corporală de același fel și 
distinctă doar prin cantitate. Apa și aerul vor fi același corp în 
esenţă și vor avea aceeaşi definiție, dacă ele sînt comparabile 
cantitativ. 

Însă nici creştere nu ar putea exista, în conformitate cu 
Empedocle, cu excepţia creșterii prin adaos. (333b) Căci [la 
el] focul crește prin [adaos] de foc: „Crește pămîntul propria 
natură, eterul şi-o creşte pe a sa”!. Acestea se adaugă. Însă 
se pare că cele care cresc nu cresc în acest mod. 

Or, este mult mai greu de explicat [în maniera lui Empedocle] 
generarea naturală. Căci ceea ce se naște conform naturii 
apare fie întotdeauna, fie în majoritatea cazurilor, însă ceea 
ce se naște altfel decît întotdeauna și în majoritatea cazurilor 
apare în mod spontan şi întîmplător?. Care este deci cauza 
pentru care dintr-un om se naște un om fie întotdeauna, fie 
în majoritatea cazurilor, iar dintr-un bob de grîu creşte grîu, 
și nu un măslin? Sau de ce apare osul, dacă [elementele] 
sînt adunate într-un anume mod determinat ? Căci nimic nu 
se naște cînd [elementele] se strîng laolaltă așa cum se 
nimerește, potrivit spuselor lui [Empedocle], ci conform unei 
anumite raţiuni. Care este, așadar, cauza acestor [generări 
ordonate]? Căci ea nu este desigur nici focul sau pămîntul, 


1. DK, b, 31. 

2. Monștrii, aberațiile genetice, cum am spune noi azi. 

3. Sau „conform unei anumite proporţii”, cuvîntul logos avînd 
ambele sensuri. Problema este fundamentală și ţine de ceea ce 
noi numim astăzi ereditate și program genetic. Pentru Empedocle, 
viețuitoarele apăreau inițial din întîlniri întîmplătoare dintre 
elemente și apoi erau supuse unui fel de selecţie naturală: 
„Astfel multe capete fără gît crescură, brațe goale s-au făurit 
atunci fără umeri, feţe fără de frunţi rătăceau atunci pretutin- 
deni” (Filosofia greacă pînă la Platon, Editura Științifică și Enciclo- 
pedică, Bucureşti, 1979, vol. I, 2, p. 493 [fr. B, 58]; vezi și p. 456 
(fr. A, 72]). Dar Empedocle nu avea dovezi în favoarea acestei 
selecții naturale şi nici nu putea explica, în sistemul său, existența 
constanţei și ordinii naturii. Pentru momentul respectiv, antievolu- 
ționismul lui Aristotel era mai științific decît evoluționismul 
naiv al lui Empedocle, chiar dacă acesta era, în felul său, mai 
aproape de adevăr așa cum îl cunoaștem noi azi. Vezi „Studiu 
introductiv”, p. 32. 

și nici „lubirea” şi „Ura”. Căci cea dintîi este cauza asocierii, 
iar cealaltă este cauza disocierii. Însă cauza acestei [constanţe 
a generării naturale] este ființa proprie fiecărui lucru, și nu 
„doar unirea și schimbul [elementelor] unite”, așa cum susține 
[Empedocle]. Se numește întîmplare ceea ce revine acestora 
și nu rațiune, deoarece este cu putință ca [elementele] să se 
combine la întîmplare. 

Dimpotrivă, faptul de a fi astfel [constante] constituie o 
cauză pentru lucrurile existente natural și această [cauză] 
este natura fiecărui lucru, despre care el nu spune nimic. 
Prin urmare, el nu vorbeşte deloc „despre natură”!. Dar 
aceasta este binele și aptul. Or, el laudă numai amestecul. 

(Şi totuși nu Ura disociază elementele cel puţin, ci Iubirea — 
pe cele care sînt prin natură anterioare zeului?. Dar şi acestea 
[elementele] sînt zei [la Empedocle].) 

În plus, [Empedocle] vorbește în mod unilateral despre 
mișcare: într-adevăr, nu este suficient să se spună că lubirea 


1. Aristotel ia aici termenul „natură” (pinc) în sens de „formă” 
sau de ființă, sens la care se referă pe larg în Ph, II, 1 şi, mai 
sumar, în M, V, 4, 1015a. El admite că alţi filosofi au înțeles 
prin „natură”, de pildă, un principiu material, dar celălalt sens — 
cel de formă — i se pare fundamental. Paradoxul pentru el este 
că, deși aparent Empedocle vorbește despre „natură” (poemul 
său se numea „Despre natură”), el nu vorbește cu adevărat 
despre natură, deoarece nu recunoaște existenţa unei rațiuni şi 
a unei forme care să dea lumii o ordine și o stabilitate, ci 
explică orice complexitate prin hazard. 

2. Sensul acestui pasaj devine clar din comparaţia cu M, I, 4, 
985a: „Atunci cînd Universul se desface în elemente din cauza 
Urii, atunci focul se strînge într-o unitate şi la fel face fiecare 
dintre celelalte elemente. Iar cînd, iarăși, datorită Iubirii, Uni- 
versul se adună în unu, este necesar ca părțile fiecărui element 
să se disperseze din nou luna față de alta)”. Iubirea, un zeu, 
acţionează asupra unor elemente care ar fi anterioare ei prin 
natură. 

și Ura pun în mișcare, dacă nu e asta esența Iubirii - o 
anumită mișcare —, iar esența Urii o altă mişcare. Trebuia 
deci sau să se definească [aceste mișcări], sau să fie admise 
prin ipoteză, sau să fie demonstrate, și anume fie în mod 
precis sau lax, fie oricum altfel. 

În plus, de vreme ce fenomenele arată că corpurile se 
mișcă şi silit şi împotriva naturii, dar și conform naturii — de 
exemplu focul se mişcă în sus nesilit, dar în jos silit — și că 
ceea ce este conform naturii este contrar aceluia ce [se mișcă] 
silit, dar și că există [mişcare] împotriva naturii, există 
atunci și o mișcare conform naturii. Oare Iubirea o determină 
pe aceasta din urmă sau nu? [Nu.] Căci dimpotrivă, ea mișcă 
pămîntul în sus și seamănă cu disocierea!; mai curînd Ura 
decît Iubirea este cauza mișcării conforme cu natura. Încit, 
în general, Iubirea ar fi mai curînd împotriva naturii !? Dar 
în mod absolut, dacă nici Iubirea, nici Ura nu ar pune în 
mișcare, nu va exista nici mișcare a corpurilor însele, nici 
repaos ; însă asta e absurd. 

În plus, ele [elementele] se înfăţişează în mișcare. (334a) 
Căci, desigur, Ura le disociază, dar eterul nu se înalță din 


1. Frază tradusă divers, deoarece unele manuscrise au „în jos” în 
loc de „în sus”. De asemenea, este neclar care este subiectul 
propoziției. Asum că Aristotel spune că Iubirea mişcă pămîntul 
în sus deoarece dorește să-l unească cu elemente (în sensul 
tradițional al cuvîntului) diferite — de exemplu cu aerul sau cu 
focul —, disociindu-l de el însuși. În acest caz, Iubirea produce 
o mișcare silită sau contrară naturii pămîntului, căci mișcarea 
conformă naturii pentru pămînt este în jos, în termenii lui 
Aristotel. Evident, Empedocle nu gîndea în aceiași termeni. 

2. Într-adevăr, Iubirea dislocă elementele și le obligă să se unească 
între ele. Or, lăsate singure, elementele tind, în virtutea prin- 
cipiului similitudinii, să-şi regăsească locul natural. Lui Aristotel 
i se pare că lubirea, ca principiu organizator, ar trebui să 
acționeze conform naturii și nu împotriva ei, dar desigur că 
viziunea lui Empedocle despre „natură” era diferită. 

cauza Urii. Ci uneori [Empedocle] zice că [această mișcare] 
rezultă din întîmplare („astfel s-a întîmplat să dea fuga 
cîndva, dar de multe ori în alt fel”), alteori zice că, prin 
natură, focul e purtat în sus și că eterul „se afundă în pămînt 
cu lungi rădăcini”l. 

În acelaşi timp, el susține că Universul este asemănător 
şi acum, în era Urii, și mai înainte, în era Iubirii. Atunci 
care este primul care a pus în mişcare şi care este cauza 
mișcării? Nu lubirea și Ura, ci acestea sînt cauzele unei 
anumite mişcări. lar dacă există [un prim mișcător], acela 
este principiul?. 

Dar este absurd și faptul că sufletul provine din elemente 
sau că este unul dintre elemente. În ce fel vor putea exista 
alterările sufletului, de exemplu, faptul de a fi cultivat și, de 
asemenea, necultivat, ori memoria și uitarea? Căci este lim- 
pede că dacă sufletul este foc, el va poseda afectările ce revin 
focului luat ca foc. lar dacă sufletul este un amestec [de 
elemente], [el va avea afectările] corporale. Dar dintre acestea 
[cultivarea, memoria, uitarea etc.] nici una nu este corporală. 
Însă aceste subiecte constituie preocuparea unei alte cercetări 
[decît aceasta de față’. 


1. DK, b, 31. Cu alte cuvinte, Empedocle atribuie mişcarea elemen- 
telor ba naturii”lor proprii, ba Iubirii sau Urii. 

2. Pentru Empedocle nu există început al mișcării, iar domniile 
Urii și Iubirii se succedă una alteia de un număr nesfîrșit de 
ori. 

3. Teza că sufletul ar fi alcătuit din elemente corporale și că astfel 
el ar cunoaște elementele exterioare în virtutea principiului 
similitudinii („asemănătorul cunoaște asemănătorul”) este criti- 
cată de Aristotel în Despre suflet, I, 5, 409b, 23 sq. 

Acum, în legătură cu elementele! din care sînt constituite 
corpurile, unii [filosofi] cred că există un [element] comun, 
ori că ele se transformă reciproc ; este necesar ca ei să admită 
că, dacă una dintre teze este valabilă, este şi cealaltă?. 

Dar pentru cei care nu consideră că există o generare 
reciprocă [a elementelor], nici că [un element] rezultă din 
fiecare [alt element], afară doar că [ele rezultă] precum cărămi- 
zile dintr-un zid, e imposibil de lămurit în ce fel vor apărea 
din acele [elemente] carnea, oasele și oricare dintre corpuri’. 

Dar ceea ce spun conduce la o dificultate și pentru aceia 
care generează [elementele] reciproc, anume în ce fel rezultă 
din ele altceva decit ele însele. De exemplu: e posibil să 
rezulte apă din foc și din aceasta foc, căci există un substrat 
comun. Numai că și carnea, și măduva provin din ele; dar în 
ce mod? 

Și care va fi modalitatea acestei generări pentru cei care 
vorbesc precum Empedocle 74 Într-adevăr, este necesar să 


1. Este vorba aici despre „elemente” în sens tradițional şi despre 
corpurile compuse din ele, precum cele ale vieţuitoarelor. 

2. Din nou sînt avuţi în vedere „moniștii”, precum Thales, 
Anaximenes, Anaximandros, Heraclit. 

3. Pentru Aristotel, eroarea lui Empedocle este de a fi considerat 
că în compuși „elementele” sînt actualizate și nu se află în 
posibilitate/virtualitate. De aceea, nu există la Empedocle com- 
puși adevăraţi, ci numai juxtapunere, la fel precum sînt juxtapuse 
cărămizile într-un zid. 

4. Formularea sugerează că existau în vremea lui Aristotel, la 
peste un secol după Empedocle, adepţi ai filosofiei acestuia, așa 
cum existau adepţi și ai altor filosofii naturale presocratice. 
Unele dintre aceste filosofii naturale vor supraviețui atacului 
lui Platon și al lui Aristotel pentru a renaște în generaţia care 
vine după Aristotel, anume în sistemele stoicilor și în cel al lui 
Epicur. 

existe o compunere [a elementelor], după cum zidul e compus 
din cărămizi şi pietre. lar amestecul acesta va fi din elementele 
care se conservă, alăturate în părți micuțe unele altora. 
Astfel rezultă carnea și fiecare din restul [de corpuri]. 

Or, se întîmplă de fapt ca focul și apa să nu se genereze 
din orice parte de carne, precum dintr-o ceară ar putea fi 
făcută din partea asta o sferă, dintr-o altă parte — o pira- 
midă. Însă aici ar fi fost cu putinţă și ca fiecare dintre cele 
două corpuri geometrice să fie făcut din celălalt. În acest fel 
însă ambele [focul şi apa] provin din oricare parte de carne... 

Cei care însă văd lucrurile altminteri nu pot accepta așa 
ceva, ci spun că fiecare dintre cele două [elemente] provine 
dintr-un alt loc și dintr-o altă parte [a cărnii], precum provin 
o piatră şi o cărămidă dintr-un zid. (334b) 

La fel și cei care consideră o singură materie [a elementelor] 
au de întîmpinat o dificultate — anume în ce fel va rezulta 
ceva [compus] din ambele, precum din rece şi cald, sau din 
foc și pămînt. Căci dacă carnea e formată din ambele [ele- 
mente], fără a fi nici unul dintre ele şi nici o juxtapunere a 
unor [elemente] care se conservă [în amestec], ce mai rămîne 
în afară ca rezultatul [unirii] din acele două [elemente] să 
fie materia ?? Într-adevăr, nimicirea unuia dintre [elemente] 
îl generează fie pe celălalt, fie materia. Or, deoarece e posibil 
să existe mai mult şi mai puţin cald, respectiv rece, cînd 


1. Mai multe manuscrise dau pentru acest paragraf o variantă 
foarte diferită, care ar fi putut fi o glosă. Iat-o: „Se întîmplă 
celor care vorbesc astfel ca aerul, apa şi celelalte să nu se 
genereze din orice parte de carne, ci fiecare [element liber] [să 
se genereze] din celălalt [imanent], vreau să spun că din toate 
[elementele] juxtapuse și imanente [în carne] să se separe în 
actualizare toate [elementele] — ceea nu se arată confirmat de 
fenomene”. 

2. Dacă cele două contrarii s-ar anula reciproc, rezultatul ar fi 
materia actualizată — ceea ce este inacceptabil pentru Aristotel, 
deoarece ar însemna o materie separată. 


194 ARISTOTEL 


unul dintre ele este în actualizare în mod absolut, celălalt va 
fi în virtualitate. Cînd însă nu va exista [în actualizare] în 
mod complet, ci unul va fi cald-rece, celălalt rece-cald, din 
pricină că cele amestecate își nimicesc reciproc excesele, 
atunci nici materia nu va fi rezultatul, nici unul dintre cele 
două contrarii nu va fi în actualizare completă, ci va apărea 
un intermediar. Potrivit însă cu posibilitatea, [corpul] va fi 
mai mult cald decît rece, sau invers; potrivit cu acest raport 
va fi de două ori mai cald în virtualitate decît rece, sau de trei 
ori mai cald, sau se va conforma unui alt raport asemănător!. 

Însă şi alte lucruri vor rezulta din amestecul contrariilor 
sau al elementelor, iarelementele? provin din acele [contrarii] 
care sînt cumva în virtualitate, nu însă aşa cum este materia 
[în posibilitate], ci în felul descris. Şi ceea ce se generează 
este, în acest sens, un amestec, în alt sens însă este materie?. 
Căci contrariile sînt afectate potrivit cu definițiile date la 
început: caldul actualizat este rece în virtualitate, iar recele 
actualizat este cald în virtualitate, încît, în caz că nu s-ar 
egaliza, ele trec unul în celălalt. La fel se întîmplă și cu 
restul contrariilor. 

Și în acest mod se transformă mai întîi elementele, dar 
din ele provin carnea, oasele şi cele asemenea, atunci cînd 
caldul devine rece, iar recele — cald, cînd ele s-ar deplasa 
spre un intermediar. Aici [la mijloc] nu există nici cald, nici 


1. Faptul că unele elemente sînt în virtualitate (complet sau parțial) 
în amestec, în vreme ce altele se actualizează (complet sau 
parțial) face de fapt inutilă prezenţa unei materii separate, așa 
cum se arată și în paragraful următor. 

2. Este vorba în continuare despre elementele tradiționale — foc, 
aer, apă, pămînt. 

3. Deoarece, în parte, contrariile sînt în virtualitate, se poate 
considera că amestecul este, într-un sens, materie. Cu alte 
cuvinte, ar însemna că materia poate apărea ca separată — ceea 
ce, cum ştim, Aristotel nu acceptă. 

rece, însă intermediarul are multe [grade] şi nu e indivizibil. 
La fel uscatul, umedul și celelalte contrarii produc, în trecerea 
lor prin intermediar, carnea, oasele și restul!. 

Toate corpurile amestecate, cîte îşi au existența în jurul 
locului din mijloc?, sînt constituite din toate corpurile simple. 
Într-adevăr, există pămînt în toate [corpurile compuse], deoa- 
rece fiecare se află mai ales și cel mai mult în locul propriu 
[acest loc din mijloc]; există apă, deoarece compusul trebuie 
să fie delimitat, iar dintre corpurile simple numai (335a) apa 
este ușor de delimitat; în plus, pămîntul fără umed nu poate 
rămîne adunat laolaltă; or acesta este [corpul] continuu. 
Dacă s-ar extrage complet umedul din pămînt, acesta s-ar 
sfărîma. 

Așadar, pămîntul şi apa există [în toate corpurile compuse] 
din aceste motive, iar aerul și focul [există și ele], pentru că 
ele sînt contrarii ale pămîntului și ale apei. Într-adevăr, 
pămîntul este contrariul aerului, iar apa este contrariul 
focului, pe cît este cu putință ca o fiinţă să fie contrară unei 


1. Teza lui Aristotel: carnea, osul etc. nu sînt alcătuite din cor- 
pusculi de foc, apă etc. și se constituie ca intermediare între 
actualizarea și posibilitatea corpurilor simple, respectiv a elemen- 
telor acestora — cald-rece, uscat-umed. 

2. „Locul din mijloc” este Pămîntul (planeta), aflat în centrul 
Universului aristotelic. Corpurile compuse situate pe Pămînt 
sau în apropierea acestuia, pînă la sfera Lunii, conţin un amestec 
din toate corpurile simple, amestec în care pămîntul (corpul 
simplu), a cărui mișcare naturală este spre centru, deţine întot- 
deauna o parte importantă. Dimpotrivă, începînd cu sfera Lunii, 
astrele ar fi alcătuite din al „cincilea corp” (eterul). Vezi Despre 
Cer, I, 2. 

alte fiinţei. De vreme ce generările se produc din contrarii, 
iar două dintre extremele contrariilor [pămîntul și apa] se 
află în lucruri, este necesar ca şi cealaltă latură [a contra- 
rietății] să se regăsească, astfel încît în orice compus se vor 
afla toate corpurile simple?. Pare să o dovedească şi hrana 
fiecărei viețuitoare: într-adevăr, toate se hrănesc cu aceleași 
[corpuri simple] din care sînt alcătuite, dar toate se hrănesc 
cu mai multe [corpuri decît cu unul singur]. Căci şi cele care 
par să se hrănească cu un singur element — respectiv plantele 
cu apă — se hrănesc cu mai multe, deoarece pămîntul este 
amestecat cu apa; de aceea agricultorii încearcă să le stro- 
pească după ce au amestecat [apa cu pămînt]. 

Acum, deoarece hrana ține de materie, însă ceea ce se 
hrăneşte este configurația și forma, preluate împreună cu 


1. În Categorii, 5, 3b şi 11, 13b, Aristotel nu admite că o ființă 
poate avea un contrariu. În Despre generare şi nimicire, teoria 
a devenit mai suplă, după cum se vede, admiţîndu-se că, într-un 
anume sens, apa, de exemplu, e contrariul focului, deoarece 
prima este rece şi umedă, iar al doilea cald şi uscat — fiind deci 
alcătuite din elemente contrarii. Teoria va fi reluată de Plotin 
în tratatul 51, intitulat Ce sînt și de unde vin relele (I, 8, 6): 
„Astfel ne-a apărut evident faptul că nu pretutindeni fiinţa este 
fără contrariu. Am fi acceptat chiar și la foc și la apă că acestea 
sînt contrarii, dacă nu ar exista o materie comună a lor pe care 
apar, ca proprietăți, caldul și uscatul, respectiv umedul și recele. 
Dar dacă ar exista numai [proprietăţile] în sine care completează 
fiinţa fără substratul comun, ele ar fi chiar şi așa contrare — o 
fiinţă contrarie altei ființe !”. Se vede, în particular, că Plotin 
crede că proprietățile elementare apar pe un substrat-materie 
comun pe care el îl identifică ontologic, de altfel, cu Răul absolut, 
cu o specie de neființă, dar și cu termenul ultim al procesiunii 
ce pornește de la Unu. Pentru Aristotel, substratul nu este 
altceva decît posibilitatea existenței corpului tangibil. 

2. Evident, aşa cum s-a arătat, prezența unora dintre corpurile 
simple în cele compuse este de multe ori numai în virtualitate, 
sau într-o mare măsură în virtualitate. 

materia, este rezonabil faptul că focul este singurul dintre 
corpurile simple care se hrănește, în vreme ce toate corpurile 
[simple] sînt generate reciproc, după cum spun și [gînditorii] 
de dinainte. Căci singurul şi în cea mai mare măsură focul ține 
de formă, deoarece în mod natural el este purtat spre limită. 
Dar, prin natură, fiecare [corp simplu] este purtat spre locul 
propriu. Or, configuraţia şi forma tuturor se află în limitel. 

S-a arătat, prin urmare, că toate corpurile [compuse] se 
constituie din toate corpurile simple. 

Fiindcă însă există unele lucruri generabile și coruptibile 
și fiindcă generare se întîmplă să existe în locul din mijloc, 
trebuie vorbit despre generare în ansamblu în mod asemă- 
nător, anume, cîte şi care sînt principiile sale. Astfel vom 
examina mai uşor situaţiile particulare, atunci cînd le vom 
studia mai înainte pe cele generale. 

[Principiile lucrurilor pieritoare] sînt egale la număr şi 
identice în gen cu cele ale lucrurilor eterne şi prime?. Un 
prim principiu trebuie luat ca materie, un al doilea - ca 


1. Spre deosebire de alte corpuri precum apa sau pămîntul, focul 
pare că se hrănește, ca o vietate. Dar hrănirea presupune 
existența unei forme care să asimileze materia preluată în 
materia proprie (vezi GC, 321b). Pe de altă parte, focul se înalță, 
tinzînd aşadar spre limita sau extremitatea Universului sferic. 
Iată două motive care îl determină pe Aristotel să atribuie 
focului mai multă formă (adică o actualizare mai avansată) 
decît celorlalte corpuri, recuperînd astfel cumva vechea teorie care 
identifica focul cu ceea-ce-este (ființa) și pămîntul cu ceea-ce-nu- 
-este (neființa). Sintagma „configuraţie și formă” e folosită adesea 
de Aristotel ca o hendiadă, cei doi termeni avînd oarecum 
același sens. 

2. În M, XII, 1, 1069a, Aristotel distinge trei specii de fiinţe: 
fiinţele senzoriale şi pieritoare (corpurile simple şi compușii 

formă. Trebuie însă să li se adauge şi un al treilea. Într-adevăr, 
cele două [principii] nu sînt suficiente pentru generarea 
lucrurilor, după cum nu sînt suficiente nici pentru realitățile 
primel. 

Prin urmare, materia este, pentru lucrurile generabile, o 
rațiune de a fi — putinţa de a fi şi de a nu fi. Căci unele 
lucruri, precum cele eterne, există prin necesitate, altele 
prin necesitate nu există. Dintre acestea, este imposibil ca 
primele să nu existe, iar celelalte este imposibil să existe, 
deoarece nu e posibil ca ele să existe altminteri, contra 
necesităţii. (335b) Dar unele lucruri sînt capabile și să fie, 
și să nu fie — e vorba despre ceea ce e generabil și pieritor. 
Într-adevăr, un astfel de lucru uneori există, alteori nu. În 
consecinţă, este necesar să existe generare și pieire în ceea 


respectivi), ființele senzoriale și eterne (astrele și substanța 
cerurilor, alcătuită probabil din „al cincilea corp” sau „eterul”, 
cum se afirmă în Despre Cer) şi fiinţele eterne și imobile („motoa- 
rele cerești”, inclusiv Dumnezeu care pune în mișcare sfera 
stelelor fixe) și care nu au materie, ci sînt actualizare sau formă 
pură. În continuare (M, 1069b), Aristotel afirmă că primele 
două specii de ființe sînt studiate de fizică, deoarece ele posedă 
mişcare și materie, în timp ce „ultima aparține de altă știință, 
de vreme ce nu există un principiu comun pentru toate”. Rezultă 
că pasajul din GC se referă la cele două specii de ființe în 
mișcare — cele pieritoare și cele eterne —, ceea ce rezultă și din 
discuţia care urmează. 

1. Acest al treilea principiu este aici, desigur, nu privaţiunea, 
văzută acum împreună cu forma, ci cauza eficientă. Vezi M, XII, 
4, 1070b, unde Aristotel denumește principiile imanente — mate- 
ria, forma şi privațiunea — „elemente”, cărora le adaugă un al 
patrulea principiu exterior, cauza eficientă. 

Realitățile primordiale — astrele și sferele lor — sînt puse în 
mișcare de ființele imobile și fără materie. 

2. Lucrurile eterne sînt actualizările pure şi astrele, care au totuși 
materie. Care sînt însă cele care este imposibil să existe? Dacă 
nu este vorba aici despre imposibilitățile logice sau matematice, 

ce privește lucrul capabil să fie și să nu fie. De aceea, aceasta 
[faptul de a putea fi sau nu fi] luată ca materie este rațiune 
de a fi pentru lucrurile generabile, în timp ce configurația şi 
forma sînt lo rațiune de a fi] în calitate de scop. Aceasta este 
definiția fiinţei fiecărui lucrul. 

Trebuie însă adăugată și o a treia [rațiune de a fi], pe care 
toți filosofii o întrevăd ca în vis, dar nimeni nu o exprimă 
[clar]?. Unii au gîndit că natura Formelor este pentru devenire 
o cauză suficientă, așa cum [a crezut] Socrate în Phaidon’. 
Într-adevăr, acesta, reproșîndu-le celorlalți filosofi că nu au 
vorbit nimic [despre aceasta], face ipoteza că, între ființări, 
există, pe de o parte, Formele, pe de alta, lucrurile care participă 


cred că Aristotel se referă la posibilul care nu se poate realiza 
niciodată, așa cum e cazul vidului şi al infinitului actuale. Un 
pasaj sugestiv în tratatul Despre interpretare : „Există realități 
care sînt actualități fără posibilitate, precum ființele prime, 
altele sînt realități cu posibilitate, care prin natură sînt anterioare 
[posibilităţii], dar cronologic sînt posterioare [aceleia] ; dar există 
şi realități care nu sînt actualizări niciodată, ci sînt numai 
posibilități [nerealizate)” (23a, 23-26) (7 6 obâ€nore evépyeral 
eov, ĠAR 6vvoijLeig uóvov). 

1. De obicei Aristotel distinge între scop și cauza formală, vezi M, 
I, 3, 983a. Aici, în privința ființelor naturale, el le tratează 
laolaltă, considerînd desigur că forma unei viețuitoare este 
principiul ce conduce la realizarea unei finalități. 

2. Despre acest principiu demiurgic vorbesc totuși Anaxagoras cu 
al său „Intelect” separat, dar și Platon în Timaios, cu al său 
Demiurg. 

3. Phaidon, 100c-d: „Dacă cineva îmi spune că pricina pentru 
care orice lucru este frumos este că are sau culoare agreabilă, 
sau formă, sau orice altceva dintre acestea, îl las să vorbească, 
căci sînt amețit de toate astea. Ci un lucru mi-l spun, simplu, 
nemeșteşugit și pesemne prostesc, că nimic altceva nu face 
lucrul să fie frumos decît fie prezenţa, fie comuniunea Frumo- 
sului. Nu mai insist, ci spun că toate lucrurile frumoase devin 
frumoase din cauza Frumosului”. 

la Forme, și că despre fiecare lucru se spune că „este” în 
conformitate cu Forma, și că el „se generează” prin participare 
[la Formă] şi „piere” prin pierderea [acestei participări]. 
Rezultă că, dacă acestea sînt adevărate, el consideră că Formele 
sînt în mod necesar rațiunile de a fi şi ale generării, și ale nimicirii. 

Alţii invocă materia însăși, susținînd că mișcarea provine 
de la ea. 

Dar nici unii, nici alții nu vorbesc cum se cuvine: într-ade- 
văr, dacă Formele sînt rațiuni de a fi, din ce pricină ele nu 
generează veşnic şi continuu, ci uneori da, alteori nu, cu 
toate că şi Formele, și participantele există întotdeauna ? 

În plus, în anumite cazuri vedem că există o altă rațiune 
de a fi: căci medicul produce sănătatea și ştiutorul produce 
știința, deși sănătatea în sine şi știința [în sine], cît și parti- 
cipantele [la ele] există [întotdeauna]. La fel se întîmplă şi 
la alte lucruri care sînt făcute potrivit cu o capacitatel. 

Dar dacă cineva ar susține că materia generează din cauza 
mișcării, ar vorbi mai adecvat pentru fizică decît susținătorii 
teoriei Formelor?. Căci ceea ce alterează şi schimbă înfățișarea 
este în mai mare măsură rațiune de a fi a generării ; în toate 


cele obișnuim să considerăm că ceea ce produce deopotrivă 


1. Permanenţa Ideilor (Formelor) nu poate explica — obiectează 
Aristotel — de ce unele lucruri se nasc și altele pier, de vreme 
ce ele participă mereu la Forme. De fapt, în Timaios, Platon 
însuși corectează această reprezentare prea simplă a raporturilor 
din Forme și participante. Acum Demiurgul este cel care creează, 
după modelul etern al Formelor, Universul în ansamblu și zeii 
cerești, iar apoi zeii creează viețuitoarele pieritoare, ghidîndu-se 
tot după modelul etern. Cauza formală și cea eficientă ajung să 
fie clar distinse. Rămîne totuși problematică la Platon explicarea 
alternanţei dintre generare și nimicire în condițiile permanenţei 
Formelor. Căci nu doar crearea speciilor eterne trebuie explicată, 
ci și felul în care apar și pier viețuitoarele individuale — ceea ce 
pretinde și introducerea unei rațiuni de a fi eficiente. 

2. Vezi supra, p. 10, nota 3 şi p. 86, nota 1. 

în lucrurile naturale și în cele provenite din artă este lucrul 
care ar pune în mișcare. 

Şi totuși, nici aceștia nu vorbesc cum se cuvine. Într-ade- 
văr, proprii materiei sînt afectarea și faptul de a fi mișcată, 
însă faptul de a pune în mișcare și de a fi activă țin de o altă 
putere!. Lucrul e vădit şi în cazul produselor artei, şi în cel 
al lucrurilor naturale: căci apa însăși nu produce din sine 
un animal, nici lemnul nu produce un pat, ci arta [îl produce]. 
În consecinţă şi aceşti [filosofi] vorbesc incorect, și fiindcă [pe 
lîngă ceea ce s-a spus mai sus] ei neglijează cauza cea mai 
importantă: ei elimină esența (quiditatea) şi forma?. (336a) 

În plus, puterile pe care ei le atribuie corpurilor, prin care 
acestea generează, sînt la ei prea mult de tipul celor ale 
uneltelor (Aav opyavıxac), înlăturînd cauza asociată formei. 
Căci dacă e natural — după cum afirmă — pentru cald să distingă 
și pentru rece să strîngă, și fiecare dintre celelalte [contrarii] să 
fie activ, respectiv să fie afectat, ei susțin că din această pricină 
şi prin aceasta toate lucrurile sînt generate şi nimicite. Însă 
se pare că și focul însuși e pus în mișcare şi e afectată. 

În plus, ei procedează întocmai ca cineva care ar încredința 
ferăstrăului şi fiecărui instrument cauza producerii lucrurilor. 


1. Aici Aristotel îi critică pe unii filosofi precum Empedocle sau 
Democrit, pentru care mișcarea ar aparține elementelor materiale 
însele. Astfel, ei sînt mai curînd „fiziologi” decît „fizicieni” în 
toată puterea cuvîntului. (Vezi supra, p. 70, nota 3.) Aristotel 
însă afirmă că „nu este cu putință ca substratul să se modifice 
singur pe sine” (M, I, 3, 984a). 

2. Rațiunea de a fi formală pe care Aristotel o denumeşte în mai 
multe feluri, vezi M, I, 3, 983a: formă (åŝoç), configuraţie 
(uoppÌ), esenţă (15 ri îm vo, ceea ce medievalii au tradus 
prin quidditas), rațiune (A6yog), ființă (oboia) și chiar natură 
(púa). Acești filosofi ignoră pentru ce lucrurile au o structură 
constantă, formînd specii conforme unui anume plan. 

3. Sînt filosofi, precum Heraclit, dar chiar și Empedocle, care 
atribuie focului un rol activ și producător. Totuși focul însuși nu 

Căci este necesar |- spun ei —] ca lemnul să fie tăiat de 
fierăstrău şi netezit de rindea și la fel şi în celelalte cazuri. 
În consecinţă, dacă lei spun că] focul produce și pune în 
mișcare în cea mai mare măsură, ei nu văd în ce fel o face, 
fiindcă [acţiunea lui] e mai slabă decît aceea a instrumentelor. 

Noi am vorbit însă mai înainte la modul general despre 
raţiuni de a fi!. Acum s-a cercetat în legătură cu distincția 
dintre materie şi formă. 


10 


În plus, dacă s-a demonstrat că mişcarea de revoluţie este 
eternă?, este necesar, în acest caz, ca şi generarea să existe 
în mod continuu. Într-adevăr, mișcarea de revoluţie va pro- 
duce neîncetat generarea, deoarece aduce şi îndepărtează 
rațiunea de a fi generatoare. 

În același timp, e clar că și teza anterioară e corectă:, 
respectiv a numi mișcarea de revoluție (popa), şi nu gene- 
rarea, prima dintre transformări“. Într-adevăr, este mult mai 
rezonabil să considerăm pe ceea-ce-este drept rațiune de a fi 
a generării pentru ceea-ce-nu-este, decît pe ceea-ce-nu-este 
drept rațiune de a fi a ființării pentru ceea-ce-este. Căci ceea 
ce se deplasează [circular] este, dar ceea ce devine nu este. 
De aceea, mișcarea de revoluție este anterioară generării. 


e decît un element material care nu poate fi socotit o primă 
cauză — spune Aristotel. 

1. Referire la Ph, II, 3-9. 

2. Vezi DC, II, 3, 286a, unde Aristotel consideră că mişcarea circulară 
a astrelor este eternă, deoarece acestea sînt corpuri divine. 

3. Ph, 260a. 

4. Este vorba despre mișcarea de revoluţie diurnă a bolţii cerești 
de la est la vest. 

5. Astrele, în general, nu cunosc decît deplasarea locală; nu au 
parte nici de alterare, nici de creştere/descreștere și, cu atît 
mai puțin, de generare/nimicire. 

Deoarece însă s-a stabilit şi s-a demonstrat că și generarea, 
și nimicirea există în mod continuu în lucruri, dar spunem 
că mișcarea de revoluţie este rațiunea generării, este limpede 
că, de vreme ce mișcarea de revoluţie este una singură, nu 
e cu putință să apară ambele [şi generarea, şi nimicirea], 
deoarece ele sînt contrare. Căci identicul, fiind mereu la fel, 
produce prin natură întotdeauna același efect, încît va exista 
veşnic fie generare, fie nimicire. Trebuie, așadar, să existe mai 
multe mișcări și să fie contrare, fie sub aspectul deplasării, 
fie sub cel al neuniformităţii. Căci efectele contrare sînt 
produse de rațiuni/cauze contrare. 

De aceea, nu prima mișcare de revoluţie este rațiunea de 
a fi a generării şi a nimicirii, ci mișcarea de revoluţie asociată 
cercului oblic’. Într-adevăr, în aceasta există și continuitate, 


1. Aristotel distinge aici între mișcarea Cerului (mișcarea diurnă) 
şi mișcarea anuală a Soarelui. În acest ultim caz, este vorba 
despre cercul eclipticii, pe care se produce deplasarea (aparentă, 
pentru noi) a Soarelui și a restului planetelor, în sens invers 
față de mișcarea diurnă (aparentă) a bolţii cerești, de la est la 
vest, numită aici „prima mișcare de revoluţie”. Planul înclinat 
al acestui cerc în raport cu cercul ecuatorial determină înălțarea 
diferită deasupra orizontului a Soarelui de-a lungul anului și, 
deci, anotimpurile. Una dintre realizările majore ale astronomiei 
matematice grecești a fost explicarea succesiunii anotimpurilor 
prin combinaţia dintre aceste două cercuri. Deja în Timaios ea 
este indicată, atunci cînd Platon vorbeşte despre „cercul identi- 
cului” și „cercul diferitului”, cel de-al doilea fiind cercul pe care 
se deplasează aparent Soarele cu mișcare proprie de la vest la 
est în jurul Pămîntului. Ideea e probabil mai veche, de origine 
pitagoriciană. Vezi și Șerban Nicolau, „Studiu introductiv” la Despre 
Cer, ed. cit., p. 99. Așa cum se vede din capitolul 8 al cărţii XII 
a Metafizicii, Aristotel a perfecționat sistemul astronomiei mate- 
matice propus, după ideile lui Platon, de Eudoxos din Cnidos și 
Callippos din Cyzicos — un model care „dădea seamă de feno- 
mene” (ro pouvpeva ousțeiv), adică explica complicatele mișcări 
ale planetelor, Soarelui și Lunii, și care presupunea 55 de sfere 

și o dublă mișcare!: căci e necesar, dacă trebuie să existe 
etern generare și nimicire (336b), ca, pe de o parte, veșnic să 
se miște ceva, pentru ca aceste transformări să nu lipsească ; 
pe de alta, [e necesar] să existe două [mişcări], pentru ca să 
nu aibă loc doar una dintre cele două transformări. 
Mișcarea de revoluţie a Întregului? este, prin urmare, 
rațiunea de a fi a continuității [generării şi nimicirii], în 
timp ce înclinarea [ecliptica] reprezintă rațiunea sosirii şi 
îndepărtării [generării și nimicirii]. Se întîmplă, într-adevăr, 
ca [rațiunile generatoare] uneori să ajungă departe, alteori — 
aproape. Distanţa [lor față de Pămînt] fiind inegală, mișcarea 
va fi neuniformă5, astfel încît, dacă prin sosirea aproape 
[rațiunea generatoare] generează, prin îndepărtarea sa, aceeași 
[rațiune] nimicește, și dacă prin apropierea repetată gene- 
rează, prin îndepărtarea repetată nimicește. Căci rațiuni/ 
cauze contrare produc efecte contrare. Iar într-un interval 
de timp egal au loc şi nimicirea, şi generarea conforme naturii. 
De aceea, și intervalele de timp, şi duratele vieţii fiecărui 
lucru posedă un număr [determinat] şi se disting în temeiul 
său. Într-adevăr, toate lucrurile posedă o ordine și orice 
durată a vieţii şi orice interval se măsoară printr-o perioadă 
de timp, doar că nu toate aceste durate se măsoară prin 
aceeaşi perioadă, ci unele se măsoară printr-o perioadă mai 
mică, altele — printr-una mai mare. Căci pentru unele [măsura] 


transparente, încastrate una într-alta și concentrice, avînd centrul 
în centrul Pămîntului. 

1. Pe de o parte, Soarele este antrenat de mișcarea diurnă a bolţii 
cereşti de la est la vest, pe de altă parte, el se deplasează anual 
pe cercul oblic al eclipticii de la.vest la est. Evident, din pers- 
pectiva heliocentrică, Pămîntul participă la două mișcări, ro- 
tindu-se în jurul axei și, respectiv, în jurul Soarelui. 

2. Adică mișcarea „primul cer”, sfera stelelor fixe. 

3. Este vorba, desigur, despre mișcarea aparentă față de Pămînt, 
rezultantă a mișcării diferitelor sfere la a căror mişcare participă 
planeta, în sistemul lui Eudoxos și Aristotel. 

e anul, pentru altele măsura e mai mare [decît anul], pentru 
altele măsura e perioada mai mică [decît anul]. 

Se pare însă că fenomenele conforme senzaţiei sînt în 
acord cu raţionamentele noastre!: într-adevăr, vedem că 
există generare cînd soarele se apropie [de noi], dar cînd el 
se îndepărtează avem nimicire — iar ambele evenimente au 
loc în durate egale de timp. Căci duratele nimicirii și ale 
generării naturale sînt egale. 

Adesea totuși nimicirea are loc într-un răstimp mai scurt 
[decît generarea] din pricina amestecului elementelor între 
ele. Într-adevăr, de vreme ce materia este neuniformă și nu 
pretutindeni identică, este necesar ca și generările să fie 
neuniforme, unele fiind mai rapide, altele mai lente, încît se 
întîmplă ca, din cauza generării acestora, să se producă 
nimicirea altora. 

Însă, după cum s-a spus, generarea și nimicirea vor exista 
etern şi continuu și nu vor absenta niciodată, din motivele 
arătate. Acest lucru se întîmplă în mod rezonabil : Într-adevăr, 
pentru că în toate cele afirmăm că natura tinde spre mai 
bine şi, pe de altă parte, dacă a fi e mai bun decît a nu fi? 
(s-a spus în altă parte în cîte feluri îl înţelegem pe „a fi”, 


1. Un principiu esențial al științei naturii a lui Aristotel: acordul 
„fenomenelor” cu raționamentul, în cazul de față, modelul celor 
două mișcări de revoluţie se acordă cu mersul și succesiunea 
anotimpurilor. 

2. Metafizica lui Aristotel este orientată spre ființă și ceea-ce-este, 
văzute ca superioare neființei. De aici și teza lui că actualizarea 
este anterioară și superioară virtualității/posibilității (M, IX, 8, 
1050b, unde arată şi că ființele eterne și divine sînt în actua- 
lizare). 

3. M, VI, 2, 1026b: „Or, ceea-ce-este conceput ca fiind pur şi simplu 
este conceput în mai multe sensuri, dintre care unul ar fi 
ceea-ce-este accidental, altul — ceea-ce-este luat ca adevărat și 
ceea-ce-nu-este luat ca fals; în afara acestora există figurile 
categoriilor (de pildă, ce este, cum este, cît este, unde este, cînd 

dar dacă acest [a fi] e imposibil să subziste în toate lucrurile, 
fiindcă elese află departe de principiu, Dumnezeu a desăvîrșit 
Întregul în modul rămas disponibil : producînd continuitatea 
generării. În felul acesta, fiinţarea s-ar înlănțui continuu, 
din pricină că devenirea şi generarea eterne sînt cele mai 
apropiate de ființă!. 

Or, rațiunea acestei continuități este, după cum s-a afirmat de 
multe ori (337a), mişcarea circulară la Universului], deoarece 
ea este singura mișcare continuă?. De aceea și celelalte lucruri 
care se transformă reciproc în ceea ce privește proprietăţile și 
puterile lor, de exemplu corpurile simple, imită mișcarea 
circulară. Căci atunci cînd din apă se naște aer, din aer — foc 
și iarăși din foc — apă, spunem că generarea s-a făcut ciclic, 
deoarece ea revine acolo de unde a plecat. Rezultă de aici că și 
mișcarea rectilinie, cînd imită mișcarea circulară, este continuă?. 


este, și dacă mai semnifică și altceva în același mod); în plus, 
ceea-ce-este luat ca virtualitate, cît şi ca actualizare”. 

1. Cu alte cuvinte, ciclul perpetuu al devenirii este un substitut 
al permanenţei fiinţei, care nu poate dura etern în cazul exis- 
tențelor individuale de pe Pămînt. Există atunci permanența 
generării, ceea ce înseamnă şi permanenţa speciilor, așa cum 
se arată mai jos. Ideea se regăsește probabil la Platon în Timaios, 
în definiţia sa a timpului drept „copie mobilă a eternității” 
(37d). De notat și finalismul lui Aristotel: Dumnezeu a făcut 
lumea în modul cel mai bun cu putință chiar și pentru lucrurile 
aflate „departe de principiu”. 

2. Un mobil care se mișcă circular şi uniform se află, în oricare 
punct al traiectoriei sale, deopotrivă la început și la sfîrșit sau, 
mai exact, începutul și sfîrșitul mișcării coincid. Un corp mișcat 
rectiliniu tinde, după Aristotel, să ajungă în locul lui natural, 
unde se opreşte, astfel că mișcarea sa este discontinuă. Dar un 
mobil aflat în mișcare circulară (eterul) se află întotdeauna în 
locul său natural. 

3. Ideea este explicată de Ioannes Philoponos, în comentariul său 
la GC: „Căci pentru ca omul să se nască dintr-un om, se săvîrșește 
un cerc. Mai întîi există sămînţa, apoi din ea embrionul, apoi 

De asemenea devine limpede din acestea - lucru care i-a 
încurcat pe unii — din ce pricină, în situaţia cînd fiecare corp 
se deplasează spre locul propriu, în decursul infinit al timpului 
corpurile nu ajung să se despartă [între ele]. Rațiunea acestui 
fenomen este transformarea reciprocă : într-adevăr, dacă fie- 
care corp ar rămîne în locul său propriu și nu s-ar transforma 
sub acțiunea corpului vecin, corpurile ar fi fost deja distanțate 
între ele. Dar el se transformă datorită mișcării de revoluţie 
care e dublă. Iar fiindcă se transformă, nici unul din corpuri 
nu are putinţa să rămînă în vreun loc orînduiti. 

E clar din cele arătate că există generare şi nimicire și 
din ce cauză [există ele]; e clar și ce anume este supus 
generării şi nimicirii. Însă este necesar să existe ceva care 
este mișcătorul?, dacă există mișcare, așa cum s-a spus mai 
înainte în alte lucrări; şi, dacă [mișcarea există] etern, [este 
necesar] ca el să existe etern și, dacă [mișcarea] este continuă, 


copilul, tînărul și bărbatul și din nou sămînța și embrionul. E 
limpede deci că receptarea formei specifice, făcîndu-se în linie 
dreaptă, posedă eternitatea prin faptul că imită mișcarea cir- 
culară” (In Aristotelis libris de gen. et corr. vol. 14, 2, p. 297, 3, 
ed. Hieronymus Vitelli, Berlin, 1897). 

1. Aristotel se întreabă de ce universul continuă să trăiască și nu 
se ajunge la stratificarea completă a elementelor despre care 
vorbea Empedocle şi care, la el, se producea la capătul domniei 
Urii. Răspunsul este că, sub acțiunea periodică și continuă a celor 
două mișcări de revoluţie eterne, corpurile simple („elementele”) se 
transformă: apa se evaporă devenind aer, aerul se aprinde 
devenind foc, focul răcit apoi devine pămînt, și aşa mai departe, 
pînă ce ciclul transformărilor revine de unde a pornit. Dar dacă 
locul natural al apei este josul, odată transformată în aer ea va 
tinde în sus, așadar se va produce continuu un amestec și o mișcare 
a corpurilor. Și astăzi noi vorbim despre ciclul apei sau al oxigenului 
în natură, fără să ne depărtăm esenţial de ideea lui Aristotel. 

2. Nu urmez aici textul folosit de Rashed, de unde lipseşte „miș- 
cătorul”. 

[este necesar] ca același mișcător să fie unul, imobil, nenăscut 
şi inalterabil ; iar dacă mișcările circulare [ale astrelor] ar fi 
mai multe, este necesar ca toate mișcările, acestea să se 
supună cumva unui unic principiul. 

Or, cum timpul este continuu, este necesar ca şi mișcarea 
să fie continuă, deoarece este imposibil să existe timp fără 
mişcare. Timpul este așadar numărul a ceva continuu, deci al 
mișcării circulare, așa cum s-a precizat în consideraţiile de la 
început?. Dar oare mișcarea este continuă fiindcă mobilul 
este continuu sau fiindcă [e continuu] lucrul în care mobilul 
se mişcă, mă refer la loc sau la proprietatea sa? E clar că ea 
este continuă din cauza continuității mobilului. Într-adevăr, 
cum poate fi proprietatea [corpului] continuă, dacă nu datorită 
faptului că e continuu lucrul căreia ea îi revine? lar dacă 
[continuitatea mișcării] se datorează lucrului în care se află 
mobilul, aceasta convine numai locului, deoarece acesta are 
o anumită mărime, dar dintre mărimi numai [mărimea] circu- 
lară este continuă, astfel încît să fie mereu în continuitate 
cu sine însăși. Acesta este deci ceea ce produce mişcarea 


1. Vezi Ph, 225b, 260a ; M, XII, 7-9. Acest „mișcător imobil”, actuali- 
zare pură, definit de Aristotel ca „gîndirea care se gîndește pe 
sine”, este Dumnezeu. El pune în mișcare Universul în calitate 
de bine și scop absolut, fiind dorit și iubit de toate realităţile: 
„Dumnezeu pune în mișcare [fiind imobil], precum obiectul 
iubirii, în vreme ce celelalte lucruri pun în mișcare mișcîndu-se 
la rîndul lor” (M, XII, 7, 1072a). 

2. Ph, 217b-224a; 251b. Intuiţia fundamentală este că, în absenţa 
unei transformări şi deci a unei mișcări, timpul nu are sens. 
Cum am putea ști că „a trecut timpul”, dacă nu am măsura sau 
constata această trecere printr-o mișcare, oricare ar fi ea? Nu 
trebuie uitat că mișcarea este pentru Aristotel determinată de 
ciclicitate și că, într-un fel, timpul aristotelic este ciclic. De 
aceea, Stagiritul susține că și realizările umane sînt ciclice și 
că aceleași descoperiri s-au făcut şi în trecut, dar au fost uitate 
din pricina unor dezastre naturale. 

continuă — corpul circular aflat în mișcare de revoluţie [Cerul]. 
lar mișcarea [produce] timpul. 


11 


Pentru că în lucrurile care se mișcă continuu potrivit cu 
generarea, alterarea și, în general, cu transformarea vedem 
existenţa în succesiune (337b) şi ceva născîndu-se după altceva, 
încît să nu existe lipsă, trebuie cercetat dacă există ceva 
care va exista prin necesitate sau nimic [nu va exista în mod 
necesar], ci e posibil ca toate să nu ia naștere. 

Că unele lucruri [vor exista cu necesitate] e limpede și 
tocmai de aceea „va fi” (tò &orou) este diferit de „se pregătește 
să fie” (© uéMov). Căci lucrul despre care este adevărat să 
se spună că „va fi” trebuie să fie cîndva adevărat să fiel. Însă 
lucrul despre care e adevărat acum de spus că „se pregăteşte 
să fie” nu e oprit de nimic să nu ajungă să fie. Într-adevăr, 
deși cineva „se pregătește să se plimbe”, ar putea să nu se 
plimbe. În general, dacă e cu putinţă ca unele lucruri să și 
nu fie, e evident că va fi la fel şi cu lucrurile care se nasc şi 
că ele nu vor exista cu necesitate. 

Dar oare toate lucrurile sînt astfel, sau nu, ci este necesar 
ca unele să se genereze în mod absolut [necesar]? Oare se 
întîmplă şi în cazul generării la fel ca în cazul fiinţării — la 
unele e imposibil să nu fie, la altele e posibil? De exemplu 
este necesar să se producă solstiţii și nu e cu putință să nu 
ajungă să fie [solstițiile]? 


1. érto, viitorul lui „a fi” are un sens mai puternic, în mai mare 
măsură asociat necesității unei existenţe viitoare, decît compusul 
cu verbul pe, care, deși indică tot viitorul, implică ideea de 
probabilitate sau intenționalitate. Chestiunea necesităţii pro- 
poziţiilor singulare privitoare la viitor (viitorii contingenţi) este 
discutată de Aristotel în tratatul Despre interpretare, 9. 

În cazul cînd este necesar ca antecedentul să existe, dacă 
există succesorul, precum dacă există casa, există temelia, și 
dacă există temelia, atunci există [necesar] lutul, oare dacă 
a apărut temelia, e necesar să apară și casa? Răspund că 
aceasta nu mai este necesar, dacă acela [casa] nu e necesar 
să apară în mod absolut!. Iar dacă în acest fel din urmă stau 
lucrurile [dacă e necesar să existe casa], atunci este necesar 
ca, odată ce apare temelia, să apară casa. Căci astfel era 
relația antecedentului față de succesor, încît, dacă succesorul 
apare, să apară și celălalt, primul. lar dacă există ante- 
cedentul, există deci şi succesorul, dar nu din cauza ante- 
cedentului, ci fiindcă s-a făcut ipoteza că succesorul va exista 
prin necesitate. Așadar, în cazul lucrurilor unde succesorul 
există în mod necesar, avem conversiune [în succesiunea dintre 
antecedent și succesor] și întotdeauna, dacă apare antece- 
dentul, este necesar să apară și succesorul. 

Dacă așadar se merge la infinit „în jos”?, nu va exista nici 
o necesitate ca un anume succesor să apară pur şi simplu, 
altfel decît printr-o ipoteză [ad hoc]. Căci [în acest caz] mereu 
va exista necesitatea ca un antecedent să existe [înaintea 
oricărui alt termen), din cauza căruia e necesar să apară 
succesorul. Astfel încît, dacă nu va exista un început al 
infinităţii, nu va exista nici un prim termen, din cauza căruia 
să fie necesar să apară altcevaf. 


1. Evident, dacă A implică B, nu rezultă și reciproca, anume că B 
implică A. Dacă însă A există în mod necesar dintr-un motiv 
sau altul, independent (acesta este sensul lui „absolut” aici), va 
rezulta și necesitatea lui B. (Sîntem tot timpul în cazul unor 
propoziţii singulare.) 

2. Adică de la cauză la efect sau de la antecedent la succesor. 

3. Ca să existe casa, este necesar să existe temelia. Ca să existe 
temelia, trebuie să existe pămîntul. Ca să existe pămîntul, 
trebuie să existe apa etc. 

4. Dacă dependenţa cauzelor nu se oprește la un moment dat, este 
ca și cînd nu ar exista nici un fel de cauză, deci nici un fel de 

Dar nici în [succesiunile] limitate nu va fi adevărat a se 
spune că există necesitate absolută, precum [ca să apară] 
casa, atunci cînd apare temelia. Căci, atunci cînd apare 
[casa], dacă nu este necesar ca ea să apară întotdeauna, se 
va întîmpla să existe întotdeauna lucrul capabil totuși de a nu 
exista întotdeauna!. Or, trebuie ca lucrul să existe printr-o 
generare permanentă, dacă generarea sa este din necesitate. 
Căci ceea ce este din necesitate este deopotrivă şi permanent. 
Iar lucrul care este necesar să fie nu poate să nu fie (338a), 
astfel încît, dacă el este din necesitate, este etern, şi dacă e 
etern, este din necesitate. Dacă, prin urmare, generarea a 
ceva este în mod absolut prin necesitate, este necesar ca ea 
să revină ciclic şi să fie recursivă?. 

Într-adevăr, este necesar ca generarea fie să aibă limită, 
fie să nu aibă; iar dacă nu are, [e necesar ca] ea să meargă 
fie în linie dreaptă, fie în cerc?. Dar, dacă va fi eternă, nu este 


necesitate, și vor domni doar arbitrariul şi întîmplarea. Or, 
acestea nu domnesc. Prin urmare există o primă cauză. 

1. Să presupunem că succesiunea cauzală temelie-casă este abso- 
lută, în sensul că ori de cîte ori apare prima, apare și a doua şi 
că prima apare. Pe de altă parte, casa individuală nu există cu 
necesitate. Deci ea poate să nu existe. Rezultă că ea ar putea 
deopotrivă să existe și să nu existe simultan, în momentul 
apariției temeliei, ceea ce este absurd. Așadar succesiunea 
cauzală nu este absolută, iar în domeniul individualului există 
întîmplare sau ceea ce Aristotel numește ouuPefrprâc, tradus în 
mod tradițional prin „accident” (și care ar putea fi redat şi prin 
termenul de „context”). Vezi M, VI, 2, 1027a. 

2. Dacă generarea lui A este necesară, ea trebuie să revină periodic, 
deoarece altminteri ar însemna că este întîmplătoare. Aristotel 
distinge între existența necesară, a cărei permanenţă e individuală, 
şi generarea necesară, care presupune numai o permanență 
specifică şi presupune ciclul generărilor și nimicirilor particulare. 

3. Generarea în linie dreaptă: A produce B, care produce C, care 
produce D etc. Generarea ciclică: A produce B, care produce C, 

cu putinţă ca, dintre aceste [alternative], ea să meargă în 
linie dreaptă, deoarece nu există nici un fel de început, nici 
„în jos”, dacă le luăm în consideraţie pe cele din viitor, nici 
„în sus”, dacă luăm în consideraţie lucrurile trecute. Dar 
este necesar să existe un început, fără ca [generarea] să fie 
limitată. Iată de ce este necesar ca generarea să se facă ciclic!. 
Așadar, este necesar să existe conversiune (&vrLorpEpeLv), 
precum, dacă cutare este din necesitate, și anteriorul este 
[din necesitate]. Iar dacă acesta există din necesitate, e 
necesar ca și succesorul său să apară din necesitate?. Iar 


care produce D, care produce A. Desigur, acest ciclu al generărilor 
nu este autonom, ci dependent de Cauza primă — mișcătorul 
imobil, căci altminteri lucrurile ar avea proprietatea de a fi 
propria lor cauză. 

1. Presupunînd eternitatea lumii, dar și existența unei cauze 
unice care să determine ordinea ei, trebuie să existe o necesitate 
a devenirii și generării. Or, acestea nu se pot produce linear, 
căci infinitul suprimă cauzalitatea. Rezultă că generarea trebuie 
să se desfășoare ciclic, astfel încît în decursul infinit al timpului 
să se revină permanent la aceleași faze. Deducţia ciclicității 
este corectă, dacă se admite premisa eternității lumii. Dacă, 
dimpotrivă, se admite că lumea are un început în timp, ca în 
Timaios (sau în viziunea iudeo-creștină), și că sfîrşitul acesteia 
e suspendat de voinţa Demiurgului, ciclicitatea absolută nu 
mai este necesară. 

2. Deci în cazul realităţilor necesare specific, care totuși se gene- 
rează, dacă B există, există și A şi, reciproc, dacă A există, 
există și B. Evident că asemenea realități vor forma un ciclu. 
De exemplu, ca să existe vapori este necesar să existe apă care să 
se fi evaporat; dar ca să existe apă, trebuie să existe vapori care 
să se fi condensat. Sau ca să existe plante trebuie să existe 
seminţe ; dar ca să existe seminţe, trebuie să existe plante etc. 
Evident că așa ceva nu se petrece atunci cînd este vorba despre 
lucruri artificiale, precum o casă și temelia ei. De asemenea, 
procesul trebuie să fie specific : seminţele generează plante, dar 
nu orice sămînţă individuală generează o plantă individuală. 

aceasta se petrece continuu, în mod permanent. Nu este, 
într-adevăr, nici o diferență dacă ne referim la doi sau la 
mulți [intermediari]. Ceea ce se naște din necesitate în mod 
absolut se află într-o mişcare și într-o generare ciclice. Și 
dacă există [generare] ciclică, e necesar ca fiecare lucru să 
apară şi să fi apărut; iar dacă există necesitate, generarea 
acestora se face ciclic. 

Pe toate acestea le spunem în mod rezonabil, de vreme ce 
și în alt mod mișcarea circulară și cea a Cerului ne-au apărut 
a fi eterne!, fiindcă aceste [mişcări] devin şi vor exista în 
mod necesar — acelea care aparțin (338b) de această mișcare [a 
Cerului] și acelea care se realizează din cauza ei. Căci, dacă 
lucrul care se mișcă circular pune mereu ceva în mişcare, 
este necesar ca şi pentru acest ceva mișcarea să fie circulară: 
de exemplu, dacă există mișcarea [circulară] superioară a 
Cerului, Soarele se mișcă circular în felul cunoscut; iar 
fiindcă Soarele se mișcă astfel, anotimpurile se succedă și 
revin ciclic din cauza aceasta, iar acestea avînd această 
devenire, din nou posedă [aceeași ciclicitate] și fenomenele 
care depind de ele. 

De ce însă unele se petrec astfel, de pildă apa și aerul se 
nasc una din alta ciclic — dacă va exista un nor, trebuie să 
fi plouat, și dacă va ploua, trebuie să existe şi un nor —, dar 
oamenii şi animalele nu revin la loc, astfel încît să se nască 
din nou același individ? Într-adevăr, nu este necesar, dacă 
s-a născut tatăl, să te naşti şi tu, în timp ce, dacă tu te-ai 
născut, este necesar să se fi născut şi tatăl tău. Se pare că 
aceasta este o generare care se realizează în linie dreaptă. 

Principiul cercetării este din nou acesta: oare în mod 
asemănător toate lucrurile revin de unde au plecat sau nu? 
Ci unele revin ca unități numerice, altele revin numai ca 
specie. E clar că lucrurile care posedă o ființă indestructibilă în 
mișcare vor rămîne și numeric identice (mișcarea însoțește 


1. Ph, VIII, 7-9; DC, I, 10. 

pe cel care se mișcă)!; acelea care nu posedă o astfel de 
ființă, ci una destructibilă, vor reveni în mod necesar ca 
specie, dar nu şi numeric. De aceea, o apă identică specific 
provine din aer și un aer identic specific provine din apă, dar 
ele nu sînt identice și numeric. Și chiar dacă și acestea 
[revin] numeric, nu e cazul existențelor a căror fiinţă se 
generează, avînd proprietatea de a putea să nu fie?. 


1. Este vorba, desigur, despre astre şi sferele care le poartă pe 
acestea, care sînt individual eterne — credea Aristotel. Vezi M, 
XII, 8. Spre deosebire de acestea, în interiorul sferei lunii 
lucrurile, chiar corpurile primare, au numai o eternitate specifică, 
dar nu și individuală (numerică), fiind supuse contingențţei. 

2. Atomii lui Democrit sau „elementele” lui Empedocle (luate în 
ansamblu) aveau într-adevăr o existenţă individual eternă: tot 
focul din Univers rămînea ca atare, combinîndu-se și separîndu-se 
periodic. Dimpotrivă, „corpurile prime” ale lui Aristotel se gene- 
rează reciproc, trecînd dintr-o existență posibilă într-una actuali- 
zată și invers. 

Tratatul Despre generare şi nimicire (cunoscut mai ales cu titlul 
latin De generatione et corruptione şi tradus acum pentru prima 
dată în limba română) a fost scris în jurul anului 336 î.e.n. 
Continuînd Fizica şi Despre Cer, tratatul Despre generare şi nimi- 
cire cercetează fenomenele şi elementele sublunare, cu accent 
special pe generarea şi nimicirea ciclică a acestora. Ca şi în alte 
lucrări, şi aici Aristotel discută critic teoriile despre mişcare, materie 
şi elemente ale predecesorilor săi, precum Democrit, Empedocle, 
Anaxagoras sau Platon, fiind astfel una dintre sursele esențiale 
pentru cunoaşterea filosofiei presocratice. 


„Aristotel nu «a ţinut ştiinţa în loc», nici nu «a deturnat-o» de la calea 
justă. Dimpotrivă, fără contribuţia sa decisivă, ştiinţa autentică ar fi 
rămas mult în urmă. Căci aceasta constă mai puţin într-o colecţie de 
«ntuiţii sclipitoare şi pătrunzătoare», cît reprezintă un corpus 
întemeiat pe o metodă raţională, uniformă... De aceea probabil, 
chiar a greşi, dar cu o bună metodă — ceea ce este inevitabil în 
ştiinţe —, este în final mai preţios decît a cădea din întîmplare şi 


intuitiv peste un mare adevăr. ” | 

